
Forord til Tredie Udgave. 



Nærværende tredie Udgave af min « Kortfattet dansk 
Litteraturhistorie*, der udkom ferste Gang i 1881, anden 
Gang i 1884, er ikke væsentligt forskellig fra de fore- 
gaaende. Enkelte Tilføjelser er der dog gjort, nogle 
Rettelser foretagne, og hele Bogen underkastet et sprog- 
ligt Eftersyn, ved hvilket der især er stræbt efter at 
fjerne saa mange Germanismer (tyske Forstavelser o. s. v.) 
og udanske Vendinger som muligt. 

S. M. 

Den ældste nordiske Litteratur. 



Hvad det egentlig har været for Folk, der i den 
graa Oldtid — Stenalderen of Bronzealderen — boede i 
de nordiske Lande ; hvad Sprog de talte, og hvilke Guder 
de dyrkede, derom vide vi intet med Sikkerhed. Om 
deres Maade at leve paa, deres Erhverv og daglige 
Færden, derom fortælle de af Jorden opgravne Oldsager 
os et og andet. Skriftlige Vidnesbyrd have de ikke 
efterladt sig. 

Eimeligvis var det omtrent ved Indgangen til vor 
Tidsregning, at Folkeskarer af den Æt, vi kalde den 
gotiske, trængte ind og bosatte sig her i Norden ; fra dem 
nedstamme i det væsentlige de skandinaviske Folk. Hos 
den nordiske Gren af Goterne, der boede i alle de tre 
skandinaviske Lande, udviklede sig — i Jærnalderen — 
efterhaanden det Sprog, vi kalde det oldnordiske (donsh 
tunga)\ de ældste Optegnelser i dette Maal finde vi paa 
Stene, paa Smykker og andre Brugsgenstande. De ere 
indhuggede eller indridsede med en egen Slags Bogstaver, 
Runer, der oprindeligt ere opstaaede af de ældste romerske 
Skrifttegn; historiske Oplysninger give Indskrifterne paa 
Eunestenene os sjældent eller aldrig, da de altid ere 
meget kortfattede og for det meste kun omtale Personer, 
om hvem man for øvrigt intet ved; men i sproglig Hen- 
seende have de stor Værd. Vi lære af dem, at Sproget 
fra den ældste Tid, i hvilken i det hele taget Rune- 
indskrifter optræde — et Par Hundrede Aar efter Kristi 

S. Muller: Litteraturhistorie. \ 



Fødsel — , indtil Runeskriften gaar af Brug noget efter 
Kristendommens Indførelse, afset fra enkelte Mundarts- 
forskelligheder har været det samme i alle tre nordiske 
Lande, dernæst ogsaa, at det i den ældste Tid har haft 
stor Lighed med de sydligt boende gotisk -germanske 
Stammers Maal, men senere har adskilt sig mere og mere 
derfra, indtil det har faaet den Form, der nu almindeligt 
kaldes den oldnordiske. 

Til Litteraturen i egentlig Forstand kan man selv- 
følgelig ikke henregne Euneindskrifterne ; de ældste litte- 
rært værdifulde Mindesmærker, vi kende fra Nordens 
Oldtid og tidlige Middelalder, ere de Kvad, der findes 
optegnede i «Den ældre Edda*. Naar der rejses Spørgs- 
maal om, hvor gamle disse Kvad ere, da kan derpaa 
ikke i al Almindelighed gives et bestemt Svar, og lige 
saa lidt lader det sig med Sikkerhed afgøre, hvor de ere 
opstaaede. Tydeligt nok ere de ikke lige gamle; nogle 
kunne i det væsentlige have levet i Folkemunde alt i 
Jærnalderens første Tider, andre ere aabenbart om end 
ikke opstaaede, saa dog stærkt omformede under Ind- 
flydelse af kristelig Aand og kristelige Forestillinger. Det 
ældste Haandskrift af Eddasangene er fra det trettende 
Aarhundredes Slutning; om Bogen har været samlet tid- 
ligere*, ved man ikke. I alle Tilfælde maa det regnes 
for givet, at Eddasangene, i den Form, hvori vi nu 
kende dem, først ere nedskrevne paa Island, medens 
derimod deres væsentlige Indhold, til Dels ogsaa de 
enkelte Kvads Form, stammer fra tidligere Tid end denne 
Øs Tilfolkning. 

I den ældste nordiske Litteratur spiller i det hele 
Island en Hovedrolle. Da Harald Haarfager havde taget 
Magten i Norge, droge mange af dette Eiges fribaarne 
Mænd, der ikke vilde finde sig i hans Herredømme, bort 



* Den gamle Overlevering, at den islandske Præst Sæmund den 
Frode (Lærde) skulde have samlet eller endog forfattet Eddaen omtrent 
ved Begyndelsen af det tolvte Aarhundrede, er ganske uhjemlet. 



fra Hjemmet med Hustruer og Børn, Tyende og Liggendefæ, 
og søgte sig paa fjerne Kyster nyt Bcsted. Adskillige af 
dem kom til Island og toge Land der; ugsaa fra de andre 
nordiske Riger skete der, om end i ringere Omfang, Ud- 
vandring dertil, og snart var en ikke liden Del af den 
forhen ukendte Øs Kyststrækninger tagen i Eje af daads- 
kraftige Slægter. 

De trivedes og øgedes deroppe; uafhængige af frem- 
mede Drotter udviklede de en ejendommelig Statsform 
og et ejendommeligt Aandsliv, det sidste paa Grundlag 
af det, som havde hersket i Hjemlandet. Og medens i 
det øvrige Norden Aandslivet og dets Ytringer — Tænke- 
maade, Sprog, Handlesæt, Litteratur — alt i den Tid, 
der fulgte nærmest efter Udvandringen, modtog mangen 
Paavirkning fra fremmede Folkeslag, især fra de sydlige 
— Angelsaksere og Tyskere vare jo for en stor Del 
vore første Præster — , fik Islænderne Lov at leve deres 
eget Liv; under en i høj Grad frisindet Statsordning og 
uforstyrrede af fremmed Indflydelse holdt de paa Fædrenes 
Sprog, de fædrene Minder og Overleveringer. I Norge, 
i Danmark og i Sverrig glemte man mere eller mindre 
hurtigt det gamle, medens man dannede det nye under 
fremmed Paavirkning; paa Island gik Fædrenes aandelige 
Skatte i Arv fra Slægt til Slægt, og det nye, der groede 
op, var Skud af den oprindelige Rod, den fælles -old- 
nordiske. 

Det er da paa Island, vi maa søge, naar det gælder 
at finde de ældste betydningsfulde Spor af nordisk Aands- 
virksomhed. Udbyttet, vi hente derfra, bliver et dobbelt: 
først de gamle, fælles -nordiske Sange og Sagn, dem Is- 
lænderne have holdt Hævd over for os, dernæst den af 
en tidlig Middelalders Islændere i fælles -nordisk Aand 
frembragte Litteratur. Grænsen mellem, hvad der er i 
videre Forstand nordisk, og hvad der er egentlig islandsk, 
er det vanskeligt eller vel rettere umuligt overalt at drage 
med fuldkommen Sikkerhed, blandt andet, fordi, som alt 
antydet, selv de ældste og oprindeligste Ting do& \ssaaw 



skønnes i alt Fald til Dels at have faaet deres Form 
paa Island. Vi omtale derfor begge Grupper af litterære 
Frembringelser under eet og tilføje kun foreløbigt, at 
den Del af dem, der omhandler nordisk Gudelære, og 
hvad dertil hører, selvfølgelig efter sit væsentlige Ind- 
hold er ældre end Islands Tilfolkning, om det end for en 
Del er yngre efter sin Form, — samlet og nedskrevet 
af Islændere. 

Den ældre Edda* er en større Samling Kvad og 
Brudstykker af saadanne; den indbyrdes Sammenhæng 
imellem dem er paa de fleste Steder meget løs, lader sig 
endog for mange Stykkers Vedkommende slet ikke paa- 
vise. Nogle af dem ere rent mytologiske (handle om 
Guderne, deres Væsen, Egenskaber og Færd), andre ere 
lagte om helt eller halvt mytiske Helte, atter andre maa 
nærmest kaldes moralfilosofiske Digtninger. I første Række 
findes Voluspd (Vølvens, Sandsigerskens, Varselsyner), 
en i al sin Dunkelhed — der vel ikke mindst skyldes 
den Omstændighed, at Kvadet er kommet til os i en 
meget ufuldstændig Skikkelse — storslaaet Digtning med 
Redegørelse for den nordisk -hedenske Opfattelse af 
Verdens Tilblivelse, dens Grundvæsener, dens Undergang 
og Genfødelse; dernæst Vafprubnismdl , Grimnismdl og 
Vegtamskvida, der hver for sig indeholde, til Dels i Sam- 
taleform, en Mængde Bidrag til vor Viden om Forfædrenes 
Gudetro. LoJcasenna (eller Ægisdrehha) er et af Eddaens 
kraftigste og farverigeste Stykker; her fortælles om Loke, 
der ubuden kommer til Øgers Gæstebud og haaner A serne ; 
i Etymiskvida meldes om Thors Forsøg paa at fange Mid- 
gaardsormen. prymshviba giver Beretningen om, hvorledes 
Thor faar sin af Jætten Thrym ranede Hammer igen; 
dette Kvad er ikke affattet i den alvorsfulde, mørkladne 
Toneart som Flertallet af Eddaens Sange, men fortæller 
Historien med en vis legende Humor og skriver sig 
aabenbart fra en forholdsvis sen, hedensk - rationalistisk 



Oversat af Finn Magnussen, F.W.Horn, H. G. Møller og K.Gjellerup. 



Tid. Af stor lyrisk Kraft er Skirnisfor med sin Skildring 
af Frøjs Elskov til Jættekvinden Gerd, hvem Skirner vinder 
for ham, mindre ved gode Ord og fagre Løfter end ved 
Trusler og grufulde Forbandelser. I poetisk Henseende 
ikke mindre vigtige end disse Kvad ere de mytiske Helte- 
sange, deriblandt de to om Helge Hundingsbane-, en Række 
knytter sig til Sagnene om Volsunger og Ævlunger \ her 
møder os — i Kvad om Sigurd Faavnesbane, Brynhild, 
Gudrun o. s. v. — en saa gribende Stemningens Kraft, en 
saadan Storhed og Vælde i Tegningen af Pigurerne, at 
man maa gaa til den oldgræske Skuespildigtnings mægtigste 
Frembringelser for at finde noget tilsvarende. Sangen om 
Volund, den kunstfærdige Smed, indeholder den ædle Spire 
til Oehlensehlægers cVavlundurs Saga*. — Hdvamdl (den 
Højes Sang) er Brudstykker af et eller snarere flere 
moralsk -filosofiske Kvad, et Læredigt, der indeholder 
Regler for Mandens Færd under adskillige Forhold; den 
Livsanskuelse, hvoraf det er baaret, er mørk og alvorlig, 
mere verdensklog end overlegen viis, i mangt og meget 
smaalig og egoistisk. — Den ældre Edda er næsten helt 
igennem paa Vers med Bogstavrim; kun hist og her ere 
udfaldne Strofer i nogle af Digtene afløste af Prosa- 
stykker. 

Gudesagn findes ogsaa i den prosaiske, den saakaldte 
Tngre Edda, der som Helhed nærmest maa ses som 
en Haandbog til Brug for Udøverne af Skjaldekunsten. 
Dens første to Afdelinger, Gylfaginning og Brægarædur, 
ere af mytologisk Indhold og lære os at kende adskillige 
Gudesagn, som ikke findes i den ældre Edda; de følgende 
Afsnit, af hvilke de vigtigste ere SkdldsJcaparmdl og 
Hdttatdl, give Vejledning til og Regler for poetisk Sprog 
og Form. At Myterne ere optagne, har sin Grund i, at 
Skjaldene efter vant Skik gerne pyntede deres Kvad med 
mytologiske Hentydninger og altsaa nødvendigt maatte 
have god Rede paa de Skikkelser og Forestillinger, paa 
hele det Billedsprog, der hørte hjemme i den gamle Gude- 
lære. Snorre Sturlassøn nævnes allerede i de ældste 

levnede Haandskrifter som Bogens Forfatter, og efter ham 
kaldes den endnu Snorres Edda; hvor stor Del han har 
haft i dens Tilblivelse, kan imidlertid ikke afgøres. I 
alt Fald skyldes de enkelte Dele af den yngre Edda for- 
skellige Forfattere — Håttatål i det væsentlige Snorre. 

Om de ældste nordiske Skjalde ved man i det hele 
kun saare lidt, hvorvel Navne paa saadanne ere os efter- 
ladte tillige med enkelte Prøver paa ældgammel Skjalde- 
kunst, hvilke blandt andet findes i Snorres Edda og — i 
latinsk Bearbejdelse — i Saxos Krønike. Det er først 
i Harald Haarfagers Dage, man møder Skjaldene som 
virkelig historiske Personer, hvilke man kan tillægge 
dette eller hint enkelte Kvad; fra den Tid kan man 
følge deres Virksomhed helt op over Midten af det tret- 
tende Aarhundrede. «Han var en god Skjald*, er en 
Dom, vi i de gamle Skrifter jævnlig høre udtalt over i 
andre Henseender navnkundige Mænd; Skjald nævntes 
hver den, der med Lethed og en vis Grad af Skarp- 
sindighed bragte sine Indfald i klingende Versform. Til 
at være Skjald hørte ikke nødvendigt, hvad vi nu til Dags 
forstaa ved digterisk Evne; denne var næppe almindeligere 
i den tidlige Middelalder, end den er nu, og Flertallet 
af de gammelnordiske Skjaldes Hærskare røber ikke Spor 
af en saadan. Der uddannedes efterhaanden en vis poetisk 
Teknik, som det stod saa at sige til ethvert godt Hoved 
at tilegne sig; først og fremmest gjaldt det at vinde 
Herredømme over de mangfoldige, ofte meget kunstige 
Versemaal med deres ejendommelige Rytmer og Rim- 
slyngninger samt om at tilegne sig Færdighed i at tumle 
med skarpsindigt opfundne Omskrivninger af de gængse 
Begreber; kunde man det, spurgtes mindre om Tankens 
Dybde og Billedets umiddelbart virkende Kraft. Dog fand- 
tes ved Siden af de aandløse Versmagere ogsaa Mænd, der 
med den tillærte Færdighed forbandt virkelig Digteraand, 
og som derfor efterlode sig Kvad af blivende Værd — 
hvorved maa mærkes, at disse for alle Tider betydelige 
Digtere i Regelen lode sig i mindre Grad end Skjaldenes 



store Flertal binde af de een Gang vedtagne kunstige 
Regler for Billeder og Versemaal. Fra Harald Haar- 
fagers Dage have vi saaledes Tjodolv fra Kvin, der sang 
om Slaget i Havrsfjord, fra Haakon Adelstensfostres Øj vin d 
Finnsson Skaldaspiller (Skjaldenes Fordunkler?), hvis 
Hdlconarmdl (Hæderskvad over Kong Haakon) blandt alle 
os levnede nordiske Skjaldekvad staar som et af de 
stærkeste og klangfuldeste. Stort og friskt og af gribende 
Virkning er Islænderen Egil Skallegrimssøns Digt 
Sonartorrék (Sønnetabet), hvori han som gammel Mand 
klager over en elsket Søns Død og trøster sig med sin 
Sang 5 i sine yngre Dage havde han lagt Kvadene Hofud- 
lausn (Hovedløsning), hvormed han købte sit Liv af Kong 
Erik Blodøkse, der vilde ladet ham dræbe, og Arinbjamar- 
drdpa, digtet til Ære for Skjaldens Ven Arinbjørn. — >- 
I hvert af de nordiske Lande fostredes flere eller færre 
Skjalde; Island blev dog, som Tiden led, mere og mere 
Kunstens egentlige Hjemsted. Herfra droge Skjaldene 
vide om til Fyrster og andre Stormænd og lønnedes, hvor 
de kom frem, med Guld og Ære for deres Sang. Deres 
Velyndere priste de i de saakaldte Lovkvad (Hæders- 
sange), Uvennerne gik de til Livs med hvasse Nidviser; 
bare de Elskov til en Kvinde, gave de ogsaa denne 
Følelse Luft i Sange, af hvilke en Del findes f. Eks. i 
Kor mak s Saga og i Fortællingen om de to Skjalde 
Gunløg Ormetunge og Ravn Ønundssøn, der bejlede 
til een Mø og kappedes om hende i Sang som med 
hvasse Vaaben. Mellem de senere Tiders Skjalde kan 
endnu nævnes Sighvat Thordssøn, der levede under 
Hellig Olav og Magnus den Gode, og som især er bleven 
navnkundig for sit Sørgekvad over Olav samt for den 
Sang (Bersoglisvisur, o: Frimodighedsvisen) , hvori han 
søger at tale den unge Kong Magnus, der stod Fare for 
ved sin egenraadige Færd at spilde sin Folkeyndest, til 
Rette. Tormod Kolbrunarskjald har sit Navn af 
Elskovssange, digtede til en Pige med Tilnavnet Kolbrun 
(den mørkbrynede) ; et af hans bedste Kvad er et ^<rø^ 

digtet til Hærens Opmuntring Aftenen før Slaget ved 
Stiklestad, i hvilket han faldt ved Kong Olavs Side. 
Endnu bør nævnes som Skjald Snorre Sturlassøn, der 
dog har vundet sit største Ry i Egenskab af Sagamand. — 

Da Kristendommen var trængt igennem i Norden, og fredeligere Til- 
stande som Følge heraf indtraadte, gave Skjaldene sig til med For- 
kærlighed at behandle religiøse Emner; en Frugt af denne Virksomhed, 
der især var i Gang paa Island fra Midten af det trettende Aarhundrede, 
er Munken Østens kønne og følelsesfulde Digt Lilja fra det fjortende 
Aarhundredes Slutning. 

Af langt større Betydning end Skjaldedigtningen er 
Sagaskrivningen, der havde sit rette Hjem og naaede 
sin skønneste Blomstring paa Island; der forplantedes fra 
Slægt til Slægt ved mundtlig Overlevering Portællinger 
om navnkundige Ætters og enkelte Mænds Bedrifter i 
Hjemmet og i Udlandet-, ogsaa om Forhold uden for Island 

— i de andre nordiske Lande — meldte Øens Sagamænd. 
Fortællingerne fik efterhaanden fastere og fastere Form 
og bleve omsider nedskrevne; dette sidste gik især for 
sig i Tiden mellem Midten af det tolvte og Udgangen af 
det trettende Hundredaar. Ældst blandt « Sagamændene* 

— til de fleste Sagaer haves for øvrigt intet Forfatter- 
navn — nævnes Are Torgilssøn med Tilnavnet «hinn 
fr6di», o: den Lærde. Han levede til hen imod Midten af 
tolvte Aarhundrede og skrev den saakaldte Islendingaboh, 
en Islands Historie fra Bebyggelsen til omtrent Aar 1 1 00, 
vigtig især derved, at den giver Oplysning om Tiden for 
adskillige af de i den optegnede historiske Tildragelser; 
Udarbejdelsen af LandndmaboJc , der opregner Navnene 
paa de Mænd, som først satte Bo paa Island, samt paa 
de Steder, hvor de byggede, skyldes ogsaa i det væsent- 
lige Are Frode; Rristnisaga, der handler om Kristen- 
dommens Indførelse og om senere Hændelser paa Island, 
er et Uddrag af et nu tabt større Værk af samme For- 
fatter. Med de her nævnte Værker er Grunden lagt 
til den islandske Historieskrivning, Ordet taget i videste 
Forstand. Den omfattede nemlig ikke blot, hvad vi nu 
tænke os ved egentlig Historie — Fortællinger om Mænd og 

om Forhold, der have haft ligefrem Indflydelse paa Lan- 
dets almindelige Udvikling — men ogsaa Portællinger om 
Slægter og Personer, der hver i sin Egn have tiltrukket 
sig Opmærksomhed ved ualmindelige Evner og Gerninger 
eller ved sære Tilskikkelser. Sagaernes Hovedmasse la- 
der sig derefter inddele i de egentlig historiske og i saa- 
danne, der have dannet sig med enkelte Ætter eller 
Privatmænd som Midtpunkt — de saakaldte Slægtsagaer. 
Hertil kommer endnu en Række mytislc-heroishe Fortæl- 
linger samt Eventyrsagaerne, der ere dannede over et fra 
mere eller mindre gammel Tid overleveret Grundlag og 
i Tidens Løb have faaet en friere Form med Tilføjelser 
og Udsmykninger efter Fortællerens Indskydelser. 

Ypperst blandt alle det gamle Nordens historiske 
Skrifter er den tidligere nævnte Islænder Snorre Stur- 
lassøns udførlige Værk HeimsJcringla* Norges Konge- 
krønike. Snorre var født paa Gaarden Hvamm i den 
vestlige Del af Island Aar 1178. Hans Fader var en 
æts tor og rig Mand, men hos ham blev Snorre kun, til 
han var tre Aar gammel ; da bragtes han for at opfostres 
til den lærde Jon Loptssøn paa Odde, hos hvem han 
blev til sit nittende Aar. Jon ejede mange Bøger og 
forstod at bruge dem ; hos ham lagde Fostersønnen Grun- 
den til den store Lærdom og Dannelse, der senere skulde 
bære saa rige Frugter. Kort efter Jons Død (1197) gif- 
tede Snorre sig og fik med sin Hustru stor Rigdom; 
denne øgede han siden, til han ejede mange store Gaarde, 
deriblandt det prægtigt indrettede og stærkt befæstede 
Reykjaholt, og kunde ride til Tings med 840 Mand til 
Følge. Mange af hans Landsmænd bare Avind til ham, 
og flere af dem, deriblandt adskillige af sine egne Fræn- 
der, havde han vel ogsaa krænket ved hensynsløs og 
egenkærlig Færd; desuagtet valgtes han 1215 til Lov- 



* Saaledes kaldet efter de første Ord i et Haand skrift af Krøniken, 
„Kringla heimsins", o: Jordens Kreds. — Den er oversat af Peder Claus- 
son Friis (1699), N. F. S. Grundtvig (frit), Jacob Aa\1 *£*. k/tts«*^. 

sigemand. I 1213 drog han til Norge, hvor han snart 
kom i stor Yndest hos den unge Kong Haakon Haakons- 
søns Formynder Skule Jarl; ham og Kongen i Fællig 
hædrede han med Kvadene HåttaUl, der findes i den 
yngre Edda. Snorre opholdt sig i Norge og Sverrig et 
Par Aar. Paa den Tid var der opkommet blodige Stridig- 
heder mellem nogle Islændere, som levede i Norge, og 
indfødte Mænd; Skule omgikkes med den Plan at gøre 
et Tog til Island for at tage Bod for den Skade, der 
var sket paa hans Undersaatter. Dette fik dog Snorre 
Jarlen til at opgive ved at love ham, at han skulde virke 
for, at Island, hvis mægtigste Mand han var, skulde 
lægge sig ind under Norge; men da han var kommen 
tilbage til Øen med Titel af Kongens Lendermand, gjorde 
han lidet eller intet for at holde sit Løfte, hvis Indfri- 
else vel ogsaa kunde bleven ham vanskelig nok. Snorre 
blev i sin ældre Alder ved at samle sig Rigdom og Ind- 
flydelse, men blev med Aarene ogsaa mere og mere strid- 
bar og ubillig mod sine Landsmænd. Imidlertid havde 
Kong Haakon selv taget Magten i Norge og var kommen 
i Strid med sin tidligere Formynder Skule; hvo som var 
dennes Ven, og det havde Snorre jo længe været, kunde 
ikke tillige være Kongens. Snorres Fjender gjorde, hvad 
de kunde, for at sætte ondt for ham hos Haakon, og det 
lykkedes dem saa meget lettere, som denne alt i Forvejen 
kun havde lidet tilovers for den islandske Stormand, der 
under et nyt Ophold i Norge, hvor han rimeligvis har 
villet søge Jarlens Hjælp mod sine Uvenner i Hjemmet, 
kun opnaaede yderligere at lægge sig ud med Kongen. 
Da Snorre atter vendte tilbage til Island (1239), fandt 
han sine Fjender stærkere og mere ophidsede end nogen 
Sinde; Aaret efter kom der til Snorres værste Avinds- 
mand, Gissur Thorvaldssøn, der havde været gift med 
hans Datter, men var bleven skilt fra hende, en Skri- 
velse fra Kong Haakon med Opfordring til enten at 
dræbe Snorre eller sende ham fangen til Norge. Gissur 

syntes bedst om det første Kaar; i Høsten 1241 samlede 
han Folk, drog til Reykjaholt og slog Snorre ihjel. 

Det var efter al Rimelighed i Aarene mellem 1222 
og 1230, at Snorre, maaske efter Jarl Skules Tilskyn- 
delse, Skrev Sin Krønikebog. Før hans Tid var der vel som 
sagt baade paa Island og i Norge fremkommet historiske Skrifter; vi 
have alt omtalt Are Frodes Arbejder og kunne endnu nævneTjodrek 
Munks Norges Historie (skreven paa Latin) samt forskellige Sagaer 
om Olav Tryggvassøn og Olav den Hellige; ogsaa Sverres Saga er 
ældre end Hejmskringla; det samme gælder om den mærkelige Bog 
Fagrskinna (den smukke Pergamentsbog), der omhandler Norges 
Historie fra Halvdan S varte til Aar 1177. Snorres Forhold til disse 
og andre gamle historiske Skrifter er endnu ikke fuldstændigt klaret; 
saa meget er imidlertid vist, at han vel har kendt og brugt de fleste 
og de vigtigste af dem (Fagrskinna dog næppe), men at han paa den 
anden Side dels har nyttet dem frit og med prøvende og vejende Sans, 
dels ogsaa har haft andre Kilder til sin Baadighed: mundtlig Over- 
levering, Skjaldekvad, islandske Slægtsagaer o. s. v. Hejmskringla 

begynder med de tidligste Oldsagn (Aserne omtales som 
ypperlige, troldkyndige Mennesker), men gaar snart over 
til det egentlig historiske Stof og fører Læseren til Aar 
1177. Overalt har Snorre nøje prøvet sine Kilder og 
har ogsaa i det hele opnaaet en sjælden Grad af Paa- 
lidelighed; Stoffet er sigtet og ordnet med kyndig Haand, 
Fremstillingen helt igennem saa mesterlig, saa klar og 
malende, at Snorre alene ved den har hjemlet sig Ret 
til at nævnes mellem alle Tiders og alle Landes mest 
fremragende Forfattere. 

Snorres Brodersøn Sturla Thordssøn levede en Tid som agtet 
Skjald hos den norske Eonge Magnus Lagaboter og skrev Haakon 
Haakonsøns og Magnus's Sagaer; endvidere er han Forfatter til Stur- 
lungasaga, der omhandler Islands Historie i Tiden mellem 1220 og 1284. 
— Flatøbogen indeholder en stor Mænge norske Eongesagaer samt en Del 
Skjaldekvad; den stammer fra Slutningen af det fjortende Aarhundrede. 

— I Jomsvilcingasaga og i Knytlingasaga have vi vigtige 
Bidrag til Danmarks ældre Historie; den første omhand- 
ler Gorms, Harald Blaatands og Svend Tveskægs Tid; 
i den sidste, der gaar fra Harald Blaatand til Knud den 
Sjette, er der især lagt Vægt paa Fortællingen om Knud 
den Hellige. 

De saakaldte Slægtsagaer* indeholde vel paa ad- 
skillige Steder Bidrag til de nordiske Landes politiske 
Historie, men have dog først og fremmest Værd 
for os ved de uvurderlige Oplysninger, de give os med 
Hensyn til Samfundslivet og de aandelige Tilstande til 
de Tider og paa de Steder, som de omhandle, samt i 
deres Egenskab af « Skønlitteratur*. Uden Tvivl ligger 
der for de fleste af dem virkelige Tildragelser til Grund, 
ja om adskillige af dem maa det endog regnes for rime- 
ligt, at den langt overvejende Del af deres Indhold stem- 
mer med, hvad der er gaaet for sig i en nærmere eller 
fjernere Fortid. Uden Undtagelse ere de af islandsk 
Oprindelse og omhandle næsten udelukkende islandske 
Forhold. Der levedes et rigt og stærkt Liv paa Øen i 
de første Aarhundreder efter Bebyggelsen; Folkene der- 
oppe vare kraftige Mænd og Kvinder med stærke Liden- 
skaber og Drifter, vel udviklede Aandsevner og stor 
Selvfølelse-, meget gik der da for sig paa Island, som 
det vel kunde være værd at mindes; hver af de større 
Slægter fik sine Overleveringer, som den maatte ønske 
at holde fast. Og hvad der af mindeværdigt skete paa 
Island, kom i Begelen ikke til at staa som enkelte ene- 
staaende Tildragelser, men optraadte som Led i en hel 
sammenhængende Bække af Aarsager og Virkninger: Is- 
lænderne vare gennemgaaende stridige Folk, vante til og 
paa Grund af de raadende Forhold ofte nødte til at 
tage sig selv til Bette; hver krævede med ubøjelig 
Strenghed, hvad der tilkom ham, faa tænkte sig Mulig- 



* Af disse findes oversatte af N. M. Petersen (Historiske Fortæl- 
linger om Islændernes Færd hjemme og ude) Egils Saga, Njåls S., 
Eyrbyggja S., Laksdæla S., Vatnsdæla S., GunlSg Ormetunges S., Kor- 
maks S. og Finboges S. — samt af Fr. W. Horn (Billeder af Livet 
paa Island): Gisle Surssøns S., Hønsetores S., Bavnkel FrOjsgodes S., 
Saga om Dropløgs Sønner, Vopnafjordingernes S., Fortælling om Tor- 
stejn Stanghug, Viga Glums S., Haavard Isf jordings S., Grettes S., 
Bjørn Hitdalekæmpes S., Fostbrødrenes S., De sammensvornes S., Hal- 
freds S., Kristendoms S., Erik den Bødes S. m. m. 

heden af at lade en Fornærmelse gaa ubødet hen; en- 
hver mærkelig Gerning flk sine mærkelige Følger. I 
Kraft af denne Sammenhæng, denne Rækkeudvikling af 
Tildragelserne bleve de islandske Slægters Oplevelser i 
fortrinlig Grad egnede til at ses og udnyttes som histo- 
risk Stof; hvad den enkelte daadskraftige Mand, den 
enkelte mægtige Æt havde virket og fristet, formede sig 
saa at sige af sig selv til en Saga. Denne gik vel saa i læn- 
gere eller kortere Tid fra Mund til Mund, modtog hist 
og her en Tilføjelse, ofte kan man sige ligefrem en Til- 
digtning, fik Stoffet mere eller mindre stærkt omordnet 
for Tydelighedens og Oversynets Skyld, kort sagt, fik 
fastere og fastere Omrids og Form. Fra omtrent 930 — 1030 
regner man Sagafortællingens Blomstringstid, men først 
ved Midten af det tolvte Aarhundrede begyndte Ned- 
skrivningen, der saa vedblev til omtrent Aar 1300. Til 
ingen af de islandske Slægtsagaer knytter der sig noget 
Forfatternavn. 

Et Fællesmærke for hele Mængden af Slægtsagaer 
er Formens storladne Klarhed og Simpelhed. Fortælleren 
bruger ikke mange overflødige Ord; her er intet til Pynt; 
hans Skildringer indskrænke sig i Regelen til det aller- 
nødvendigste ; kort og sikkert gøres der Rede for, hvad 
det i Sammenhængen gaar ud paa. Den ofte saa vid- 
underlig stærke og fængslende Stemning, der hviler over 
Skildringerne, er ikke fremkommen ved særlig kunstige 
Midler, ved en nøjeseende Vragen og Vælgen mellem 
Ordene, ved fint udarbejdet « malende* Stil; det Udtryk, 
som er grebet, er altid netop det, der laa naturligt for, 
laa lige for Haanden. Stemningen fremgaar af Skildrin- 
gens store Jævnhed og Troværdighed; saa godt som over- 
alt faar Læseren det umiddelbare Indtryk, at netop saaledes 
og ikke anderledes maa det hele være gaaet for sig. Den 
islandske Sagastil er den alvorlige, ubestikkelig sanddru 
Mands Fortællemaade. Og som Sagamanden forholder 
sig, naar han skal give Billedet af en Handling eller 
Tildragelse, saaledes ogsaa, hvor det gælder at skildr <sfc. 

Karakter. Lange Beskrivelser ynder han ikke; efter at 
have indført Personen med et Par Ord til foreløbig Ret- 
ledning («han var en stor Høvding og Kæmpe, ubillig 
imod mange og i det hele vanskelig at komme til Rette 
med; han tog sig meget paa: ofte øvede han Drab, og 
sjældent gav han Bøder,* o. s. v.) lader han ham selv handle 
og tale; saa faar Læseren selv om, hvad han skal synes 
om vedkommende Mand eller Kvinde. Medens Fortælleren 
saaledes holder sig i Baggrunden,* kommer Karakter- 
billedet frem, klart qg skarpt og af slaaende Virkning, 
malet af Kendsgerningerne selv. Altid sørges der for, 
at det særtegnende, det karakteriserende drages frem ; ofte 
sker dette ved Hjælp af Samtaler, der gerne skride frem 
i klart formede, knapt tilskaarne Replikker. Hvad de 
kulturhistoriske Oplysninger, som Slægtsagaerne indeholde, 
vedrører, da ere de af meget høj Værd; af Sæder og 
Skikke i det gamle Norden, af de politiske og sociale 
Forhold, først og sidst af Tænkesæt og Livssyn blandt 
de Folk, de skildre, give de en uoverskuelig Række af 
sanddru og højst mærkelige Billeder. 

Baade ved sit Indhold og ved sin Form indtager 
Njdls Saga en fremragende Plads; den er et ædelt Ud- 
tryk netop for alt det bedste, der levede hos det Folk, 
hvori den er opstaaet. I ingen anden Saga finde vi en 
saa dybtgaaende og fin Karaktertegning, en mere billed- 
rig og fængslende Skildring af interessante Tildragelser. 
Om privat og offentligt Liv paa Island, særligt ogsaa om 
Retsvæsenet, giver den meget værdifulde Oplysninger. 
Egils Saga har til Hovedperson den navnkundige Skjald 
Egil Skallegrimssøn, paa hvis Digtning den indeholder 
flere ypperlige Prøver; ogsaa den hører, især ved sin 
Rigdom paa livfulde Billeder, til Sagafortællingens Perler. 
I Lalcsdolasaga finde vi mesterligt gennemførte Karakter- 



* Islænderne vare ikke noget lyrisk anlagt Folk; Sagaernes Yp- 
perlighed, Skildringernes fulde Objektivitet, er Udslag af den samme 
Naturanlagthed, der gør, at Skjaldedigtningen sætter saa faa ægte 
Blomster. 

tegninger og en i høj Grad fængslende Handling; Gurilbg 
Ormetunges Saga udmærker sig ved afrundet Form og 
ved sin stemningsfulde Skildring af et Kærlighedsfor- 
hold. Endnu bør nævnes som særlig fortrinlige Arbejder 
Vatnsdælasaga, Eyrbyggjasaga med dens Spøgelsehistorier 
og Grettes Saga, hvilken sidste er fortalt med et sprudlende 
Liv, der gør dens Skildring af den halvvejs eventyrlige 
Skovgangsmands Færd overmaade tiltalende, samt mindre 
Fortællinger som Haavard Isf jordings, Fostbrødrenes, 
Torstejn Stanghugs, Bavnkel Frojsgodes, Vigaglums og 
De sammensvornes Saga-, den sidste er præget af et Lune, 
der ellers kun glimtvis, om end ingenlunde altid svagt, 
kommer frem hos de islandske Fortællere. 

Blandt de mytisk-heroiske Sagaer ere de fleste 
Omarbejdelser af ældgamle Kvad, af hvilke der endog 
ofte dukker Brudstykker op i Prosafortællingen. Dette 
er saaledes Tilfældet i den navnkundige Volsungasaga, 
der i alt Fald til Dels er bygget over Sange, hvoraf ad- 
skilligt findes i den ældre Edda. Den omhandler Sagnene 
om Volsunger og Nivlunger, Emner, der ikke kunne regnes 
for egentlig nordiske, men ere hele den gotisk-germanske 
Stammes Fælleseje. Kraftig og storstilet i sin mørke 
Lidenskabelighed er Hervors Saga-, Hervør er Angantyrs 
Datter, der maner sin dræbte Fader af Højen og tiltrodser 
sig hans Sværd, Tyrving. Sagaerne om Bolv Kralce og 
om Bagnar LaadbroJc ere vigtige ved deres udførlige 
Bidrag til Danmarks Sagnhistorie.* 

Efter at den egentlige Sagaskrivning var hørt op paa Island, frem- 
kom en Del Omarbejdelser af Syd fra indvandrede Fortællinger; blandt 
disse dels romantiske, dels eventyrlige Sagaer kunne nævnes Historierne 
om Alexander den Store, om Earl den Store, om Didrik af Bern 
(Theodorik), om Tristan og Isolde og om Flores og Blanseflor. Ende- 
lig blev en Del Helgenkrøniker bearbejdede, halvvejs i Sagastil. 

En mærkelig Bog have vi under Titelen Konge- 



* Under Fællestitlen „Nordiske Heltesagaer 44 har Fr. Winkel Horn 
udgivet Oversættelser af VBlsunga Saga, Hervørs Saga, Rolv Erakes 
Saga m. m. 



16 

spejlet (Konungs skuggjsd).* Den er rimeligvis skreven 
i det trettende Aarhundrede og gør i Samtaleform — en 
Søn udspørger sin Fader — Rede for mangt og meget af, 
hvad der i hine Tider kunde regnes for Grundlagene for 
sand Dannelse og sund Moral. Forfatteren har aabenbart 
været en baade brav og meget oplyst Mand ; hans Begler 
for hæderlig og høvisk Færd under Livets særskilte 
Forhold (det forudsættes, at Sønnen kan blive Købmand, 
Hirdmand hos en Fyrste o. s. v.) ere al Ære værd. Bogen 
giver dernæst mange Oplysninger om Tidens Kultur- 
tilstande. 

Omtrent Aar 1100 begyndte man paa Island at nedskrive Lovene; 
de to ældste Lovbøger ere „Graagaas" (1136) og „Jærnside", der blev 
Øen paatvungen af Kong Haakon Haakonssøn. Begge ere de saa vel i 
sproglig som i kulturhistorisk Henseende af stor Vigtighed. 



Middelalderen. 



Som vi i det foregaaende have set, var Island i den 
nordiske Litteraturs ældste Dage det Sted, hvor Aands- 
livet bar sine skønneste og ejendommeligste Frugter. 
Den islandske Digtning og Historieskrivning blev et rent 
og kraftigt Udtryk for nordisk Folkeaand; paa den ensomt 
liggende holdtes Overleveringerne rene og uforstyrrede 
i Hævd; selv Kristendommens Indførelse, som dog maatte 
give Stødet til en væsentlig Omdannelse af Folkets Tænke- 
og Levesæt, bragte der ikke det nye ind paa en saadan 
Maade, at det folkelig ejendommelige derved led noget Tab. 
Den nye Tro blev baaren til Island af Mænd, der talte 
det fællesnordiske Sprog, følte og opfattede i samme Aand, 
som de Folk, paa hvem de skulde virke. De forstode 
fuldt ud og bare Agtelse for, hvad Almuen ærede og 



* Udgivet af Keyser, Munch og Unger samt i Oversættelse (for- 
kortet) af Dorph. 

elskede; selv gik de op i Folket, hvis Lærere de bleve 
uden at ville være i udvortes Porstand dets Ledere, uden 
at stille sig som Reformatorer paa alle Aandslivets Om- 
raader. Anderledes i Danmark : der var det Udlændinge, 
som førte Troen ind; der opstod tidligt et stærkt og liv- 
ligt Samkvem med andre Lande, der bragtes det frem- 
mede idelig ind af de fremmede eller hentedes hjem af 
de indfødte. Og endelig: der voksede en Gren af den 
nordiske Stamme, som vel alt dengang var blødere og 
lettere modtagelig for Paavirkning udefra, end Tilfældet 
var med de nordligere Skud af samme Rod. 

Man gaar næppe for vidt, naar man mener, at den 
Gejstlighed, der i de første kristne Aarhundreder havde 
Magten i Danmark, bevidst eller ubevidst stillede sig 
fjendtlig til det nationale Liv her i Landet. Hvad der 
af Sagn og Sange levede blandt Folket — og heraf var 
det jo, en national Litteratur kunde være groet op — , 
regnede Præsterne gennemgaaende for ugudelig Snak, 
fostret af en djævelsk Aand og vel skikket til at drage 
Sjælene bort fra den sande Tro; »barbarisk* var det i 
alt Fald, og « barbarisk* var hele Folket; skulde dette 
hæves til et højere aandeligt Standpunkt, maatte det ske 
i Kraft af den Dannelse, der havde sin Rod langt Syd 
paa. De fleste Præster i den ældste kristne Tid kunde 
ikke tale Folkets Sprog, men maatte bruge Tolk; endnu 
i 1063 klagede Kong Svend Æstridssøn over dette For- 
hold. Og da Landet fik indfødte Præster, vare disse 
dog altid oplærte i Udlandet, hvor Latinen var bleven 
deres andet Modersmaal, det, hvori de lettest kunde udtrykke 
sig skriftligt. Deres Dannelse var unational; de kunde 
ikke meddele den til de ulærde. Den gamle Aand lyk- 
kedes det dem at faa lagt i Dvale; en ny kunde de ikke 
skabe i Folket, fordi de stode som fremmede i dette. 

Egentlig dansk Litteratur er der saaledes ikke Tale 
om før langt op mod Middelalderens Slutning; næsten 
hele Perioden igennem er det kun gejstlige Mænd, der 

S. Mullers Litteraturhistorie. 2 

optræde som Forfattere, og saa godt som alle skrive de 
Latin. At de gøre dette, har sine gode Grunde: for 
det første var der dengang intet dansk Skriftsprog,* 
medens enhver vel oplært gejstlig til en vis Grad var 
Herre over det latinske; for det andet havde dette den 
Fordel, at det kunde læses over Alverden, medens et 
Tilløb til at skrive Dansk kun vilde været at beregne 
paa de faa boglærde Danske — for hvem det dog var 
lettere at læse Latin end at kæmpe sig igennem et 
Skrift, affattet paa Modersmaalet. 

Middelalderens videnskabelige Litteratur eren 'Kloster- 
litteratur*, der skyldes Munke og Præster og er lagt til 
Rette især til Brug for saadanne. At en stor Del af den 
gik ud paa en mere eller mindre lærd og spidsfindig Drøf- 
telse af religiøse, særlig religiøs-filosofiske Emner, følger af 
sig selv; Tidens lærde Dannelse var jo først og fremmest 
teologisk. Af den religiøse Klosterlitteratur er der imidler- 
tid kun en ringe Del tilovers; den har haft for lidt almengyl- 
digt i sig, til at senere Slægter have villet gøre stort for at 

gemme paa den. Som Retningens navnkundigste Forfattere i Dan- 
mark kunne nævnes Abbed Gunner i Øm (død som Biskop i Viborg 
1261), Jakob Erlandsøn (f 1274) og Jens Grand (f 1826), hvilke 
sidste begge vare Nordens Ærkebisper. 

Anderledes end med den for Efterslægten saa godt 
som ganske værdiløse Klosterlitteratur forholder det sig 
med enkelte af de historiske Skrifter, der i Middelalderen 
udarbejdedes af gejstlige Mænd i Danmark. Ældst blandt 
disse Værker er den af en ved St. Albani Kirke i Odense 
virkende Munk og Præst Ælnoth omtrent 1109 skrevne 
Historia ortus, vitæ, passionis S. Canuti regis Daniae, en, 
saa vidt skønnes, ret paalidelig Fortælling om Knud den 



* Det danske Sprog var hele Middelalderen i stærk Udvikling fra 
det gammelnordiske hen imod den Form, hvori det i Reformationstiden 
bliver Skriftsprog. Det vilde paa den her omtalte Tid have været 
saare vanskeligt for en Forfatter overalt at vælge mellem de forskel- 
lige gængse Ord og Bøjningsformer og at slaa en enkelt fast som den 
rigtige. 

Hellige; Forfatteren var fra England, men havde, da 
han skrev sin Bog, levet næsten 24 Aar i Danmark. 
Omtrent hundrede Aar efter Ælnoths Tid fremkaldte Bi- 
skop Absalon en sammenhængende dansk Historieskriv- 
ning, idet han ikke blot bød Munkene i Sorø Kloster 
at føre historiske Aarbøger, men ogsaa fik enkelte kyn- 
dige og evnerige Mænd, Svend Aagesøn og Saxo, til at 
optegne, hvad de vidste om Forfædrenes Gerninger. 
Svend Aagesøn, en Mand af høj Æt, begynder sin 
Compendiosa historia regum Daniaé* (Kortfattet Historie 
om de danske Konger) med Skjold og ender med Knud 
den Sjette; det er en meget kortfattet, ret velskreven, 
om end i sin Fremstilling i høj Grad ujævn Oversigt. 
Saxo med Tilnavnet Grammatieus (den sprogkyndige, 
•Latineren*) var Absalons * Klerk > (præsteviede Haand- 
skriver); for øvrigt ved man ikke andet om ham, end at 
han ligesom sin Fader og Farfader havde tjent i de danske 
Kongers Hær, og at han har levet i det mindste seks 
Aar ind i Valdemar Sejrs Regeringstid. Hans Bog Gesta 
Danorum (Danskernes Bedrifter) eller Historia Daniae** 
er et meget udførligt Arbejde, der omhandler Danmarks 
Historie fra den ældste Sagntid — Dan og Angel — til 
op i Knud den Sjettes Tid, 1187. Som Kilder brugte 
han efter sin egen Opgivelse gamle Kvad, dernæst For- 
tællinger, der til hans Tid vare gaaet fra Mund til 
Mund, og endelig de Oplysninger, han kunde faa af den 
lærde Ærkebiskop Absalon, hvem han aabenbart har 
staaet meget nær og maaske endog fulgt paa Krigstog; 
tidligere Forfatteres Skrifter har han næppe brugt i større 
Omfang. Værket er delt i seksten Bøger; først imod 
Slutningen af den niende er Forfatteren naaet op til 
Kristendommens Forkyndelse i Danmark, og kun de sidste 
syv, (der imidlertid udgøre godt og vel Halvdelen af 



* Oversat paa Dansk af R. Th. Fenger. 
•* Frit oversat af Anden Sørensen Vedel og af N. F. 8. Grundtvig. 

2 # 

Bogen), give paalideligt historisk Stof; det øvrige er Sagn- 
historie. I Behandlingen af denne forekommer en Mængde 
Gengivelser af hedenske Oldkvad, der nu for største De- 
len kan haves i Saxos Oversættelse. Sagnene, hvilke 
Saxo for øvrigt uden Tvivl har regnet for ikke mindre 
troværdige, end hvad han meddeler i Værkets Slutning, 
ere meget livfuldt og friskt fortalte; ikke mindre ypper- 
lig er Fremstillingen af de rent historiske Begivenheder; 
man føler overalt, at Forfatteren ikke blot har været en 
kundskabsrig Mand, men at han ogsaa har været vel ud- 
styret med den Art af Fantasi, uden hvilken der ikke 
kan skildres malende og anskueligt. Saxos Danmarks- 
krønike er af allerhøjeste Værd for vor Viden om For- 
hold og Tildragelser i vort Lands Oldtid og Middelalder; 
ved sin ædle og kunstneriske Form indtager den en af 
de mest fremragende Pladser i Nordens historiske Litte- 
ratur. Hvad Sproget vedrører, da vakte Saxos Latin i 
Middelalderen og langt op i den nyere Tid Beundring i 
de lærde Kredse, pristes for sin Korrekthed og «Pynte- 
lighed*; nu vil man vel ikke saa meget som forhen være 
tilbøjelig til at overse, at det er dannet efter mindre 
gode Mønstre og i sig selv gennemgaaende temmelig 
skruet. Kvadene ere gengivne i fortræffelige Vers, men 
have selvfølgeligt i denne Form saa godt som intet kunnet 
bevare af den gammelnordiske Tone. — Efter Saxo op- 
stod i lang Tid ikke nogen Historieskriver af første 
Bang; det Udtog og den annalistiske Fortsættelse af 
Saxo, som har været tillagt Thomas Gheysmer, en 
Nordtysker, der levede som Munk i Odense ved Midten 
af det femtende Aarhundrede, er ikke dennes Arbejde, 
men kun afskrevet paa hans Tilskyndelse. — En Lægebog, 
som tillægges Henrik Harpestreng (f 1244), Kannik 
i Roskilde og agtet Læge, indeholder to Urtebøger og en 
Stenbog, af hvilke de første handle om Lægeplanter, den 
sidste især om Ædelstenenes hemmelighedsfulde Kræfter; 
Værket har Værd baade i kulturhistorisk og i sprog- 
historisk Henseende. — Den latinske Poesi, mest natur- 

ligvis Hymner, der frembragtes i Klostrene, var i Al- 
mindelighed af ringe Værd; stort Ry vandt Ærkebisp 
Anders Sunesøn (f 1228) dels ved sine Hymner til 
Jomfru Maria, dels især ved sit Hexaemerori*, et Lære- 
digt paa over 8000 Heksametre. I de første af 
Værkets tolv Afsnit skildres Verdens Skabelse (heraf 
Navnet, c De seks Dage*); derefter gaar Forfatteren over 
til at gøre Rede for sin Opfattelse af en Mængde teolo- 
giske Begreber og Dogmer (Synden og den frie Vilje i 
deres indbyrdes Forhold, Treenigheden o. s. v.). Værket 
bærer Præg af stor Lærdom og Skarpsindighed; dets 
poetiske Værd er ringe. 

De ældste danske Sprogmindesmærker af større Vig- 
tighed ere de i det tolvte og trettende Aarhundrede af- 
fattede Lovbøger; da disse imidlertid have deres Be- 
tydning paa den almindelige Kulturhistories og paa Sprog- 
historiens, ikke paa Litteraturhistoriens Omraade, skulle 
de her kun ganske kortelig omtales. I Valdemar den 
Stores Tid samledes blandt andet den Skaanske Lov og 
den Sjællandske Lov samt den Skaanske og den Sjællandske 
Kirkelov] Valdemar Sejr udarbejdede med Bistand af 
Bisp Gunner og flere kyndige Mænd den Jydske Lov 
(1241), der afgav Grundlaget for Retsplejen i Nørrejyl- 
land, til den afløstes af Christian den Femtes Lov; i 
Sønderjylland gjaldt den lige til 1864. 

Det er i Virkeligheden meget lidt, der med gyldigt 
Krav paa at kaldes Poesi er kommet til os fra vor Middel- 
alders boglærde eller fra dem, hvis Digternavne ere os 
efterladte. Et langt rigere Udbytte bliver os til Del, 
naar vi fra disse vende os til Folkepoesien; den Digt- 
ning, der, udsprungen af Folket selv — dets Overleverin- 
ger, dets ejendommelige Drift til aandelig Frembringen 
— , uden kendelig Paavirkning af den lærde, mere end 
halvvejs unationale Dannelse har faaet altid fastere og 



Først udgivet i 1892 af Cl. Gertz. 



22 

mere forgrenede Rødder i Folket, er forplantet, øget og 
bevaret i dette hele Tidsrummet igennem. 

Det er ene og alene Viser, der her handles om, 
Sange med det mest forskelligartede Indhold, men af 
gennemgaaende beslægtet Karakter, hvorom mere i det 
følgende. Naar man vil regne de danske Folkeviser 
for en Fortsættelse af den oldnordiske Poesi, maa dette 
i alt Fald ske med et vist Forbehold: imellem Eddaens 
mytiske og heroiske Kvad paa den ene Side og Folke- 
visedigtningen paa den anden ligger et Bum, der i poetisk 
Henseende er saa at sige tomt, medens det i almindelig 
kulturhistorisk har Plads for en paa alle Omraader saa 
indgribende Begivenhed som Kristendommens Indførelse 
og Grundfæsteise i Landet, for de Omslag i Tænke- og 
Levesæt, den medførte, for den stærke Paavirkning Syd 
fra, for en Indtrængen af romantisk Livssyn, der dels 
hviler paa den katolske Kristendom, dels paa Samkvem- 
met med de fremmede. Om en ligefrem Fortsættelse 
kan der ikke være Tale ; Bækken, den umiddelbare Sam- 
menhæng er brudt. Ganske vist bliver ikke ved de æn- 
drede Forhold Folket og Folkets Aand til noget helt 
andet end fordum; ogsaa aandeligt nedstamme Middel- 
alderens Folkevisedigtere fra Oldtidens Skjalde — nær- 
mere maaske dog fra dens Sagamænd, hvis Toner ofte 
saa tydeligt klinge igen i Folkevisens fortællende Afsnit. 
Men Afstanden i Henseende til Livsopfattelse, til Følel- 
sens Art, til Fantasisynernes Form og Farve er større 
end den, der i Almindelighed særtegnes ved et Tidsrum 
af et Par Hundrede Aar. En Sag for sig er det, at 
Folkevisedigtningen af og til har givet sig af med Emner, 
der alt ere omhandlede i Oldkvadene, men hvilke den da 
har formet paa en saadan Maade og i en saadan Tone, 
at de ere blevne til noget væsentligt andet end det op- 
rindelige. 

Vi have over 500 (»Varianterne* medregnede om- 
trent 1400) af Middelalderens Viser tilbage, hvilket jo 
tyder paa en uhyre Frodighed, især naar der tages Hen- 

syn til, at næsten alle disse Viser have poetisk Værd, 
og at Tiden altsaa maa have foretaget en streng Sigt- 
ning, hvorved mangfoldige ere gaaet tabt; man kan dog 
næppe forudsætte, at der ikke ogsaa i hine Dage er 
bleven frembragt flere slette end gode Digte. Af alle 
de Viser, der ere os levnede, er imidlertid nu ikke en 
eneste til i sin oprindelige Form. De have vandret fra 
Mnnd til Mand i adskillige Menneskealdre; hvad der ene 
fastholdes i de skiftende Slægters Hukommelse, maa nød- 
vendigt blive Omformning underkastet; et og andet glem- 
mes og maa afløses af nyt; noget bliver, efter som 
Sproget udvikler sig, mindre forstaaeligt; hver Tid æn- 
drer da efter sin Sprogskik. Rimeligvis ere de ældste 
danske Folkeviser digtede allerede i det ellevte Aarhun- 
drede, nogle f aa op imod Eeformationstiden ; sin egentlige 
Blomstring har Folkepoesien haft i Tiden fra Midten 
af det tolvte til Udgangen af det trettende Aarhundrede. 
Men først i det sekstende og især i det syttende blive 
de opskrevne, adskillige endog først i vore Dage; intet 
Under altsaa, at det altid er vanskeligt, ofte umuligt af 
de forskellige Afskrifter, hvori en Vise forekommer, at 
danne sig nogen ret Forestilling om, hvorledes den i alle 
Enkeltheder fra første Færd har lydt. Saa stor er dog 
paa den anden Side Ødelæggelsen i Begelen ikke, at vi 
jo dog i Hovedsagen kunne faa fat paa Viserne i deres 
oprindelige Skønhed.* 

Med ingen af de gamle Folkeviser er der fulgt noget 
Forfatternavn. Heraf at ville slutte, at de ere rent 



* Haandskrevne Samlinger af Viserne findes i vore Bogsamlinger; 
trykt bier en saadan første Gang af Anders Sørensen Vedel, 1691. 
(Se videre under denne og ander P. Syv.) Den første større Samling 
udgav Abrahamsen, Nyerop og Rahbek 1812 — 1814; den har kun ringe 
Værd. Prof. S. Grundtvig ndgav fire Bind af en saa vidt muligt fuld- 
stændig Samling (efter hans Død fortsat af A. Olrik); fra hans Haand 
foreligger desuden et lille Udvalg: Danske Kæmpeviser og Folkesange 
fra Middelalderen, fornyede i gammel Stil, samt et større: Danmark! 
Folkeviser i Udvalg. 

umiddelbare Udbrud af hele Folkets digteriske Følelse, 

— at de altsaa, som mau har udtrykt det, have c gjort 
sig selv>, vil uden Tvivl føre meget langt bort fra Sand- 
heden. Evnen til digterisk Frembringelse har til alle 
Tider kun været enkelte udvalgte skænket; Folkeviserne 
skyldes i Lighed med al anden Poesi fra først af enkelte 
Digtere. Men Digterne have i nærværende Tilfælde ikke 
nedskrevet deres Frembringelser, og det er da gaaet med 
disse som med al den Poesi, der i lang Tid bæres fra 
Slægt til Slægt ved mundtlig Overlevering: Mærkerne af 
Digterens sjælelige Ejendommelighed, det personlige Sær- 
præg, hans Arbejde oprindeligt som ethvert andet ægte 
Aandsværk maa have haft, er i Tidernes Løb blevet ud- 
visket og efterbaanden afløst af et mere almindeligt Præg 
af Folkets og Tidsalderens Fælleskarakter. Fra forskel- 
lige Med dele Ise sled, hvorigennem den enkelte Vise er gaaet 

— selvfølgelig ikke just fra dem alle, men dog vel i 
Regelen fra mange af dem — har den modtaget Omdan- 
nelser i Ord og Tonefald, indtil den til sidst ikke mere 
staar som Udtryk for en Digter-, men for en National- 
individualitet For saa vidt ere Viserne lige saa vist 
hele Folkets Gerning, som de ere dets Fælleseje; de ere 
altid, selv om de, hvad der meget ofte er Tilfældet, ere 
dannede efter udenlandske Forbilleder, bleven ægte danske 
i Aand og Tone, Udtryk netop for det ejendommelig 
danske i Tanke og Følelse. Ingen vilde, naar Omstæn- 
dighederne for øvrigt tillode en saadan Opfattelse, kunne 
se andet, end at hele Hovedmassen af danske Folkeviser 
fra Middelalderen skyldtes een eller dog ganske faa For- 
fattere; det gaar hermed som med Eddakvadene og med 
de islandske Sagaer — eller som det i Hellas er gaaet 
med de saakaldte homeriske Sange. 

I hvilke Samfundslag Folkeviserne fortrinsvis ere 
opstaaede, lader sig maaske ikke med fuldkommen Sikker- 
hed afgøre ; dog kan det regnes for overvejende sandsyn- 
ligt, at de lavere Stænder — Købstadborgere og Bønder 

— have haft den ringeste Del i Arbejdet, om det end, 

i alt Fald til visse Tider, kan have været dem, der med 
størst Trofastbed gemte de gamle Sange. Den danske 
Almue var i Middelalderen saa undertrykt og levede som 
oftest under saa usle Kaar, at den næppe havde Kraft 
tilovers for en livsfrisk aandelig Frembringen; tilmed 
skyldes Viserne aabenbart Forfattere, der stode paa et 
højere Dannelsestrin — raadede over en mere udviklet 
Smag og en større Takt og i langt videre Forstand vare 
Herrer over Udtryksmidlerne — end det, man kunde for- 
udsætte hos Almuesfolk, som havde nok at gøre med at 
slide for det daglige Brød og saa at sige ingen Under- 
visning havde nydt. Hertil kommer, at Viserne kun ganske 
undtagelsesvis handle om Almuesfolks Liv og særlige 
Interesser; hver Stand synger jo dog i Tider, hvor 
Poesien endnu er frisk og umiddelbar, helst om sit eget. 
Hvad Viserne skildre, er først og fremmest de højere og 
højeste Stænders Liv; overalt møde vi Konger og Dron- 
ninger, Prinser og Prinsesser, Riddere og deres Damer.* 
Naar disse nævnes, er det, som mødte man Forfatteren paa 
hans egen Grund, der, hvor han er hjemme og har sine 
Forbindelser og Interesser; omtales Landalmuen, er det 
gerne med Ringeagt eller i det højeste med et Anstrøg 
af Medlidenhed ; Gejstligheden er ikke synderlig afholdt af 
Visedigterne, Munkene gøres som oftest til Genstand for Spot. 
Folkeviserne ere aldrig rent episke Digte, sjælden 
overvejende lyriske; det store Flertal af dem staar paa 
Overgangen mellem ligefrem fortællende og Stemnings- 
digtning, have til Indhold et historisk Stof, et Sagn eller 
et Eventyr, men give dette stærkt farvet af en digterisk 
Opfattelse, der paatvinges Læseren i Form af Stemning. 
De fortælle, og de male, de skildre, og de rive med; de 
Billeder, der have foresvævet Digteren, føres os med 



* At ikke faa Viser have en eller anden „Bonde" til Hovedperson, 
har i denne Sammenhæng intet at sige. Ordet Bonde tages i saadanne 
Tilfælde som oftest i den gamle Mening; Husbonden i „Eline af Vil- 
denskov" er saaledes ikke at opfatte som nogen Almnesmand. 

uimodstaaelig Kraft for Øje; den Tone, hvori han 
synger, drager os over paa hans Parti, hvad enten han 
elsker eller hader, frikender eller dømmer. Denne magiske 
Virkning, al sand Poesis umistelige Kendemærke, opnaas 
lige saa lidt i de danske Viser som i de islandske Sagaer 
ved blomstrende Fremstilling eller vidtløftig Udmaling; 
Situationen slaas fast med faa, raske Streg, Karaktererne 
i knappe, men gribende Træk; vi lære Personen at kende 
mest af hans Gerninger og af hans egne Ord, ikke af 
Digterens Betragtninger. Paa Folkevisens Simpelhed i 
de brugte Midler hviler dens Storhed : Indtrykket af det, 
som det netop er Digteren om at gere at faa frem, svæk- 
kes ikke ved Indblanding af lidet sigende Enkeltheder; 
al Kraft i Skildringen lægges paa det væsentlige, det, 
der gør det muligt for os Tilhørere eller Læsere selv at 
dømme, samtidigt med, at det paa naturlig Maade sætter 
vor Følelse og vor Fantasi i Fart. Lige saa meget som 
ved den storslagne Simpelhed udmærkes vore Folkeviser 
gennemgaaende ved en egen Adel og Dybde i Følelsen. 
Hvad der end fremstilles, føle vi altid, at Digteren er 
paa den Side, hvor det bedste, det reneste, det i dybeste 
Forstand naturlige findes; han hører til det sandes og 
godes Lejr og taler dettes Sag — aldrig ligefrem, ingen 
Sinde i Prædiketone, stedse kun ved sin stilfærdige, i 
Stemningen og Tonefaldet hvilende Tilkendegivelse af, 
hvad han føler som det rette; aldrig lefler han med, hvad 
der er falskt eller lavt. Folkevisedigteren er en alvorlig 
Mand, ikke saaledes, at han altid skulde være blottet for 
Lune eller sky for at øve dette, men saa, at han stedse 
er paa det rene med, hvad han vil, og hvad han mener; 
hans Syn paa Tilværelsen og dens Brydninger er ikke 
gennemgaaende lyst og let, Grundtonen i hans Sang 
oftest dyb, kærlighedsfuld Vemod. Selv hvor han synger 
om Livets højeste Lykke, er det dog næsten altid, som 
om der dybest i ham bag Sangbunden for de glade Toner 
hvilede en Følelse af, at «al Skabningen sukker og er i 
Forlængsel > — en kun i Øjeblikket tilsløret Erkendelse 

af, at « Lykken, hun vender sig ofte om>. De fleste til 
Folkeviserne hørende Melodier have en tilsvarende Klang, 
ja gaa endog i Retning af vemodsfuldt Tonefald ofte 
videre end Teksterne. 

Hvad Folkesangenes rent ydre Form vedrører, da vise 
de ogsaa i den Henseende et stærkt indbyrdes Slægtskab. 
Almindeligvis bygges de i Strofer paa fire eller to Vers- 
linier, efter hvilke der sædvanligt følger et Omkvæd, det 
vil sige en eller et Par Linier, der kommer igen efter hver 
Strofe. Undertiden er der dobbelt Omkvæd, et midt i 
Strofen, et som Slutning; undertiden gentages en hel eller 
en halv Verslinie. I rytmisk Henseende ere Viserne gerne 
meget frit byggede; der kræves her ikke mere, end at 
de skulle kunne synges til den givne, i Begelen meget 
elastiske Melodi. Versene have uden Tvivl overalt haft 
Enderim (i de firliniede Strofer ofte kun for anden og 
fjerde Linies Vedkommende); dog ere disse tit særdeles 
ufuldkomne eller endog helt gaaet tabt, hvilket har sin 
Grund i, at man i Tidernes Løb har ombyttet Rimord, 
hvis Betydning man ikke længere kendte, med en nyere 
Form, der ikke giver Rimklang. Omkvædene synes ofte 
kun svagt eller slet ikke at staa i Forbindelse med Dig- 
tets Indhold; i andre Tilfælde gaar det tydeligt ud paa 
at give Visens Grundstemning. Sin praktiske Betydning 
fik det ved at yde et Hvilepunkt, en brydende Afveksling 
i de ofte meget lange Viser; dette kunde især faa en 
Del at sige i de Tilfælde, hvor selve Verset blev sunget 
(f. Eks. til Dans) af en enkelt eller nogle faa Stemmer, 
medens alle de andre faldt ind med Omkvædet. 

Man plejer at inddele de danske Folkeviser i fire Hoved- 
grupper: De mytisk-heroiske eller de egentlige Kæmpe- 
viser (dette sidste Ord brugtes forhen til dermed at betegne 
hele Middelalderens Folkedigtning), Viser om overnaturlige 
Ting, Ridderviser og historiske Viser. 

Mytisk-heroiske kalder man de Viser, der i stærk 
og ligefrem Tilslutning til vore egne eller andre Folke- 
færds Oldsagn og Oldkvad give disses væsentlige Indhold 

eller enkelte lied deraf i en * moderniseret* Form. Kristen- 
dommen slaar ikke Hedenskabets Billeder og Forestillinger 
ihjel — de første kristne Præster fortalte jo heller ikke 
Nordboerne, at «en Afgud er intet i Verden >, men at de 
gamle Guder vare onde Aander; Folket slipper ikke saa 
let sine gamle Minder — ; men den tvinger Folket til at 
se paa dem med andre Øjne: de mytiske Skikkelser 
drages nærmere ned mod de almindelige Mennesker, men 
blive dog ikke disse lige ; de overgaa dem stadigt i Magt 
og Styrke, staa som « Kæmper« i dette Ords dobbelte 
Mening; de « vokse over alle Mure», rykke Egen op med 
Rode og danse med den ved Bæltet; de hugge hverandre i 
Hovedet, «at Odden i Tarmene vender*. Højst mærkelig er 
Visen om Thord af Havsgaard, en middelalderlig Udgave af 
Eddakvadet |>rymskvida, som den saa at sige gengiver Led 
for Led i fri Omarbejdelse: Guden Thor er her bleven til 
Høvdingen Thord, Asgaard til Havsgaard; i Lokke Lejemand 
have vi Loke Løvøs Søn, i Jomfru Fredensborg eller Frid- 
levsborg Frøja; Thursedrotten er bleven til Tossegreven. 
Andre Eksempler paa, hvorledes Oldkvad eller Dele af 
saadanne blive Grundlag for dansk Middelaldersdigtning, 
have vi i Viserne om Ung Svejdal og om Svend Vanved ; 
en hel Bække Viser slutter sig dels til den ældre Eddas 
heroiske Digtninger, dels til Vølsungasaga og Tyskernes 
Niebelungenlied; det er dem, der blandt andet handle om 
Sivard Snarensvend (Sigurd Faavnesbane, Tyskernes Sieg- 
fried), om Grirnhild, Brynhild og Helled Raagen. Viserne 
om DidriJc af Bern (Theodorik af Verona) maa være 
dannede over Emner, der ere indvandrede fra eller over 
Tyskland. — De mytisk-heroiske Viser ere aabenbart 
det ældste af hele vor Middelalders Folkedigtning; vare 
deres Emner ikke bleven nyttede i en Tid, der laa den 
nær, da man slog Lid til deres Troværdighed, vilde det 
slet ikke være sket. I Formen have de ogsaa et særlig 
gammeldags Præg; der klinger gennem de fleste af dem 
en Vildskab og Grumhed, som ikke svarer til den senere 

Middelalders Aand; Romantiken har her endnu ikke 
faaet mildnet Hedningetidens haardere Toner. 

Nær til de omtalte Sange slutte sig Viserne om 
overnaturlige Ting eller Trylleviserne. Ogsaa her 
gaa Hedenskabets Forestillinger igen; Oldtidens Til- 
bøjelighed til at se Naturen tilfolket med overnaturlige 
Væsener, til at give alle Naturlivets Ytringer legemlig 
Skikkelse, raader hele Middelalderen igennem og langt 
op i den nyere Tid; hvad man samler under Fællesnavnet 
overtroiske Forestillinger, vil sagtens aldrig helt for- 
svinde. I Middelalderen troede man paa Trolde som i 
Oldtiden paa Jætter; gik hos os Navnet Alfer ad Glemme, 
saa fik vi i dets Sted Elvefolk og Nisser; hvad de gamle 
kaldte Dravger, høre vi tale om i Gengangerviserne. 
Oldtidens Tro paa Sejd og Galder gik ej heller tabt; vor 
Middelalders Digtning kender helt vel baade til Trylle- 
drikke og til Runernes Magt, og i mangen en Vise er 
det en Omskabelse — den onde Stifmoder har gjort sin 
Stifsøn til en Bjørn, Jomfruen til en Nattergal o. desl. — , 
der handles om. Medens i Hedenskabets Dage ingen- 
lunde alle de uden for Gudernes Kreds staaende over- 
naturlige Væsener tænkes som ødelæggende eller uhygge- 
lige («gode Vætter«, « Lysalfer* o. s. v.), stiller den paa 
den nye Tro hvilende Kultur sig næsten overalt afgjort 
fjendtlig til dem; de ere jo Udtryk for Livet i den Natur, 
der, som det forkyndtes Folket af dets Præster, er 
smittet og fordærvet af « denne Verdens Fyrste*. Som 
« dæmoniske » Væsener staa de alle mere eller mindre 
ligefrem i « Sjælemorderens* Tjeneste; den, de faa Magt 
over (lokke ind i Bjærget — ned under Bølgerne), gaar 
Glip af sin evige Salighed* Menneskene efterstræbe de 
med List og med Vold; Dagslyset taale de ikke, saa lidt 
som at færdes paa viet Grund; de hade Klokkeklang og 
fly for Korsets Tegn. Med Runerne voldes der kun, hvad 
ondt er; i Gengangeren er det som oftest den store Syn- 
ders hvileløse Aand, vi møde. Hele den Verden, hvori 
de omtalte Væsener og Forestillinger fostres og leve, synes 

netop ved sin hemmelighedsfuldt-uhyggelige Karakter at 
have udøvet en særlig Tiltrækningskraft paa vor Middel- 
alders Folkedigtere. Blandt Trylleviserne findes en Mængde 
af vore allerskønneste Sange, baarne, som de ere, af en 
dybt betagende romantisk Stemning; flere af dem ere 
ogsaa brugte som Grundlag for senere Tiders Digt- 
ninger. Vi skulle her kun nævne enkelte Eksempler som 
Visen om Hr. Bøsmer i Elvehjem , Elvehøj («Jeg lagde 
mit Hoved til Elvehøj*) Elveskud (cHr. Oluf han rider 
saa vide>), Agnete og Havmanden, Trolden og Bondens 
Hustru (Eline af Vildenskov), Valravnen, Nattergalen, 
Moderen under Mulde (Svend Dyring), Hr. Morten af 
Fuglsang, Hr. Peder og Mettelille, Bidder Stigs Bryllup. 
Særlig mærkelig er Visen om Fæstemanden i Graven 
(«Det var Ridder Hr. Aage>), en Gengangervise , der 
især ved sin Slutning tydeligt viser hen til et Eddakvad, 
anden Sang om Helge Hundingsbane, og altsaa ogsaa 
lader sig henføre under Afdelingen de mytisk -heroiske 
Viser. * 

De Middelaldersskrifter, hvori selve Tidens Historie 
omhandles, ere for største Delen tørre Aarbøger, der kun 
gøre Rede for Begivenhedernes rent ydre Sammenhæng; 
Tidsbilleder og Karakterbilleder søger man i dem for- 
gæves« Af saa meget større Værd for os blive de Op- 
lysninger, Folkedigtningen giver om hele Tidens Aand 
og Kultur, og det er da især Ridderviserne, der 
her give Kød og Blod til Krønikernes tørre Benrad. 
I fri Digtnings Form give de livfulde og farverige Bil- 
leder af de fribaarne Mænds og Kvinders Liv og Even- 
tyr; de vise os dem i deres Kampe og deres Guds- 
dyrkelse, i deres Festglæde og deres Sorg, i deres Elskov 
og deres Had. I Ridderviserne faa vi bedre end nogen 



* Det bør mærkes, at Grænserne mellem de her og anden Steds 
opstillede fire Klasser af Viser ere meget udflydende, og at mangen en 
enkelt Vise med lige saa stor Bet lader sig henføre til den ene som til 
den anden Afdeling. 

anden Steds Besked om vor Middelalders Opfattelse af 
Ret og Uret, Ære og Skam. Et enkelt Forhold er om- 
handlet hyppigere og stærkere end noget andet: Kærlig- 
heden mellem Mand og Kvinde. Af den opstaa i de 
fleste og bedste Ridderviser de utallige Sammenstød, der 
afgive det episke Stof (Digtningens « Indhold*); Digtets 
Stemning hviler da i de ved korte Hentydninger eller 
Udtalelser givne Udtryk for de elskendes Følelse. Det 
er stærke Lidenskaber, der her ere i Gang, og ofte 
bruges voldsomme Midler for at faa dem tilfredsstillede; 
Elskoven er her selve Livet, hvis Krav maa fyldestgøres 
for enhver Pris; den er her om nogen Steds i Digt- 
ningens Verden en « Kærlighed til Døden*. Og det i 
dobbelt Forstand; ofte udvikler Kærlighedsforholdet sig 
under saadanne Vilkaar, at Døden bliver det, der vindes. 
Dog er det, der med størst og skønnest Virkning skildres 
i vor Middelalders Elskovsviser, lige saa lidt Kærlighedens 
Sorg som dens Glæde, men Længselen, den endnu haab- 
fulde Higen efter den elskede. Dette Forhold er selv- 
følgelig at betragte som et Udslag af hele vor Folkevise- 
digtnings gennemgaaende vemodsfulde Karakter — der 
kun sjældent brydes saa fuldstændigt som i de ikke meget 
talrige Skæmteviser og Nidviser. — I enkelte af ♦Ridder- 
viserne* er selve Fortællingen et Laan fra Sagn, der 
have levet paa Folkets Tunge alt i en meget fjern Tid, 
men som efterhaanden ere blevne saaledes omformede, at 
de have faaet helt middelalderlig Dragt og Udseende; 
dette gælder saaledes om Hagbard og Signe, der kun har 
Stoffet, intet af Tonen, fra Oldtiden. I de allerfleste 
Tilfælde er det Forhold fra selve Middelalderen eller en 
i dennes Aand frit opfunden Tildragelse, hvorom der 
synges, saaledes i den vel kendte Vise om Aksel og Val- 
borg,* i Hr. Niels og Liden Kirsten, Hr. Ebbes Døtre, 



* Her er Emnet norsk. Mange danske Folkeviser have Sidestykker 
i andre Lande, især i Norge og Sverrig, Skotland og England, hvor en 
Digtning, svarende til vor Middelalders Folkepoesi, opstod omtrent sam- 
tidigt med denne. 

Den forsmaaede Bejler, Ebbe SJcammelsen og mangfoldige 
andre. 

Blandt de historiske Viser findes der næppe en 
eneste, der i væsentlig Grad eller paa ret paalidelig 
Maade udvider vor Kundskab om de historiske Kends- 
gerninger; fortælle de inden for disses Omraade noget 
nyt, vil dette kun undtagelsesvis have Krav paa vor 
fulde Tiltro. Deres store Betydning have de dels til 
fælles med « Ridderviserne *, idet ogsaa de give mangt 
et oplysende og fængslende Billede af Kulturforholdene 
paa den Tid, da de ble ve til, dels staa de som vigtige 
og uforkastelige Vidnesbyrd om den Maade, hvorpaa Sam- 
tiden eller en nær Eftertid saa paa de omhandlede Per- 
soner og Tildragelser. Karakterskildringen er i disse 
Viser — fordi Digterne her have haft noget fast og 
virkeligt at gaa ud fra — i det hele kraftigere og ud- 
førligere, end Tilfældet sædvanligvis er inden for de 
andre Grupper; Situationerne ere ofte malede med en 
Styrke og en Klarhed, der kan lede til en Opfattelse, 
som dog i Regelen vil vise sig at være urigtig: den, at 
vi staa over for et Øjenvidnes Skildring. I rent poetisk 
Henseende staa mange af dem i første Række, saaledes 
de fire Dagmarviser, Nidvisen om Dronning Bengærd, 
Marsh Stigs Sangkreds og Visen om Niels Ebbesen-, en af 
de yngste Viser af Arten er den allegoriske Kristian den 
anden og Adelen. (« Ørne visen ».) 

Samtidig med, at den danske Folkevisedigtning begyndte at sygne 
hen, tiltog Indvandringen af fremmed Poesi, der dels kom frem i mere 
eller mindre frit bearbejdet Form, dels som egentlige Oversættelser. 
Under Navnet Eufemiaviserne haves tre rimede Fortællinger; de ere 
efter franske, nu tabte, Kunstdigtninger bearbejdede først paa Norsk 
eller Svensk ved Indgangen til det fjortende Aarhundrede paa Til- 
skyndelse af den norske Dronning, hvis Navn de bære, og derefter ind- 
førte i Danmark. Den bedste af dem er Kærlighedshistorien Floves 
og Blanseflor, men baade den og de to andre, Ivan Løveridder og 
Hertug Frederik af Nor mandig have i de nordiske Omarbejdelser be- 
holdt et stærkt sydlandsk-romantisk Præg. Det samme gælder om tre 
andre, lidet værdifulde versificerede Smaaromaner, Dværgekongen Laurin, 
Persenober og Kbnstantionobis og Den kyske Dronning samt om Prosa- 

fortællingen Kejser Karl Magnus's Krønike, der rimeligvis er en 
Genfortælling af en norsk Omarbejdelse af en fransk Bog * 

Blandt Tidens paa Dansk affattede poetiske Arbejder 
fortjener Ben danslee RimJcrøniJce** at nævnes. Det er 
en Danmarkshistorie paa Vers; Stoffet er i det væsentlige 
et Udtog af Saxos og »Thomas Gheysmers* Krøniker; 
Værd som historisk Værk har Bogen altsaa ikke. Den 
begynder med de ældste Sagnkonger og gaar op til 
Kristiern den Første, i hvis sidste Regeringsaar den maa 
være sluttet; hver Konge indføres talende og giver sin 
Selvbiografi, ikke sjældent i en livlig og kraftig Form og 
paa smukke, klangfulde Vers, lige saa ofte eller endnu 
oftere i en flad og mat, daarligt rimet Prosa. Man har 
af den store Ulighed i Værdien af de forskellige Stykker 
draget den Slutning, at Bogen skyldes flere Forfattere, og 
at den Broder Niels i Sorø, der nævnes som dens Ophavs- 
mand, i det højeste har samlet og sluttet den samt 
maaske ogsaa bragt Overensstemmelse til Veje mellem 
Sprogformen i de enkelte Afsnit, men Spørgsmaalet om 
dens Tilblivelsesmaade kan dog ikke regnes for afgjort. 
Rimkrøniken var yndet Folkelæsning til op i det syttende 
Aarhundrede; det er den første danske Bog, der er trykt 
her til Lands, af Godfred van Ghemen 1495. Mod Slut- 
ningen af Middelalderen opstod en ingenlunde ubetydelig 
8almelitteratur\ mange af de til Guds og de helliges Ære 
digtede eller efter fremmede, mest latinske Forbilleder 
omarbejdede Sange — hvoraf en Del i ændret Form 
gik over i senere lutherske Salmebøger — ere smukke 
og inderlige; ikke mindst gælder dette om adskillige af 
de saakaldte Mariaviser, trods disses ofte meget verdslig- 
lyriske Tonefald. En religiøs Digter med en kraftig og 
ejendommelig Begavelse var Hr. Michael Nicolai 



* Karl Magnus's Krønike er med flere Fortællinger fra samme eller 
noget senere Tid adgiven paa ny af G. Elberling. Evfemiaviserne og 
de derefter nævnte Digtninger staa i Brandts „Romantisk Digtning fra 
Middelalderen". 

** Udgiven bogstavret af Molbech, i fornyet Sprogform af Brandt. 
S. Muller: Litteraturhistorie. 3 

(o: Mikkel Nielsen eller Klausen), Præst ved St. Albani 
Kirke i Odense i Slutningen af det femtende Aarhundrede. 
Hans « Rimværker »* ere tre i Tallet: Om Jomfru Maries 
Rosenkrans, Om Verdens Skabelse og Om al MennesJcens 
Levned; vistnok ligge for dem alle ældre latinske Digt- 
ninger til Grund, men disse ere saa frit nyttede, at 
Hr. Michael har gyldigt Krav paa at regnes blandt de 
originale Forfattere. Ved Følelsens Dybde og Udtrykkets 
Kraft og Højhed staa disse alvorsfulde Digtninger, særlig 
de to sidste, som det skønneste, Tidsalderens Kunstdigt- 
ning har frembragt ; ikke uden Grund er den gamle Digter, 
hvis Toner give Genlyd i Reformationsaarhundredets 
Salmer, bleven hædret med Navn af «sin Tids Kingo ». 

Uden for Poesiens egentlige Omraade giver den danske 
Folkeaand sig et ejendommeligt Udtryk i den Samling 
Ordsprog, der foreligger i Peder Laales Samling.** 
Om Peder Laales Person ved man intet med Sikkerhed; 
nogle gøre ham til Landsdommer i Halland, andre mene 

— hvad der vel er mest sandsynligt — at han har været 
Skolemester. Bogen er rimeligvis efter sin Bestemmelse 
en latinsk Læsebog, har i alt Fald i sin Tid været brugt 
som saadan; den indeholder omtrent 1200 Sentenser paa 
latinske Vers; under hver staar der et dansk Ordsprog, 
der nogenlund« gengiver dens Mening eller Grundtanke. 
Nu bryde vi os selvfølgelig ikke om Peder Laales Latin, 
hvoraf vi i det højeste kunne lære, at man i det fjor- 
tende Aarhundrede eller i Begyndelsen af det femtende 

— i den Tid skal Bogen være bleven til i sin oprindelige 
Skikkelse — ikke i nogen Henseende stillede overdrevne 
Fordringer til Skolebøger. Derimod har Samlingen af de 
danske Ordsprog, af hvilke de fleste maa være langt 
ældre end Bogen, nogle endog saa gamle, at de kunne 
spores tilbage til den ældre Edda, stor Betydning i kultur- 
historisk Henseende som Vidnesbyrd om gammel dansk 



* Udgivne paa ny af C. Molbech. 
■* Sidst udgiven af R. Nyerup. 

Opfattelse af Livet, dets Pligter, dets sædelige Love og 
praktiske Regler; den har ogsaa bevaret os Kundskab 
om mange gamle danske Ord og Ordformer. — En mærkelig 
Folkebog er den saakaldte Lucidaritis, der er udarbejdet 
efter et latinsk Skrift fra det tolvte Aarhundrede, og 
som i Samtaleform drøfter de mest forskellige Emner, 
teologiske, naturvidenskabelige, geografiske o. s. v. i 
broget. Blanding. 



Reformationstiden, 

1500—1560. 



Vor Middelalders eneste videnskabelige Værk af frem- 
ragende Betydning — Saxos Krønike — er ligesom de 
fleste mindre vigtige Arbejder af lignende Art, der sam- 
tidigt fremkom hos os, skrevet paa Latin; Folkeviserne 
bleve først optegnede i en senere Tidsalder. Hvad der 
kan nævnes som dansk Middelalderslitteratur i egentlig For- 
stand, er altsaa ikke meget. En dansk Nationallitteratur 
forudsætter et dansk Skriftsprog; et saadant faar først i 
Reformationstiden nogenlunde fast Form. 

Den lutherske Reformation medfører eller indleder 
hos os en national Vækkelse. For de Mænd, der bare 
den frem, gjaldt det at faa Folket selv i Tale, Folkets store 
Masse; den reformerede Tro vilde jo netop hævde Per- 
sonlighedens Ret, den aandelige Frihed ; hver skulde have 
Lejlighed til at dømme selv, høre med sine egne Øren, 
selv vælge og personlig tilegne sig; nu skulde den Tid 
være forbi, da «Sjælesørgerne» toge hele Ansvaret. Den 
latinske Messe maatte bort, den danske Gudstjeneste over- 
alt indføres; Romerkirkens Buller og Decretaler, dens 
Helgenkrøniker og Legender — fostrede af en fremmed 
Aand og formede i et fremmed Sprog, i Aand QgV«aft&. 

fremmede og paatvungne Nordens Folk imod Naturen — 
maatte kastes ud, Bibelen lukkes op for Menigmand. Man 
vilde bringe Folket til at bryde det undersaatlige For- 
hold til noget, der vel oprindeligt var fremmed, men som 
dog nu herskede i Kraft af Aarhundreders Hævd og 
Vane; selv skulde det arbejde med paa sin aandelige 
Frigørelse; der var her ikke Tale om at tvinge noget nyt 
og fremmed ind. Saa var det da nødvendigt, at der taltes 
til Folket ikke blot i det Tungemaal, det fuldt ud forstod, 
men ogsaa paa en saadan Maade, at det kunde høre sin 
egen Røst give Genlyd i det talte; hvad her skulde virke, 
maatte være ikke blot dansk Sprog, men ogsaa i dansk 
Aand. 

Hvad det altsaa for os først og fremmest gælder om 
i denne Sammenhæng, er, at vor reformatoriske Litteratur 
er dansk og folkelig.* Hermed skal nu ikke være sagt, 
at det lykkes Tidens Forfattere at holde alt fremmed 
ude; de have deres lærde Dannelse fra udenlandske, i 
Middelalderens Slutning og Reformationsaarhundredets 
Begyndelse mest fra tyske Højskoler; hertil kommer det 
stadige Samkvem med Tyskland i Handel og Vandel, 
den voksende Indvandring af Tyskere; fra Tysk optages 
der jævnlig Ord og Talemaader i højst ufuldkommen Om- 
formning. Det daaske Skriftsprog arbejder sig langsomt 
frem til fast Form; det væsentlige Grundlag for det giver 
dog som sagt Reformationstiden. 

Den lutherske Reformation trængte hos os igennem, 
vel ikke uden Brydninger, men dog uden at volde stærke 
og langvarige Kampe; den fandt, da den meldte sig, 
Jordbunden godt forberedt. Folket var, trods den aande- 
lige Vanrøgt, hvorfor det var Genstand, ikke blevet saa 
sløvet, at det jo følte Savnet af bedre Tilstande; det 
saa helt vel, at Livet i Kirken paa de fleste Steder var 



* Lærde Skrifter affattedes vel ogsaa i Reformationstiden paa 
Latin ; men til dem er der i denne Sammenhæng intet Hensyn at tage ; 
deres Indflydelse paa Folkets Udvikling er for intet at regne. 

saa godt som udslukt, ikke mindst, fordi Gudstjenesten 
mest gik for sig paa Latin, at Præstestanden var for- 
dærvet i Verdslighed og Synd, at der i Skolerne kun 
rent undtagelsesvis lærtes noget, hvorved Ungdommens 
Udvikling i Sandhed kunde fremmes; det længtes efter 
Midler og Veje til aandelig Fremvækst. Saadanne kunde 
kun gives det ved en grundig Omformning netop paa 
det Felt, hvor det menige Folk havde den største Udsigt 
til at lære at røre sig frit: ikke paa det politiskes, 
ikke paa Digtekunstens, men paa det kirkeliges Omraade. 
Kristiern den Anden var den første danske Konge, 
der havde Øjnene aabne for Reformationens Betydning; 
samtidig med, at han gjorde, hvad han kunde, for at 
hæve Undervisningsvæsenet, baade det højere og det 
lavere — allerede Kong Hans havde forbudt sine Under- 
saatter at rejse til fremmede Universiteter, før de i tre 
Aar havde studeret ved det i 1479 oprettede køben- 
havnske — , indkaldte han fra Tyskland lutherske Præ- 
dikanter, et Foretagende, som dog ingen Frugter bar. 
Frederik den Første gav i Aaret 1527 Lutheranerne fri 
Religionsøvelse; under Kristian den Tredje blev den lu- 
therske Lære, paa Rigsdagen i København 1536, indført 
som Statsreligion i Danmark og Norge. — Et mægtigt 
Vaaben havde den reformatoriske Bevægelse i Bogtrykker- 
kunsten, der alt i denne Periode udøvedes i Danmark 
med Iver og Dygtighed. Først var det fremmede Bog- 
trykkere, der (fra 1482) arbejdede hos os; den første 
Mand af Faget, der tog fast Ophold her, Nederlænderen 
Gouert (o: Godfred) van Ghemen, begyndte at « prente » 
i København senest 1493; fra hans Værksted udgik 1495 
den ældste fuldstændigt bevarede Udgave af Rimkrøniken; 
kort efter var der ogsaa i andre danske Byer større og 
mindre Bogtrykkerier, der udbredte religiøse og folkelige 
Skrifter. Den for Reformationens Fremgang vigtigste Bog, 
den hellige Skrift, kom dog først forholdsvis sent frem 
paa Dansk. Større og mindre Afsnit af Bibelen vare vel 
oversatte alt i Middelalderen ; det ældste indtil vore D&&<& 

efterladte Haandskrift af et saadant Forsøg er fra Midten 
af det femtende Aarhundrede ; men de have næppe vundet 
nogen større Udbredelse, og intet af dem blev trykt før 
i en senere Tid.* 

— Mellem Reformationstidens Forfattere hæve tre sig 
højt over Mængden: Den ny Læres Forkæmpere Kristiern 
Pedersen og Hans Tavsen og dens Modstander • Povel 
Helgesen. 

Kristiern Pedersen** var født omtrent Aar 1480. 
Sin Barndoms Undervisning fik han i alt Fald til Dels i 
Roskilde Skole; senest 1505 blev han præsteviet, men 
allerede ved 1510 finde vi ham sysselsat med lærde 
Studier og litterære Arbejder i Paris^ ved hvis Universitet 
han tog Magistergraden, og hvor han opholdt sig indtil 
1515, da han vendte tilbage til sit Præsteembede, et 
Kanonikat i Lund. I Begyndelsen af Tyverne blev han 
Kansler hos Lunds Ærkebiskop, lidt senere Haandskriver 
(/secretarius*) hos Kong Kristiern den Anden, som han 
kom til at staa meget nær, og hvis forfaldne Sager han 
al sin Tid efter Evne stræbte at støtte, hvorfor han, da 
Kongen var dreven af Landet, blev haardt forfulgt af de 
nye Magthavere. Aar 1536 drog han til Kongen, som da 
opholdt sig i Nederlandene, og der levede han med en 
kort Afbrydelse i fem åar. Fra Antwerpen udgav han 
flere Skrifter, af hvilke det fremgaar, at han, der fra først 
af havde skrevet i rent papistisk Aand, nu hældede 
til den reformerede Lære. Da Kong Kristiern var 
fængslet, fik han af den nye Regering Tilladelse til at 
bosætte sig i Malmø og nære sig som Bogtrykker; der 
giftede han sig og udgav (1532 — 34) forskellige Skrifter, 
som bleve trykte hos ham selv. Om hans senere Leve- 
aar ved man, at han i « Grevens Fejdes » Tid var Sekretær 



* C. Molbech har udgivet Størstedelen af den ældste danske Bibel- 
oversættelse, der indeholder de tolv første Bøger af det gamle Testa- 
mente, oversat fra Latin i et maadeligt Sprog. 

** Hans danske Værker ere udgivne i fem Bind af Brandt og Fenger. 

hos Kristiern den Andens Tilhænger Borgemester Jørgen 
Kok eller Mønter, samt at han efter Fejdens Afslutning 
drog til Sjælland og døde der 1554 i Huset hos Præsten 
i Helsinge, hvor han havde haft Ophold i en halv Snes 
Aar; i sin sidste Tid var han svag baade paa Legeme 
og paa Sjæl. 

I Paris var det, at Kristiern Pedersen indledede sin 
rige og omfattende boglige Virksomhed med Offentlig- 
gørelsen af nogle latinske Skrifter af filologisk og teo- 
logisk Indhold (en latinsk -dansk Ordbog, en Tidebog 
[folkelig Andagtsbog] o. s. v.); 1514 afsluttede han sit 
meget vigtige Udgiverarbejde, Saxos Krønike i den latinske 
Tekst. Det holdt haardt at faa et haandskrevet Eksemplar 
af Bogen at trykke efter;* den var sjælden, og de Lands- 
mænd, som ejede den, vilde ikke gerne sende den paa 
den lange Rejse; to Gange maatte han skrive efter den 
og til sidst selv drage hjem for at faa den opspurgt. Ende- 
lig lykkedes det ham at faa den til Laans og saaledes 
at bevare for Efterslægten et af vor Litteraturs mærke- 
ligste Arbejder. Bogen gjorde straks megen Opsigt i de 
forskellige Lande og maatte allerede efter faa Aars For- 
løb optrykkes paa ny. Kristiern Pedersen foretog sig 
senere at oversætte eller bearbejde den og ogsaa at levere 
en Fortsættelse deraf; Oversættelsen er gaaet tabt, men 
af Fortsættelsen har man endnu den største Del.** — 
I 1515 udgav han Peder Ladies Ordsprogsamling og i 
samme Aar sin store danske Prædikenbog, den senere 
saakaldte Jærtegns Postil, en Bearbejdelse af latinske 
Prædikener og Legendesamlinger. Den behandler alle 
Kirkeaarets Evangelier og en Del af dets Epistler; til 
de enkelte Prædikener knyttes Fortællinger som oplysende 
Eksempler; de handle ingenlunde altid om, hvad vi nu 
forstaa ved * Jærtegn* (Undere), oftest dog om vidunder- 



* Nu haves der kun nogle faa Blade af et saadant fra det 14de Aarh. 
•* Der siges, at han i sin Tid — under Kristian den Tredje — skal 
have været „kongelig Historieskriver 44 . 

lige Tildragelser. Selve Udlæggelserne af Skriftordene 
ere øjensynligt indrettede paa Menigmands Tarv; de gaa 
ikke ud paa at lægge teologisk Lærdom for Dagen, inde- 
holde kun lidet, der vidner om «Aandrighed» eller Skarp- 
sindighed, næppe noget, der vil være «nye Tanker* for 
Læsere i Nutiden. Men overalt maa de siges at være 
fortræffeligt lagte til Rette for Øjemedet, paa een Gang 
at oplyse og opbygge Tidens Almue ; i al sin Jævnhed og 
Troskyldighed er Postillen et kraftigt og alvorligt Arbejde, 
gennemtrængt af den troende Katoliks Inderlighed i Følel- 
sen og kærlighedsfulde Ærbødighed for det hellige. I 
sproglig Henseende har Bogen overordentlig Værd; den 
er det første større Arbejde, der affattes i et med Omhu 
og med Sans for vort Tungemaals Ejendommeligheder, 
dets Klarhed og Velklang behandlet dansk Sprog, Den 
af vort Fødelands mange Mundarter, hvori Kristiern 
Pedersen arbejder, er den sjællandske; sin Ungdom havde 
han jo tilbragt mest blandt Folk, hvor denne var den 
gængse. Den er det, der ved hans og de andre Reforma- 
tionstidens Forfatteres Stræben hæves til at blive Grund- 
laget for det danske Skriftsprog. 

Foruden de nævnte Værker udgav Kristiern Pedersen 
endnu under sit Ophold i Paris en Bog Om at høre Messe 
og flere mindre, katolsk-teologiske Skrifter. Den anden 
Periode af hans Virksomhed som Forfatter falder sammen 
med hans Ophold i Antwerpen. Fra denne By udsendte 
han en Række af Arbejder, blandt hvilke hans Oversættelse 
af det nye Testamente indtager den vigtigste Plads. Den 
tryktes første Gang 1529 og fortrængte snart den lidet 
vellykkede Gengivelse, Kristiern den Andens gode Ven 
Hans Mikkelsen allerede fem Aar i Forvejen sammen 
med flere andre, saasom Kongens Sekretær Kristiern 
Vinter, havde udarbejdet paA, Opfordring af Kongen. 
Sproget i den ældre Oversættelse er knudret og paa 
mange Steder næppe til at forstaa; i Kristiern Pedersens 
falder det let og naturligt og udmærker sig ved endnu 
større Kraft og Klarhed end det, hvori « Jærtegns Postil » 

er skreven. I 1531 udkom hans ypperlige Oversættelse 
af Davids Salmer* et Arbejde, der ved sin rytmiske Vel- 
klang og det med overlegen Dygtighed foretagne Valg af 
Udtrykkene giver Kristiern Pedersen Rang mellem vor 
Litteraturs ypperste Sprogmestre. Saa vel det nye Testa- 
mente som Salmerne bleve oversatte ikke fra Grund- 
sprogene, men fra Latin; Reformationstidens danske 
lærde vare sædvanlig gode Latinere, men havde kun lært 
lidet eller intet af Græsk og Hebraisk. — Syv Smaa- 
skrifter udgav han i denne Periode; mest var det Om- 
arbejdelser efter Luther, alle Vidnesbyrd om den Varme, 
hvormed han stedse havde Menigmands Tarv for Øje, saa 
vel som om hans voksende Forkærlighed for Kirkefor- 
nyelsens Sag. Det betydeligste af dem er Skriftet Om 
Børn at holde til Skole og Studium og at sJcilclce gode 
Skolemestre til dem] her giver han et livfuldt og meget 
oplysende Billede af Skoleforholdene paa hans Tid og 
taler varmt og indtrængende om Øvrighedernes Pligt, at 
sørge for Ungdommens Undervisning. 

Efter at have bosat sig i Helsinge oversatte han en 
i luthersk Aand forfattet Postil, men Bogen blev aldrig 
trykt, og Haandskriftet er tabt. Hans Lægebøger have 
selvfølgelig deres største Betydning ved de Bidrag, de 
kunne yde til Lægekunstens Historie; «de fleste Forskrifter 
ere i Følge Tidens Ukyndighed enten uvirksomme eller 
skadelige*. Endvidere udgav han den gamle Folkebog 
om Karl Magnus og oversatte (efter en latinsk Gengivelse) 
den franske Fortælling om Olger Danske. I Arbejdet 
paa den i 1550 udgivne ældste fuldstændige Bibelover- 
sættelse, der sædvanligt kaldes Kristian den Tredjes Bibel, 
et i det hele fortræffeligt Værk, tog Kristiern Pedersen 
en meget væsentlig Del; han oversatte det hele efter 
Luthers Gengivelse, hvorpaa forskellige lærde « reviderede* 
Arbejdet. Hvad og hvor meget af den endelig udgivne 



* Tidligere oversat af Frans Wormordsen. 

Oversættelse, der skyldes ham, lader sig imidlertid ikke 
afgøre med fuld Sikkerhed. 

Kristiern Pedersen er efter at være bleven Luthe- 
raner næppe optraadt som Prædikant; heller ikke tog 
han ligefrem Del i Tidens kirkelige Stridigheder. Sin 
store Betydning har han dels som den, der ved sine 
Oversættelser afskriften og sine mere eller mindre selv- 
stændige Afhandlinger paa mange Maader arbejdede for 
Gennembruddet af det nye, dels som den, der i national 
og i sproglig Henseende baner Vejen for Samtids og 
Eftertids danske Forfattere. Sit Tilnavn «den danske 
Litteraturs Fader* har han ærligt fortjent, saa sandt det 
var ham, der i sine Skrifter dels antydede, dels for- 
beredede, dels ligefrem gennemførte de Former, hvori senere 
al dansk Prosa udviklede sig — ham, der først af alle 
viste, hvorledes vægtige Emner lade sig behandle i ægte 
folkelig nordisk Aand, klart og forstaaeligt for alle danske 
som ægte Dansk. 

Som Danmarks ypperste Reformationsprædikant staar 
Hans Tavsen, der var født 1494 i Birkinde ved Kerte- 
minde, Søn af Landsbyens Smed. Tidligt kom han i 
Odense Skole, hvor han maatte dele Kaar med andre 
fattige Peblinger og synge for hver Mands Dør; senere 
skal han have været Discipel i Slagelse Latinskole. Om- 
trent en Snes Aar gammel blev han optagen i Andvorskov 
Kloster; der blev han dog kun til 1516, da han gik paa 
en Udenlandsrejse, som førte ham til Rostock; ved Uni- 
versitetet i denne By blev han flere Aar, tog Magister- 
graden og holdt senere Forelæsninger over Aristoteles, 
en græsk Filosof, hvis Sædelære i hin Tid agtedes næsten 
lige saa højt som den kristelige. Efter sin Hjemkomst 
blev han, i 1521, Lærer i Teologien ved Københavns 
Universitet, men allerede to Aar senere finde vi ham 
indskreven blandt de studerende i Wittenberg, hvor han 
hørte Forelæsninger af Luther og Melanthon. Til denne 
sin anden Udenlandsrejse havde han faaet Understøttelse 
fra det Kloster, hvortil han tidligere havde hørt; men da 

han i Udlandet havde faaet. nogle af Luthers Skrifter at 
læse, virkede disse saa stærkt paa ham, at han følte sig 
med uimodstaaelig Kraft dragen til den By, hvorfra det 
nytændte Lys begyndte at sprede sine Straaler. Et Aar 
eller lidt længere blev han i Wittenberg; derfra vendte 
han i Poraaret 1524 hjem til Danmark som Luthers tro- 
faste Lærling og Medkæmper. Længe havde han ikke 
været hjemme, før det blev klart, hvad Omslag der var 
foregaaet med ham i Udlandet; en Prædiken, han ved 
Paasketid holdt i Andvorskov, og som vel helt har været 
i luthersk Aand, gjorde Prioren i den Grad betænkelig, 
at han, efter i nogen Tid at have holdt den frafaldne 
i Fængsel, sendte ham til et af Viborgs Klostre, 
hvis Porstander, en myndig og skrap Herre, skulde se 
at bringe ham til Fornuft. Det viste sig dog snart, at 
der hverken med gode eller med onde Ord var noget at ud- 
rette, og Hans Tavsen blev da igen spærret inde; men 
han samlede sig snart en Menighed uden for Fængselets 
Vinduer, gode Venner bragte hans Ord videre omkring, 
og det synes, som om han har vundet ikke ringe Til- 
slutning blandt Viborg Bymænd, allerede medens han sad 
fangen. Længe var han vel ikke fængslet, hvad enten 
det nu var en Ordre fra Kong Frederik den Første, der 
udfriede ham, eller Prioren selv ved Samtaler med ham 
er bleven ham venligere stemt; han kom ud og søgte 
Lejlighed til at prædike offentligt i en Kirke. Men 
skønt Kongen, der jo var gunstigt sindet mod Luthers 
Lære, havde udnævnt Tavsen til sin Kapellan og givet 
ham Lov frit at prædike i Viborg, var der dog Vanske- 
ligheder at overvinde, før dette kunde ske under gunstige 
Forhold; den Kirke, man først brugte, viste sig snart at 
være for lilje; til den større maatte man tiltvinge sig 
Adgang. I to Aar prædikede dog Tavsen Evangeliet i 
Viborg, medens Kirkens Høvdinger søgte paa mange 
Maader at lægge ham Hindringer i Vejen; saa blev 
han, i 1529, af Kongen kaldet til Præst ved Nikolai Kirke 
i København. Her fik han hurtigt samlet sig en Msk\%- 

hed. Til Herredagen 1530 indgav han i Spidsen for en 
Kreds af Trosfæller de 43 Artikler, der udgjorde den 
dansk-lutherske Kirkes første Program, og vedblev siden 
ufortrødent med Kampen mod Papismen saa vel i Ord 
som i Skrift. Efter Frederik den Førstes Død stævnede 
de katolske gejstlige ham for utilbørlig Skrivemaade og 
for kætterske Udtalelser om Nadveren. Han blev dømt 
til Forvisning fra Stiftet; sit Embede skulde han nedlægge 
og maatte ingen Steds prædike offentligt, ej heller udgive 
noget Skrift uden Bispernes Tilladelse. Fjorten Dage 
efter, at Dommen var falden, blev den dog igen hævet, 
og Tavsen paany indsat i sit Embede. Fra den Tid præ- 
dikede han uhindret Evangeliet medens altid flere præste- 
viede Mænd sluttede sig til hans Forkyndelse. 

I 1536 udnævnte Kristian den Tredje de første lu- 
therske « Superintendenter*, der skulde træde i de katolske 
Bispers Sted; hvorfor Tavsen ved denne Lejlighed blev 
forbigaaet, ved man ikke med Vished. Aar 1538 blev 
han Lektor i Teologien i Boskilde; 1542 udnævntes han 
til Biskop i Ribe Stift. I dette Embede sad han til sin 
Død, 1561, og røgtede det med megen Iver og Nidkærhed. 
Haardt havde han følt Livets Modgang, men altid taget 
den som en Tilskikkelse, sendt ham fra Gud for hans 
Sjæls Renselses Skyld; «den Dag», sagde han, «da jeg 
ikke føler en ny Smerte, frygter jeg for, at Gud ikke er 
mig naadig.» 

Hans Tavsens tidligst udgivne Arbejder ere nogle 
Smaaskrifter (om Barnedaaben o. s. v.), trykte i Viborg 
1528, samt et meget hidsigt Stridsskrift til Gendrivelse af 
Odense Bisp Jens Beldenaks Advarsel mod Luthers Lære 
og dens danske Forkynder; i 1531 udgav han et Svar 
paa den nedenfor omtalte Povel Helgesens Skrift om den 
katolske Messe. Hans første større Værk er en Over- 
sættelse af de fem Mosebøger (trykt i Magdeburg 1535); 
hans fuldstændige Bibeloversættelse var færdig 1535, men 
blev ikke trykt. I 1539 udkom hans Postil, to Dele, 
« Vinterpart* og cSommerpart*. Dette hans Hovedværk, 

er, siger han selv i Fortalen, udgivet til Brug for de 
ulærde, men ogsaa for Præster, »som ville vel gerne 
gøre det bedste, men have ej Evne dertil, at de maa 
herved have nogen Vejledning og fast Grund at behjælpe 
sig med.» Det er ikke nogen «lærd» Prædikant, vi her 
møde, men vel en Mand, der ud af sin Tros Inderlighed 
og en aandfnld Forstaaelse af Evangeliet udlægger Ordet 
jævnt og klart; Prædikenerne ligne for største Delen 
mest, hvad vi nu kalde Bibellæsninger, simple og lige- 
fremme, men derfor ikke mindre grundige og følelsesfulde 
Tolkninger af en given Tekst. — I 1544 udgav han en 
Salmebog, hvoraf man nu ikke har noget Eksemplar; de 
faa aandelige Sange, der tillægges ham, ere uden poetisk 
Værd. Derimod er hans Vise om Løgn og Sandhed et 
kraftigt og klangfuldt Digt, rettet mod Papismen. 

Paa vor Litteraturs nationale Udvikling bar Hans 
Tavsen, hvis Sprogbehandling er mindre sikker og smag- 
fuld end Kristiern Pedersens, ikke tilnærmelsesvis haft 
den Indflydelse, som denne. Hele Tidsalderens danske 
Litteratur er imidlertid betinget af den kirkelige Om- 
formning; som dens stærkeste og virksomste Stridsmand 
har han da Krav paa en fremragende Plads i den danske 
Aandsudviklings, altsaa ogsaa i den danske Litteraturs 
Historie.* 

Mellem den nye Læres Modstandere er Povel Hel- 
gesen, urigtigt kaldet Eliesen, den mest fremtrædende. 
Han var født i Byen Varberg i Halland omtrent 1480; 
ganske ung blev han Munk og levede som saadan i et 
Kloster i Helsingør. Tidligt fik han Syn for, at ikke alt 
inden for Pavekirken var, som det burde være; imod 
Afladshandelen prædikede han, endnu før Luther begyndte 
sin Gerning, og hans Ord have sikkert vakt Opsigt, saa 
meget mere, som han med Rette var regnet for en lærd og 
evnerig Mand. I 1519 blev Povel Helgesen Forstander 
for det nyoprettede Karmeliterkollegium i København, ved 



* Et Bind Smaaskrifter af Hans Tavsen er udgivet af H. Rørdam. 

hvis Universitet han desuden kom til at holde teologiske 
Forelæsninger. Da Reformationsbevægelsen ret begyndte 
at forplante sig hertil, mente man, den i Povel Helgesen 
vilde faa en kraftig Forkæmper, men Haabet herom blev 
skuffet; han, der havde haft saa skarpt Blik for Pave- 
kirkens Brøst, saa i den dog den hellige almindelige 
Kirke, som han for ingen Pris vilde se omstyrtet eller 
splittet; han ønskede vel Reformer inden for dens Græn- 
ser, men ingen saa grundig Ombygning som den, Luther 
snart viste sig at tilsigte. Og da nu Povel Helgesen ikke 
indskrænkede sig til at undlade at yde Reformationen sin 
Støtte, men endog talte og skrev imod den, blev han lagt 
for Had baade hos Magthaverne og i Folket; man fandt, 
at han ved sine tidligere Udtalelser var tilpligtet at 
staa Last og Brast med Luther, og da han ikke vilde 
det, regnede man ham for en frafalden og gav ham Øge- 
navnet »Vendekaabe*. Med Kong Kristiern den Anden, 
til hvem han fra først af havde staaet i venskabeligt 
Forhold, kom han snart paa en spændt Fod; ban for- 
argedes over Kongens mange vilkaarlige Handlinger og 
sagde ved flere Lejligheder sin Mening herom rent ud; 
derover blev Kongen opbragt, og for at undgaa den mæg- 
tiges Harme maatte Povel Helgesen fly København og søge 
først til Roskilde, senere til Jylland, hvorfra han vovede 
at udsende en Satire over Kongen som den, der gjorde 
Folket Uret ved at lade slaa daarlig Mønt. Senere, efter 
at Kongen havde forladt Danmark, udgav han — ogsaa i 
den Tid, da han (1525 — 1530) igen var Professor ved 
Universitetet — det ene Stridsskrift mod Reformatorerne 
og deres Lære efter det andet, men kom dog derved ikke 
til at staa i noget venskabeligt Forhold til det gammel- 
katolske Parti; heller ikke dette kunde han, lige saa lidt 
nu som i sin Ungdom, give Medhold i alt, og i hin Tid, 
som i alle de stærke Brydningers Tider, krævede baade 
det ene og det andet Parti blind Tilslutning af dem, det 
skulde godkende. Han blev ilde set fra begge Sider, 
netop for sin Ærligheds Skyld, fordi han ikke vilde ofre 

sin Overbevisning paa noget Punkt — fordi han var i 
Ordets bedste Forstand en 'hensynsløs* Mand. I 1533 
blev han Lektor ved Roskilde Skole; i det følgende Aar 
udgav han et Par Smaaskrifter; men fra den Tid hører 
man saa intet videre til ham. Selv hans Dødsaar er 
ukendt. 

Blandt Povel Helgesens Værker* ere Stridsskrifterne 
af størst Betydning; han viser sig i dem som en skarp- 
sindig Forfatter, der har let ved at finde de svage Punkter 
hos Modstanderne og ved at vise sin Opfattelse af For- 
holdene i det bedst mulige Lys. I sine Domme over 
anderledes tænkende er han over al Maade skarp, i sine 
Udtryk den groveste af alle Reformationstidens Forfattere, 
hvilket vil sige en hel Del; Skældsord sparer han ikke 
paa. For øvrigt maa han regnes blandt de dygtige Sprog- 
mestre; næst Kristiern Pedersen er han utvivlsomt Tids- 
alderens første Stilist. Dette fremgaar klart saa vel af 
hans Svar til Hans Mikkelsen (et Stridsskrift mod dennes 
Udtalelser i Forordet til Oversættelsen af det nye Testa- 
mente) som af hans Sendebrev til Kong Chtstav^ skrevet 
som Indlæg i den svenske Reformationsstrid. — - Et paa 
Latin affattet historisk Skrift, den saakaldte Sldbyske 
Krønike, tillægges med en høj Grad af Sandsynlighed 
Povel Helgesen. Det er især mærkeligt ved det Billede, 
det giver af Tidens religiøse og politiske Brydninger. 

Med Kristiern Pedersen og Hans Tavsen staar paa 
Reformationens Side den lærde Peder Espernsen Plad 
(eller Plade — Petrus Palladius), der var født 1503 
og fra 1537 til sin Død 1560 Sjællands Biskop; foruden 
sin Bispestol klædte han, der i hele seks Aar havde 
studeret i Wittenberg under Luther og Melanthon, og 
som var vendt hjem derfra med Bugenhagens Vidnesbyrd 
som en Mand, der vilde kunne fremme Reformationen i 
sit Fædreland, en Plads som Professor i Teologi ved 



* I den nyere Tid er trykt et Bind (første af en paatænkt samlet 
Udgave) ved C. E. Secher. 

Københavns Universitet. Samme Aar, som han var bleven 
Biskop, begyndte han sine Rundrejser i Stiftet, paa hvilke 
han førte et skarpt Tilsyn med de ham underlagte Præster ; 
baade i Tale og i Skrift arbejdede han med stor Iver og 
Nidkærhed paa at holde disse paa den rette Vej, at. op- 
lyse og lede dem, noget, hvortil Flertallet af dem haardt 
kunde trænge, sløve og slet oplærte, som de ofte vare. 
Han udfoldede en rig Virksomhed baade som strengt viden- 
skabelig og som folkelig Forfatter; Hovedværket er hans 
Visitatsbog* der indeholder adskilligt af de Taler, han 
paa sine Rundrejser har holdt i de forskellige Menig- 
heder , hvilke han søger at oplyse om Trossager og om Kirke- 
ordenen. Den viser os Forfatteren som en alvorlig og 
varmt følende Kristen, der har et sjældent Greb paa at 
tale folkeligt og indtrængende til de ulærde; mangen en 
værdifuld Oplysning om Datidens kirkelige og borgerlige 
Forhold lader sig deraf uddrage. Dernæst udgav han 
blandt meget andet en Del mindre Skrifter til Vejledning 
for Præster og Provster, flere Prædikensamlinger og 
andre Opbyggelsesbøger for Lægfolk, moralske Afhand- 
linger (om Aager, om Drikfældighed, om Overdaadighed 
i Klæder, om Sværgen og Banden o. s. v.), oversatte 
Luthers Katekismus og forfattede den Alterbog, der endnu 

bruges. — Peder Plads Broder Niels Palladius, død 1560, vandt 
ligeledes et Navn som religiøs Forfatter og oversatte et Skrift af Me- 
lanthon om Skilsmisse mellem den rene kristelige evangeliske Lærdom 
og den ugudelige papistiske Lærdom. Munken Frans Wormordsen 
oversatte i 1528 Davids Salmer og udgav Smaaskrifter i reformatorisk 
Aand; 1532 udgav Jørgen Sadolin den første Oversættelse af Luthers 
Katekismus. 

De fleste og de bedste Kræfter tages i Beformationstiden i den 
kirkelige Udviklings Tjeneste; af de mange Forfattere, der arbejdede i 
de ikke teologiske Videnskaber, have kun faa nogen Betydning. Kristiern 
Pedersen og Povel Helgesen have vi alt nævnt som historiske Skribenter; 
den lærde Peder Lille skal være Forfatter til Seditionum Liber (o: „Bo- 
gen om Opstanden"), der paa Latin giver Skildringer fra Grevefejdens 
Tid, Han s Svaning virkede som kongelig Historiograf. Lægebøger 



* Udgiven af S. Grundtvig. 

skrev Henrik Smith [Weigere] (d. 1568), hvis Arbejder vare i Brug 
langt op i Tiden, og Jakob Bording, Kristian den Tredjes Livlæge, 
f. 1611, d. 1660. Ved Universitetet virkede, efter at det havde været 
lukket fra 1630 til 1638, et ikke ringe Antal lærde Mænd, af hvilke 
de fleste udfoldede en større eller mindre Forfattervirksomhed, mest i 
det latinske Sprog, hvori de især omhandlede teologiske Emner. 

Af Reformationstidens til vore Dage efterladte Forsøg 
i Digtekunsten har kun den mindste Del blivende Værd. 
Selvfølgelig var der i en Tid, da det gjaldt om at ind- 
føre en Gudstjeneste, hvori Folket kunde tage mere per- 
sonlig Del, end Tilfældet tidligere havde været, Brug for 
en Mængde Salmer. Trangen hertil blev rigeligt tilfreds- 
stillet, hvad Tallet af de frembragte kirkelige Digtninger 
angik; mangfoldige Fugle sang hver med sit Næb, men 
kun i de færreste Tilfælde svarede Evnen til den øjen- 
synlig gode Vilje, der som oftest kun naaede at give sig 
Udtryk i et vist Præg af barnlig Trosinderlighed. I Re- 
formationstidens Salmer, af hvilke det overvejende Tal 
er Oversættelser eller Omarbejdelser af latinske og tyske 
Originaler eller Omskrivninger af ældre danske (katolske) 
Sange, er der sjældent nogen egentlig digterisk Flugt; 
Versene ere gennemgaaende knudrede og lidet klang- 
fulde. Dette gælder som sagt om Salmernes store Masse ; 
der lader sig dog udpege ikke ganske faa, som tiltale 
ved ejendommelig Friskhed, ved virkelig poetiske Billeder 
og Stemningskraft og ved en med Dygtighed gennemført 
Form; flere af dem ere bevarede i den danske Menighed 

til VOre Dage Og bruges eudnu. De fleste af Salmerne ere af 
ukendte Forfattere eller Omarbejdere; dog kunne som Salmedigtere næv- 
nes Brødrene Palladius og Klavs Mortensen Tøndebinder. 
Den sidste, der i Malmø talte Reformationens Sag allerede 1527, ud- 
gav 1528 sammen med Munken Hans Spandemager den første 
danske Salmebog og Aaret efter den første danske Messebog; Salme- 
bogen er nu tabt, ligesom Hans Tavsens fra 1544. Den ældste Sam- 
ling af denne Art, vi have, er fra 1529; en anden, fra 1553, er 
maaske et udvidet Optryk af Hans Tavsens; den fortrængtes i 1569 
af Hans Thomesøns indholdsrige og med Dygtighed besørgede 
Salmebog, der alt var under Arbejde fra omtrent 1557. 

Som Vaaben i Kampen mellem det gamle og det 
nye finde vi ogsaa i Reformationstiden Satiren brugt* 

S. Mullers Litteraturhistorie. ^ 

Peder Smed og Adser Bonde er en med Liv og Lune og 
i vellykkede Rim affattet Samtale mellem en mere og 
en mindre oplyst Almuesmand: Peder Smed gør Bonden 
klog paa de papistiske Vildfarelser og de katolske Præ- 
sters Rænker. I Bialogus, en greselig ond tiende [Ti- 
dende], som Pauen fik til Bom om den Papistiske Messe, 
som er det ypperste hoffuitstoclee i hans og Antechristens 
hircke (trykt 1533), skildres de katolske Kirkehøvdingers 
Fortvivlelse over Lutherdommens Fremgang; det er en 
fri — maaske af Hermen Weigere foretagen — Om- 
arbejdelse af en tysk Original, medens man til Peder 
Smed ikke har kunnet paavise noget fremmed Grundlag. 
— En papistisk Forfatter skyldes Broder Bus, en lystig, 
efter et tysk Forbillede udarbejdet Historie om, hvorledes 
Djævelen, der havde sneget sig ind i Esrom Kloster og 
der taget Tjeneste som Lægbroder, nær havde faaet alle 
Munkene draget med sig til Helvede ; hans Argelist bliver 
dog opdaget i Tide.* 

Ogsaa Bødedansen er vandret herind Syd fra ; det er en 
Række Vers om, hvorledes Døden kommer til Folk af 
de mest forskellige Samfundslag og river dem bort i 
deres Synder. En mærkelig, indirekte moraliserende Sa- 
tire er den store Dyrefabel om «Reineke Foss*, hvilken 
Hermen (Smith?) Weigere, der under Grevefejden 
var Raadmand i Malmø og senere levede i København, 
1555 udgav under Titelen En Bæffuebog; den er ypperligt 
oversat fra Plattysk og tilegnet Kristian den Tredje. 
Dyrene, Kong Nobels (Løvens) Undersaatter, føre idelige 
Klager over den træske Ræv, Reineke, der har sveget 
og ilde medhandlet snart den ene, snart den anden af dem, 
men Skælmen ved altid at klare for sig med snedige Paa- 
fund, saa han vedbliver at staa i høj Yndest hos Kongen 
for sin Fromhed og Dyd, Det hele skal være et Billede 



* Peder Smed er udgivet af S. Grundtvig. Dialogus og Broder Bus 
findes i Brandts „Ældre danske Digtere"; det førstnævnte er ogsaa ud- 
givet af C. Bruun. 

af Livet; Meningen er, at saadan er Verdens Gang; jo 
større Skarn, des bedre Lykke. Satirens Bitterhed og 
Virkningen af det noget trøstesløse Livssyn, hvoraf Digtet 
er fremgaaet, mildnes ved det Lune, der gaar igennem 
dets fleste og bedste Dele, saa det i det hele trods sin 
Bredde endnu kan læses med Fornøjelse. 

Folkevisedigtningen er i Reformationstiden ikke helt 
uddød: Sangen om Nederlaget i Ditmarsken og især den 
skønne « Ørnevise*, et Udtryk for Menigmands Kærlig- 
hed til den fordrevne Kristiern den Anden, der savnes 
des stærkere, jo haardere Adelen trykker, ere Vidnes- 
byrd derom. Men selvfølgelig bliver den magrere i samme 
Forhold, som Adgangen til at faa trykte Bøger lettes, 
og snart glemmer den største Del af Folket sine egne 
Viser for de fra Udlandet indførte Romaner og roman- 
tiske Digte; til sine Tider er det vel ogsaa for stærkt 
optaget af de kirkelige Sager, til at det skulde bryde sig 
stort om verdslig Poesi. 

Fra Reformationstiden ere de ældste opskrevne danske 
Skuespil. Om der hos os alt i Middelalderen har været 
opført saadanne, ligesom Tilfældet var i andre katolske 
Lande, hvor gejstlige, Studenter og Skoledisciple hædrede 
de kirkelige Fester ved at give Skuespil til bedste, der 
dels behandlede Emner af den hellige Skrift («Mysterier*) 
eller af Helgenkrønikerne (« Mirakler »), dels søgte at virke 
paa Tilskuerne ved Fremstillingen af Sammenstød mellem 
personificerede Dyder og Laster («Moraliteter*), er tvivl- 
somt; den tidligste sikre Efterretning om, at noget saa- 
dant har fundet Sted hos os, gaar kun tilbage til 1501. 
De tre ældste danske Skuespil, vi have, findes i et 
Haandskrift fra 1531. Sædvanligt kaldes de Kristiern 
Hansens Komedier, men hvor meget den Mand, hvis Navn 
de bære, har haft at gøre med deres Udarbejdelse i den 
Form, hvori de foreligge, lader sig ikke sige. Han var 
Skolemester i Odense og har rimeligvis ladet Stykkerne 
spille af sine Peblinger. Det ene af dem er et Helgen- 
skuespil, Dorothea Komedie^ en Oversættelse fra Latin^ 

det andet, Fartes Dotn, omhandler det kendte græske 
Sagn for at faa en mod Løsagtighed og Uforligelighed 
rettet Moral frem; det tredje og bedste, Den utro Hmtm, 
er en lystig Fastelavnsspøg, affattet til Dels i meget saf- 
tige Replikker. Maaske er dette sidste Stykke af Kristiern 
Hansen selv, hvilket næppe kan gælde om Paris's Dom. 
— Noget yngre er et ligesom « Kristiern Hansens Kome- 
dier* paa danske Vers skrevet Skuespil, Ludus de sancto 
Canuto åuce (Skuespil om hellig Knud Hertug); i dette 
have vi den danske Litteraturs tidligste Forsøg paa at 
skildre en historisk Person i dramatisk Form.* 



Den lærde Tid 

1560—1720. 



Det Spor, hvori Kristiern Pedersens Tid har bragt den 
danske Litteratur ind, forlades paafaldende hurtigt ; næsten 
ser det ud, som om den kun nødtvungen, ført af det prak- 
tiske Hensyn, at det menige Folk skal og maa paa enhver 
Maade paavirkes til Tarv for den nye Tro, for en Tid 
har kastet det fremmede Klædebon og iført sig en National- 
dragt. Saadan forholder Sagen sig i alt Fald, at næppe er 
Reformationen indført, før den danske Produktion i høj 
Grad hemmes; man gaar tilbage i de gamle Folder, saa 
snart Maalet er naaet; Reformationstidens væsentlig folke- 
lige Litteratur afløses paa de fleste Omraader af en lærd, 
der for Folket som saadant har lidet eller intet at betyde. 

Reformationstidens folkelige Litteratur var først og 
fremmest folkelig-religiøs; det følgende Tidsrum har sit 
Tyngdepunkt i det lærd-teologiske. Menigmand har nu 



* Saa vel „De tre ældste danske Skuespil" som „Ludus de s. C." 
ere udgivne af S. Birket Smith. 

faaet sin Bibel og sin lutherske Katekismus, sine Po- 
stiller og sine Salmebøger; saa er der gjort nok for ham. 
Almueundervisningen er elendig; Kristiern Pedersens kraf- 
tige Ord om denne Sag have kun de færreste lagt sig 
paa Hjerte. Som i Reformationstiden trække endnu 
♦Løbedegnene* omkring paa Landet fra Gaard til Gaard, 
« samle Landsbyens Ungdom og læse for dem med høj 
Bøst Luthers Katekismus samt nogle Sange og Bønner 
og lade dem gentage det, indtil noget hænger ved* ; kun 
i faå Egne synes imod Periodens Slutning bedre Til- 
stande at dæmre, idet veltænkende Herremænd hist og 
her indrette faste Friskoler. I de færreste Købstæder 
var der «dansk Skole*; nogle Familier holdt vel Hus- 
lærer, men de fleste Børn, der skulde lære noget, maatte 
i Latinskolen; en saadan fandtes der i næsten hver By. 
Men ogsaa her var Undervisningen i de fleste Tilfælde 
yderlig slet. Lærerembederne vare saa daarligt lønnede, 
at virkelig kundskabsrige Mænd ikke vel kunde være 
tjente med at lade sig knytte til dem; Skolerne maatte 
da ofte lade sig nøje med « halvstuderede Røvere* til 
•Hørere* — et noksom talende Navn — , hvilke da med 
den latinske Bog i den ene Haand og Riset i den anden 
aandeligt og legemligt mishandlede deres « Peblinger*, 
indtil disse havde faaet nogen Grammatik ind og havde 
lært — ofte slet nok — at tumle med Latinen. Lige op 
til Kristian den Fjerdes Tid var dette Sprog saa omtrent 
det eneste Undervisningsfag, hvorpaa der blev drevet 
med nogen Iver; selv endnu langt senere spillede det i 
Skolerne en aldeles overvældende Rolle; først i 1739 
udkom der en Forordning om, at Lærebøgerne saa vidt 
muligt skulde affattes paa Dansk. Modersmaalet blev 
først i 1632 indført som Skolefag; i nederste Klasse 
skulde Drengene lære at læse Dansk (i Luthers Kate- 
kismus), i næstnederste at skrive Sproget. Megen Tid 
gik rent til Spilde ved, at Disciplene droge om paa 
Landet som «Løbedegne*, sang for Lig o. s. v.; med 
alt dette er det ikke at undres over, at mangen Pebling, 

der var kommen ind i Skolen som syv Aars Barn, først 
kunde forlade den, naar han var langt oppe i Tyverne. 
Naar han saa var dimitteret og ønskede en videre Ud- 
dannelse, gik ban til Københavns Universitet, med mindre 
han var saa lysten efter Kundskab og saa vel udstyret 
med Penge, at han maatte foretrække at søge til en af 
Udlandets Højskoler. 

Universitetet, som var blevet fornyet under Kristian 
den Tredje, var en væsentlig teologisk Læreanstalt. Her 
holdtes alle Porelæsninger paa Latin, og i dette Sprog 
førtes cDisputationerne», der gik ud paa dels at udvikle 
Skarpsindigheden (Spidsfindigheden) ved Drøftelsen af 
teologiske og filosofiske Emner, dels paa at fremme de 
studerendes Dygtighed i det gamle Sprog. Maalet for 
den enkelte var at blive en «lærd Mand*, og Navn af 
lærd vandt man kun ved at skrive paa Latin om saadanne 
Ting og paa en saadan Maade, at Skriftet ikke vilde 
kunne bruges af Menigmand, selv om det blev oversat paa 
Dansk. Studiet gik først og fremmest ud paa at tilegne 
sig Færdighed i med det latinske Sprog som Udtryks- 
middel at filosofere over teologiske Spørgsmaal. Prote- 
stantismen var slaaet fast i sine Grundtræk; nu gjaldt 
det at udvikle den i sine Enkeltheder, saa man kunde 
faa et « System* af « Dogmer*. Dette lykkedes i Løbet 
af Tidsrummet kun alt for vel; den klare evangeliske 
Lære blev efterhaanden — til Dels selvfølgelig ved, at 
man ogsaa nyttede de udenlandske lærdes Resultater — 
udviklet og indviklet i et saadant Spidsfindighedens Væv, 
at de færreste kunde finde Rede deri. Og eftersom Læren 
blev udviklet, gik Livet tabt; man spurgte mindre og 
mindre om Troen, mere og mere om ♦ Troens Væsen*, 
sjældent om den treenige Guds Nærværelse i Menigheden, 
men med desto større Eftertryk om, hvor vidt denne eller 
hin lærde Teolog havde staaet den c rene Lære* nærmest 
i sin Bestemmelse af Forholdet mellem Personerne i Gud- 
dommen. Og som den «rene Læres Vogter* stillede da 
Universitetet sig paa Vagt. Papisterne vare i forholdsvis 

kort Tid overvundne, og fra deres Side vare nye Angreb 
foreløbig sjældnere at vente; det var nu især imod alt, 
hvad der smagte af Zwingli eller Calvin, man troede at 
burde vogte den dansk-lutherske Kirke. Universitetets 
teologiske Professorer fik en mere og mere udvidet 
Myndighed til at føre Tilsyn med de Skrifter, der skulde 
gives i Trykken, at de intet Kætteri indeholdt; stadigt 
skærpedes den af Frederik den Anden i 1562 indførte 
Censur, saa den, der vilde lade noget offentliggøre, som 
i mindste Maade vedkom kirkelige Spørgsmaal, maatte se 
sig vel for. Under Kristian den Fjerde og Frederik den 
Tredje udvidedes Tilsynet, saa det endelig omfattede 
enhver Art af Skrifter; intet maatte udgives, før det af 
de dertil indsatte lærde var stemplet som uskadeligt At 
et saadant Tryk paa Litteraturen maatte hemme dennes 
frie Udvikling og Fremvækst, følger af sig selv. 

Teologien er i det lærde Tidsrum den herskende Magt; 
hermed er dog ikke sagt, at ingen anden Videnskab faar 
Lov at røre sig, kun at dette sker inden for de af Stor- 
magten afstukne Grænser. Den lærde Tid giver sig af 
med Historien; dennes Dyrkere have imidlertid ikke blot 
at vogte sig for at fremføre nogen kættersk Lære, men 
ogsaa for enhver Ytring, der — i Adelsvældens Tidsalder 
— kan synes at ville de privilegerede Stænders Rettig- 
heder til Livs, eller som — efter 1660 — har mindste 
Skin af at ville gaa den enevældige Arvekonges af Guds 
Naade forlenede Myndighed for nær; ogsaa her maa der 
arbejdes med en Varsomhed, der trykker den selvstændige 
Virken. At Filosofien under Forhold som de nævnte i 
det væsentlige maa staa som Teologiens Tjenerinde, følger 
af sig selv; gaar den uden for Dogmebetragtningens 
Omraade, stemples den som hedensk og taales da vel 
nærmest, fordi den i Hovedsagen støtter sig til Aristoteles, 
hvis Myndighed som * kristen Hedning* først sent taber 
sig. Naturkundskaberne begynde at fængsle adskillige 
lærde, og flere af disse komme ind paa i sig selv meget 
grundige Forskninger; mest ere dog deres Forsøg famlende; 

de kunne endnu ikke finde nogen Enhed i Mangfoldigheden 
af de enkelte Kendsgerninger; enten lade de saa disse 
staa som mere eller mindre kuriøse Enkeltheder og ar- 
bejde altsaa paa rent uvidenskabelig Maade, eller de 
søge ved Filosoferen at tilvejebringe en kunstig Enhed, 
hvilket Forsøg altid mislykkes, fordi de ikke forstaa deres 
egne enkelte Iagttagelser til Bunds. Sprogvidenskaben 
drives i Almindelighed paa fuldkommen aandløs Maade, 
under Form af ren Udenadslæren; dog fremstaa enkelte 
Mænd , der søge paa videnskabelig Vis at trænge ind i 
de gamle Tungemaal, enkelte endog, som med Flid og 
med Dygtighed dyrke vort eget — dette sidste dog mest 
uden for Universitetet. I de frie studerendes Kreds 
findes adskillige danske Adelsmænd, hvilke for største 
Delen have Grundlaget for deres Lærdom fra udenlandske 
Universiteter. 

Det Omrids, der i faa Træk kan gives af den lærde 
Tids Videnskabelighed, kaster saaledes ikke noget syn- 
derlig gunstigt Lys over Perioden ; end mere tarveligt ser 
det ud paa Digtekunstens Omraade. Imidlertid frem- 
bringer dog Tidsalderen et ikke ganske ringe Tal af 
evnerige og dygtige Forfattere, hvis Arbejder dels have 
haft Betydning for kommende Slægters Udvikling, dels 
eje ikke ringe Værd, sete i og for sig. 

Mellem de teologiske Forfattere indtager den lærde 
Niels Hemmingsen uden Sammenligning den mest frem- 
ragende Plads. Han blev født paa Laaland 1513; hans 
Forældre vare Bønderfolk, og Drengen fik fra først af 
en tarvelig Opdragelse, men da han tidligt viste Flid og 
Evne til at lære, blev han sat i Latinskole og dimitteret 
fra Roskilde paa den Tid, da Københavns Universitet var 
lukket. Han vedblev da med sine Studier ved en højere 
Skole i Lund, hvor han blandt andet fik Lejlighed til at 
lære Græsk; der blev han i tre Aar og gik saa (1537) 
til Wittenberg, hvor han studerede fem Aar under 
Melanthon, som fik ham kær og varslede ham en rig 
Fremtid. Et Aar efter blev han Professor i Græsk ved 

Universitetet i København,* siden ogsaa i Filosofi og i 
Hebraisk; 1547 blev han Præst ved Helliggejsts Kirke og 
fem Aar efter Professor i Teologi. I hans Hus undervistes 
en Del unge Mænd, af hvilke flere senere vandt et agtet 
Navn ; i mere end tyve Aar førte han som Professor ved 
Universitetet en rolig og hædret Tilværelse og gjorde sig 
saa vel ved sin Tale som ved sine Skrifter værdig til 
Navnet af « Danmarks almindelige Lærer »♦ 

Som Teolog stod Niels Hemmingsen, den rolige og 
fredsommelige Melanthons Discipel, ikke i et og alt paa 
det kirkelige Standpunkt, der ved Københavns Univer- 
sitet hævdedes som den eneste rene Lære, i Kraft af 
hvilken der skulde udtales Fordømmelsesdora over hver 
den, der i noget, det være sig end nok saa underordnet 
Punkt, afveg det mindste fra den strenge Lutherdom. 
I Skrift og Tale søgte han at hævde Personlighedens 
Ret til personlig Opfattelse af, hvad han forstod ved 
Kristendommens Udenværker; Trosartiklerne maatte hver 
Kristen fuldt ud vedkende sig, men ingen burde forkætres, 
fordi han ikke i eet og alt havde den samme Opfattelse 
af et enkelt Skriftord, som Luther. Alene dette kunde 
maaske været nok til at fælde Niels Hemmingsen, men der 
kom mere til: det viste sig, at han i Læren om Nadveren 
i det mindste var et godt Stykke paa Vej over mod Calvin. 
I danske Kredse havde dette alt længe vakt en vis For- 
argelse; saa kom der til Kong Frederik den Anden en 
Skrivelse fra Kurfyrsten af Sachsen med Advarsel mod 
Hemmingsen som den, der førte falsk Lærdom, og hvis 
højt skattede Skrifter vare blevne et farligt Vaaben i de 
tyske Calvinisters Hænder. Følgen af denne og flere 
lignende Paamindelser Syd fra blev da den, at Hemming- 
sen først, 1575, blev tvungen til at tilbagekalde, hvad 
han havde skrevet i c kættersk* Aand, og dernæst 1579 
afskediget baade som Præst og som Universitetslærer. 
I Roskilde, hvor han tilbragte sine sidste Leveaar, blev 
han ved med sin Forfattervirksomhed, men vogtede sig, saa 
længe Frederik den Anden levede, vel for at komme ind 



58 

paa de farlige Spørgsmaal; efter den Tid hævdede han 
Calvins Nadverlære stærkere end nogen Sinde. Han døde 
1600. Megen Sorg havde han haft i sit lange Liv, selv 
den ham tilføjede offentlige Forsmædelse uregnet; sin første 
Hustrn maatte han skille sig ved, fordi hnn var ham 
utro; en Søn, han havde, blev paa Grund af skammeligt 
Levned afsat fra sit Embede som teologisk Professor; i 
sine sidste Aar var han blind. 

De fleste af sine mangfoldige Skrifter har Hemming- 
sen affattet paa Latin, saaledes de vidtløftige Udlæggelser 
af Johannesevangeliet, af Apostelbrevene og andre Dele af 
Bibelen, Postillen*, 1561, der har de mundtlige Foredrag, 
han holdt i sit Hus for sine Disciple, til Grundlag, Pastor 
med dens Rigdom paa praktiske Raad til det menige 
Præsteskab, samt det vigtige dogmatiske Værk Syntagma 
institutionum cforistianarum, 1574, det Arbejde, der frem 
for noget andet skaffede ham Ry i Udlandet for over- 
legen Lærdom og Skarpsindighed, men som netop derved 
gav Stødet til, at der blev taget saa alvorligt fat paa 
ham her hjemme. Han gennemgaar deri alle de kriste- 
lige Hoveddogmer og giver især en klar Redegørelse for 
sin Opfattelse af, hvorledes Sakramentet skal opfattes 
«aandeligt». Paa Dansk har man kun eet større Arbejde 
af ham, den i 1570 udgivne Livsens Vej. I denne Rog 
henvender han sig til alle danske, hvem han, « bedende 
alle kristne Læsere, at de om Skriftet dømme ville af 
Guds Ord og ikke af det, som hovmodige og uforfarne 
Aander ville foregive*, byder en almindelig Troslære; 
Nadveren er i denne «et Vidnesbyrd, at de, som den ret 
bruge, incorporeres og indplantes i vor Herre Jesu Kristi 
Legeme, saa at de ere hans aandelige Lemmer. Den er 
vor aandelige Opfødelse i Kristi Legeme*. Rogen er 
klart og smukt, om end noget tørt skreven, rig paa Ind- 
hold og sparsom paa Ord. 

Medens saaledes Niels Hemmingsen arbejder for 

større Frihed i de kirkelige Forhold end den, Tiden mente 
at burde tilstede, staar Jesper Rasmussen Brochmand 
som den strengt lutherske Læres lige saa ivrige som en- 
sidige Forkæmper. Han var født i Køge 1585, Student 
fra Herlufsholm 1601 og fra samme Aar Lærer ved denne 
Skole; 1603 rejste han til Udlandet og studerede tre Aar 
i Leyden, derpaa to Aar i Franeker i Nederlandene; det 
var især de gamle Sprog og Filosofien, hvori han søgte 
at udvide sine Kundskaber. Efter sin Hjemkomst var 
han nogen Tid Rektor ved Herlufsholm Skole, men kaldtes 
allerede 1610 til «Lector pædagogicus* ved Universitetet, 
i hvilken Egenskab han skulde holde Forelæsninger for 
de yngste Studenter og lære dem at tale og skrive 
klassisk Latin; fem Aar senere blev han teologisk Pro- 
fessor, men maatte kort efter afbryde sine Forelæsninger 
for at overtage en Post som Lærer for den udvalgte 
Prins Kristian. Til Universitetet vendte han tilbage 1 620 
og udfoldede der en meget omfattende og indflydelsesrig 
Virksomhed som Lærer for de Mænd, der skulde gaa ud 
som Menighedernes Sjælesørgere; fra 1639 til sin Død, 
1652, var han Biskop i Sjællands Stift, men vedblev dog 
stadigt at virke som teologisk Professor; i begge sine 
Stillinger stred han med stor Kraft og Hensynsløshed 
mod alt, hvad der syntes ham i nogen Maade at hælde 
til Papismen eller til Calvinismen. Fra Brochmands Uni- 
versitetsperiode stamme hans vigtigste lærde og folkelige 
teologiske Skrifter. Blandt de første maa som Hoved- 
værket nævnes hans Universæ theologiæ systemet, 1633, en 
lærd Dogmatik med skarpsindig Drøftelse af de væsent- 
lige Afvigelser i Opfattelsen af Naademidlerne, der have 
gjort sig gældende inden for den kristne Menighed, tillige 
af en Mængde forskellige Emner, som i sig selv have 
liden eller ingen Værd, og hvis Drøftelse vel kan regnes 
for ørkesløst Arbejde, saaledes Spørgsmaalet om, hvor 
vidt Adams eller Evas Synd var størst, hvad de spiste 
i Paradiset o. s. v.; — alt saadant regnedes for værdigt 
Grundlag for Tidens Dispntereøvelser, ved hvilke det 

ogsaa blev flittigt brugt. Mod Katolicismen fejdede han 
med stor Lærdom og Dygtighed i et latinsk Skrift, for- 
fattet 1634, da Kristian den Fjerdes Svoger, Markgreven 
af Brandenburg, var gaaet over til denne Tro; i mang- 
foldige større og mindre Arbejder viste han sig som 
grundig Kirkehistoriker og Bibeltolker. Hans ældste 
danske Skrift er rettet mod Katolicismen; som det be- 
tydeligste, han udgav paa Modersmaalet, staar hans 
Sabbathens Helliggørelse , en stor Huspostil, der udkom i 
to Dele 1635 og 1638, og som senere blev mange Gange 
optrykt; i henved to Hundrede Aar var « Brochmands 
Postil » den danske ug norske Mellemstands og Almues 
mest yndede Andagtsbog; endnu den Dag i Dag findes den 
hist og her i Bøndernes Huse og holdes i Hæder og Ære. 
Noget særdeles aandfuldt Værk er den ikke, og den store 
Lærdom, dens Forfatter lægger for Dagen, har jo i Vir- 
keligheden ikke synderlig Betydning for menige Læsere; 
trættende virker den dels ved Prædikenernes Længde, 
dels ved at være i en saa høj Grad overlæsset med 
Skriftsteder, at lange Afsnit af den næsten kun ere et 
Mosaik af saadanne. Ejendommeligt Værd har den dog 
ved den Klarhed og Grundighed, hvormed den udtolker 
Skriften, som ogsaa ved den Varme og Trosinderlighed, 
der præger den paa hvert et Blad, og som uden Tvivl i 
mangfoldige Tilfælde har maattet virke vækkende og 
frugtbringende. Hele Brochmands litterære Virksomhed 
lærer os at kende ham som en i høj Grad konservativ 
Mand, hvis een Gang vel overvejede og fæstnede An- 
skuelser af det hele og det enkelte intet kan rokke, og 
som overalt kæmper for det, han ser som den rene, abso- 
lute Sandhed, med den største Iver og Ihærdighed. Som 
Kirkehøvding var han en myndig Mand, der ikke kendte 
til Persons Anseelse, men i smaat og stort slog haardt 
til, hvor han mente, Kirkens Tarv og Værdighed krævede 
en skarp Optræden. At han i sin Egenskab af den 
danske Menigheds Overhyrde undertiden var med til 
Raadslutninger og Handlinger, der grænse stærkt til det 

brutale, kan mindre lægges ham end hele Tidens Retning 
til Last; her maa dog nævnes, at han sad med i den 
Kommission af Teologer, der voldte, at en Præst blev 
dømt til at arbejde i Jærn paa Bremerholm mellem andre 
Tugthuslemmer, fordi han ikke vilde frafalde sin Op- 
fattelse af Forholdet mellem Synd og Naade. 

Foruden Brochmand virkede flere Forfattere med ikke ringe Dyg- 
tighed for den ortodokse Kristendom, saaledes Jens Dinesen Jersin, 
født 1687 og død som Bisp i Ribe Stift 1634; ogsaa han, der i sin Tid 
havde været Professor ved Universitetet, udgav foruden lærde Afhand- 
linger en Del danske Opbyggelsesskrifter; han var den første, der gjorde 
noget for at sætte en Dæmning for Tidens gruelige Overtro (i sin 
Traktat om Mirakler, Tegn og Aabenbaringer). Andagtsskrifter ud- 
kom i det hele næsten i uoverskelig Mængde, ofte med saa lidet vel- 
lykkede Forsøg paa at skrive ret folkeligt, at Bestræbelsen endte i den 
yderligst gaaende Plathed, hvilken giver sig noksom til kende i Titler 
som „Katekismi Postbud og Brevdrager" eller „En from Kristens Nat- 
hue, sammensyet med kraftige Sprog af den hellige Skrift". En Mængde 
Prædikener tryktes, ikke mindst Ligprædikener, der i Almindelighed 
indeholdt hele den afdødes Levnedsskildring, og som derfor i mange 
Tilfælde kunne have Værd som historiske Kildeskrifter. — Nye, 
gennemsete Bibeludgaver udkom saa vel under Frederik den Anden 
som under Kristian den Fjerde; Resens Oversættelse af 1607 var den 
første, der blev udført efter Grundteksterne. Hans Thomesens Salme- 
bog vedblev lige til Kingos Tid at være den eneste, der maatte bruges 
i Kirkerne; større eller mindre Tillæg til den samledes af københavnske 
Boghandlere (Moltken, Cassuben o. fl.), men de bleve kun brugte ved 
Hus an dagten. 

I en Tidsalder, hvor Teologien af alle Forfattere 
med Undtagelse netop af de særligt udmærkede drives paa 
rent aandløs Maade, hvor Naturvidenskaberne mest dyrkes 
af stuelærde, og hvor der saa at sige ingen Folkeunder- 
visning gives, er det en Selvfølge, at Overtro af enhver 
Slags maa trives og udbrede sig; i en Tid, hvor alt i den 
Grad som i den lærde Periode søges bragt i « System », 
hvor altsaa Eantasien ikke faar Lov at røre sig paa 
naturlig Maade, kan det ikke være andet, end at den 
vender sig hen imod det overnaturlige, der er unaturligt; 
helt lader den sig ikke holde nede. Fanden spiller i den 
lærde Tid en meget stor Rolle saa vel i Folket som i 
Litteraturen ; der udvikles en hel Djævlevidenskab, som vel 

for en stor Del hænger sammen med den, der fostredes 
i Tyskland i Reformationsaarhundredet, men som man dog 
paa mange Punkter ikke kan frakende Originalitet. Alt 
usædvanligt blev tydet som overnaturligt; «hvad har ikke 
Fanden at bestille ?» Han slaar Godtfolk med Sot og 
Syge, tager Mælken fra Køerne, sætter Rust paa Kornet 
og farer i Mænd, Kvinder og Børn, saa de med eet skrige 
op og skære Ansigter; han lærer Heksene at ride paa 
Kosteskaft og øve andre Idrætter, der i langt højere 
Grad komme deres Medmennesker til Skade. Det vrimler 
med Hekse — 1546 have vi den første kendte Hekse- 
proces — ; de brændes i Hundredevis. Overalt sker der 
Varsler — Tegn paa Himlen, underlige Dyr, der fanges, 
Blodregn o. s. v. — ; Gengangere, Varulve og Helheste 
drive deres Spil. Og det er da ikke blot den ulærde 
Almue, hos hvem Troen paa alt dette holder sig og ud- 
bredes; de vel studerede Mænd gaa med til det ene som 
til det andet, følge i det Spor, Peder Plad alt havde 
vist, da han opfordrede Menighederne til at melde de 
Jordemødre, som gave sig af med Trolddom, paa det 
at de kunde bringes paa Baalet. Det er for en stor Del 
gejstlige Mænd, der lade Heksene brænde: Jesper Broch- 
mand meddeler i sit latinske Hovedværk Midler til at 
bortdrive Spøgelser med, Vedel lader sig i høj Grad paa- 
virke af en « underlig Sild*, der bliver fanget, og af en 
« Blodregn », Blæksprutten, der strander paa Sjællands 
Kyst, er en «Sømunk»> Præster skrive om Djævle- 
besættelser, om Varsler og deres Udtydning, alt med den 
ved Universitetet virkende højlærde Censors Billigelse. 
Den overtroiske Litteraturs Hovedværk skyldes en Rektor 
ved Herlufsholms Skole, Johan Brunsmand, hvis Køge 
Huslcors udkom 1674 med sine Redegørelser for, hvorlunde 
Djævelen havda huseret i Køge snart i en Rottes, snart i en 
Tudses Lignelse og plaget Indbyggerne. Denne Slags 
Litteratur blomstrede endnu helt op i den Tid, da Hol- 
berg skrev sin «Uden Hoved og Hale». 

Den Videnskab, som skulde have afgivet Modvægten 

imod alle den Slags Fantasterier, Naturvidenskaben, var 
i den lærde Tid som allerede sagt endnn i sin Barndom. 
Bedst gik det den Del af Faget, der havde Matematikken 
til Grundlag; her kunde de teologiske Fordomme ikke 
trænge ind med Krav paa at herske; matematiske Be- 
viser lade sig ikke rokke af Dogmer, om disse end i en 
Tid som den «lærde» kunne virke til en vis Grad hem- 
mende selv paa de ypperste lærdes Forskninger og paa 
enkelte Punkter holde endog de skarpeste Hoveder borte 
fra den fulde Sandheds Erkendelse. Ogsaa paa Ana- 
tomiens og Lægevidenskabens Omraade fostrede dog 
Tiden enkelte fremragende Mænd. 

Tyge Ottesen Brahe var født paa Knudstrup i 
Skaane i en gammel dansk Adelsslægt 1546; tretten Aar 
gammel kom han til København og skulde der lagt sig 
efter de Videnskaber, der kunde komme en vordende 
Statsmand til Nytte, men studerede i dets Sted helst 
Matematik og Astronomi. Det syntes hans højbaarne 
Slægtninger ikke om, og han blev derfor sendt til Ud- 
landet med en Hovmester, den senere saa navnkundige 
Anders Sørensen Vedel, der skulde føre den unge Mands 
Studier ind i et Spor, som passede for. hans Rang og for 
den Stilling, man vilde have ham uddannet til. Tyge 
Brahe vedblev imidlertid ogsaa ved de fremmede Univer- 
siteter med sine astronomiske Granskninger; paa en senere 
Rejse kom han til at staa friere og vandt sig snart grun- 
dige Kundskaber i sit Yndlingsfag. Efter at han var 
vendt tilbage til Skaane, gik der en Tid, hvori han følte 
sig stærkt hendragen til Kemien, men hans tilfældige 
Opdagelse af den «nye Stjerne » bragte ham atter ind i 
det oprindelige Spor; fra den Tid, da han havde fundet 
Stjernen og udgivet sit Skrift derom (1573), var han 
atter Astronom. Og som saadan vandt han da snart det 
Navn, han altid vil hævde, som en af sin Videnskabs 
ypperste. Han begyndte efter Kong Frederik den Andens 
Ønske at holde offentlige Forelæsninger, et Skridt, der 
vistnok har stødt hans adelige Frænder ikke mindre end 

hans Forhold til (Ægteskab med?) en Pige af ringe Stand ; 
Kongen viste ham imidlertid stadigt sin Gunst og gav 
ham blandt andet, for at binde ham til Danmark, Hven 
til Len. Her byggede han (fra 1576) sine Boliger og 
Observatorier, Uranienborg og Stjerneborg, hvor han i 21 
Aar holdt ved med sine Iagttagelser og Beregninger og 
uddannede sine Disciple; her trykte han selv en Række 
for Videnskabens Udvikling højst værdifulde Skrifter. 
Men da Kongen var død, fik Tyge Brahes Skæbne en 
anden Vending. Hans mange Uvenner satte ondt for ham 
hos den nye Regering, fik denne til at lade hans Instru- 
menter og Papirer undersøge af ikke sagkyndige Mænd 
og disse til at kende hans Arbejder for unyttige; saa 
blev Lenet taget fra ham, man lagde hans Arbejder uover- 
stigelige Hindringer i Vejen, og i 1597 havde man gjort 
ham, der ogsaa af andre Grunde var ilde tilfreds med 
Opholdet i Fædrelandet, det saa broget her hjemme, at 
han ikke saa nogen anden Frelse for sin videnskabelige Frem- 
tid end den at gaa til Udlandet, hvor han overalt var kendt 
og skattet. Kort derpaa modtog han et godt Tilbud fra 
Rudolf den Anden, der gjorde ham til kejserlig Matematiker; 
han tilbragte sine sidste Leveaar i Prag, hvor han ud- 
dannede flere dygtige Disciple, deriblandt den udmærkede 
Astronom Johan Keppler, som paa Grundlag af sin Lærers 
Optegnelser udfandt de Love for Planetbevægelsen, der 
bære hans Navn, og hvor han døde 1601. 

Tyge Brahes Værker ere alle skrevne paa Latin; 
de regnes for lige saa mægtige Vidnesbyrd om sjælden 
Genialitet i Opfattelse og Slutning som om grundig Lær- 
dom; paa dem hviler for en stor Del den nyere Astronomi. 
Stor Fortjeneste indlagde han sig ved Opfindelsen og For- 
bedringen af astronomiske Instrumenter. Hovedmangelen 
ved hans Opfattelse af Verdensaltet er den, at han staar 
som afgjort Modstander af det kopernikanske System ; for 
ham er Jorden det Midtpunkt, hvorom Solen drejer sig. 

Mellem Tyge Brahes danske Lærlinger og Medhjælpere er Bonde- 
sønnen Kristen Longberg (Longomontanus; født 1562, død 1647) 

den mærkeligste. Han levede i Prag med sin Mester og drog efter 
håns Død hjem til Danmark, ved hvis Universitet han fik en Stilling 
som Professor i Matematik; i denne Videnskab og over astronomiske 
Emner skrev han adskilligt. 

Matematikeren og Fysikeren Ole Kristensen 
Rømer, der var født i Aarhus 1644, virkede som Pro- 
fessor i Matematik ved Københavns Universitet fra 1681 
og døde som Stadens Politimester og Borgemester 1710, 
vandt sin største Hæder ved, hvad ban udførte, medens 
han 1671 til 1681 opholdt sig i Frankrig; der var han 
Lærer for Ludvig den Fjortendes ældste Søn, tog Del i 
forskellige betydelige videnskabelige og tekniske Arbejder 
og gjorde 1675 sin store Opdagelse: paa en Maade, der 
i lige saa høj Grad vidnede om Skarpsindighed som om 
grundig Indsigt i Astronomien, paaviste han (rigtignok 
ikke ganske nøjagtigt) Lysets Hastighed. Som Øvrigheds- 
person var han ikke mindre virksom end i sin Stilling 
som Universitetslærer; han var blandt andet den, der 
sørgede for at faa indført fælles Maal og Vægt over hele 
Landet og for Landevejenes Opmaaling; han udarbejdede 
den første Matrikel (Bog over Jordloddernes Opmaaling 
og Værdsætning som Grundlag for Fastsættelsen af 
Skatterne). Meget Ry vandt han for sine snildt opfundne 
og byggede astronomiske og fysiske Instrumenter. Alle 
hans Afhandlinger ere paa Latin. 

Som Botaniker virkede Simon Pauli i (f. i Rostock 1608, Pro- 
fessor ved Københavns Universitet 1639 — 48, d. 1680), der paa Latin 
skrev en Flora Danica eller dansk Urtebog 1648, hvori en Mængde 
Planter skildres med Opgivelse af deres Lægekraft; han var ogsaa 
en agtet Anatom. En Bog af lignende Slags som Paullis Flora udgav 

Peder Kylling 1668. især som Læger og anatomiske 
Forfattere virkede Ole Worm (1588—1654), flere Mænd 
af den udbredte Professorfamilie Bartholin, Ole Borch 
(1626—1690) og frem for alle Niels Stensen, Medens 
man hidtil havde grundet de medicinske Studier paa de 
gamle græske og arabiske Lægers Skrifter og ikke paa 
Undersøgelser af selve Menneskelegemets Bygning — 
— endog at sønderlemme en Dyrekrop i videnskabes^ 

S. Mullers Litteraturhistorie. ^ 

Øjemed regnede Tiden for en uværdig eller « uærlig* Hand- 
ling — gave disse Mænd sig ind paa grundige anatomiske 
Forskninger. 

Caspar Bartholin (o: Jesper Bertelsen) var født 
i Malmø 1585 og blev efter i flere Aar at have studeret 
Lægevidenskab og Anatomi i Udlandet 1613 Professor i 
Medicinen ved Københavns Universitet; senere gik han 
over til Teologien, i hvilket Fag han skrev adskilligt. 
Hans værdifuldeste Arbejder ere de anatomiske, i hvilke 
der findes ikke faa nye Iagttagelser; han døde 1629. 
Større Navnkundighed end Faderen vandt hans Søn Tho- 
mas Bartholin. Han var født 1616, blev i sit 21nde 
Aar Discipel af Ole Worm og studerede fra 1637 til 1646 
i Udlandet, især i Holland (ved Universitetet 1 Leyden 
dyrkedes dengang Anatomien af udmærkede lærde), 
Frankrig og Italien. Paa denne Rejse vandt han stor 
Anseelse; i Padua og Messina tilbød man ham Pro- 
fessorater; allerede før sin Hjemkomst var han europæisk 
berømt. Ved Københavns Universitet blev han Professor 
i Matematik 1647, i det følgende Aar i Anatomi og 
Medicin ; efter denne Tid falde hans vigtigste Opdagelser 
og Skrifter. Størst Ry har han vundet sig ved sine 
Studier over Lymfeharrene; Frugterne heraf kundgjorde 
han 1652 og kom derved i en heftig Strid med den 
svenske lærde Olof Rudbeck, der gjorde ham Æren for 
Opdagelsen af disse hidtil ukendte Organer stridig. Fra 
1673 til sin Død, 1680, udgav han i Acta medica et 
philosophica en Mængde til Dels originale og højst for- 
tjenstfulde Undersøgelser. — Niels Stensen (Nicolaus 
Steno) var født i København 1638; hans Lærere vare 
Simon Paulli og Thomas Bartholin. I en Alder af 22 
Aar drog han til Amsterdam og Leyden og gjorde sig 
kort efter kendt ved interessante anatomiske Opdagelser 
— her kan nævnes, at det var ham, der først opdagede 
Svedkirtlerne og gav en rigtig Forklaring af Hjertets 
Bygning — ; alt som Tallet af disse voksede, steg hans 
Navnkundighed, og det varede ikke længe, før han havde 

Ry som Verdens ypperste Anatom. Fra Holland gik han 
efter et kort Ophold i Fædrelandet til Paris, hvor han 
foruden Anatomi ogsaa studerede Kemi; til Italien drog 
han 1666. Alt tidligere havde han følt sig dragen til 
Katolicismen; i Florents, hvor han blev Professor i 
Anatomi, gik han i 1667 over til denne Lære og brugte 
fra nu af megen Tid til teologiske Studier. Naturviden- 
skaberne vedblev han dog fremdeles at dyrke, og efter 
hans Overgang til Papismen falder det banebrydende 
Skrift, hvormed han grundlagde en helt ny Videnskab, 
nemlig Geognosien.* Stensen var den første, der « bestemt 
paaviste, at en stor Del af Jordskorpen var dannet af 
parallele, over hverandre liggende Lag, afsatte af Vandet; 
han godtgjorde endvidere, at disse Lag udtrykte visse 
Perioder, og forklarede blandt andet Maaden, hvorpaa 
man kunde tænke sig Malmgangene dannede *. Frugterne 
af sine Studier i denne Retning nedlagde han i et Skrift, 
han selv kaldte Prodromw, det vil sige et foreløbigt Ar- 
bejde, der skulde bane Vej for et større Værk om samme 
Emne; et saadant fik ban dog ikke fuldendt. I 1669 
vendte han tilbage til Danmark, men blev der den Gang 
kun kort Tid; to Aar senere modtog han dog en Plads 
som Professor ved Anatomikammeret, hvilken han klædte 
til 1674. Men alt i det følgende Aar træffe vi ham 
igen i Florents, hvor han lod sig præstevie; fra dette 
Øjeblik var han udelukkende en Kirkens Mand, saa ivrig 
for sin Tro, at han endog gik Pilegrimsgang fra Florents 
til Loretto som barfodet Tigger. I 1677 blev han Biskop 
og døde i Schwerin som apostolisk Vikar for Nordtysk- 
land og Danmark, 1686. — For det anatomiske Studium 
og derved for Lægekunsten have Stensens Arbejder 
overordentlig Værd; hans geologiske Forskninger lærte 
først en senere Tid at drage den fulde Nytte af. 

Naar vi fra den lærde Tids Naturforskere vende 
os til dens Historieskrivere, møde vi som den ældste 



* Denne gør Rede for Jordlagenes TilbliveU^wcaaaA^ Q%^k*fc^* 

af nogen Betydning Hans Svanning, født 1603, død 
1684. Han var den første danske lærde, om hvem man 
med Sikkerhed ved, at han var lønnet som « kongelig 
Historiografi med det Hverv at føre Danmarks Historie 
op til sin egen Tid; som saadan fik han Befaling til at 
fortsætte Saxos Krønike, et Arbejde, han dog aldrig fik 
saaledes udført, at der kom noget sammenhængende ud deraf. 

Han skrev udførligt om Kongerne Hans og Kristiern den Anden; Frem- 
stillingen af denne sidstes Historie blev senere brugt af Hvitfeld, 
hvorved den i høj Grad ensidige Opfattelse, den i det hele lidet paa- 
lidelige Svanning paa dette Punkt havde gjort gældende, vandt en lige 

saa stor som ufortjent Tilslutning. En Historieforsker af Rang 
opstod første Gang i den fortræffelige Anders Søren- 
sen Vedel. Han var en Købmandssøn fra Vejle, født 
1542; først gik han i sin Fødebys Latinskole; senere 
kom han til Ribe, hvor han fik Salmebogens tidligere 
nævnte Udgiver Hans Thomesøn til Rektor og havde sit 
Ophold hos en velstuderet Mand, der gav ham privat 
Undervisning og vakte hans Sans for Fædrelandets Hi- 
storie ; han var altsaa i sin Skoletid gunstigere stillet, end 
Flertallet af den Tids Peblinger, og viste ogsaa tidligt, 
at de gode Kaar ikke vare spildte paa ham; atten Aar 
gammel skrev han en Oversigt over Danmarkshistorien. 
Aar 1561 blev han Student, og at han alt den Gang har 
været regnet for en flink og evnerig ung Mand, fremgaar 
af, at man i 1562 valgte ham til Rejsehovmester for den 
unge Adelsmand Tyge Brahe, med hvem han opholdt sig 
i Udlandet, især i Leipzig, indtil 1565. Endnu samme 
Aar tog han igen fra Danmark til Wittenberg; efter sin 
Hjemkomst derfra blev han i 1568 Slotspræst. I dette 
Embede havde han Lejlighed til at gøre sig kendt med 
mange dannede og indflydelsesrige Mænd, deriblandt med 
Kansleren Johan Friis, senere med Peder Oxe; begge 
opmuntrede de ham til at vedblive med sine historiske 
Studier og selv at skrive Fædrelandets Historie, ogsaa 
til at give en Oversættelse af Saxos Værk. Vedel lagde 
sig deres Ord paa Hjerte, og 1575, to Aar efter, at han 

havde arvet Hans Thomesøns Kanonikat i Ribe, udkom 
hans danske Saxo. Det er et ypperligt Arbejde; Vedel 
har utvivlsomt grebet det paa den eneste rette Maade, og 
han har gennemført det med Mesterskab. «En tro Over- 
sættelse af Saxo, > siger N. M. Petersen, « kan ikke gives; 
den vilde i et nyere Sprog være en Uting, en Vanskab- 
ning; en tro Oversættelse i Originalens Aand og 

Ejendommelighed — hine pyntelige, for en Del laante og 
opskruede Talemaader, og det endog i et endnu udyrket 
Sprog — vilde ingen kunne nyde. Der bliver da kun en 
Omskrivning tilbage, en Omsætning, en Gengivelse, ikke 
af Saxos Ord, men kun af hans Mening.« Vedels Gen- 
givelse af Saxo er — rent bortset fra, hvorledes den gamle 
• Grammaticus* har arbejdet — et af den danske Litteraturs 
Storværker. Alt, hvad der virkelig er godt i Originalen, 
er, med Undtagelse af Versene, hvis Indhold gengives i 
Prosa, holdt saa vidt muligt fast; Stilen er i høj Grad 
kraftig og fængslende; i Sprogbehandlingen klinger en 
Malm, som man ingen Steds finder renere i, hvad Tiden 
har frembragt. Saxos Krønike bliver i Vedels Gengivelse, 
hvad den fra første Færd havde saa mange Betingelser 
for at være: en Folkebog. 

Vedel, der arbejdede med kongelig Understøttelse, 
skulde og vilde fortsætte Saxo og samlede i lang Tid 
Emne dertil, for en Del paa Rejser omkring i Landet; 
fra 1581 havde han fast Bopæl i Ribe. Men det gik 
ikke let med at faa Stoffet samlet og sigtet; Vedel var 
en i høj Grad kritisk og samvittighedsfuld Mand; havde 
han villet arbejde som Svanning og skrive ned løst og 
fast, hvad der blev fortalt, kunde han snart have faaet 
sit Værk i Stand, men det var netop det, der ikke laa 
for ham; han vilde, at hans Værk, naar det blev frem- 
lagt, skulde kunne staa sin Prøve over for senere Tiders 
strenge og kyndige Dom. Saa bleve Vanskelighederne 
ham for store; Bygningen, som han selv skulde skaffe saa 
at sige enhver Grundsten til, blev ikke opført; Historie- 
bogen vedkommende fuldendte han væsentlig kun en Af- 

handling Om den danske Historie at slcrive,* en Rede- 
gørelse for hans Opfattelse af Grundsætningerne for et 
Arbejde som det, han havde for. Endelig tabte Magt- 
haverne, der skulde understøtte ham, Taalmodigheden; 
man tog den Aarpenge, han tidligere havde haft, fra ham 
og gik endog saa vidt, at man efter at have udnævnt 
Professor Niels Krag til kongelig Historiograf i 1595 bød 
Vedel at udlevere til Brug for denne alle sine møjsommeligt 
samlede Skatte af historiske Aktstykker og Optegnelser. 
Krag fik da Papirerne, ogsaa, hvad Vedel selv havde 
sammenskrevet, men det lykkedes ham ikke at faa synderligt 
ud af dem; efter hans Død spredtes de; kun en ringe 
Del af dem haves endnu. 

Vedel udfoldede en frugtbar Virksomhed som Ud- 
giver; især have vi ham at takke for det første Forsøg 
paa ved Trykken at bevare gamle danske Folkeviser. I 
1591 udgav han efter Opfordring af Dronning Sofie, hvem 
han havde truffet paa Hven, da han en Gang gæstede 
Tyge Brahe, Et Hundrede udvalgte Viser. Disse gav han, 
siger han selv, i det væsentlige, som han havde fundet 
dem; hist og her havde han dog føjet Vers til, hvor 
noget syntes ham at mangle, samt rettet paa Rimene; han 
har ogsaa skrevet Indledninger til de enkelte Sange. Han 
efterlod sig endnu en Samling Viser i Haandskrift; den 
blev under Titelen Tragka udgiven af Mette Gjøe 1657. 
— Nye Udgaver foranstaltede han af Adam af Bremens 
Kirkehistorie og af Hr. Michaels € Al Menneskens Levned>. 
Vedel døde i Ribe 1616. Hvad han havde tænkt sig som 
sit Livs Hovedgerning, fik han ikke Lykke til at udføre; 
til alle Tider vil han dog staa som en af dem, der stærkest 
har fremmet den folkelige Aandsudvikling i Fædrelandet. 
Hvor rige Evner han havde til at støtte Modersmaalets 
Udvikling, fremgaar af alle hans danske Skrifter, ikke 
mindst af hans kraftigt formede Ligprædikener, f. Eks. 
den, han holdt over Frederik den Anden. 



Udgiven af Nyerup 1787. 

Vedels Efterfølger i Embedet som kongelig Historiografi, Niels 
Pedersen Krag, arbejdede under mest gunstige Forhold, men fik 
dog ikke mere af Historien skrevet end Tidsrummet fra 1533 — 1550. 

Rigets Kansler Arild Hvitfeld (født 1546, død 1609) 
forfattede en udførlig Danmarkshistorie, der 1595 — 1604 
udkom i ti store Bind. Bogen er af ikke ringe Værd 
derved, at den indeholder Aftryk eller Indholdsopgivelser 
af en stor Mængde Kildeskrifter, som nu ikke haves anden 
Steds, men er for Resten et tørt og aandløst Samler- 
arbejde, skrevet i et maadeligt Sprog. Hvor Forfatterens 
personlige Opfattelse af Kendsgerningerne kommer frem, 
er den i Almindelighed ensidig og kun svagt grundet. 

— Stefan Stefanius, Professor i Sorø, udgav 1646 Saxos Krønike 
paa ny med en Mængde oplysende Noter; Peder Resen skrev en i 
1680 trykt livlig Bog om Kong Frederik den Anden. — En ejen- 
dommelig Stilling mellem Tidens Historieskrivere indtager 
Klavs Lyskander, født i Skaane 1558, død som kongelig 
Historiograf 1623. Hans Danslee Kongers Slægtebog er et 
vildt og upaalideligt Arbejde, besynderligt ved sine Forsøg 
paa med Opgivelse af Aarstal at føre de danske Kongers 
Stamtavle op fra Kristian den Fjerde til Adam; i hans 
De scriptoribus Daniels (om danske Forfattere) have vi 
det ældste Forsøg paa at give Bidrag til vort Fædre- 
lands Litteraturhistorie. I Norge virkede som Historiker Præsten 
Peder Claussøn Friis, født 1545, død 1623; hans Hovedværk er 
en i det hele smuk og vellykket, om end temmelig fri Oversættelse af 

Snorres Krønike. Et Arbejde, der vel ikke i strengeste 
Forstand kan henregnes til den historiske Litteratur, men 
som dog er overordentlig rigt paa kultur- og personal- 
historiske Oplysninger, er Leonora Christina Ulfeldts 
(1621—1698) Jammersminde. I stilistisk Henseende kan 
det maaske nævnes som Tidens mest fremragende Prosa- 
værk; det giver i store og gribende Træk et af de 
skønneste og ædleste Karakterbilleder, vor Litteratur har 
at opvise.* 

Den i det foregaaende nævnte Naturforsker Ole 



• Udgivet af S. Birket Smith. 

Worm er den første Forfatter, der med noget Held stræbte 
at sprede Lys over Nordens Oldtidsforhold ; han studerede 
med stor Flid Runeindskrifterne og nedlagde Frugterne 
af sine Granskninger blandt andet i det store Værk Monu- 
mentet Danica 1643; ofte har han ganske vist læst og 
tydet Indskrifterne urigtigt, men mange af hans Optegnelser 
have dog blivende Værd, ikke mindst derved, at de 
indeholde en Del Stof, som ikke haves anden Steds. — 

Islænderen Tormod Torvesen (Torfæus), født 1636, død 1719, skrev 
foruden en stor Norges Historie ogsaa en Del antikvariske Afhandlinger 
(om det gamle „Vinland", om Grønland i Oldtiden o. s. v.). — Som 
Oversætterinde virkede den lærde Adelsdame Birgitte Thott, der 
blandt andet gengav Senecas Skrifter i et klart og smukt Sprog 1658. 

Medens Studiet af de gamle Sprog hele Tidsalderen 
igennem blev fremmet med stor Kraft, er det kun ganske 
faa Mænd, der søge paa videnskabelig Maade at granske nor- 
disk Tungemaal. Den ældste danslee Sproglære er udgiven 
paa Latin 1668 af Erik Pontoppidan, der var født 1616 

og døde som Biskop i Throndhjem 1678 efter at have udfoldet en ikke 
ringe Virksomhed ogsaa som teologisk Forfatter; den er et med stor Flid 
og paa alvorlige Studier bygget Arbejde, om der end paa Grund af 
Forfatterens mangelfulde Indsigt i Oldsproget er løbet en Del Fejl- 
tagelser ind; blandt andet indeholder den gode Sætninger om Ret- 
skrivningen og adskilligt, der vidner om Sans for det indbyrdes Forhold 
mellem de fremmede Sprog og det danske. — Omfattende Samlinger 
til en dansk Ordbog (60 Foliobind) skyldes Mathias Moth (født 
rimeligvis 1642, død 1719); de bleve ikke trykte som selvstændigt Værk, 
men brugtes i sin Tid tillige med Peder Syvs Samlinger ved Udar- 
bejdelsen af den endnu ufuldendte „Videnskabernes Selskabs Ordbog". 

— Blandt Dyrkerne af det danske Sprog er imidlertid 
Peder Syv sin Tids ypperste. Han var en Bondesøn 
fra Landsbyen Syv ved Roskilde, født 1631. Student 
blev han først 22 Aar gammel; efter i nogen Tid at have 
været Hører ved Københavns Skole blev han Rektor i 
Næstved, senere Præst i Hellested, hvor han døde 1702. 
Et af sine Hovedværker skrev han i Næstved 1663; det 
er Nogle Betænkninger om det cimbrisJce Sprog, hvori han 
dels fremsætter sin Mening om de nordiske Tungemaals 
Oprindelse, dels søger at gøre Rede for deres Love i 

det hele og enkelte. I 1682 udkom hans første Samling 
af danske Ordsprog (en anden fulgte seks Aar efter), 1685 
Den danske Sprogkunst eller Grrammatica, den første paa 
Modersmaalet affattede danske Sproglære, i hvilken han 
dog undertiden giver «en ganske Mening paa Latin, at 
den des bedre kan forstaas*. «Hvor mangelfulde de [•Be- 
tænkningerne* og « Sproglæren*] end ere», siger Peder Sy vs 
danske Biograf, « lader det sig ikke nægte, at han i dem 
lagde et Grundlag, hvorpaa der kunde bygges videre, at 
han virkelig fortjener at kaldes Sprogforsker til Trods for 
alle de Misforstaaelser, de indeholde, Misforstaaelser, som 
først kunde fjernes ved langt dybere gaaende og mere 
omfattende Studier, som han og hans Tid ganske savnede 
Forudsætninger til, og at ingen før ham har drevet Stu- 
diet af Modersmaalet i saa stort Omfang hos os. — Noget 
synderligt direkte Udbytte kom der ikke ud af Syvs Be- 
stræbelser paa dette Omraade, men de sunde og rigtige 
Anskuelser, han i Almindelighed udtalte om vort Sprog, 
gjorde dog i Tidens Løb deres Virkning.* For Bevarelsen 
af Middelalderens Folkedigtning virkede han ved sin Ud- 
gave af To Hundrede Viser om Konger, Kæmper og andre ; 
Bogen indeholder hele Vedels Samling tillige med hundrede 
ikke forhen trykte Viser og Oplysninger til disse. Nogen 
genial Forfatter var Peder Syv ikke, men vel en for sin 
Tid højt oplyst Sprogforsker, der i ikke ringe Grad har 
lettet senere Forfattere Arbejdet og tillige virket vækkende 
og fremmende ved den varme Kærlighed til det hidtil 
saa lidet agtede Modersmaal, der overalt møder os i 

hans Skrifter. — Som dygtige Kendere af det danske Sprog kunne 
endnu nævnes Præsterne Hans Mikkelsen Bavn, der 1646 udgav en 
dansk Musikhistorie og 1649 en dansk Versbygningslcere, og Søren 
Povelsen Judichær, der ligeledes har forfattet en Prosodie (1671). 
Til at fæstne Sprogformerne bidrog den 1683 underskrevne Kristian 
den Femtes Danske Lov væsentligt; den er i sproglig Henseende et 
saa fortræffeligt Arbejde, at senere Tider inden for vor Lovlitteraturs 
Omraade næppe har noget Sidestykke dertil. 

Et for Tidsalderens Videnskabelighed særtegnende Træk 
er det, at saa mange af dens lærde vare tPolyhistorer^ 

dyrkede de mest forskellige Pag og skreve Bøger i dem 
alle. Kun faa fattede den rette Afgrænsnings Værd; 
Lærdomstørsten tog Form af en Slags umættelig Graa- 
dighed, der drev de forskende til at tilegne sig noget af 
alt; selvfølgelig lykkedes dette i Almindelighed kun paa 
Grundighedens Bekostning. Trods denne Mangel paa 
Evne til at samle sig udelukkende om et enkelt sluttet 
Studium opnaaede Tidens lærde dog, som alt paavist, 
ofte forholdsvis store Resultater inden for et eller flere 
Fags Omraade, — Ole Worm, Bartholinerne, Erik 
Pontoppidan vare saaledes « Polyhistorer* — ; men megen 
Kraft er dog utvivlsomt ved denne Maade at arbejde paa 
gaaet til Spilde. 

En Optælling af det lærde Tidsrums Digtere vilde 
være et meget vidtløftigt Arbejde; næsten enhver studeret 
Mand var «Poet> og udgav i Regelen et eller andet paa 
latinske eller danske Vers, helst selvfølgelig i det gamle 
Sprog. Det meste af, hvad der saaledes fremkom, var 
aandløse, ofte tillige meget formløse Rimerier over 
Emner, der lidet egnede sig til poetisk Behandling. En- 
hver nogenlunde dannet Mand maatte kunne skrive Vers, 
om ikke andet saa dog et Lejlighedsdigt eller nogle * ar- 
tige Leverrim*;* en aldeles uforholdsmæssig Mængde af 
det saaledes skrevne blev givet i Trykken. De fleste 
gode aandelige Kræfter gik i Videnskabens Tjeneste; af 
virkelige Digtere har Tiden kun faa, de bedste inden for 
den religiøse Poesis Omraade. Selv de ægte og dygtige 
Digtere manglede imidlertid som oftest en væsentlig Evne, 
Smagen; Tiden kan ikke kontrollere deres Virksomhed, 
de selv heller ikke; ingen af dem undgaar selv blandt 
de fortræffeligste Ting at lade det sletteste løbe med ind. 

Hans Kristensøn Sthen er en af Tidens friskeste 
og ejendommeligste Digtere, i hvis Salmer der ofte høres 
som en Efterklang af Folkevisens Toner. Han var født 



* Det var blevet Skik at sætte en Lever paa Bordet ved festlige 
Lejligheder og saa gøre Vers over den. 

i Roskilde 1544, var Rektor og Præst i Helsingør, senere 
Præst i Malmø, og døde 1605. Hans bedste Salmer 
findes dels i ^Vandrebog^ indeholdende adskillige smakke 
Bønner og trøstelige Sange med nogle nyttige Livsregler>, 
dels i hans «Haandbog, beholdende adskillige Gadeligheds 
Øvelser*. Det er for en Del følelsesfulde og stemnings- 
rige Digtninger, ofte skrevne i meget smukke Vers og 
med kunstnerisk tilføjede Omkvæd; flere af dem ere 
endnu i Brug i vor Kirke, saaledes «Du, Herre Krist, 
min Frelser est> og «Den lyse Dag forgangen er».* 

En af Tidens mærkeligste Digtere er Anders Kri- 
stensøn Arrøbo (d: Ærøbo), født 1587 i Ærøskøbing, 
hvor hans Fader var Præst; 1608 blev han Slotspræst i 
København og, efter at have taget Magistergraden, i 1613 
Slotspræst paa Frederiksborg, I 1611 indledede han sin 
Forfattervirksomhed med et Æredigt til Kongen, saa fulgte 
et Sørgekvad over Dronning Anna Katharina, og disse 
Poesier bragte ham i Gunst ved Hove; 1616 blev han 
Sognepræst ved Nikolai Kirke i København og allerede 
1618 Biskop i Throndhjem. Lykken havde saaledes været 
ham god, men han evnede ikke at holde den fast; den 
gjorde ham overmodig og fristede ham til Handlinger og 
Udtalelser, der ikke uden Grund syntes hans Omgivelser 
lidet at stemme med en Biskops Værdighed. En Uven, 
han havde faaet, voldte retslig Undersøgelse af Arrøbo s 
Færd; adskillige af de Klagemaal, der vare fremførte 
imod ham, og det netop de haardeste, bleve afviste som 
ugrundede eller ikke til at godtgøre, men der blev dog 
nok til at fælde ham. Den unge, livsglade Bisp havde 
blandt andet givet Forargelse ved ikke blot at deltage i 
Dansen ved Gilderne, men endog selv at slaa Trommen 
og synge dertil; nogle Kvinder havde han kysset; ved en 



* En fortræffelig Samling danske Salmer fra de ældste Tider til 
vore Dage er Brandts og Helvegs „Den danske Psalmedigtning". Her 
staa de gamle Sange i deres oprindelige Form, medens de i den al- 
mindelige Eirkesalmebog altid ere stærkt moderniserede. 

anden Lejlighed fremsagde han lystige Vers i Folkevise- 
stilen. Enden paa Sagen blev, at han Aar 1622 dømtes 
til at have sin Bispestol forbrudt. Han drog da fra 
Throndhjem til Malmø; snart efter fik han dog Lov til 
paa ny at søge Præstekald, og et saadant fik han 1626 
i Vordingborg. Der døde han 1637. 

Aaret efter, at Arrøbo havde forladt Throndhjem, 
udgav han sin rimede Oversættelse af Davids Salmer, et 
kraftigt og dygtigt Arbejde i for den Tid ualmindelig 
smukt og sikkert formede Vers. I Vordingborg udarbejdede 
han sit aldrig fuldendte Hovedværk Hexaemeron,* en 
poetisk Skildring af de seks Skabelsesdage. Til Grund 
for Digtet ligger et Arbejde af Franskmanden du Bartas, 
men Arrøbo har, især i dets sidste og bedste Partier, 
stillet sig meget frit til sit Forbillede; de ofte særdeles 
smukke og malende Naturskildringer i Hexaemeron skyldes 
saaledes næsten helt den danske Digter. Paa mange 
Punkter er Værket stærkt tynget af Forfatterens Drift 
til at lægge teologisk Lærdom for Dagen og af hans 
upoetiske Reflektioner, paa andre hæver det sig til ikke 
ringe lyrisk Højhed og klinger helt kraftigt og friskt med 
skønne og storladne Billeder og i et ualmindelig ædelt 
Sprog. Kort før Hexaemeron blev til, havde i Tyskland 
Digteren Martin Opitz opstillet en naturlig, men ikke 
desto mindre i de nordiske Litteraturer hidtil ukendt 
Grundlov for V ersbygningen : skulde Versene have den 
rette Klang, maatte Stavelserne ikke blot tælles, men 
bruges og ordnes med Hensyn til hver enkelts naturlige 
Vægtfylde; der maatte bestemt sondres mellem tunge og 
lette Stavelser. Arrøbø er hos os den første, som fuldt ud 
gennemfører disse nye Grundsætninger; han bliver dermed 
Banebryder for den nyere danske Versekunst, om han end 
ikke med det samme hjemler sig fuld Eet til det Tilnavn, 



* Hexaemeron udkom først efter Forfatterens Død, i 1661. Arrøbos 
udvalgte Skrifter ere udgivne af H. F. Børdam. 

eden danske Digtekunsts Fader*, hvormed man har villet 
hædre ham. 

Arrøbos Hovedværk har næppe nogen Sinde været 
almindelig Læsning; paa Folkets store Masse blev en 
anden af Tidens religiøse Digtere af langt større Ind- 
flydelse. Thomas Kingo, Nordens største Salmedigter 
i Tiden før Grundtvig, blev født i Slangerup 1634; han 
var af skotsk Æt; Faderen var en fattig Væver. I en 
Alder af tyve Aar blev Kingo Student; efter at have 
taget teologisk Embedseksamen gik han ud som Huslærer 
paa en Herregaard i Nordsjælland, hvor han skrev sine 
første endnu bevarede Digte, Sæbygaards Koldage (et 
Sørgekvad over en Tyrs pludselige Død) og andre i en- 
hver Henseende maadelige Forsøg i komisk Stil. I 1661 
blev han Præst, og i 1668 kaldtes han som saadan til 
Slangerup; der begyndte han sin Virksomhed som Salme- 
digter; første Del af hans Aandeligt Sjungékor udkom 
allerede 1674, anden Del 1681, da Kingo i fire Aar havde 
været Biskop i Fyens Stift. Til denne Forfremmelse gav 
vel ikke alene hans Salmedigtning Stødet, men vistnok 
ogsaa den Omstændighed, at han ved forskellige verds- 
lige Poesier havde vundet de mægtiges Gunst; Kongen 
hædrede han med Sang om Kristian den Femtes Ledings- 
tog, ligesom Samsøs Beskrivelse havde været tilegnet 
Griffenfeldt. Sjungekoret indeholder i hver Del en Snes 
Salmer, deriblandt Morgen- og Aftensange, samt * Hjerte- 
suk », Bønner i Sangform; i denne Bog findes flere af 
Kingos skønneste Arbejder, Ting som c Far, Verden, far 
vel!» og »Sorrig og Glæde de vandre til Hobe*. Bogen 
vandt fuld Paaskønnelse blandt de lærde og blandt Læg- 
folk; efter at han i 1679 var bleven adlet, hædredes han 
med den teologiske Doktorgrad, og da Regeringen i 1683 
vedtog at lade udgaa en ny Salmebog, stod det som en 
Selvfølge, at Kingo var Manden, hvem dens Udarbejdelse 
burde overdrages. Det blev aftalt, at han skulde sørge 
for Samlingen og lade Bogen trykke; Indtægten af Sal- 
get skulde i de tyve første Aar være hans. I 1689 

udkom da Salmebogens Vinterpart, deri saa kostelige 
Digterværker som «Over Kedron Jesus træder*, og c Som 
den gyldne Sol frembryder*; i det hele var over Halv- 
delen af Bogens 267 Salmer af Udgiveren selv. Men 
Kingo fik ikke den Glæde af sit Arbejde, han med Grund 
havde ventet. Allerede i det følgende Aar udkom en 
Forordning, der tilbagekaldte den, hvorved Bogen var 
paabudt indført overalt i Danmarks og Norges Kirker, og 
1696 blev der nedsat en Kommission, der fik det Hverv 
at udarbejde en ny «fuldkommen» Salmebog. Kingo fik 
ikke Sæde i Kommissionen, men denne raadførte sig dog 
med ham under Arbejdet, lagde hans « Vinterpart* til 
Grund for dette og medtog mange af hans nye Sange i 
Bogen, der udkom 1699, og som nu er almindeligt kendt 
under Navnet Kingos Salmebog, Denne er altsaa vel ikke 
den store Digters eget Arbejde, men skyldes dog for en 
væsentlig Del ham; af den skulde han have de ti første 
Aars Indtægt. — Kingo døde 1703 og efterlod sig ikke 
blot som Digter et hædret Navn; han var en nidkær 
Biskop og kendt som en ypperlig Prædikant; af hans 
Prædikener er dog kun en enkelt trykt. Den Krænkelse, 
han blev Genstand for, da man lod andre fuldføre den 
af ham saa herligt begyndte Gerning, gik ham nær til 
Hjerte; heller ikke for tunge Sorger af anden Art blev 
han skaanet, og meget led han i sine sidste Aar af 
Sygdom. 

Som alt sagt havde Kingo i sin Egenskab af Salme- 
digter gode Forgængere ; ingen af dem naar dog paa langt 
nær op til den Betydning, han har haft for den danske 
Menighed, og det ingenlunde ene af den Grund, at han 
i Sammenligning med dem har udfoldet en saa over- 
ordentlig stor Virksomhed. Kingos Digterfantasi har 
et ualmindeligt Omfang; han henter sine Billeder fra de 
mest forskellige Omraader og mægter overalt at faa dem 
frem med en Klarhed og Kraft, der søger sin Lige; de 
højeste Forestillinger staa til hans Baadighed som de 
dybest menneskelige. Hans Begejstring er varm og inder- 

lig, men altid klart behersket; han svømmer aldrig ud i 
det taagede, falder ingen Sinde ned i det sødladne; han 
er kærnesund og taber selv paa sin højeste Flugt aldrig 
Jorden af Syne. Han er gribende alvorlig, storslaaet i 
Stil og Tonefald; over Sproget hersker han med Mester- 
skab, over Versene med det sikreste Øre for kraftig Vel- 
klang. At han i sin Trang til at være naturlig og 
folkelig af og til synker ned til Plathed, kan ikke undre 
nogen; hvad man nu kalder Smag, er ikke den Eingoske 
Tids stærke Side. Hans Selvkritik har af og til svigtet 
ham; han har ladet for meget trykke; ikke faa af hans 
Sange synes digtede uden Inspiration, ere matte i Følelsen, 
tørre og brede i Formen. Det fortræffelige viser sig dog 
hos ham at være det langt overvejende, hvad enten vi 
søge mellem hans Højtidssalmer (Paaskefesten synes at 
være hans kæreste Fest), mellem Morgen- og Aften- 
sangene («Rind nu op i Jesu Navn*) eller blandt de 
smaa « Hjertesuk* («Dagen nu sin Afsked tager*).* 

Tidens mest agtede verdslige Digter er Anders 
Bording, født i Ribe 1619. Ved Universitetet stu- 
derede han de romerske Oldtidsforfattere samt de nyere 
tyske og franske Digtere; en Tid levede han i trange 
Eaar, indtil han fik et Præstekald, som han dog snart 
forlod for at tage Bolig i København, hvor han af 
Kongen fik Ret til at udgive den rimede Avis Den danske 
Mercurius. Dette Blad, der udkom med et halvt Ark 
om Maaneden fra 1666 til noget efter Bordings Død 
1677, bragte politiske Efterretninger og Nyheder af en- 
hver anden Art fra Indland og Udland; Verstakten og 
Rimene ere alt, hvad det har til fælles med Poesi. Ikke 
desto mindre bidrog «Mercurius» mægtigt til Bordings 
Berømmelse; han blev i sin Tid og endnu længe efter sin 
Død regnet for en Digter af allerhøjeste Rang.** Noget 



* Kingos Salmer og aandelige Sange ere udgivne af P. A. Fenger. 
** Bordings samlede Digte, heri ogsaa „Den danske Mercurius", 
udgave F. Rostgaard og Terpager 1785 med en Fortale, hvori Forfatteren 
sættes over Holberg og ved Siden af Homer. 

bedre end Avisen er et og ralet; af, kvad ku tfl for- 
skellige Tider lod txykke uden for dame, nest Lejligkeds- 
digte, Kærlighedssange og Satirer; intet af det kæver sig 
dog i poetisk Henseende over. kvad mangfoldige samtidige 
frembragte i Massevis. Hans Ters flyde let fra Pennen 
og have undertiden en ret kraftig Klang; det er hans 
Poesis største Fortjeneste. Lune kar kan kan lidt af; i 
de alvorlige Digte er kan svulstig, ofte endog ufrivillig 

komisk. — Bo dygtigere Satiredigter end Bordng var Praten 
Jakob Worm (1642 til omtrent 1693), der i sine hea* ynu\mnr Smæde- 
skrifter gik løs paa Bageta mægtige, som Griffeofeld og Kong Kristian 
den Femte selv, indtil han bier dømt fra Liret derfor og kan paa. sin 
Stiffsder Thomas Kingos Forbøn — ham havde han for øvrigt heller 
ikke skannet — benaadet med at forrises til Trankvebar, hvor han 
døde, Peder 8 y v er en af Tidens flinkere Digtere; han skrev Idyller 
og ret gode Epigrammer. Blandt Præsten Laurids Koks Sange 
findes den kendte „Danmark dejligst Vang og Vænge*; ogsaa Ly- 
skander og flere andre af de i det foregaaende nævnte lærde Mænd 
optraadte som Poeter. — To norske Digtere skulle endnu her omtales, 
Dorthea Engelb retsdatter, født 1636, Præstekone, død 1716, og 
Petter Dass. Den førstnævnte, der i sin Tid nød overdreven stort By, 
har udgivet en Del skæmtefulde og alvorlige Lejlighedsdigte, gennem- 
gaaende uden Værd; blandt hendes Salmer („Sjælene Sangofer") 
findes der et og andet godt og kraftigt, saaledes Aftensangen „Dagen 
viger og gaar bort". Petter Dass var født af skotsk Æt 1647, 
levede sin bedste Tid som Præst i Nordlandene og døde 1708. Han 
er en af Tidsalderens faa Folkedigtere, hvis Sange endnu leve paa 
den norske Almues Læber („Fjeldbyggen agter paa Tiden" og flere); 
i Nordlande Trompet — der ligesom hans andre Digte først udkom 
efter hans Død — giver han et livligt og aandfuldt opfattet Billede af 
Nataren og Folkelivet i sin Hjemstavns Egne. Digtene i hans Bibelsk 
Visebog ere ligesom hans verdslige Sange skrevne i folkelig Tone, 
jævnt og kraftigt og ofte i fortræffelige Vers, saaledes den vel kendte 
Vise om Jefta.* 

De dramatiske Arbejder fra «den lærde Tid> ere faa 
og gennemgaaende af liden Interesse; naar der ved Sko- 
lerne opførtes Skuespil, var det mest latinske; selv ved 
Hoffet spillede man endnu 1577 latinsk Komedie for senere 
at lade denne vige for den tyske. En af de ældste 



* Petter Dass's Digte ere udgivne af F. F. E. Eriksen. 

danske Skuespilforfattere efter Kristiern Hansens Tid er 
Salmedigteren Hans Kristensen Sthen, hvis Kort- 
vending* moraliserende gaar ud paa at vise Lykkens 
Omskiftelser; der er i dette saa godt som intet Spor af 
dramatisk Handling og meget lidt Vid. Peder Jensen 
Hegeland, fedt 1542 og ded 1614 som Biskop i Ribe, 
udgav en Bearbejdelse af en latinsk Tekst, Skuespillet 
Susanna. Et ikke ringe Fremskridt betegner Hiero- 
nymus Justesen Ranch; han var fedt 1539, blev, efter 
at have studeret i Wittenberg, Præst i Viborg og dede 
1607. Hans ældste Arbejde, Kong Salomons Rylding, 
der 1584 blev opført for Hoffet ved den unge Prins's, 
den senere Konge Kristian den Fjerdes Hylding, er et 
bredt og ofte meget tungt moraliserende Stykke, men 
savner i adskillige Partier hverken Liv i Replikerne 
eller Kraft i Karakterskildringerne; det er dog først i 
Samsons Fængsd, at Digteren ret kommer frem; her er 
en forholdsvis vel ordnet Handling, en paa mange Steder 
vel karateriserende Samtaleform og ofte en ikke ringe 
Stemning i Situationerne. Samsons Fængsel er det ældste 
danske Syngestykke; flere af Viserne høre til Tidsalde- 
rens bedste lyriske Frembringelser, især den gribende og 
formskønne « Samsons Møllervise >. I den kaade Farce 
Karrig Nidding er der et friskt og ejendommeligt Lune; 
den er bygget over en gammel dansk Folkesang« Hvor 
vidt Ranch for øvrigt til sine Skuespil har haft ældre, 
fremmede Forbilleder, lader sig ikke med Sikkerhed af- 
gøre. Saa meget er dog vist, at hans Arbejder have et 
saa ægte folkeligt Tilsnit og ere affattede i saa ægte 
dansk Aand, at han maa regnes for original Digter. 
Foruden Skuespillene har Ranch efterladt sig den saa- 
kaldte Fuglevise, «om nogle Fugles Natur og Sang, 
hvorudi straffes mange Laster, og prises mange Dyder* 
— , et stærkt moraliserende, for øvrigt ret livfuldt Digt.** 

• Udgivet i „Danske Samlinger" af S. Birket Smith. 
** Hegelunds Susanna, Ranchs Skuespil og Fuglevisen ere udgivne 
af S. Birket Smith. 

S. Muller: Litteraturhistorie. ^ 

— Grevens og Friherrens Komedie* der er skreven om- 
trent 1680, rimeligvis af Herremanden Mogens Skeel, 
er en ganske morsom Satire paa Kristian den Femtes 
nye Adel. Ved hele sin Form og Stil minder Stykket 
om den, der senere blev bragt til Fuldkommenhed af 
Holberg. 

— Et Oversyn over det lærde Tidsrums Litteratur 
viser os, at denne væsentlig maa agtes som forberedende: 
bortset fra de i og for sig værdifulde Resultater, som et 
lidet Antal af særligt fremragende Videnskabsmænd op- 
naaede, og den Virksomhed, der udfoldedes af endnu 
færre ægte Digtere, er Perioden fra 1560 til 1720 i det 
hele og store en Materialsamlingens Tid. Flertallet af 
de lærde samle paa Kundskaber, som Ejerne af Raritets- 
kabinetter paa sjældent Løsøre; hvad de tilegne sig, be- 
holde de mest for sig selv eller give det fra sig i ube- 
arbejdet Tilstand. Hermed er Folket kun daarligt tjent; 
det at samle paa Materialier er i og for sig ikke en 
Aandens Gerning, der kan løfte og fremme Folkets aande- 
lige Liv. Og saa meget mindre vil dette kunne ske, 
naar, som Tilfældet er i den lærde Tid, Dannelsen er 
kommen ind i et afgjort unationalt Spor, naar Moders- 
maalet holdes i ringe Agt. Hele Perioden igennem sidder 
Latinen i Højsædet, medens dog ogsaa Tysken begynder 
kraftigt at trænge sig ind, stærkere og stærkere frem- 
hjulpen af et tysk Hof, af den tyske Adel, der efter- 
haanden skyder den gamle danske i Baggrunden, og af 
tysk uddannede lærde, bredende sig stedse i videre 
Kredse — ud i Hæren, ud i den jævne Borgerstand. 
Kun Bønderne gaa fri for dens Indflydelse; men hvor 
lidet disse i de trykkede Kaar, hvorunder de levede, 
vare skikkede til at være med i nogen fri Udvikling og 
til derved at danne en Modvægt mod det fremmede, 
skønnes let. Af den folkelige Fremvækst, hvorom Re- 
formationstidens Forfattere syntes at varsle, blev der 



* Udgiven af S. Birket Smith. 

intet; den kvaltes af Latin og Tysk, af gold Stuelærdom. 
Skulde en sammenhængende dansk Litteratur blive tænke- 
lig, maatte der tages fat saa at sige helt for fra; der 
maatte en Mand frem, som havde Frisind nok og til- 
strækkeligt store Evner til at rydde det fremmede af 
Vejen, der ikke passede for dansk Udvikling, og sætte 
noget nyt og i Sandhed folkeligt i Steden. En saadan 
kom da omsider i Ludvig Holberg — en Forfatter, der 
vel paa dette eller hint enkelte Omraade har haft sine 
Forgængere, og som ogsaa i mange Henseender er paa- 
virket udenlands fra, men som dog, i Lighed med andre 
store Banebrydere, maa siges i det hele og store at staa 
paa den Grund, han selv har jævnet. Hele hans Liv er 
en Kamp, en sejrrig Kamp, mod eden lærde Tids> Dan- 
nelse; derfor bliver det i mange Maader ham selv saa 
tungt — saa velsign elsesrigt for Efterslægten. 



Den Holbergske Tidsalder. 

1720—1750. 



Ludvig Holberg er født i Bergen den 3dje De- 
cember 1684. Hans Forældre vare velstaaende Folk, 
men Faderen, Oberstløjtnant Kristian Nielsen, med Til- 
navn Holberg, mistede han alt i sit andet Aar, og da en 
Ildebrand kort efter ødte det meste af Familiens Ejen- 
dom, kom Moderen til at sidde i smaa Eaar med en 
talrig Børneflok. Ludvig var alt som lille Dreng bleven 
bestemt for Krigerstanden; da han var ti Aar gammel, 
og hans Moder døde, kom han til Hæren med Korporals 
Rang, men blev kort Tid efter hjemsendt og sat i Huset 
hos en Slægtning, der lod ham gaa i Bergens Latinskole. 
Derfra blev han dimitteret 1702 og tog Studentetekwaa^ 

i København. Helst vilde han være vedbleven med sine 
Studier ved Universitetet, men dertil havde han ikke 
Raad; han maatte tage imod en Huslærerplads i Norge 
(i Voss) hos en Provst, hvem ban tillige skulde hjælpe 
i Embedet, og kom saaledes til at tilbringe et Aar'med 
<at piske Børn og omvende Bønder* ; saa fik han sin 
Afsked, fordi ban syntes Provstekonen for streng en 
Lærer. Lidt Penge havde han samlet sig, medens han 
var i den nævnte Virksomhed, og med dem tog han 1703 
igen til København, hvor han Aaret derpaa — skønt 
han havde brugt en Del Tid til at lære Fransk og Ita- 
liensk — underkastede sig teologisk Embedseksamen; 
saa tog han atter Huslærerplads hos en norsk Præst. 
Denne havde været udenlands, og Holberg fik hans Rejse- 
dagbøger at læse ; derved øgedes hans Lyst til at færdes 
i fremmede Lande, og han gik da 1704 med tresindstyve 
Daler i Lommen med en Skipper til Amsterdam. Hans 
Forsøg paa at nære sig der som Sproglærer mislykkedes, 
men han blev dog i Holland det meste af et Aarstid; 
hvad han levede af, og hvad han tog sig for i den Tid, 
ved man ikke. Efter en kort Udflugt til Aachen, hvis 
varme Bade en Læge havde raadet ham at bruge, maatte 
han over Amsterdam atter drage ad Norge til og betale 
sin Hjemrejse med laante Penge. Til Bergen vilde han 
ikke tilbage, da han frygtede for Spottegloser over den 
vistnok i det hele temmelig uheldige Rejse; saa tog han 
til Kristianssand, hvor han en Tid (Vinteren 1705 — 6) 
nærede sig ret vel som Lærer i Fransk. Da Foraaret 
kom, havde ban afgjort sin Gæld og ejede tolv Rigs- 
daler; med dem og i Følge med en Ven og Landsmand 
vovede han sig da ud paa sin anden Udenlandsrejse, der 
havde England til Maal. Efter at være komne dertil 
spaserede Vennerne først fra Kysten til London og kort 
derpaa til Oxford, hvor de lode sig indskrive ved Uni- 
versitetet og studerede i længere Tid; Holbergs Ophold 
i England varede to Aar. I Førstningen var han ofte i 
Pengetrang og maatte døje en Del Nød; senere fik han 

Arbejde som Lærei i Sprog og Musik og kom godt ud 
af det. For sine Stadier — det var paa denne Rejse 
især Historien, han lagde sig efter — havde han rigt 
Udbytte af Opholdet i Oxford ; med de engelske Studenter 
var han god Kammerat. 

Da han i Foraaret 1708 kom fra England til Køben- 
havn, gav han sig til at holde private Forelæsninger 
over, hvad han havde set og lært i Udlandet; han fik 
Tilhørere nok, men de undlode at betale ham. En kort 
Tid var han da igen Lærer for Børn og fik saa en Plads 
som Rejsehovmester for en højbaaren ung Mand, hvem 
han fulgte til Dresden; efter at være bleven afskediget 
fra sin Stilling gik han til Leipzig og Halle og hjem 
over Hamburg. Atter maatte han nu, hvor lidet han 
end var skikket dertil, arbejde som Huslærer, indtil han 
i 1709 fik Plads paa Borchs Kollegium, hvor han levede 
i fem Aar, ivrigt sysselsat med historiske Studier. I 
denne Tid var det, han begyndte sin Forfattervirksom- 
hed; 1711 udkom hans Introduction til de europæiske Bi- 
gers Historier, en verdenshistorisk Oversigt, oprindeligt 
tænkt som en Del af et større geografisk-historisk Værk, 
hvilket han aldrig fik udgivet. «Introductionen> og det 
to Aar senere udkomne Anhang til den historisJce Intro- 
duction vakte en Del Opmærksomhed, og da han over- 
rakte Kong Frederik den Fjerde en Del af sin (aldrig 
trykte) Introduction til det forrige Seculi danske Historie, 
førte det til, at han 1714 udnævntes til Professor ved 
Universitetet — foreløbigt dog uden Forpligtelse til at 
holde Forelæsninger og uden Lønning. Omtrent sam- 
tidigt fik han imidlertid et Stipendium (100 Daler aarlig 
i fire Aar), og nu gav han sig i Foraaret 1714 atter 
paa Rejse. Først gik det ad Søvejen til Amsterdam og 
Briissel og derfra til Fods til Paris, hvor han blev i 
halvandet Aar og studerede Menneskelivet ikke mindre 
ivrigt end de lærdes Skrifter. Fra Paris drog han med 
laant Pas og altsaa under falsk Navn Syd paa over 
Lyon til Marseille og derfra med Skib til Qenaa^ tewt 

ban i nogen Tid laa farligt syg. Fra Qenna sejlede han 
til Civita vecchia og gik derfra til Bom, hvor han op- 
holdt sig i Vinteren 1715 — 16; i Pavestaden førte han 
et stille og ensomt Liv, sysselsat med sine Studier, dels 
mellem Oldtidslevningerne, dels blandt Bøgerne i Biblio- 
tekerne og i sin Bolig. Ogsaa i Bom led han jævnligt 
af Sygdom, og denne, en haardnakket Feber, plagede 
ham endnu paa den største Del af Hjemrejsen, hvilken 
han tiltraadte i Februar Maaned, og som førte ham over 
Florents, Lyon, Paris, Amsterdam og Hamburg. Til 
København naaede han i Sommeren 1716. 

Den lønnede Professorplads, han ønskede sig, trak 
det ud med, og i halvandet Aar maatte han kæmpe med 
meget trange Eaar, der kun af og til lettedes ham ved 
smaa Understøttelser af de Universitetet underlagte Midler. 
Det første Værk, han efter sin Hjemkomst udgav, var 
Introduetion til Natur- og Folkeretten, et retsfilosofisk 
Skrift, 1716. Da han endelig (Dec. 1717) kom i fast 
Stilling ved Universitetet, var det en Post som Professor 
i Metafysik (et filosofisk Fag, hvori han var meget daarligt 
hjemme), man gav ham; senere maatte han læse over de 
gamle Sprog; først 1730 blev han Professor i Historie. 
Længe før den Tid var hans Virksomhed som komisk 
Digter i fuld Gang. 

Holberg, der kun enkelte Gange i sine Drengeaar 
havde skrevet Vers, og som i den følgende Tid hverken 
havde dyrket eller yndet Poesien, begynder som Digter 
med en mindre Satire paa Vers, Poeten raader sin gamle 
Ven Jens Larsen fra at gifte sig; allerede her have vi 
adskilligt af det ejendommeligt brede Holbergske Lune; 
Digtet er i det hele af saa megen Virkning, at man kan 
forstaa, at det har givet Forfatteren Lyst og Mod til at 
vove sig i Kast med en større Opgave. I 1719 ud- 
kommer da første Bog af Peder Paars (En sandfærdig 
ny Vise om Peder Paa/rs, som gjorde en Rejse fra Kattund- 

borg til Aars, skreven af Hans Mikkelsen, Borger 

og Indvaaner i Kattundborg. Trykt i dette Aar.) 

og kort efter anden ; hele Værket udkom samlet det følgende 
Aar. Digtet vakte uhyre Opsigt, paa mange Steder ogsaa 
stærk Forargelse. Som man ved, giver det ander Form 
af en Skildring af nogle Spidsborgeres Rejse over 
Kattegat, deres Stranding og Ophold paa Anholt og 
deres Hændelser i en jydsk Købstad en overvældende 
Fylde af satiriske Udfald mod alt det bagvendte og 
taabelige, der levede og trivedes i Tiden. Naar man 
saaledes slaar løs paa en hel Tidsalder, paa, hvad der 
tilsammen giver denne det væsentlige Præg, er det en 
Selvfelge, at mange enkelte maa føle sig trufne og vaande 
sig under Snærten. Satiren blev af de lærdes og 
€ dannedes* store Flertal — Pedanterne — stemplet som 
ugudelig, som fornærmelig mod Øvrigheden, mod Uni- 
versitetet, kort sagt imod alt, hvad der var helligt og 
ærværdigt; Frederik Rostgaard, der som Ejer af Anholt 
følte sig pligtig til at værne denne Øs Indbyggere mod 
Forfatterens c usømmelige og bespottelige Expressioner«, 
udtalte i et til Kongen indgivet Klageskrift, at det ud- 
komne af Bogen burde ckonflskeres og efter Loven til 
Autors vel fortjente Beskæmmelse af Bøddelen opbrændes » 
som en « skammelig Paskvil og Skandskrift«. Kongen 
gjorde dog intet ved Sagen; han skal selv have moret 
sig over Digtet, og Holberg gik fri. Hvor mange der i 
1720 have været frisindede nok til at dømme om Peder 
Paars fra det rette Synspunkt, er det ikke godt at sige; 
nu har det alt længe hævdet sin Plads som det ypperste 
komiske Epos, vor Litteratur ejer, været godkendt 
som ren Komik, saa godt som uden Spor af personlig 
Satire. Holbergs Humor lyser her med en saadau Vælde, 
åt selv det hæsligste, det i og for sig afskyeligste 
kommer til at staa i hans Maleri som ublandet, kostelig 
Komik. Efter sin Form og til Dels ogsaa efter sin op- 
rindelige Plan er Peder Paars en Parodi paa de homeriske 
Digte og Vergils Æneide og — ved sine pudsige Noter 
— en Satire paa de lærdes Kommentarer til dem; alt 
som Arbejdet er skredet frem, har Holberg dog ladet 

dette Hensyn træde mere og mere i Baggrunden. Den 
første Halvdel af det for øvrigt aldrig afsluttede Digt 
er den friskeste og fyldigste; i de sidste Afsnit er der 
en mattere Tone, ligesom de hist og ber tynges af en alt 
for ligefrem Moraliseren. Versene (Alexandrinere) ere 
ikke alle lige korrekte; dog falde de gennemgaaende 
naturligt og kraftigt. 

I 1722 udgiver Holberg sine Fire Slcjæmtedigte, der- 
iblandt Critique over Peder Paars., hvor Digteren i Sam- 
taleform søger at stille Læserne paa rette Standpunkt 
over for det store komiske Epos; samme Aar komme 
hans første Komedier frem. 

Trangen til sceniske Forestillinger blev i det attende 
Aarhundredes Begyndelse kun tarveligt tilfredsstillet. Hoffet 
lod give franske og italienske Syngestykker og Skuespil, 
men hertil havde kun de fornemste Adgang; Folket 
maatte, efter at den gamle danske Skolekomedie var hen- 
sygnet, nøjes med Linedansere, stærke Mænd og andre 
deslige Gøglere eller fik, naar det kom højt, et Spek- 
takelstykke af en omrejsende « Bande ». Saa hændte det, 
at en Franskmand, Eené Montaigu, der havde hørt til en 
Trup, som havde * ageret* for Hoffet, i 1722 søgte og 
fik Privilegium paa at opføre danske Skuespil: kort i 
Forvejen havde en Landsmand af ham, Étienne Capipn, 
uden Held prøvet det med tyske og franske; nu sluttede 
de sig sammen for efter Tilskyndelse og med Støtte af 
flere dannede og indflydelsesrige Mænd at aabne en dansk 
Skueplads. Teater havde man alt i Lille Grønnegade 
(nu Ny Adelgade); nu gjaldt det at faa Stykker at opføre. 
Man henvendte sig derom til Forfatteren af Peder Paars 
og fandt ham villig til at støtte det nye Foretagende; 
rimeligvis havde han, allerede før Henvendelsen rettedes 
til ham, flere af sine Komedier liggende færdige. Den 23nde 
September 1722 aabnedes «den danske Skueplads* med en 
Prolog af Rostgaard, der nu havde pdsonet sig med Holberg 
og var en af de ivrigste til at fremme Skuepladsens 
Tarv; derefter spilledes Moliéres «Den gerrige*. Det 

første originale danske Stykke, der gik over Scenen, var 
Holbergs Den politiske Kandstøber; derpå a fulgte inden 
Aarets Udgang Den vægelsindede, Jean de Trance og 
Jeppe paa Bjærget; i 1723 den fem Akters Geert West- 
phaler, Barselstuen, Den ellevte Juni, Jakob von Thyboe, 
Den stundesløse, Erasmus Montanus, Don Ranudo, Ulysses 
von Ithacia, Uden Hoved og Hale, Hekseri eller blind 
Allann og Melampe\ i 1724 og 1725 spilledes Mascarade, 
Julestue, Henrik og Pernille og flere — i alt indtil 1728 
hele 28 Stykker. 

Fra ferste Færd vandt Holbergs Komedier gennem- 
gaaende stor Yndest i Teatret som ogsaa, da de — fra 
1723 — bleve trykte, i det læsende Publikum; saa 
længe eden danske Skueplads » var noget nyt, var Til- 
strømningen til den stor. Men snart tog Besøget af; 
der var endnu for lidt sand Dannelse i Folket til, at 
man skulde kunne vente, at dets store Flertal i Længden 
skulde foretrække god Komedie for den Art af Gøgl, 
hvormed denne stadigt maatte konkurrere. Flere Gange 
maatte man standse med Forestillingerne for efter længere 
eller kortere Mellemrum at prøve at faa dem i Gang 
igen; en af disse Standsninger blev i 1727 betegnet 
med Holbergs vemodigt-morsomme Efterspil Den danske 
Komedies Ligbeg ængelse. I det følgende Aar prøvede 
man igen, da Kongen havde lovet at støtte Skuepladsen, 
men i 1728 gjorde Københavns store Ildebrand foreløbigt 
Ende paa dens Tilværelse. Saa døde Frederik den 
Fjerde og fulgtes af den pietistiske Kristian den Sjette, 
under hvis Regering Teateret maatte holdes lukket; det 
blev først aabnet igen under Frederik den Femte 1747. 
Holberg optog da paany sin Virksomhed i Skuepladsens 
Tjeneste, men de seks Stykker, han nu i sin høje Alder 
skrev for den, vare i det hele matte Arbejder; kun i 
Abracadabra, en Omarbejdelse af den gamle romerske 
Digter Plautus's « Spøgelsekomedie*, er der endnu en Del 
af hans oprindelige Lune. 

At Holbergs Komedier maatte vække Forargelse hos 

mange, var en lige saa selvfølgelig Ting, som at Peder 
Paars havde gjort det; ogsaa i dem var jo Satiren over 
Tidens og Folkets Vanart og aandelige Usundhed stærkt 
fremme — saa stærkt endog, at Holberg selv kan 
regne deres i Satirens Form indklædte Moraliseren som 
det væsentlige ved dem, som deres Hovedfortrin. Han 
skriver efor Folk ej ene, men og Sproget at polere >, 
men det, som ligger ham mest paa Hjerte, er dog at 
rette paa Folket, at drive dets Daarligheder ud og hæve 
det til bedre Erkendelse; kun af det samme praktiske 
Hensyn, som faar * Apotekerne til at forgylde deres Piller*, 
« mænger han Galskab i Komedierne*; med andre Ord: 
han fyldestgør Kunstens Krav til det yderste, for at 
hans Hævden af en »god og nyttig Moral* des bedre 
kan slaa igennem. Saadan siger han i det mindste 
selv ; tillod en anden sig nu at tale saaledes om en af de 
største Komedieforfattere, Verdenslitteraturen kender, 
vilde man kalde ham en Pedant. Vist er det, at 
Holberg, naar han undfanger Ideen til sin Komedie, er 
Alvorsmanden, Moralisten; næppe har han imidlertid 
Pennen i Haanden, før han er den store Digter, der kun 
i enkelte Øjeblikke, som i de Slutningsvers, der under- 
tiden udtales, før Tæppet falder, tillader Pedanten at faa 
Ordet. Hermed skal nu ikke være sagt, at Holberg ikke 
ved sine Komedier har opnaaet netop meget af det, han 
selv ser som sit Hovedfor maal; sikkert nok har den 
Latterstorm, han vakte, jaget mangen Taabelighed, meget 
skævt og meningsløst paa Døren ved at vise det i det 
eneste Lys, hvori det bør ses. Men for os er dog 
det Hovedsagen, der, om man kan tro Digteren paa 
hans Ord, for ham var det underordnede. Naar vi i Jeppe 
paa Bjærget, i Erasmus Montanus, i Den politiske Kand- 
støber se, hvad der maa regnes mellem vor Litteraturs 
kosteligste Helligdomme, er det ikke, fordi vi paaskønne 
disse Kunstværkers Betydning for den sande Opfattelse 
af de lavere Stænders Menneskerettigheder, af den lærde 
Stands Pedanteri eller af Godtkøbspolitikken, men fordi 

vi i dem møde den sande Komik, der kun opstaar ved 
Samvirken af dybtgaaende Menneskekundskab, Kærlighed 
til det sande menneskelige og det menneskelig sande, og 
en Humor, der i det hele som i det enkelte ser paa Til- 
værelsen med overlegen Ro og overlegen Betfærdigheds- 
følelse. 

Holbergs bedste Skuespil har man for en Del be- 
tegnet som > Karakterkomedier »; den med det største 
Mesterskab gennemførte Karaktertegning er ogsaa som 
oftest et af deres Hovedfortrin: han har opfattet og 
skildret de mest forskellige komiske Figurer med en i 
vor Litteratur enestaaende Genialitet. I Regelen er 
det kun de komiske Skikkelser, der hos ham ret have 
Ked og Blod; Elskeren og Elskerinden, den brave Borger, 
der staar som den sunde Fornufts og Billighedens Repræ- 
sentant (flere * Leonard > er, Ovidius i «Uden Hoved og 
Hale» o. s. v.), have sjældent interesseret ham, saa han 
har faaet noget synderligt ud af dem. Sin « Intrige » faar 
han ofte Grundtrækkene til anden Steds fra, af For- 
tællinger eller Skuespil af fremmede Forfattere; altid 
bruger han dog det laante med fuld kunstnerisk Frihed, 
ofte opfinder han alt, eller dog alt væsentligt, selv. I 
Samtaleformen er han en Mester; det er ikke alene i 
hans virkelig fremragende Arbejder, men ogsaa i flere 
af de i andre Henseender ubetydelige (som «Sganarels 
Rejse »), at den klinger med stor Friskhed og naturlig 
Kraft. 

Kort efter den Tid, da Holberg først optraadte som 
Komediedigter, falde hans vigtigste videnskabelige Ar- 
bejder; i 1729 udkom saaledes den livlige Danmarks og 
Norges Beskrivelse, fra 1732 til 1735 hans store Dan- 
marks Riges Historie. Det er et paa een Gang lærd og 
populært Arbejde; sine Kilder har Holberg brugt med 
Skønsomhed, om han end ikke overalt har været i Stand 
til at sondre mellem ægte og uægte; jo længere han 
kommer op imod sin egen Tid, des paalideligere bliver 
han; Oldtiden og den tidlige Middelalder interesserede 

ham kun lidet og blev derfor omhandlet med en vis over- 
legen Skødesløshed; selvfølgelig har han ogsaa over for 
denne Periode haft særlige Vanskeligheder at kæmpe 
med. Hans Formaal var under Udarbejdelsen af Dan- 
markshistorien ikke, som saa mange af hans Forgængeres, 
at samle og ordne saa meget Stof som muligt; før de 
fleste andre havde Holberg Syn for, at Historieskrivning 
ikke er det samme som Referat. Overalt giver han for- 
trædeligt opfattede og udførte Karakterbilleder og Kultur- 
skildringer; Fremstillingen er i de fleste Partier, især 
hvor der handles om de oldenborgske Kongers Tid, fuld 
af Liv og Farve. Almindelig Kirkehistorie, 1738, giver 
en fyldig Skildring af den kristne Kirkes Udviklingsgang 
fra første Færd til Reformationen; ligesom Danmarks- 
historien vandt den megen Bos for sin ypperlige Form 
og for den Upartiskhed, hvoraf den er præget« Den 
jødiske Historie udgav han 1742, i 1739 og 1745 Adskillige 
store Heltes og berømmelige Mænds sammenlignede Historier 
og Adskillige Heltinders og navnkundige Damers sammen- 
lignede Historier med underholdende Levnedsskildringer 
og skarpsindige Betragtninger over Personernes Karakterer. 
Mellem Holbergs historiske Skrifter kunne endnu nævnes 
hans tre latinske Epistler (1727, 1735 og 1743), der inde- 
holde en Selvbiografi og endnu ere Hovedkilden til hans 
Levnedsskildring. 

Et af Holbergs sidste værdifulde Arbejder er den 
1741 paa Latin udgivne satirisk-moralske Boman Niels 
Klims underjordiske Bejse: En norsk Studiosus kommer 
ved et Tilfælde ind i Jordens Indre, hvor han opdager 
en hidtil ukendt Verden, som ban efter sin Tilbagekomst 
til Hjemlandet skildrer med alle dens sælsomme Folke- 
færd, dens borgerlige og politiske Indretninger. Derved 
gives der Lejlighed til at satirisere og moralisere over 
virkelige Forhold; hvad der findes i den underjordiske 
Verden, opstilles enten til Advarsel eller som Mønster 
til Efterligning. Holberg giver her for væsentlige Spørgs- 
maal Vedkommende sit Livs- og Verdenssyn til bedste 

og ger dette paa en baade meget tankerig og i adskillige 
Partier meget underholdende Maade. Bogen gjorde stor 
Lykke og blev oversat paa en Mængde Sprog.* 

Ligefrem moraliserende optræder Holberg i sine 
Moralske Tanker, 1744, populærfilosofiske Afhandlinger 
over mangfoldige, meget forskellige Emner, som han 
drøfter fra et i hej Grad frisindet — ofte i religiøs 
Henseende fritænkerisk — Standpunkt, ikke sjældent 
paa en helt lystig Maade. De 539 danske Epistler (Af- 
handlinger i Brevform) udkom i fem Bind 1748 — 54 (det 
sidste Bind efter Forfatterens Død). Adskillige af dem 
ere moralske Betragtninger, men for øvrigt omhandle de, 
ofte i satirisk Form og med ægte Holbergsk Lune, Emner 
saa at sige af enhver Art. 

Om Holbergs Levnedsløb efter den Tid, da han be- 
gyndte at arbejde som Dramatiker, er der ikke meget at 
fortælle. I 1725 — 26 var han paa sin femte og sidste 
Udenlandsrejse, der atter forte ham over Tyskland og 
Nederlandene til Paris, hvor han forgæves søgte at faa 
nogle af sine Komedier opført; «Den politiske Kand- 
støber* nægtede man at spille, fordi man deri troede at 
se en Satire over politiske Forhold og Personligheder i 
Frankrig. Fra 1730 til 1737 holdt han Forelæsninger 
over Historie; i det sidstnævnte Aar blev han Universi- 
tetets Kvæstor (Styrer af dets Pengesager). Ved sine 
Skrifter tjente han, der levede ugift og meget spar- 
sommelig, en stor Formue, som han til Dels satte i 
Jordegodser; han købte 1740 og 1745 to Hovedgaarde i 
Sorøegnen. Da han i 1746 havde givet største Delen af, 
hvad han ejede, til Sorø Akademi (tidligere havde han 
haft den Tanke at bruge sin Formue til dermed at grund- 
lægge et lærd Selskab, især til dansk Sprogs og Litte- 
raturs Fremme), blev han gjort til Baron. — Han havde 
al sin Tid haft et svagt Legeme og været tilbøjelig til 
Hypokondri; dette blev værre med Åarene, men ikke 



* Paa Dansk flere Gange, senest af Baggesen og af N. V. Xtoc^* 

des mindre vedblev han at arbejde med fuld Kraft næ3ten 
lige til sin Død, der indtraf Natten mellem den 27nde 
og 28nde Januar 1754.* 

Naar Holberg maa nævnes som den af alle danske 
Forfattere, der har haft den største umiddelbare Ind- 
flydelse paa sin Samtid og paa Eftertiden, paa Litteraturen 
og paa Folkets hele Aandsudvikling, har dette vel for 
en stor Del sin Grund deri, at han var den, som paa 
mangfoldige Omraader ligefrem viste og banede Vejen, 
hvori en Litteratur, tilgængelig for hele Folket og ind- 
rettet paa dets Tarv, kunde udvikle sig — viste, at 
Videnskabens Resultater og Digtekunstens herligste Frug- 
ter kunde tilegnes ogsaa uden for de « lærdes* snævre 
Kreds og dog ikke derfor havde nødig at udvandes. Han 
er i Ordets videste Forstand en Folkeskribent, der vækker, 
opdrager og underviser den Slægt, hvori han lever, ved 
at tale til den kraftigt og varmt, naturligt og dog med 
overlegen Myndighed, med en Lærdom, der ogsaa mægter 
at drage Nytte af, hvad de fremmede Litteraturer have 
ydet, og i et Sprog, den ikke blot kan forstaa, men ogsaa 
lære selv at bruge. Stærkest virker han dog som Op- 
drager ikke ved det, han ligefrem meddeler, men som 
den, der bryder ned, hvad der ikke duer: det uægte, det 
usunde — ved at gaa den lærde Tids paaklistrede 
Dannelse til Livs, lufte ud i alle Samfundsforhold. Med 
Rette er han bleven kaldt «en dygtig Lugekniv; han 
rydder og skaffer Plads for en ny aandelig Grøde. 

Holberg er sin Tidsalders eneste store danske Mand, 
om der end rundt om ham trives gode, ja endog særdeles 
betydelige Evner og gøres adskilligt værdifuldt Arbejde, 
ikke mindst af Professorer ved Universitetet, som i og 



* De bedste Udgaver af Holbergs Hovedværker ere: Peder Paars, 
Komedierne, Kirkehistorien og 'Heltehistorierne ved Liebenberg, der 
ogsaa har adgivet et Bind „Mindre poetiske Skrifter"; Danmarkshisto- 
rien ved Levin, Heltindehistorierne og Moralske Tanker ved Rode, de 
tre latinske, selvbiografiske Epistler paa Dansk ved Levin, de danske 
Epistler ved Bruun. 

efter Holbergs Tid jævnlig fik Tilgang af dygtige Kræfter. 
Blandt Videnskabsmændene er Populærfilosofen Frederik 
Kristian Eilschow Holbergs nærmeste Aandsfrænde. 
Han var født i 1725; som attenaarig Student udgav han 
sit første filosofiske Arbejde, En kort Anvisning til at 
eftertanke (en populær Haandbog i Logiken); efter i sit 
21nde Aar at have taget Magistergraden holdt han Fore- 
læsninger ved Universitetet. Ligesom Holberg mente 
Eilschow, at den sande og frugtbare Videnskabelighed 
maatte kunne finde en Form, der gjorde dens Arbejder 
og Resultater tilgængelige for alle nogenlunde oplyste; 
han hævdede Nødvendigheden af i videnskabelige Værker 
at føre et Sprog, der ikke gjorde Vold paa den naturlige 
Talebrug, og som derfor var forstaaeligt selv for den, 
der ikke havde sat sig ind i den paagældende Videnskabs 
« Terminologi » ; af god Form fordrede han med Rette fuld 
Klarhed. Det var hans Hensigt at omhandle Filosofien 
i alle dens enkelte Underafdelinger paa folkelig Maade, 
men dette Storværk hindrede Døden ham i at faa udført ; 
han blev kun 25 Aar gammel. Hvad han fik fuldendt, 
var dog ikke lidet : først og fremmest de Filosofiske Breve, 
der udkom 1748 som Frugter af dyb og selvstændig 
Tænkning over meget forskelligartede Emner af almen- 
menneskelig Interesse; dernæst, i 1749, * Fruentimmer- 
filosofi eller alvorlige og lystige Samtaler med et Fruen- 
timmer om det, der er nyttigt og fornøjeligt i alle 
Filosofiens Parter*. Eilschow viser sig i disse og andre 
Skrifter som en af vor Litteraturs skarpeste Tænkere og 
ejendommeligste Stilister, som en Mand, der, hvis han 
ikke var død saa ung, utvivlsomt vilde have givet vor 
Aandsudvikling et mægtigt Stød fremad. Paa Sprogets 
Uddannelse havde han Indflydelse dels ved som Populær- 
filosof at vise en Form for Fremstillingen af den rene 
Tænknings Resultater, dels ved ligefrem at danne nye 
danske Ord, af hvilke adskillige fik Hævd (Overflade, 
Omegn, Sædelighed, Højskole, sandsynlig o. s. v.)« 

Teologien som Videnskab spiller i den Holbergske 

Periode en langt mere underordnet Rolle end i den lærde ; 
jo mere Pietismen, inden for hvilken jo alt til sidst flyder ad 
i religiøse Stemninger, griber om sig, des mindre Sans 
bliver der for teologisk Lærdom. Folkets Trang til re- 
ligiøs Læsning tilfredsstilles ved en stor Mængde * Trak- 
tater* og andre gudelige Skrifter, mest flove og smagløse, 
ofte helt hysteriske med deres Svælgen i Suk og Salig- 
hed, i Jesu Blod og Jesu Kys. Erik Ludvigsen Pont- 
oppidan, født i Aarhus 1698, Biskop i Bergen 1747— 
1755, død som Universitetets Prokansler 1764, er i det 
teologiske Fag Tidens højest agtede Skribent og faar ikke 
ringe Indflydelse paa dens kirkelige Opfattelse, især ved 
sin almindeligt indførte Skolebog, Sandhed til Gudfryg- 
tighed udi en Forklaring til Luthers liden Katekismus, 1737 ; 

hans teologiserende Roman, Menoza, en asiatisk Prins, der drog 

Verden omkring og søgte Kristne men fandt lidet af det, han 

sagte,* er ligesom Skolebogen et tørt og ingenlunde aandfuldt Arbejde. 
Mere Værd for Eftertiden have Pontoppidans historiske og statistiske 
Arbejder, saaledes hans store, paa Tysk skrevne Kirkehistorie, der 
endnu er uundværlig ved sine, rigtignok ikke altid nøjagtige, Aftryk 
af Aktstykker, og hans Oesta et vestigia Danorum emtra Daniam 
(„om, hvad Danskere have udført, og de Spor, de have efterladt sig 
uden for Danmark"). Hans „Den danske Atlas" er en med Dygtighed 
og Flid udført Beskrivelse af Danmark. I Naturvidenskabens Tjeneste 
virkede den lærde Polyhistor ved sit Forsøg til Norges naturlige 
Historie, for Sprogvidenskaben ved en Samling af rare [o: sjældne] 
norske Ord, som han mente egnede til at afløse de i Sproget ind- 
vandrede fremmede. 

Et meget omfattende Materiale til Studiet af det gamle Nordens 
Historie og Kulturforhold indsamlede den lærde Islænder Arne 
Magnussen, født 1663, død som Professor 1780, under et længere 
Ophold paa sin Fædreneø; det var en uhyre Skat af gamle Haand- 
skrifter, han førte til Danmark. Af dem gik imidlertid omtrent de to 
Trediedele tabt ved Ildebranden 1728; Resten, forøget med, hvad han 
senere bragte til Veje, bevares nu under Navn af den Arnæmagneanske 
Samling sammen med Universitetsbiblioteket. Selv virkede Arne 
Magnussen kun i meget ringe Omfang som Forfatter. — En mærkelig 
historisk Skribent var den ogsaa som fremragende retsvidenskabelig 
Forfatter kendte Sønderjyde Andreas Hojer, født 1690, død 



* Paa ny udgiven af V. Birkedal. 

1739. I Fortalen til sit første Skridt, der ligesom flere af hans senere 
affattedes paa Tysk, en Kortfattet Danmarkshistorie, angreb han 
blandt andre Historikere ogsaa Holberg, mod hvem han derved kom i 
en hidsig Pennefejde; Bogen vakte en Del Forargelse ved sine Ud- 
talelser om forskellige Kongers Privatliv og blev for en Tid beslaglagt; 
dog blev Hojer senere kongelig Historiograf og omhandlede som 
saadan især Frederik den Fjerdes Historie, der roses for Klarhed og 

Upartiskhed. Grundlægger af den nyere kritiske Historie- 
forskning i Danmark blev Hans Gram. Han var født 
1685, Søn af en lærd jydsk Præst, der selv underviste 
ham saa grundigt, at han alt som ung Student kunde for- 
bavse Samtiden med sine store Kundskaber, især i Græsk, 
i hvilket Sprog han 1714 blev Professor; indtil 1733 
virkede han mest som Filolog og Bibelkritiker. Alt i 
1730 var han dog bleven kongelig Historiograf og Aaret 
efter Gehejmearkivar ; som saadan fik han Adgang til en 
for en stor Del hidtil unyttet Skat af historiske Kilde- 
skrifter, hvilke han brugte med overordentlig Skønsomhed, 
samtidigt med at han besørgede eller forberedte Udgaver 
af ældre danske Historikeres Skrifter* med rige og meget 
værdifulde kritiske Noter. Frugterne af sine Forskninger 
bekendtgjorde han dels paa denne Maade, dels i en 
Mængde Afhandlinger over mere eller mindre vigtige 
Emner, saa vel rent historiske som sproglige: Om Kristian 
den Andens Religionsreformation, om Kristian den Andens 
Medfølgere ud af Danmark, om Krudtets Opfindelse og 
Brug i Danmark, om Ordet Arildstid, om Danske Ord og 
Talemaader af det angélsaxiske Sprog forklarede o. s. v. 
Disse Afhandlinger lod han trykke paa Dansk i de Skrifter, 
der udgaves af det efter hans Tilskyndelse i 1742 op- 
rettede «Det danske Videnskabernes Selskab*, blandt 
hvis Medlemmer indtil vore Dage de mest fremragende 



* Deriblandt Kristian den Fjerdes Historie efter Niels Slanges 
(1657—1787) efterladte Samlinger (Arbejdet blev dog først afsluttet af 
Langebek) samt Meursius's Historia Danica; Grams mangfoldige 
Noter til dette Værk udgøre tilsammen „ikke alene det ypperste af 
Grams Skrifter, men et endnu uundværligt Hjælpemiddel for enhver 
Gransker i Fædrelandets Historie". (N. M. PeAmBii^ 

S. Muller: Litteraturhistorie. *l 

lærde have sat en Ære i at regnes, og i hvis Samlinger 
mangfoldige Arbejder af stort Værd ere fremkomne. 
Andre Afhandlinger af Gram bleve skrevne paa Latin, 
i hvilket Sprog han rørte sig med større Lethed end i 
det danske, saaledes hans Undersøgelse over den danske 
og norske Litteratur før Reformationen, «et Mesterstykke 
af litterærhistorisk Skildring, hvor man ikke ved, hvad 
man mest skal beundre, Tegningens Nøjagtighed eller 
Farvernes Livlighed*. Gram døde 1748. Noget sammen- 
hængende Storværk har han ikke efterladt sig; men 
hans Afhandlinger ere Vidnesbyrd om en saa fremragende 
Evne til « forsigtigt at faa adskilt Digt fra Sagn og 
Sagn fra historisk Sandhed*, at de gennemgaaende kunne 
biuges som Kildeskrifter. 

I 1739 skaffede Gram, som var en rig og hjælpsom 
Mand, en fattig teologisk Kandidat, den jydske Præste- 
søn Jakob Langebek, en Plads ved det kgl. Bibliotek 
og gav ham omtrent samtidigt Ophold i sit Hus. Langebek, 
der var født 1710, havde allerede tidligt gjort sig kendt 
ved dygtige litterærhistoriske Arbejder (i det af ham 
selvanden udgivne Ddnische Bibliothek) ; hos Gram vedblev 
han med sine Studier af Danmarks Historie og sysselsatte 
sig tillige med Bearbejdelsen af et meget omfattende 
Ordbogsstof, som Eostgaard havde samlet. I 1745 
stiftede han « Selskabet for Fædrelandets Historie og 
Sprog*, som hvis Leder han udgav de første seks Bind 
af Danslee Magaøin, hvis Afhandlinger han næsten alle 
selv forfattede. I disse Arbejder viser Langebek sig 
som en ikke mindre grundig Forsker og skarp Kritiker 
end Gram. Ligesom denne fik han kun udført selv- 
stændige Værker af mindre Omfang; et Fortrin har han 
for sin Lærer: det, at han med langt større Omhu og 
Held end denne arbejdede paa at holde Modersmaalet 
rent for fremmed Indblanding. Et af Langebeks mest 
værdifulde Arbejder er den store Samling fædrelands- 
historiske Kildeskrifter, han udgav fra 1772, Scriptores 

rerum Danicarum medii ævi (<Den danske Middelalders 
Historieskrivere*). Ban døde som Gehejmearkivar 1775. 

Frederik Rostgaard (1671 — 1745) begyndte som 
sagt paa en stor dansk Ordbog, hvilken han dog aldrig 
fik noget helt ud af; han var en arbejdsom Mand, men 
med al det Ry, han ned i sin Tid, en ikke særligt frem- 
ragende Begavelse. Langt højere stod som Kender af 
det danske Sprog den talentfulde Jens Hejsgaard, der 
var født 1698 og døde som Klokker 1773. Hans Hovedværk 
er en dansk Sproglære i to Dele, Accentueret og raisonneret 
Grammatica og Methodislc Forsøg til en fuldstændig dansk 
Syntax, hvilken sidste endnu ikke er bleven afløst af 
noget bedre Værk ; i sin lille Afhandling Om nogle Stykker 
i den danske Orthografi kæmper han for en fornuftig og 
følgerigtig Betskrivning. Saa vidt det har været ham 
muligt med et meget mangelfuldt Kendskab til Oldsproget, 
giver han i sine forskellige Skrifter skarpsindige og 
træffende Domme og Forklaringer over dansk Sætnings- 
bygning; han er vor første nøjagtige praktiske Iagttager 
paa Sprogforskningens Omraade, medens de ældre danske 
Grammatikeres Værker nærmest kunne kaldes latinske 
Sproglærer med danske Eksempler. 

I det Spor, der var vist af den forrige Periodes dygtige Natur- 
forskere og Matematikere, fulgte kun faa; dog fortjener Rømers Lærling 
Peder Horrebov, en fattig jydsk Fiskersøn at nævnes. Han var født 
1679, maatte kæmpe med de trangeste Kaar og blev først Student 24 
Aar gammel; til Matematiker opdrog han sig selv, indtil Rømer tog 
ham i sit Hus Bom Medhjælper. Først efter en lang Række af Lidelser 
og Krænkelser fik han den Plads, der tilkom ham, et Professorat ved 
Universitetet; baade før og senere udviklede han i Skrifter, der have 
givet ham et agtet Navn som Matematiker og Astronom, Rømers og 
sine egne Lærdomme. 

Ligesom i det lærde Tidsrnm staar ogsaa i dette — 
bortset fra en saa enestaaende Skikkelse som Holberg — 
den frembragte «Poesis» Mængde i et sørgeligt Forhold 
til dens Værd. Især staar det smaat til paa den alvor- 
lige verdslige Digtnings Omraade; her er med ganske 
faa Undtagelser alt, hvad der ydes, aandtest Bxss&aS^ 

smagløst og til det yderste unaturligt og skabagtigt. 
Tiden var dog fornøjet med, hvad den i saa Henseende 
havde; de faa virkelige Digtere nøde til Dels ringe 
Yndest, de mange taabelige Rimsmede hævedes til Skyerne. 
Falster, Sorterup og Stub maatte træde i Skygge for 
Mænd som Reenberg og Wadskiær. 

Kristian Falster var født paaLaaland 1690; hans 
Fader var Præst. Aaret efter, at han var bleven Student, 
blev han Hører i Nykøbing, senere Konrektor og endelig 
Rektor ved Ribe Skole; et Professorat afslog han at 
modtage, fordi der ved Universitetet paa hans Tid 
herskede den Uskik, at den yngste Professor tilpligtedes 
at læse over hvilket som helst Fag, der bødes ham, saa 
at «den, der havde lagt sig efter østerlandske Sprog, 
næste Dag kunde blive nødt til at overtage Geometri*, 
lige meget, om han forstod noget af denne Videnskab 
eller ej.* Falster var en af sin Tidsalders dygtigste 
Filologer og som saadan vel kendt ogsaa i Udlandet; 
især er hans latinske Hovedværk Amoenitates phihlogicæ, 
1729 — 32, der indeholder filosofiske Undersøgelser over 
videnskabelige (religiøse, moralske, sociale) og kultur- 
historiske Spørgsmaal, rigt paa Vidnesbyrd ikke blot om 
stor Lærdom og Vid, men ogsaa om ualmindelig Fordoms- 
frihed og Selvstændighed i Tanken. Sin digteriske Evne 
lagde Falster allerede tidligt for Dagen i ypperlige Over- 
slettelser af romerske Poesier (en Satire af Juvenal, Ovids 
«Tristia»); stærkest viser den sig i hans elleve originale 
Satirer**, enkeltvis udgivne 1720 — 42, i hvilke han næppe 
staar langt tilbage for Holberg, om end den Bitterhed, 
der klinger igennem dem, ofte til en vis Grad svækker 
den komiske Virkning. I Disse Tiders onde Optugtelse, 
Daarers alamodiske Leveregler, Den daarlige udenlandske 
Rejse, Den utidige Rangsyge, Verden som et Dollhus 



* Saaledes maatte jo Holberg læse over Metafysik, Anatomen 
Thomas Bartholin over Matematik. 
** Udgivne af Chr. Thaarup. 

(Galehas) o. v. s. rammer han Tidens Daarligheder hvast 
og med ualmindeligt Vid. Han døde 1752; i sine ti sidste 
Aar udgav han kun lidet. — Præsten Jergen Sorterup, 
født 1662, død 1723, skrev Lejlighedsdigte og plumpe, 
uvittige Satirer i Tidens almindelige skruede Stil, men 
hævede sig i sine 1716 trykte fem Nye Heltesange om 
Kong Frederik den Fjerdes Sejervindinger 1715, en smuk 
og kraftig Efterklang af den gamle Folkepoesi, til en 
Digters Bang; Folkeviserne har han, der var en nær 
Ven af Peder Syv, aabenbart kendt og gransket. — 
Ambrosius Stub var Tidsalderens ypperste verdslige 
Lyriker. Han var Søn af en fattig Landsbyskrædder 
paa Fyen og født 1705. Nogle Aar efter at han var 
bleven Student, maatte han, sagtens paa Grund af Fattig* 
dom, forlade Universitetet uden Embedseksamen og levede 
saa en Del Aar snart paa en, snart paa en anden Herre- 
gaard som Huslærer og Skriver; til sidst havnede han i 
Ribe, hvor han havde en lille Pogeskole og døde i yderste 
Armod 1758. Han har kun efterladt sig en lille Samling 
Poesier,* der ikke bleve trykte før 1771; Samtiden 
vidste kun lidet om dem og om deres Forfatter, som dog 
er en af det attende Aarhundredes ejendommeligste Be- 
gavelser. Den Friskhed, der præger hans Lyrik, er 
noget i Tiden aldeles enestaaende; ikke mindre gælder 
dette om dens Finhed og Adel i Udtrykket. Han er som 
Digter en kærlighedsfuld og oprindeligt livsglad Natur, 
der helst vil se lyst paa Tilværelsen, og som ser med 
inderlig Forstaaelse paa det skabte; kun sjældent tager 
Vemodet Overhaand og afføder de alvorsfulde Digtninger, 
der i Skønhed og Inderlighed ikke staa tilbage for hans 
glade Sange. Flere af hans bedste Digte ere cgudelige 
Arier*, prægede af dyb Alvor og inderlig Tro; i de 
lystige slaar han Gækken løs som den bedste. Overalt, 
ogsaa i de smaa improviserede Epigrammer, staar han 



Sidst udgWen af Fr. Barfod. 

som en Versekunstner, der inden for Tidens Lyrik kun 
har sin Overmand i Salmedigteren Brorson. 

Tøger Reenberg, født 1656, død som Landsdommer i Jylland 
1742, var en af Tidens mest yndede, færdige Bimere; nu har man 
vanskeligt ved at forstaa, hvad der har stillet ham paa en mere frem- 
ragende Plads end hundrede andre — end de Poeter, han satiriserede 
over i Forsamlingen paa Parnas. Hans Ars poStica (Digtekunsten) er 
slet og ret rimet Prosa; den kendte Drikkevise „I et Vinhus vil jeg 
sige mit Farvel" er en Omarbejdelse efter Tysk; den Form, hvori den 
nn sædvanligt trykkes, skyldes endda for en Del en senere Forfatter og 
er bedre end Reenbergs oprindelige. Kristian Frederik Wadskiær 
kan nævnes som en af de for Tidsalderens almindelige Stil og Smag 
mest karakteristiske Poeter, der nød høj Anseelse, saa at han, der var 
født 1712, kunde, efter at have næret sig en Tid som Lejlighedsdigter 
og senere været Professor ved Sorø Akademi, blive udnævnt til 
„Professor poe'seos" ved Københavns Universitet; som saadan var han 
tillige Censor over al dansk Poesi. Wadskiær er et rent Vrængebillede 
af en Digter; hans Syn paa Livet er indskrænket, hans Billedflom 
smagløs, ofte næsten til Grænsen af det afsindige; som Alvorsmand er 
han til det yderste svulstig, i sin Skæmt vidløs og raa. Han døde 1779. 

Den kirkelige Poesi er i den største Del af den 
Holbergske Tid gennemtrængt af Pietismen, hvis Aand 
ogsaa har afsat sine tydelige Mærker i det attende Aar- 
hundredes største Salmedigter, Hans Adolf Brorsons 
Arbejder. Brorson var Søn af en sønderjydsk Præst og 
født 1694; 28 Aar gammel fik han Præstekald og be- 
gyndte nogen Tid efter at lade de Salmer, han oversatte 
eller digtede, trykke i smaa Samlinger. 1 1737 udnævntes 
han til Stiftsprovst i Ribe og fire Aar senere, efter at 
hans Salmer havde bragt ham i Gunst hos Kristian den 
Sjette, til Biskop samme Steds; der døde han 1764 efter 
et Liv ført i Mildhed og Gudsfrygt, men ogsaa under 
tunge Sorger, der sikkert have gjort deres til at give 
hans Digtning dens vemodsfulde Præg. Sine ældre Salmer 
udgav han tillige med en Del nye i 1739 med Titelen 
Troens rare Klenodie; Aaret efter hans Død udkom hans 
Efterladenskaber i Samlingen Svanesang. Brorson er 
som Digter en mindre kraftig, en langt blødere, mere 
romantisk-sværmende Natur end Eingo ; dennes pragtfulde 
Billedsprog raader han lige saa lidt over som over hans 

mægtige Tonefald. Hans virkelig fortræffelige Salmer — 
og af dem er der mange — ere imidlertid ikke blot lige- 
som den store Forgængers prægede af den dybeste Tro 
og den inderligste Kærlighed til Gud, men ogsaa baarne 
af en helt ofte gribende Stemningsfylde, en egen andagt- 
vækkende Lyrik, der kommer herligt til Orde i de ofte 
med fremragende Kunst magtede Versformer. At han 
i disse undertiden faldt ud i tomt Kunstleri, saa det hele 
blev Klingklang, hænger lige saa nøje sammen med Tidens 
Smag, dens Hang til Pynt og Snørkler, som det, at hans 
Stemning ikke sjældent slaar over i usund, svømmende 
Sentimentalitet. Som Perler i hans Samlinger kunne 
nævnes cJ denne søde Juletid* , *Mit Hjerte altid vanher*, 
«Et helligt Liv, en salig Død», «Op, al den Ting, som 
Gud har gjort*, *Den yndigste Rose er funden », *Jeg 
gaar i Fare, hvor jeg gaar» (alle af Troens rare Kle- 
nodie) samt (af Svanesangen) det vidunderligt længsels- 
fulde Suk efter Forløsning af < Verdens Jammerdal*: 
*Her vil ties, her vil bies*. 

Original Prosadigtning kender Tiden kan lidet til; den begynder 
imidlertid at forsyne sig fra Udlandet med Bomaner og Fortællinger, 
der i Oversættelse ofte vinde stor Udbredelse. I 1727 kom saaledes 
Franskmanden Fénélons pædagogiske „Statsroman" Télémaque ud paa 
Dansk, senere (fra 1744) først Englænderen Defoes Robinson, saa ad- 
skillige Efterligninger af denne Bog. Bichardsons sentimentale engelske 
Roman i Brevform, „Pamela eller den belønnede Dyd tt og hans 
„Clarissa, den for sin Dyd og Dejligbed prisværdigste, men derhos 
ulyksaligste Hertuginde af Miland", hørte til den mest yndede Mor- 
skabslæsning, og disse og lignende Ting borttrængte efterhaanden de 
fra Middelalderen og Beformationsaarhundredet stammende Folkebøger. 
For Udviklingen af sund Smag vare de ikke fremmende med deres 
skruede Stil og deres unaturlige Earakterskildringer. 

Allerede i 1749 taler Holberg om den fremblomstrende periodiske 
Litteratur, om de Tidsskrifter, der, fra først af indrettede efter engelsk 
Mønster („Spectator"), søgte at virke ved oversatte og originale Af- 
handlinger af moraliserende, filosofisk eller almen oplysende Indhold. 
Flere af dem vandt ikke ringe Udbredelse; de vare gennemgaaende 
skrevne i populær Form og have i det hele udøvet en Del Indflydelse, 
mest ved at føre Læserne til Eftertænkning over Emner, som Fler- 
tallet af dem hidtil havde regnet for sig uvedkommende elier endog 

ingen Anelse haft om. Det betydeligste Tidsskrift bley det, Tyskeren 
Johan Elias Schlegel udgav 1745 — 46 paa sit Modersmaal under 
Titelen „Der Fremde"; „Den fremmede" ved god Besked med danske 
Forhold og skriver om dem paa en baade oplysende og underholdende 
Maade. 



Oplysningens Tidsalder. 

1750—1800. 



At et tysk Ugeblad som «Der Fremde* har kunnet 
vinde Udbredelse i København, uden at tilsyneladende 
nogen forargedes eller blot undredes over dets Fremkomst 
og Trivsel, er et meget sigende Tidernes Tegn. Holberg 
havde jo lært meget af de fremmede og paa mange 
Maader virket for, at Folket og Litteraturen kunde nyde 
godt af en Befrugtning udenfra, men selv stod han dog 
som Forkæmper for en national Udvikling, for Moders- 
maalets Ret. I hans ældre Dage og i den nærmeste Tid 
efter hans Død syntes imidlertid Udviklingen at skulle 
gaa frem i et ganske andet Spor end det, han havde 
vist. Den tredie Fjerdedel af Aarhundredet er en For- 
tyskningsperiode ; Indvandringen af tyske Forfattere og 
Videnskabsmænd af enhver Art som af tyske Haand- 
værkere og Handelsmænd blev stærkere og stærkere ; for 
en Del var det ikke blot højttalende, men ogsaa virkelig 
dygtige Mænd, og Folket, den Gang trykket af eden 
forroste danske Beskedenhed *, vænnede sig snart til at se 
op til dem som Mønstre. Bernstorffs Regering har stor 
Skyld i saa Henseende; under Struensee blev det tyske 
Væsen fremmet paa en saa ligefrem Maade og med en 
saadan Hensynsløshed, at enten maatte den danske Na- 
tionalitet bukke rent under, eller den maatte søge alvor- 
ligt at værge sig. Det sidste skete; efter 1772 begynder 

den folkelige Rejsning at forberedes, der fuldkommedes 
af Oehlenschlæger og Grundtvig. 

Brydningen mellem udansk og dansk er et af de sær- 
tegnende Træk i vor Litteratur i sidste Halvdel af attende 
Hundredaar; et andet, for Dommen over Tidsalderens 
aandelige Liv endnu vigtigere Spørgsmaal er det, der 
vedrører Forholdet mellem Kristendom og Rationalisme. 
Under Kristian den Sjette har Folket været holdt i Sveb 
af Pietismens eneraadende Talsmænd; under Frederik den 
Femte løsnes Baandene ; man slipper fri for den aandløse 
Gudsdyrkelse, men er endnu ikke i Stand til at sætte 
noget bedre i Steden; saa bliver der øde og tomt og 
mørkt paa det religiøse Livs Omraade. Efterhaanden 
forplantes fra Udlandet, særligt fra Frankrig, den rationali- 
stiske Verdensopfattelse; snart bliver den ogsaa hos os 
den raadende. Medens nu helt vel den enkelte Person- 
lighed kan føre et aandeligt bevæget og frugtbart Liv 
uafhængig af eller endog i Strid med Kristendommen, er 
i Folkenes Historie de rationalistiske Perioder altid nød- 
vendigvis aandløse; Folket som saadant kan ikke leve 
ene paa, hvad « Fornuften* kan omspænde, uden at falde 
ud i aandelig Tomhed. Derfor ere Oplysningstidsalderens 
bedste Mænd væsentligt set uforstaaede i deres Samtid; 
Ewald lider under Tidens Vanrøgt; Wessel faar sit 
største By som Spasmager og tvinges saa at sige til at 
jaske sine rige Evner op i Stumper og Stykker. Ra- 
tionalismen maa uundgaaeligt ende med at søge sit Ideal 
i Virkeliggørelsen af et «Dyds- og Nytteprincip*, hvor 
Dyd bliver « Skikkelighed*, og hvad der ellers tilstræbes, 
«det til Borgerheld sigtende*. Sansen for Poesi maa i 
en rationalistisk Tid sløves; Fornuften har som saadan 
ingen Forestilling om det, der netop er Digtekunstens 
væsentlige. Poesien bliver direkte moraliserende, do- 
cerende, tendentiøs; selv virkelige Digtere (som Ewald) 
gøre Krav paa at værdsættes væsentligt fra et andet 
Synspunkt end det rent æstetiskes. Perioden fortjener 
det Navn, hvormed den sædvanlig kalden fct ^afe^f&&» 



106 

c Oplysning* tages som det, der tjener til Udvikling af 
det rent fornuftmæssige. For Folkeundervisningen (den 
simple Kundskabsmeddelelse) udrettedes der en Del, især 
efter at man havde faaet Øjet op for det retfærdige og 
ønskelige i en Bedring af Landalmuens Eaar. Der op- 
rettedes Seminarier for Lærere; i Byerne bragtes de 
højere Undervisningsanstalter paa bedre Fod, til Dels 
ved Foreninger, der stiftedes med « almennyttige * For- 
maal. Mægtige Svingninger undergik Tiden med Hensyn 
til Trykkefrihedsspørgsmaalet; da Struensee ophævede 
Censuren, gik man fra den haardeste Tvang over til den 
vildeste Tøjlesløshed ; under Guldbergs Ministerium vendte 
man tilbage til de gamle trykkende og hemmende Til- 
stande for atter at faa nogen Lettelse under Kronprins 
Frederik, 

Kampen mellem Kristendommen og Rationalismen 
føres direkte eller indirekte paa mange Maader hele Tids- 
alderen igennem; blandt de Mænd, der med størst Iver 
kastede sig ind i den, maa nævnes Nikolai Edinger 
Balle. Han var født 1744 paaLaaland, Søn af en fattig 
Degn, gjorde udmærkede Eksamener og blev efter at 
have studeret ved tyske Universiteter Præst paa Landet, 
hvorfra Guldberg i 1772 kaldte ham til Professor i 
Teologi ved Universitetet; senere blev han Hofpræst og 
i 1783 Sjællands Biskop. Som saadan fortsatte han sin 
almindelige Præstegerning med Iver, prædikede ofte og 
holdt i mange Aar Bibellæsninger, der vandt en Del Til- 
slutning; han lod dem senere trykke under Titelen Bibelsk 
Søn- og Helligdags-Læsning. I 1791 udgav han sin Lære- 
bog i den evangelisk kristelige Religion, der faa Aar efter 
blev « autoriseret > og holdt sig som paabudt Undervis- 
ningsmiddel i mere end et halvt Aarhundrede; « Balles 
Lærebog* er affattet fra den rene Bibeltros Standpunkt, 
men ved sit noget for lærde Tilsnit ikke ret skikket til 
at bruges af Almuen. Hans vigtigste Indlæg i Striden 
mod den herskende Vantro findes i det populærteologiske 
Tidsskrift Bibelen forsvarer sig selv, der udkom 1797 — 1802; 

adskilligt af, hvad deri indeholdes, bærer Vidnesbyrd om 
megen Lærdom, især om stor Bibelkundskab, ogsaa om 
Forfatterens Evne til ad Tænkningens og den viden- 
skabelige Forsknings Vej at sløve Modstandernes Yaaben. 
Balle levede til 1816; hans Indflydelse paa Tiden bredte 
sig vel ikke særdeles vidt i de mere « oplyste* Kredse, 
men har nden Tvivl dog været meget stor dels derved, 
at Folkelærerne ved hans Bog, som de skulde brage, 
vare hindrede fra at svinge aldeles frit ud fra Kristen- 
dommen, dels gennem hans Stilling som Autoritet for de 
enkelte lærde, over for hvem hans ærværdige Personlig- 
hed og dybe Trosinderlighed gave hans Ord Vægt. 

Balles mest udprægede Modstander var OttoHor re- 
bov, født 1769, død 1823. I Ugebladet Jesus og For- 
nuften, der udkom fra samme Aar som Balles « Bibelen 
forsvarer sig selv», og til 1801, drog han altid hid- 
sigere til Felts mod de kristelige Dogmer, mod « Indbild- 
ningskraftens Religion*, i hvis Sted han opstillede en 
« Fornuftens Religion*, der »indeholder blot de tre Sæt- 
ninger: Gud, Udødelighed og Dyd*; for ham er Jesus 
en stor c Filosof og Morallærer ». Horrebov var et klart 
Hoved og viser sig i Tidsskriftet som en dygtig, altid 
slagfærdig Polemiker, der kæmper ærlig og udholdende 
for, hvad han holder for det rette; han og Balle havde 
mangen haard Strid, som fra begge Sider førtes snart 
med hvasse, snart med plumpe Vaaben. I Harlekinpræst 
søger han at gøre Balle latterlig; i Afhandlingen Er det 
en kristelig Laer er s Pligt at lyve for Almuen? vender han 
sig mod en Mand, der ellers i mangt og meget var hans 
Meningsfælle, mod Rationalisten Kristian Bastholm, 
hvis leflende Forsøg paa at staa sig godt med saa vel 
det ene som det andet religiøse Parti oprørte ham. Bast- 
holm var født 1740, studerede først Naturvidenskaberne 
og Filosofi, senere, nødtvungen, Teologi, og blev efter i 
nogen Tid at have været Præst i Smyrna, senere i 
København, Hofpræst og kongelig Confessionarius. Hans 
første Skrift er en Lobrede uber Messias^ forfattet v 

Smyrna; 1775 udgav han sin Den gejstlige Talekunst, et 
aandlest og smaaligt Værk, der ser ud, som om det var 
skrevet af en Instruktør for Skuespillere. I Den jødislce 
Historie (1777) viser han ved Ordningen af Stoffet nogen 
historisk Sans; megen Umag gør han sig med Behand- 
lingen af de Tildragelser, der i Skriften fremstilles som 
Undere; han nægter dem ikke rent ud, men søger saa 
vidt muligt at forklare dem naturligt. Alle hans Skrifter 
ere Udtryk for den fladeste Rationalisme, saaledes ogsaa 
hans Forsøg til en forbedret Plan i den udvortes Guds- 
tjeneste — alt, hvad der minder om det ejendommeligt 
kristelige skulde bort — , hans EeUgionsbog for Ung- 
dommen (begge 1785) og hans filosofiske Skrifter: Filosofi 
for ulærde og Visdoms- og Lyksalighedslære. Angrebet 
fra Horrebovs Side paadrog han sig ved at lære, at 
Præsterne (hvilke han for øvrigt helst vilde have nævnede 
« Folkelærere ») ikke straks maatte give Folket den fulde 
Sandhed; det skulde lidt efter lidt opdrages, og den c for- 
nuftige* Præst kunde ofte af praktiske Hensyn være 
nødt til at hævde, hvad han selv i Eraft af sin større 
Udvikling umuligt kunde tro paa. Bastholm, der døde 
1819, førte en smidig og vel tilspidset Pen; han forstod 
sin Tid og talte den med Færdighed efter Munden; der- 
ved vandt han megen Indflydelse paa de * oplyste*. 

At en Tidsalder, hvis Løsen er almindelig Oplysning, 
inaa lægge Vind paa Filosofien i populær Form, er en 

Selvfølge. Paa dette Omraade er Tyge Rothe, der var født 1781 
og døde 1795, en af de mærkeligste Mænd. Han havde i Hovedsagen 
uddannet sig efter de franske Filosofer — Montesquieu og Voltaire — ; 
deres Opfattelse af Menneskerettighederne gjorde han til sin; hans 
Virksomhed bliver væsentlig en Kamp for Humaniteten ; naar han taler 
om det kristelige, mener han det humane. Hovedværker af ham ere 
Kristendommene Virkning paa Folkenes Tilstand i Europa, 1774—88, 
Filosofis Ideer til Kundskab om vor Art, 1788 — 89, hvori han „an- 
vender filosofisk Granskning til at begrunde den rene Gudslære og 
Lyksalighedslæren", samt Naturen betragtet efter Bonnets Maade, 
1791 — 94, et Udtryk for hans Syn paa Guds Aabenbaring i Naturen. 
Ved den Lærdom og Skarpsindighed, de vare Frugter af, gjorde disse 
den grundige og højsindede Tænkers Arbejder Virkning i de dannede 

Kredse; paa Folkets store Masse fik de ingen Indflydelse; de ere 
gennemgaaende skrevne i et saa uklart og knudret Sprog, at de maa 

yirke i høj Grad frastødende paa de fleste. Ikke ringe Værd for 

Almenheden fik de Skrifter, der udsendtes af en som 
Lærere ved Sorø Akademi virkende Kreds af Forfattere, 
blandt hvilke Jens Schelderup Sneedorf, født 1724, 
uddannet dels under tysk, dels og især — ligesom de i 
det følgende nævnte Soranere — under fransk Indflydelse, 
død 1764. Hans første Skrift er Om den borgerlige Re- 
gjering, 1757, en lille klart skreven Vejledning til For- 
staaelse af de politiske Grundbegreber; en Samling po- 
pulære Afhandlinger i Form af Breve kom to Aar efter; 
fra 1761 — 63 udgav han Ugebladet Den patriotiske Til- 
skuer med en Rigdom af ypperlige Afhandlinger, Drøftelser 
af meget forskellige Emner af almindelig Interesse, snart 
i alvorlig, snart i skæmtefuld Form. Sneedorf har ikke 
ringe Evne til at faa Læserne til at interessere sig for 
de Spørgsmaal, der drages frem; han skriver livfuldt og 
overbevisende, er en klar Tænker og en fremragende 
Stilist, der nærer dyb Agtelse for Modersmaalet og dets 

Ret. Jens Kraft, født i Frederikshald 1720, død som Professor i 
Matematik i Sorø 1765, udgav til Folkelæsning Fortælling af de 
vilde Folke fornemste Indretninger. Andreas S c hyt te, født 1720, 
juridisk Professor i Sorø, død 1777, forfattede udførlige populærpolitiske 
Skrifter om Staternes indvortes Regjering og Staternes udvortes Re- 
gjering. 

Naturvidenskaberne dyrkedes med Dygtighed af Mænd som Astro- 
nomen Thomas Bugge, 1740 — 1815, Zoologerne Hans Strøm 
(Nordmand), 1726—97, og Otto Friedrich Mttller, 1730—84, af 
hvilke den sidste gjorde udmærkede Studier over de lavere Dyr, samt 
af Botanikerne Georg Kristian Oeder (Tysker), 1728 — 91, og 
Martin Wahl (Nordmand), 1749 — 1804, hvilke arbejdede paa det 
store, først i vore Dage afsluttede Værk over den danske Planteverden, 
Flora Danica. Esaias Fleischer, født 1732, død 1804, udgav sit 
store Værk, det populære Forsøg til en Naturhistorie, et ret grundigt 
Arbejde; Fremstillingen er klar og underholdende trods den rigelige 
Indbanding af Betragtninger, der ofte ligge Stoffet temmelig fjernt. 

Langebek, der som Lærling og Efterfølger af Gram 
alt er omtalt ander den forrige Periode, virker endnu 

langt op i denne; ved Siden af ham maa Peter Frederik 
Suhm nævnes som fremragende Historiker. Han var 
født i København i en fornem Slægt 1728 og oprindeligt 
bestemt for den juridiske Løbebane, men denne opgav 
han tidligt for at kaste sig over Studiet af de gamle 
græske og romerske Forfatteres Skrifter og over Historien. 
Tilskyndet af Udsigten til at blive rigt gift drog han til 
Trondhjem, og der opholdt han sig, efter at dette var 
lykkedes ham, fra 1751 til 1756, stadigt i Samliv med 
sin noget ældre Yen, Historikeren Schøning, af hvem han 
lærte det oldnordiske Sprog. Da Schøning blev kaldet 
til Professor i Sorø, fulgte Suhm med ham til Danmark 
og fortsatte sine Studier af Fædrelandets Historie. Fra 
1765 til 1782 udgav han en Mængde mindre og større — 
til Dels meget store — Skrifter, mest rent historiske, 
dog ogsaa nogle, temmelig ferske og i Tonen rent unordiske, 
Fortællinger over Emner fra Nordens Sagntid, der imid- 
lertid bleve meget læste og virkede til at vække al- 
mindelig Inferesse for Minderne fra Oldtiden. Fra 1782 
udgav han sit Hovedværk Historie af Danmark, hvoraf 
han oplevede at se de seks Bind trykte; Resten, otte 
Bind, udgave andre efter hans Død, der indtraf 1798. 
Den vidner om en uhyre Samlerflid og vil til alle Tider 
staa som et Kildeskrift af største Vigtighed, men Stoffet 
har været Forfatteren for overvældende; han har ikke 
faaet det tilbørligt ordnet og har manglet Evne til at 
bringe det i ret læselig Form; Bogen, der slutter med 
Aar 1400, er kun et Værk for de lærde, ikke for al- 
mindelige Læsere. — Suhm var en Mand, der søgte at 
gavne Litteraturen ikke alene ved sin umaadelige Arbejd- 
somhed og sin store Lærdom, men ogsaa i sin Egenskab 
af rig Mand. Han fremmede, hvor han kunde, andre 
Videnskabsmænds Stræben, blandt andet derved, at han, 
— paa en Tid, da Statens Biblioteker vare lukkede for 
Almenheden — aabnede sit, der indeholdt en 100,000 
Bind, til Brug for alle og enhver. Nordmanden Gerhard 
Schøning, født 1722, Gehejmearkivar efter Langebek, 

død 1780, begyndte paa en stor Norges Riges Historie, 
hvoraf ban knn fik de tre Bind (til 995) skrevet; ban er 
en kyndig Forsker og dygtig Kritiker; staar han end i 
Henseende til Lærdomsfylde tilbage for Suhm, overgaar 
ban paa den anden Side langt denne i Fremstillingskunst. — 

Mellem Tidsalderens mange andre Historikere kunne nævnes Ove 
Onldberg (den senere Minister Høegh-Guldberg), 1781 — 1808, der 
begyndte paa en populær Verdenshistorie, et, saa vidt de Forud- 
sætninger, Tiden sad inde med, kunde strække til, ret paalideligt, 
livligt skrevet Værk; det omhandler Oldtiden til Slutningen af den 
peloponnesiske Krig — ; dernæst Niels Ditlev Riegels, 1766 — 1802, 
hvis Femte Christians Historie og Fjerde Frederiks Historie strømme 
over af Bitterhed mod Adel og Gejstlighed. Frederik Sneedorf, 
Søn af J. S. Sneedorf, født 1761, død 1792, kundet sikkert blevet en 
udmærket Historiker, men døde, inden han fik noget større Værk fuld- 
endt; blandt hans senere trykte Efterladenskaber findes grundige og 
vel formede Forelæsninger over Fædrelandets Historie. Ove Malling, 
1748—1829, udgav 1777 sin velkendte Folkebog Store og gode Hand- 
linger af Danske, Norske og Holstenere; han skrev den for at vække 
Patriotismen; meget virkede den uden Tvivl til at fremkalde historisk 
Sans uden for de lærdes Kreds. En højst fortjenstfuld Dansk Lov- 
historie skrev Peder Kofod Ancher, født 1710, død som juridisk 
Professor 1788; ved dette og andre Arbejder blev han af stor Betydning 
for det juridiske Studiums Udvikling hos os. 

De første Universitetsforelæsninger over dansk Tungemaal holdt 
Jakob Baden, en lærd Filolog, født 1736, død 1804. Selv skrev 
han — saaledes i sine Oversættelser af latinske Oldtidsdigtninger — 
et meget slet Sprog, men bidrog ved sine i 1786 trykte Forelæsninger 
over det danske Sprog til at udbrede Kendskab til Modersmaalet; 
Grænserne mellem Tysk og Dansk forstod han dog kun daarligt at 
drage; han havde heller ikke Sans for Vigtigheden af, at dette blev 
forsvarligt gjort. Den første (1772) offentligt ansatte Lærer i Dansk 
var den oprindeligt i det tyske Sprog opdragne Sønderjyde Hans 
Werner Frederik Abrahamson, 1744—1812; i Tale og Skrift 
arbejdede han ivrigt for det danske Sprogs Bet 

— Oplysningstidens poetiske Litteratur har ligesom 
de forrige Tidsalderes en Uendelighed af Navne at bramme 
med; den er stolt af sin Dyssel, sin Lundbye, sin Bunke flod, 
sin Bull og lover dem og Hundreder af andre Versemagere 
evigt Ry; efter det attende Aarhundredes Udgang er der 
ingen, der spørger efter dem; de « udødeliges* Værker 

skimle i Læssevis paa Bibliotekerne. I Tiden bæres 
disse Poeter frem af Kammeraterne, af Selskaber til gen- 
sidig Benndring (« Klubbert og andre Foreninger); Efter- 
verdenen undres over deres fuldkomne Talentløshed og 
Smagløsbed, frem for alt over deres fuldstændige Mangel 
paa Fantasi. Rationalismens Tid er efter sit Væsen 
fantasiløs, dens overvældende Masse af Oder og Lære- 
digte, beskrivende Digte og moraliserende Fortællinger 
og Skuespil sjældent andet end lemlæstet Prosa. Og som 
Digterne, saa Publikum: Tiden er til det yderste kritik- 
løs. Klopstoek er stor, Stockfleth er stor, Ewald er 
ogsaa stor; her er for Bedømmelsen ingen Væsensforskel, 
maaske, naar det kommer højt, en Forskel i Storhedens 
Grad. Forholdsvis faa af de godkendte « Digtere* have 
Gnist af Talent, færre af t Kunstdommerne* mindste Be- 
greb om Kunst; fantasiløs Kritik er meningsløs. Som 
Autoriteter i Smagsspørgsmaal stode Medlemmerne af det 
i 1759 vistnok efter Tyge Rothes Tilskyndelse oprettede 
« Selskab for de skønne og nyttige Videnskaber«, der ud- 
satte Prisbelønninger for eden bedste poetiske og prosaiske 
Udarbejdelse af en given Materie i det danske Sprog* 
og boldt Dom over de indsendte Arbejder med et dydigt 
Pedanteri og en Aandløshed, der fuldkomment svarede til 
de stillede Opgavers Natur. Selskabets første Sekretær, 
efter at det i 1763 havde faaet <sin faste Indretning«, 
var Tyskeren J. H. Schlegel, dets højest agtede Medlem 
den navnkundige tyske Digter Klopstoek,* hvem Re- 
geringen havde indkaldt 1750, og som indtil 1770, da 
han forlod Landet med den af Struensee fortrængte Bern- 
storff, var Mønsteret for en Mængde Poeter, af hvilke de 
fleste ikke naaede højere end til at efterligne hans Svulst 



* Friederich Gottlieb Klopstoek er født 1724 og døde 1803; en 
aandfuld og stærkt følende Digternatur, men i Formen uklar og skruet. 
Ved sine Oder, sine dramatiserede „Bardieten" og ved sit Hovedværk 
„Messias" søgte han at fri sit Fædrelands Litteratur nd af den franske 
Indflydelse, hvori den paa hans Tid var hildet. 

og buldrende Ordbram. «Det smagende Selskab*, som 
det spotvis kaldtes, blev ved sin Bornerthed og ringe 
Kyndighed, sin Mangel paa digterisk Sans <en Hemsko 
paa Poesiens Løb ; dets Kritik kom i den mest oprørende 
Modsætning til de nye poetiske Skabninger, som vare 
Geniets Fostre, hvilke det saa skævt til som Skiftinger, 
endskønt det for Skams Skyld maatte tage sig af deres 
Opdragelse og hjælpe dem frem i Verden.« Det eneste 
af dets indflydelsesrige danske Medlemmer, der havde 
Sans for Poesi, var Adolph Gotthard Carstens ; hans for- 
melle Rettelser til Ewalds Digtninger ere ofte heldige. 
Selskabet kom til at fremkalde og lønne et og andet 
virkeligt Digterværk, men fik dog i det hele kun ud- 
rettet lidet til national Poesis Fremme. 

Hvad der i sidste Halvdel af det attende Hundredaar 
udførtes paa den kirkelige Digtnings Omraade, var 
mindre end intet; man indskrænkede sig til at ødelægge 
de gamle Salmer eller udjage dem af Menighederne til 
Fordel for, hvad Tidens rationalistiske Præster selv kunde 
lave sammen; efter flere Tilløb til at faa en tilstrækkelig 
upoetisk og rationalistisk Salmebog lykkedes dette endelig 
i den «evangelisk-kristelige», et Vidunder af Fladhed og 
Aandløshed, lige stærkt i Modstrid med det evangeliske 
og det kristelige. Oplysningstidsalderens Poesi er, som 
det nødvendigt maa ligge i Forholdene, næsten udelukkende 
en verdslig. 

Stor Anseelse vandt Peder Kristoffer Stenersen, født i Norge 
1723, død som sjællandsk Præst 1776, ved sine ret vellykkede Forsøg 

i Elopstockske Former. Nordmanden Kristian Braunmann 
Tullin, der var født 1728, dyrkede først Teologien, 
men lagde sig alt tidligt efter Studiet af engelsk Sprog 
og Litteratur, hvoraf hans Poesier især i Naturskildringerne 
ere stærkt paavirkede, blev 1759 Toldinspektør, Aaret 
efter Raadmand og senere Tolddirektør i Kristiania og 
døde der rig og hædret 1765. Hans første mere kendte 
Arbejde er det til en Vens Bryllup skrevne Majdagen, 
trykt 1758; det er et bredt og særdeles pynteligt, med 

S. Muller: Litteraturhistorie. ^ 

ofte noget søgte Billeder og Klange rigt udstyret Digt, 
der imidlertid i adskillige Partier kan tiltale ved sine ret 
kønne Naturskildringer, hvilke for hans Samtid, der 
hverken kendte Ambr. Stub eller de engelske Forbilleder, 
Tullin havde lært Kunsten af, vare noget aldeles nyt. I 
1759 udsatte det tidligere nævnte « Selskab* en Pris for 
et Digt Om Søfartens Oprindelse og Virkninger; Tullin 
vandt 1761 Belønningen, skønt man fandt, at han havde 
ladet sig for meget lede af sin « Gejst*; der var for megen 
Poesi, for lidt didaktisk i Digtet. To Aar efter fik han 
atter Selskabets Præmie for en Behandling af Opgaven: 
Om Skabningens Ypperlighed i Henseende til de skabte 
Tings Orden og Sammenhæng. Disse to Prisdigte ere 
Tullins bedste Arbejder; især i det sidste er der Udslag 
af digterisk Fantasi, ikke nogen meget stærk eller op- 
rindelig, men smagfuldt behersket og ret dygtigt malende. 
En i Sandhed udmærket Digter faar Tidsalderen først 
i Johannes Ewald.* Han var født den 18de Novbr. 
1743 i København, hvor hans Fader, en ivrig Pietist og 
lærd Teolog, var Præst ved Waisenhuset. Sin tidlige 
Barndom tilbragte han i ørkesløse Fantasterier om Kriger- 
hæder og Martyrkrone; paa sit Dødsleje sendte Faderen 
ham 1754 fra Hjemmet til Rektoren i Slesvig, hvor 
Drengen skulde opdrages og holdes i Latinskole. Rek- 
toren var en tør Filolog, der stillede strenge Krav til 
Drengens Flid under Studiet af de klassiske Sprog, men 
for Besten overlod ham til sig selv, saa han fik rigelig 
Lejlighed til at ægge sin Fantasi ved Læsning af de 
Morskabsbøger, ban tilfældigt fik fat paa; da han var 
kommen igennem Robinson, prøvede ban paa at løbe bort 
for at komme til Ses og saaledes aabne sig en Mulighed 
for at leve Heltens Skæbne om igen. Efterretningen om, 
at der var udbrudt Krig Syd paa (Syvaarskrigen, 1756), 
vakte atter hans Krigerdrømme; han vilde være Soldat, 
men da Moderen satte sig imod dette hans Ønske, maatte 



* Hans samlede Skrifter ere udgivne i otte Bind af Liebenberg. 

han nejes med sin Deltagelse i de vel organiserede 
Drengeslagsmaal, til hvilke Byens Ungdom delte sig i 
Partier som Preussere og Østrigere. I 1758 blev han 
Student; han staar i Eksamensprotokollen som tysktalende; 
det var fint den Gang. Moderen giftede sig kort efter 
med den Mand, hos hvem den nnge teologiske Student 
var i Huset; en af Stiffaderens Slægtninge var Arendse 
Hulegaard, Ewalds elskede. Kærligheden til denne 
Kvinde levede i ham til hans Død; den bragte hans Liv 
ind i nye Baner, vakte i de unge Dage Handlekraften i 
ham og kuede ham senere med hele det fejlslagne Haabs 
Tynge. 

Ewald var femten Aar, da han forelskede sig; han 
indsaa, at han, om han gik frem ad den Vej, hvorpaa 
han nu var, ikke vilde kunne gifte sig, før han var fem 
og tyve. Han fattede da den Plan at gaa i preussisk 
Krigstjeneste; der kunde han hurtigt blive til noget 
stort; saa vilde Verden staa ham aaben. Han løb da 
bort fra Hjemmet i Følge med en ældre Broder; i Ham- 
burg meldte han sig hos den preussiske Ministerresident 
med Bøn om at blive hvervet som Husar, fik med nogen 
Møje Løfte om en Post som Kammerhusar og drog med 
dette til Hærafdelingen i Magdeburg, hvor han skulde 
træffe sit Regiment. Løftet blev imidlertid brudt, og 
Ewald tagen til Infanterist; herover blev han vred, rømte 
til Østrigerne, kæmpede sammen med dem i flere Slag 
og blev Underofficer. Men det var ogsaa alt, hvad han 
i Krigen naaede; efter halvandet Aars Forløb havde 
han mistet Haabet om at bryde sig en Bane som Soldat; 
Officer kunde han kun blive, hvis han vilde gaa over 
til Katolicismen, og da hans Oberst ikke vilde give 
Slip paa ham, skønt der fra København var sørget 
for hans Frikøbelse, rømte han for anden Gang under 
Farer og Møje. Til Hjemmet kom han tilbage i Ok- 
tober 1750. 

Nu var der intet andet for end at genoptage Stu- 
deringerne, og det gjorde han da med saadan Krafts *$. 

han alt i 1762 kande staa sig godt ved teologisk Em- 
bedseksamen. Samme Aar fik han Bolig paa Walken- 
dorffs Kollegium, hvor han i 1763—67 skrev fire latinske 
Afhandlinger, to over teologiske Emner, to over Digte- 
kunstens Væsen; de første vidne om gode Forstadier, 
de sidste om et friskt og vel grundet Syn paa Poesien. 
Alt i det Aar, den første Afhandling blev trykt, var 
det, han ramtes af sit Livs haardeste Slag: Arendse 
ægtede en anden. Fra den Stund af var han, siger han 
selv, « uenig med alt det, som man kalder timelig Lykke*. 
Men ogsaa fra den Stund er det, at Digteren vaagner i 
ham; Sorgen blev ham «en Kilde til Fortvivlelse, 
Uordener og Ulykker i den næste Halvdel af hans korte 
Levetid, og tidligt stemte den hans Sjæl i den højtidelige, 
melankolske Tone, som siden blev et Hovedtræk i hans 
Digtninger*. 

Hans første mere kendte Arbejde er den allegoriske 
Prosafortælling Lyldcens Tempel, der 1764 blev trykt i de 
Skrifter, Selskabet for de skønne og nyttige Videnskaber 
udgav. Samme Aar udsatte Selskabet en Pris for en 
Ode over en af Guds Egenskaber; Ewald valgte at synge 
om Algodheden, men da han fik at vide, at en af hans 
nære Venner havde gjort det samme, opgav han, for ikke 
at gaa i Kappestrid med denne, Odeformen. Ideen vilde 
han dog ikke slippe, og Frugten af hans Arbejden med 
den blev da Enaktsdramet Adamiaden, der 1765 blev ind- 
leveret til Selskabet og kort efter sendt ham tilbage som 
et Værk «med Spor af poetisk Geni», dog ogsaa med 
Mangler, der gjorde en Omarbejdelse ønskelig. Ewald 
besluttede sig da til at gøre Digtet om, men først at be- 
rede sig dertil ved grundige Studier; « kunde han ikke 
være den første Digter i sit Fædreland, vilde han ikke 
være den anden«, og i to Aar, lovede han sig selv, vilde 
han ikke sætte Pen til Papiret. Løftet blev kun brudt 
een Gang; det var, da han i 1766 skrev Kantaten til 
Frederik den Femtes Jordefærd. Rosen, han vandt for 
denne i sin ædle Simpelhed saa gribende Digtning, har 

vel løftet hans Mod ; de to Aar gik med ivrige Studier, 
især af den franske Tragiker Corneille og af Klopstock. 
Saa tog han igen fat paa Adamiaden, der under Om- 
arbejdelsen blev til det lyriske Femaktsdrama Adam og 
Eva eller den ulykkelige Prøve, trykt 1769. Stærkt paa- 
virket, som Arbejdet er, af Corneille og især af Klop- 
stock, og meget bredt i Udviklingen og farveløst i 
Karaktertegningen, indeholder det dog Partier af stor 
Kraft og Skønhed, Udtryk for ren og dyb Begejstring. 

Efter Adam og Eva fulgte i 1770 Tragedien Rolf 
Krage, der blev skreven efter Opfordring af Klopstock 
og, ligesom dennes Skuespil, i Prosa. Emnet har Ewald 
fra Saxo, hvis Bog ban har gennemgaaet, samtidig med 
at han gjorde sig kendt med Shakespeare og de «Ossianske> 
Digte,* men han har taget meget frit paa det, og Aanden 
og Stilen i Tragedien har intet til fælles med det old- 
nordiske. Atter her er en bevidst Efterligning af Klopstock, 
hvis cBardiete» Hermanns Schlacht dog saa vel i Hen- 
seende til kunstnerisk Fylde i Situationerne og i Karak- 
tertegningen som til Samtaleformens naturlige Kraft og Adel 
staar langt tilbage for Rolf Krage. Dette første Forsøg 
paa at skrive en national Tragedie blev indleveret til 
« Selskabet«, men fandtes ikke værdigt til at nyde den 
Ære at optages mellem dettes Skrifter; det lønnedes dog 
med en Præmie af 60 Rigsdaler, eftersom « Forfatteren, 
der efter sit Geni og med større Flid kunde blive en af 
de bedste Poeter, befinder sig i meget trængende Om- 
stændigheder.* I Publikum gjorde det ingen Lykke, da 
han udgav det paa eget Forlag; Kritiken (Jakob Baden) 
«indsaa ikke, at det kunde have nogen moralsk Nytte. > 

Det « smagende Selskab* havde Ret; Ewald levede 
i « meget trængende Omstændigheder * ; han maatte tjene 



* „Ossians Digte" er en Samling Poesier, som i Aaret 1788 den 
lærde Skotte Macpherson udgav som Oversættelse af gammelkeltiske 
Kvad. Senere er det godtgjort, at M. selv paa Grundlag af nogle 
gamle Sange havde lavet disse „Oldtidsdigte", som imidlertid i og for 
sig ere særdeles skønne. 

Penge ved at skrive Lejlighedsdigte. Plaget var han af 
forfærdelige Gigtsmerter, hvortil Grunden rimeligvis var 
lagt under hans Krigerliv; Længselen efter Arendse 
knugede ham, hos sin Slægt fandt han ingen Trøst, 
hos Vennerne kun liden ; saa slog han sig til Drik. Denne 
og Poesien var det eneste, der kunde for en Tid holde 
ham oppe, fri ham ud af det mørke Tungsind. 

I 1771—1773 falde hans Forsøg i det komiske Skue- 
spil; det første af denne Art, han udgiver, er De brutale 
Klappere. Aarsagen til dette Stykkes Fremkomst var 
den, at en talentløs Forfatter, Teaterdirektøren Niels 
Krog Bredal, der havde faaet sit Skuespil « Tronfølgen 
i Sidon» haardt medtaget i Rosenstand-Goiskes « Drama- 
tiske Journal*, hævnede sig ved at lade opføre et Efter- 
spil, der havde Navn som dette Blad og groft satiriserede 
over dets Udgiver; Studenterne peb, Officererne klappede 
ad den kongelige Embedsmands Makværk; det endte med 
Slagsmaal, og «de sorte* fik Prygl. Ewald, der paa den 
Tid laa af sin Gigt, hørte om Spektaklerne; i Løbet af 
halvandet Degn skrev han sit lille satiriske Skuespil, som 
kort efter udkom og gjorde megen Lykke. Det er en 
frisk og ganske morsom Bække Samtaler (megen Handling 
er der ikke i det), men trods sit ringe Omfang noget 
langtrukket, mere en Frugt af Dannelse og sundt udviklet 
Dømmekraft end af umiddelbart Lune. Det samme gælder 
i endnu højere Grad om Komedien Harkquin Patriot etter 
den uægte Patriotisme, en paa en lidet interessant Hand- 
ling bygget Satire over de .overdrevne Udtryk, Patrio- 
tismen gav sig i mangfoldige Skrifter og i megen løs 
Snak, efter at der for en Tid var indført Trykkefrihed. 
Pebersvendene, 1773, er en i et og andet ganske morsom 
Komedie i Prosa; den er stærkt paavirket af Holberg, 
men mangler dennes frodige Lystighed og dybe Karak- 
teristik. For ægte komisk Digtning manglede Ewald 
det nødvendige Grundlag: Lunet. 

I 1773 flyttede Ewald, om frivillig eller tvungen, 
ved man ikke ret, til Rungsted; de Folk, han der boede 

hos, vare gode imod ham. Der fortsatte han sin Virk- 
somhed som Lejlighedspoet; Moderen, som hverken forstod 
ham eller hans Poesi, betalte vel for hans ligefremme 
Fornødenheder, men han vilde dog gerne have lidt Penge 
mellem Hænder selv. I Rungsted fik han ogsaa fuldendt 
ikke blot adskillige af sine bedste lyriske Digte, men 
ogsaa, i 1773, sit ypperste tragiske Drama, Balders Død, 
der af « Selskabet > blev lønnet med 75 Rigsdaler, og 
som opførtes nnder almindelig Jubel. Emnet er ikke 
taget af den yngre Edda, men fra Saxo; Guderne ere 
blevne til Heroer. Som i alle Ewalds Skuespil er Hand- 
lingen lidet dramatisk, og Karaktererne kun svagt tegnede, 
men i Dialogen er der, afset fra de moraliserende Ud- 
gydelser, der ikke sjældent saare upassende lægges 
Figurerne i Munden, en Pragt og en Skønhed, som i 
den danske dramatiske Litteratur ikke har noget Side- 
stykke før Oehlenschlæger; Sangene ere for Størstedelen 
Mesterværker af Lyrik. 

Ewald, den syge Mand, som ikke kunde skaffe sig 
selv Føden, faldt i Rungsted paa at ville gifte sig med 
en Pige der paa Stedet, rimeligvis hans Værts, Fiske- 
mester Jakobsens Datter; deri fandt man Grund til i 
1775 at faa ham flyttet til Søbækshuset, nordligere ved 
Kysten, hvor han tilbragte et Par sørgelige Aar; 1776 
tilbød man at sørge for ham ved at skaffe ham Plads 
som Lem paa et Hospital. I det følgende Aar kom han 
ved nogle Venners Hjælp tilbage til København, hvor 
han boede hos en Enkemadame Schou, der plejede ham 
cmed moderlig Omhu>; 1778 skrev han Syngespillet 
Fiskerne. I dette Værk er Ewald kommen langt ud 
over Klopstock; her har han arbejdet fuldkommen frit 
og selvstændigt og staar helt og holdent som dansk Mand« 
Stykket er svagt bygget med sin dobbelte Handling 
(Fiskernes Heltedaad, Rivningerne mellem de elskende), 
men Figurerne ere skildrede med ualmindeligt Liv — kun 
maa man se bort fra, at de skulle forestille Almuesfolk; 
de tale dels som tragiske Helte og Heltinder, dels som 

dannede Mennesker fra Ewalds egen Tid. Digtningen 
har sin Styrke i sin vidunderlige Stemningsfylde, som 
især kommer frem i de lyriske Partier, i Arierne og 
Vekselsangene, der uden Undtagelse høre til vor Litteraturs 
Perler, staa som noget af det inderligst følte og i mu- 
sikalsk Henseende mest fuldendte, nogen dansk Digter har 
frembragt. 

I sine sidste Dage led Ewald ikke Nød for Udkommet ; 
yed sin Død, den 17de Marts 1781, efterlod han sig endog 
en lille Pengesum, sagtens Honoraret for det allerede 
da udkomne første Bind af hans samlede Værker. Men 
Anerkendelsen og de forholdsvis taalelige Eaar kom for 
sent; hans Død var uden Tvivl fremskyndet ved den 
Vanrøgt, Tiden lod ham være Genstand for. Hans 
Levnedsløb er en kun sjældent afbrudt Kæde af Skuffelser, 
Krænkelser og Elendighed« De samtidige talte vel jævnlig 
om ham i høje Toner, men gjorde kun lidet for at holde 
ham oppe; i nogen Tid havde han af Arveprinsen 100 
Daler aarlig; Klopstocks faste Pension var 600. Om, 
hvad han har lidt, findes der Oplysninger nok i hans 
efterladte Breve og i hans fortræffelige selvbiografiske 
Skildring, Johannes Ewalds Levned og Meninger. Af denne 
iaar man ogsaa et Billede af hans ædle Personlighed, 
hans Kærlighed til Menneskene og til Kunsten, hans 
reae Sind og inderlige Gudsfrygt. 

I hele sin Digtervirksomhed arbejder Ewald med al 
sin Sjæls Kraft og med den højeste Grad af Samvittig- 
hedsfuldhed; dette viser sig overalt i hans dramatiske 
Poesi, endnu stærkere i hans rent lyriske Digtning. I 
denne have vi, bortset fra et og andet, der maa synes 
os noget Klopstoeksk overspændt, den store Digter helt 
og holdent, Lyrikeren med den dybe, umiddelbare Følelse, 
den fineste Sans for Billedernes Skønbed og slaaeude 
Virkning, for Sprogets Velklang og Rytmernes Musik. 
Gennemgaaende ere selvfølgelig de Digte, han skrev af egen 
Drift, de friskeste — saaledes < Rungsteds LyJcsaUgheder*, 
Oden *Til min Moltke*, Sangene i Skuespillene og den 

paa Dødslejet dikterede *Udrust dig, Helt fra Golgatha*, 
men ogsaa mellem de paa Bestilling udførte findes der 
meget af høj Rang. Ewalds Dramer kræve i en Skildring 
af hans Digterliv en forholdsvis udførligere Omtale; først 
og fremmest er han dog Lyriker, og som saadan har han 
Krav paa at dømmes. Skuespillene have deres største 
Værd ved den lyriske Kraft, hvoraf de ere gennem- 
strømmede. 

Som sagt vandt de bedste af dem i Ewalds egen Tid en 
Del Paaskønnelse, langtfra dog saa megen, som de havde 
fortjent. Smagen gik i det hele i en anden Retning; 
hvad Teaterets Publikum og de fleste Kunstdommere satte 
mest Pris paa, var den dramatiske Stil, der raadede i 
de franske Tragikeres, Corneilles, Rådnes og Voltaires 
Arbejder, og som blev indført i den danske Litteratur af 
disses Efterabere. En af disse var den for øvrigt ikke 
ganske med Urette fejrede Digter Johan Nordal Brun, 
født i Norge 1745, død som Bisp i Bergen 1816, blandt 
hvis Salmer og folkelige Viser der findes en Del godt 
(Jesus lever, Graven brast* — «JBør jeg paa det høje 
Fjæld*), men som i sin Egenskab af Dramatiker ikke 
hæver sig over det middelmaadige. Hans priskronede 
Sørgespil Zarine er ligesom Massen af Tidens Tragedier 
en tom og opstyltet Efterligning af de franske Mønstre, 
koldt, stift og fabrikagtigt lavet som alle de andre; dens 
eneste Fortjeneste er, at den for en væsentlig Del har 
fremkaldt Wessels < Kærlighed uden Strømper*. 

Johan Herman Wessel, den af Periodens Digtere, 
der staar Ewald nærmest i Rang, var født 1742 i Nær- 
heden af Kristiania Fjord, i Vestby, hvor hans Fader, 
en Brodersøn af Tordenskjold, var Præst. Han blev 
dimitteret til Københavns Universitet 1761 og levede som 
Student af at undervise i Engelsk og Fransk, i hvilke 
Sprog han skaffede sig gode Kundskaber ; nogen Embeds- 
eksamen tog han ikke. Indtil sit tredivte Aar var han 
kun kendt inden for en snævrere Kreds; da slog han 
med eet igennem med sin navnkundige Tragikomedie og 

indtog sin Plads som den danske Litteraturs største 
komiske Digter efter Holberg. 

Det var i Februar 1772, at Nordal Bruns Zarine gik 
over Scenen første Gang; seks Uger efter havde Wessel 
fuldendt sin Kærlighed uden Strømper, som Aaret derpaa 
blev opført og senere jævnlig spilledes — afvekslende 
med Zarine. Dødsstødet, Wessel havde ført imod den 
indvandrede tragiske Form, var ingenlunde øjeblikkeligt 
dræbende, men Virkningen af det udeblev dog ikke længe. 
Næppe har nogen Tidsalder set en mere knusende Parodi 
fremkomme end dette Skuespil, der i rent udvortes For- 
stand ser ud som skaaret efter samme Læst som de Tra- 
gedier, det vil til Livs, og netop derfor rammer des vis- 
sere. Kærlighed uden Strømper er den franske Tragedie 
med dens Helte og Heltinder og disses ynkelige Skæbne 
trukne ned i det fladeste Hverdagsliv, med dens Regel- 
bundenhed overdreven til det yderste, med den kaadeste 
Komik i Genklangen af dens opstyltede Sprog. Som saa 
ofte hist drejer det sig ogsaa her om Kamp mellem Dyd 
og Kærlighed; en kostelig Virkning opnaar Digteren ved 
at lade sine Personer pludseligt gøre Fald fra den højeste 
Patos til den stumpeste Prosastil, i det hele ved det 
bevidst indførte Misforhold mellem Indhold og Form. 
Selvfølgelig er Stykket skrevet i det samme Versemaal 
(Alexandrinere) som de sædvanlige Tragedier; Arier ere 
indlagte; de ere brugte paa samme vilkaarlige Maade 
som i mange af Tidens alvorlige Skuespil, f. Eks. Tron- 
følgen i Sidon. Wessels Arbejde gjorde ualmindelig 
Lykke; det staar endnu i Litteraturen med sin fulde 
Friskhed og gør sin uimodstaaelige Virkning selv paa 
dem, der intet kende til den Kunstretning, der blev 
parodieret i det. For en ikke fjern Eftertid fik det den 
uvurderlige Betydning, at det fik Folket til at lukke 
Øjnene op for det uægte i de hidtil saa beundrede Tra- 
gedier; de, der lo ad Kærlighed uden Strømper, skønnede 
snart Familieskabet mellem det og Forbillederne og lærte 
at le ogsaa ad' disses Hulhed« 

Wessel naaede straks i sit første kendte Arbejde 
det højeste; hans senere Skuespil — Lylclcen ledre end 
Forstanden og Anno 7608, hvilket sidste efter sit Indhold 
ser ud, som om det var skrevet hundrede Aar senere, 
end det er, som en Satire over Kvindeemancipationen — 
ere uden synderlig komisk Kraft. I 1780 blev han Over- 
sætter ved Teateret, men fik som saadan lidet at gøre 
og lidet at tjene; Lønningen i dette Embede, gennem- 
snitlig 150 Rigsdaler om Aaret, var alt, hvad han nogen 
Sinde fik af Staten. Ofte led han Nød, pintes ogsaa af 
Tungsind og legemlige Smerter; mod alt dette søgte han 
Trøst i Svir med gode Venner. I 1783 udgav han et 
Ugeblad, Votre Serviteur, Otiosis, der indeholdt versi- 
ficerede Fortællinger af ham selv. Adskillige af hans 
her og anden Steds trykte komiske Fortællinger ere uden 
nogen som helst Værd; Bladet skulde fyldes; han maatte 
skrive for Penge. Andre ere Mesterværker af Frem- 
stillingskunst, saaledes Smeden og Bageren, Gaffelen, Hunde- 
mordet, Herremanden. Mellem hans Epigrammer ere ikke 
faa ypperlige. Et Par Gange forsøgte han sig med Held 
i den alvorlige Digtning; hans bedste Arbejde i denne 
Retning er en Ode til Søvnen-, Visen Brodne Kar i alle 
Lande staar paa Overgangen mellem komisk og alvorlig 
Digtning. — Wessel giftede sig i 1780; han døde 1785.* 

Som man ved, fik Norge først i 1811 sit eget Uni- 
versitet ; indtil den Tid vare de Nordmænd, der attraaede 
videnskabelig Uddannelse, nærmest henviste til at studere 
i København. Den sidste Snes Aar af det attende Aar- 
hundrede er Klubbernes, Foreningernes gyldne Tid, og i 
1772 sluttede Nordmændene i København sig da ogsaa 
sammen og dannede «Det norske Selskab ». Fra første 
Færd var dettes Maal vel nærmest at skaffe sine Med- 
lemmer selskabelig Underholdning og give Lejlighed til 
Sammenhold mellem Landsmændene, men efterhaanden 
udviklede Foreningen sig, uden dog at miste Karakteren 



Wessels Digte ere udgivne af Levin. 

af en Klub med lystig Samtale, Drikkelag og Sang, til et 
halvvejs litterært Selskab; fra 1775 udgav «Det norske 
Selskab* — der for øvrigt ogsaa optog danske Med- 
lemmer — sine »Poetiske Samlinger*. Selskabet stillede 
sig beundrende og delvis efterlignende til den franske 
Litteratur i afgjort Modsætningsforhold' til den fra Klop- 
stoek udgaaende tyske Retning; det fik ved sin friske 
og kraftige Satire derover ikke liden Indflydelse paa 
Udviklingen af en sundere og naturligere Stil; Wessel 
hørte tillige med Nordal Brun, Brødrene Friman, Fasting, 
Hein og Zetlitz til dets ivrigste Medlemmer. Selvfølge- 
lig vendte disses Spot sig ogsaa mod Ewalds Klopstockske, 
«hastemte» Toner, og dette kan vel tænkes at have 
været Aarsag til Stiftelsen af «Det danske Litteratur- 
selskab* (1775), hvis Maal nærmest var at værne om 
Ewald og hans Poesi; det optog ham 1776 som Æres- 
medlem, men fik aldrig nogen synderlig Indflydelse paa 
Udviklingen af Tidens Smag. Abrahamson var et af dets 
ivrigste Medlemmer. 

Mellem de norskfødte Digtere,* der samtidigt med 
Ewald og Wessel levede i København, er Edvard 
Storm, født i Vaage i Gudbrandsdalen 1749, Inspektør 
ved Efterslægtselskabets Skole, i sit Dødsaar 1794 ud- 
nævnt til Teaterdirektør, den, hvis Ry har holdt sig bedst 
i de skiftende Tider. Hans Sange i norsk Bondemaal 
have hele Folkevisens Friskhed og synges endnu af Al- 
muen i Norge; den 1786 særligt trykte Vise om Hr. 
Zinldar er kendt af alle som et prægtigt formet Ddtryk 
for varm Fædrelandskærlighed; en god Drikkevise O Min 
Doktor er en ærlig Mand — ») og et Par andre mindre 
Ting (Visen om Thorvald Vidførle, en og anden af hans 
Fabler) ere for øvrigt det eneste af hans Produktion, 
der fortjener at mindes. Gode Folkesange — i Bog- 
sproget — skrev Klavs Friman, født i Norge 1746 og 



# Storms Digte ere udgivne af Boye samt i Udvalg af H. P. Holst. 
K. Frimans i Udvalg af W el haven, Zetlitz 's af Schwach. 

død der som Præst 1829; de udgaves i forskellige Sam- 
linger som Almuens Sanger og Den syngende Sømand og 
staa langt over hans af Selskabet for de sk. og n. Viden- 
skaber prislønnede natnrskildrende Digt Hornelen. Hans 
Broder Peder Harboe Friman, 1753 — 1839, vandt 
Navn ved sin Romance Axel Tordssøn og skøn Valborg 
og fik Selskabets Pris for det beskrivende Digt S. Sun- 
nivas Kloster paa Sellø; et Arbejde af lignende Art, 
Hornelen, hvormed han kappedes om Prisen med sin 
Broder, staar i Henseende til levende Fremstilling og 
Stemningsfylde højt over dennes tørre, akademiske Skildring. 

Som en virkelig fin og skarpsindig Epigramdigter kan nævnes Klavs 
Fasting, 1746—1791; Jonas Rein, 1760—1821, vandt ved sine 
Elegier Navn som „den sande Sorgs ulignelige Sanger"; Jens Zet- 
litz, født 1761, død som Præst 1821, er „Glædens muntre Sanger"; 
han er Forfatter til den kraftigt snærtende Sang At Slyngler hæves 
tU Ærene Top samt til Drikkeviserne v Mit fulde Glas og Sangens 
raske Toner" og ^Hvor saare lidet skal der til for lykkelig at være". 
Blandt de norsk fødte Digtere kan endnu nævnes Johan Vibe, 
1748 — 1782; han skrev gode Viser, og Samtiden, der ikke sparede paa 
klingende Tilnavne, hædrede ham som „Nordens Anakreon". 

Visedigtningen — Selskabssange, patriotiske Viser, 
moraliserende, satiriske o. s. v. — er en af Tidens mest 
yndede poetiske Former; i den udmærke sig foruden de 
tidligere nævnte samt Pram, Rahbek og P. A. Heiberg, 
der senere skulle omtales, blandt andre Johan Clemens 
Tode, som var født i Tyskland 1736 og døde i Køben- 
havn 1806. Efter som 21aarig Læge at være kommen 
til København, hvor han i sine sidste Aar var medicinsk 
Professor, studerede han med saa megen Iver det danske 
Sprog, at han forholdsvis hurtigt lærte at skrive det med 
Færdighed, om end ikke altid fuldkommen fejlfrit. Blandt 
hans mange tyske og danske medicinske Skrifter er en 
Del populære, saaledes, hvad der indeholdes i Sundheds- 
tidenden, der udkom fra 1778 i tre Aar og vandt megen 
Paaskønnelse for sine praktiske Raad, som ofte kom frem 
under en tiltalende humoristisk Form. Blandt hans 
Komedier er kun Søofficererne et ret vellykket Arbejde; 

mellem hans Fabler indeholde flere en ganske træffende 
Satire; han skrev ogsaa en Roman, Kærligheds Nytte. 
Heldigst er han i sine friske, oftest skæmtefulde Viser 
som « Oldtiden havde en god SJciJc* og « Vi Sømænd gør ej 
mange Ord*. 

Den dramatiske Poesi havde foruden de alt nævnte 
adskillige Dyrkere, mest moraliserende Komedieskrivere, 
dog ogsaa enkelte, der ved at brage fædrelandske 
Emner søgte at virke fremmende paa den patriotiske 
Pølelse, der jo især efter Struensees Fald begyndte at 
give sig stærke Udtryk paa de forskelligste Omraader. 

En meget frugtbar Forfatterinde var Charlotte Dorothea Biehl, 
1781 — 1788; hendes Komedier („Den kærlige Datter* o. fl.) vakte 
Beundring, men ville nu, fattige paa Handling og udtværede i Dialogen, 
som de ere, lige saa lidt kunne tiltale, som hendes ferske Moralske 
Fortællinger. Virkelig Fortjeneste indlagde hun sig ved sin aandfulde 
Fordanskning af Don Quixote, Spanieren Cervantes' s udmærkede 
komiske Roman, og ved andre Oversættelser; hendes historiske Breve, 
der især omhandle Hof historier under Frederik den Fjerde og de tre 
følgende Konger, indeholde for megen Bysladder til at kunne bruges 
uden den strengeste Kritik, men ere skrevne med sprudlende Liv og 

give mange farverige Billeder af Tidens Tilstande.* Ole Johan 

Samsøe, født 1759, død 1796, skrev foruden nogle nor- 
diske Portællinger — Fridthiof, Hildur, Halfdans Sønner 
— , der ikke have noget særlig nordisk i Tonen, men 
dog kunne tiltale ved poetisk Stemning, den navnkundige 
Tragedie JDyvehe. Samsøe viser sig her at sidde inde 
med en udpræget dramatisk Evne. Ganske vist lader 
Stykket det mest mulige tilbage at ønske i Henseende 
til historisk Farve, ligesom det lider stærkt af den 
Sentimentalitet og det Hang til unaturlig Deklamation, 
som Tidsalderen hverken kunde eller vilde undvære, naar 
Talen var om digterisk Behandling af alvorlige Emner, 
men det har dog saa meget Sammenhold i hele sin Byg- 
ning, saa megen Dygtighed og Klarhed i flere af Ka- 



# Charlotte Biehls Oversættelse af Don Quixote er paa ny udgiven 
af Liebenberg; en Del af Brevene ere trykte i Historisk Tidsskrift 8die 
Række 4 — 5 Bind. 

rakterudviklingerne, saa smuk og kraftig en Virkning i 
mange af sine følelsesfulde Dialoger, at det vel maa an- 
tages, at dets Digter i en gunstigere Tid og med en 
længere Levealder — Dyveke opførtes først nogle Dage 
efter hans Død — maatte have kunnet blive en ualminde- 
lig dygtig Skuespilforfatter. — Kristian Levin Sander, 
1766—1819, fik i 1797 opført en Tragedie, NieU Ebbesen, der gjorde 
stor Lykke og ved en grov Fejltagelse af Tidens Kritik blev stillet op 
som et jævnbyrdigt Sidestykke til Dyveke;* det er i Virkeligheden et 
mat og affekteret Fabrikarbejde. En ret kvik og morsom Komedie er 
Oluf Kristian Olufsens (1764—1827) Gulddaaaen, skønt dens 
Handling delvis er usandsynlig, og dens Dialog alt andet end fint ud- 
arbejdet; højere naaede Enevold Falsen, 1755 — 1808, i Komedien 
Dragedukken, der er klart og sammenhængende bygget og skrevet 
med ikke ringe Liv. Som en ganske vist meget uselvstændig, men 
ikke uvittig Efterligner af Holberg viser sig Frederik Vilhelm 

Wiwet, 1728—1790, især i sin Datum in blanco. En ejendomme- 
lig Stilling mellem Tidens Dramatikere indtager Thomas 
Thaarup, født 1749, død 1821. Hans smaa Syngestykker, 
Høstgildet, Peters Bryllup og Hjemkomsten, ere alle tre, 
især det første, ret kønne og hyggelige Folkelivs- 
billeder, blege i Farven, men tiltalende ved deres milde, 
idylliske Stemning; flere af Sangene (som «Nys fyldte 
skøn Sired det attende Aar») vare i lang Tid paa alles 
Læber. Thaarups Syngestykker bleve skrevne til For- 
herligelse af Kronprins Frederiks Indtog efter hans Bryl- 
lup samt af forskellige af Regeringens Foranstaltninger; 
ved deres loyale Tone danne de Modstykker til, hvad 
der skyldes Tidsalderens to mærkeligste revolutionære 
Forfattere, P. A. Heiberg og Malte Bruun, der med 
stor Skarphed droge til Felts mod Tidens Tyskagtighed 
og Bornerthed, dens Tro paa Regeringens Ufejlbarhed og 



# Et Rygte, at Sander ikke var Niels Ebbesens Forfatter, men 
havde stjaalet Manuskriptet til det ud af Samsøes efterladte Papirer, 
synes ikke tilstrækkeligt hjemlet. At det er bedre end Sanders tid- 
ligere Skuespil, ligger vistnok simpelt hen i, at S. kun har duet til at 
arbejde paa anden Haand og først i Dyveke har fundet et Mønster, 
han efter sin Natur med noget Held kunde efterligne. 

de riges og højbaarnes Særrettigheder, kort sagt mod al 
slet grundet Autoritet. 

Peter Andreas Heiberg, der var født i Vording- 
borg 1758, begyndte sin Forfatterbane som satirisk Vise- 
digter; da han efter i nogle Aar at have opholdt sig i 
Norge havde taget fast Bolig i København, hvor han 
blev kongelig Translatør, fortsatte han efter en storartet 
Maalestok sin Virksomhed som Satiriker og lagde sig 
derved ud med de styrende; han kom idelig paa Kant 
med Presselovene, blev den ene Gang efter den anden 
slaaet med Pengebøder og tilsidst i 1799 for utilbørlig 
Skrivemaade « forvist Kongens Riger og Lande*. Sin 
første Mulkt fik han for en Replik i Komedien Virtuosen, 
hvor der hentydedes til Underslæb, øvede af Embeds- 
mændene paa Holmen; Visen om Kronprins Frederiks 
og hans Hustrus Indtog i København efter deres Bryl- 
lup («Hver Mand i Byen om Indtoget taler*) kostede ham 
150 Rigsdaler, en Sang, hvori den engelske Konge, 
Kristian den Syvendes Svoger, snærtedes, blev ham 
dobbelt saa dyr. Landsforvisningsdommen var Udfald af 
en Sag, der oprindeligt drejede sig om Injurier mod en 
indflydelsesrig Embedsmand, Christian Colbjørnsen; da 
den var falden, drog Heiberg Aar 1800 til Paris, hvor 
han fik en Statsansættelse og levede til 1841. — I sine 
Komedier giver han kun lejlighedsvis Regeringen et 
og andet Sidehug; de satiriserede for øvrigt — for saa 
vidt de ikke, som HecJcingborn, ere skrevne i en mere 
almindelig, sentimentalt moraliserende Tone — mest over 
de dagligdags Forhold; ofte ere de byggede over et 
snildt opfundet Indfald — De syv Tanter med sine pud- 
sige Forvandlingsscener, De Vonner og de Vanner og det 
halvt komiske, halvt rørende Syngestykke Indtoget, — 
livlige i Dialogen og rige paa vittige Smaatræk. I 1787 
udgav han Rigsdalersedlens Hændelser, i hvilken han 
under Romanens Form lod sin Satire spille til alle Sider; 
ligefrem og ad Omveje angreb han ogsaa her Regeringens 
Indretninger, f. Eks. det skadelige Tallotteri; Bogen 

indeholder mange morsomme Partier, men er temmelig 
bred og usammenhængende. Hans mange Viser høre paa 
een Gang til hans skarpeste og til hans mest faldkomne 
Arbejder (Indtogsvisen, * Min politiske Omvendelse* o. s, v.)- 
De Satirer, der fremkaldte Landsforvisningsdommen, stod 
i Fjerdingaarsskriftet *For Sandhed* under Titlerne 
Politisk Dispache og Sproggranskning ; i det første gik 
han Begeringen til Livs for dens Tilkaarlige Raaden med 
Statens Penge, i det andet gav han under Form af Ord- 
forklaringer sin Bitterhed mod Begeringen, « Aristokraterne* 
og de fremmede Luft. Her var hans Satire saa hvas og 
tillige saa aabenlys, at Forfatteren maatte falde. Under 
Processen vedblev han uforfærdet med sin Virksomhed, 
idet han som Læsning for Publikum udgav og drøftede 
Sagens Akter. Heiberg fik i sin Egenskab af en af Tidens 
skarpsindigste og hensynsløseste Skribenter stor Indflydelse 
paa den offentlige Mening; faa danske Forfattere have 
saa ivrigt som han arbejdet paa at vække Frihedsfølelse 
hos Folket — Længsel efter en mindre vilkaarlig Begerings- 
forelse, efter borgerlig Ligestilling i Staten og efter en 
større Uafhængighed af det fremmede. — Malte Konrad 
Bruun, født 1775, landsforvist 1800, død i Paris 1826, 
var langt mere udpræget Revolutionsmand end Heiberg, 
ivrig Republikaner og Fritænker. Allerede i 1794 blev 
han første Gang dømt, for Artikler i sit Flyveskrift 
Vékheren\ sit Hovedslag slog han i Aristokraternes Kate- 
kismus, et hist og her ret vittigt, men dog i det hele 
mere giftigt Skrift med hadefulde Udfald mod Kristen- 
dommen ikke mindre end mod Begeringen. Sin Navn- 
kundighed herhjemme vandt han mere ved Voldsomhed 
end ved Talent; i sin Landflygtighed fik han By som 
Europas dygtigste Geograf; hans herhen hørende Arbejder 
ere skrevne paa Fransk. 

Som omtalt spille allerede ved Aarhundredets Midte 
Tidsskrifterne en fremtrædende Bolle i Fædrelandets 
Litteratur; nævate ere Schlegels *Der Fremde* og Snee- 
dorfs <Den patriotiske Tilskuer* samt den ligfc %*^«t&kcss^ 

S. Muller: Litteraturhistorie. ^ 



130 

som umodne og overfladiske Kritiker Rosenstand Goiskes 
*Dramatislce Journal* . Et stærkt Opsving tager Tidsskrift- 
litteraturen ved, hvad der udgaves af Pram og Rahbek, 
to Mænd, der, især den sidste, paa mange Maader fik 
Indflydelse paa deres Samtid. 

Kristen Henriksen Pram er født i Norge af 
danske Forældre 1756; som Barn kom han til Danmark, 
hvor han blev Student og kort derpaa begyndte sin 
litterære Virksomhed, hvilken han efter at være bleven 
kongelig Embedsmand fortsatte med en overvældende 
Mængde Arbejder af den mest forskellige Art, Digte, 
Skuespil, Fortællinger og Afhandlinger om alt muligt og 
umuligt. Som Digter er Pram ubetydelig; selv hans 
bedst kendte Digt, Emilies Kilde, er farveløst i Billederne 
og lidet kraftigt som Følelsesudtryk ; hans Epos Stærkodder, 
der henrykkede Samtiden ved sine c smeltende* Toner, 
vil nu netop ved disse gøre et nærmest snurrigt Indtryk. 
Sin Betydning har han som Medstifter og — fra 1785 til 
1791 — Medudgiver af Tidsskriftet Minerva, der hurtigt 
vandt megen Indgang og i Virkeligheden, ikke mindst 
ved Prams egne talrige Artikler, bidrog adskilligt til at 
udbrede almindelig Dannelse. Det indeholdt dels kritiske 
Afhandlinger, dels Drøftelser af sociale, politiske, histo- 
riske og økonomiske Spørgsmaal, der mest omhandledes 
fra et afgjort filistrøst Standpunkt, men ofte med fæng- 
slende Liv i Formen og et vist Lune. Pram døde 1821 
paa St. Thomas, hvor han to Aar i Forvejen var bleven 
Toldforvalter. 

Knud Lyne Rahbek fødtes i København 1760; 
femten Aar gammel blev han Student og tog, skønt han 
brugte megen Tid til at læse Skønlitteratur eller, som 
man dengang sagde, at « studere de skønne Videnskaber*, 
næppe to Aar efter filologisk Embedseksamen. Alt i hans 
tidligere Ungdom var Teateret hans Hovedinteresse; han 
gik meget paa Komedie, søgte Omgang med Skuespillerne, 
optraadte selv i en dramatisk Forening og skrev Stykker 
til Brug for denne. Endnu før han havde fyldt sit nit- 

tende Aar, udgav han i et Tidsskrift Breve fra en gammel 
Skuespiller til hans Søn, et Sammensurium af Morallære 
og Æstetik, der i høj Grad tiltalte Tidens almindelige 
Smag, men dog ogsaa fra flere Sider blev stærkt dadlet; 
derpaa fulgte med korte Mellemrum et Par Skuespil, 
indtil han i 1782 gav sig ud paa en Rejse, paa hvilken 
han især dyrkede Teateret i de tyske Byer. En Tid var 
det hans Plan at blive i Tyskland og leve der som Digter 
og Skuespiller, men den opgav han dog og vendte i 1784 
tilbage til København, hvor han Aaret efter udgav første 
Bind af sine Prosaiske Forsøg (Portællinger) og sam- 
tidigt sluttede sig sammen med Pram om Udgivelsen 
af Minerva, hvilket han fra 1791 redigerede alene. I 
1788 begyndte han ved Universitetet at holde Forelæsninger 
over Æstetik, i hvilket Pag han fra 1790 til 1799 og 
atter efter 1816 var Professor; fra 1809 til 1816 var 
han Teaterdirektør. Ugebladet Den danske Tilskuer udgav 
han fra 1791 — 1809. Det var indrettet omtrent efter 
samme Plan som Minerva, kun, at det ikke gav sig af 
med Skuepladsen, og bragte Udgiverens og hans Med- 
arbejderes (deriblandt vare Samsøe, Storm, Abrahamson, 
Pram, Thaarup og flere af Tidens agtede Forfattere) 
Skøn over alle Haande brændende Spørgsmaal, der, især 
i de første Aargange, ofte drøftedes saa livligt og ud- 
tømmende, at adskillige af Afhandlingerne endnu kunne 
læses med Fornøjelse, ligesom de indeholde en Rigdom 
af Bidrag til Tidens Kulturhistorie, til vor Viden om 
dens Smag, dens Livssyn og hele Aandsretning. Selv 
skrev Rahbek den langt overvejende Del af Tilskueren, 
der ved sit afvekslende Indhold og sin altid populære, 
gennemgaaende smagfulde Form vandt stor Yndest og fik 
megen Indflydelse paa Tidsalderens Domme. Vi lære 
ham i den at kende som en Mand med udbredte, om 
end ikke særdeles grundige Kundskaber, med Evne til 
hurtigt saa nogenlunde at finde sig til Rette paa de mest 
forskellige Omraader og med en overordentlig Færdighed 

9 # 

i at udtrykke sine Tanker — der rigtignok sjældent gaa 
synderlig dybt — med Liv og Klarhed. 

Samtidigt med, at Tilskueren udkom, og senere, lige 
til sin høje Alder, vedblev Rahbek med sin yderst om- 
fattende Virksomhed paa andre Litteraturens Omraader. 
Hans Skuespil udgøre tre tykke Bind, af Prosafortællinger 
skrev han en Mængde; utrættelig var han som Visedigter. 
Blandt hans Viser ere adskillige gode (især Drikkeviser 
som *Der var en Gang en tapper Mand* og *Det hændte 
sig en Gang — >) ; i Portællingerne faar hans elskværdige 
humane Følelse undertiden et ganske tækkeligt Udtryk 
(* Bomhuset*, *Den danske Eneboer*) ; som Komedieforfatter 
er han bred, mat og sentimentalt deklamerende. Mere 
Betydning end hans poetiske have hans litteraturhistoriske 
Arbejder, især Ludvig Holberg som Lystspildigter og de 
Værker, han sammen med R. Nyerup udgav over Den 
danslee Digtekunsts Historie. Hans Kritik er her som overalt, 
hvor den optræder dømmende over for Poesi, maadeligt 
grundet og alt for tilbøjelig til Nøjsomhed; Værd have 
hans litteraturhistoriske Skrifter i Kraft af den Flid og 
det ordnende Overblik, hvormed han i dem har samlet en 
ikke ringe Mængde hidtil kun vanskeligt tilgængeligt Stof. 
Hans Erindringer indeholde vigtige Oplysninger om Tidens 
Udviklingshistorie. Sammen med Abrahamson og Nyerup 
udgav han 1812 — 1814 en større Samling gamle danske 
Folkeviser (fire Bind Tekster, et Bind Anmærkninger og 
Melodier); han besørgede samlede Udgaver af forskellige 
danske Digteres Arbejder, saaledes af Holbergs, Samsøes 
og Tullins, samt af P. A* Heibergs Skuespil. Ikke blot 
som Forfatter, men ogsaa ved sin Personlighed udøvede 
Rahbek stor Indflydelse. I hans Hjem, cBakkehuset>, 
samledes i en længere Aarrække en Kreds af evnerige 
Mænd, de Forfattere, der skulde bære den nye Tid frem, 
om ham og hans aandrige og fint udviklede Hustru Karen 
Margrethe (Kamma), født Heger; mange af dem have der 
faaet en Lejlighed til aandelig Udvikling, som Københavns- 
livet i den første Del af dette Aarhundrede næppe nogen 

anden Steds bød noget tilsvarende til. Rahbek levede til 
1830; i hans sidste Aar var hans Indflydelse kun ringe. 
Han var i stort og smaat en « Oplysningstidens* Mand; 
i den nye Tids Udvikling kom han ikke med.* 

Som en Digter, der, fostret af Oplysningsalderens 
Kultur, dog vokser ud over denne, medens han paa den 
anden Side ikke mægter saaledes at tage Del i det nye 
Aarhundredes stærke Rørelser, at han kan komme til at 
staa som en af dets udprægede Repræsentanter, lære vi 
Jens Baggesen** at kende. Han var født 1764 i Korsør; 
Forældrene — Faderen var underordnet Embedsmand — sade 
i smaa Kaar og evnede ikke at skaffe nogen højere Under- 
visning for den rigt begavede Dreng, hvis Fantasi til 
Dels som Følge heraf, dels vel ogsaa, fordi han efter 
sin Moders Tilskyndelse ideligt læste i Bibelen uden 
ordentlig Vejledning, udviklede sig i sygelig Retning; alt 
i sit syvende Aar. plagedes han af Religionsskrupler 
og havde inden sit niende gjort tre Selvmordsforsøg, 
dreven dertil af <ulykkelig Kærlighed*. Nogle Aar var 
han Skriverdreng hos forskellige Embedsmænd; 1777 løb 
han bort fra Hjemmet og kom ved privat Hjælp i Slagelse 
Latinskole; der begyndte han at skrive Vers og fik et 
og andet trykt. I 1782 blev han Student og maatte saa 
en Tid nære sig som Timelærer. Ofte holdt det haardt 
for ham at skaffe det daglige Brød; han tabte dog ikke 
Modet, men vedblev at skrive, snart lystigt, snart i kla- 
gende Toner; hans Vers gjorde hurtigt en Del Opsigt og 
vandt blandt andre Wessel for ham ; denne hædrede ham 
i 1785 med et i *Votre serviteur* trykt Rimbrev, hvori 
han hilste ham som sin Arvtager. Den, som i de trange 
Aar stod ham nærmest, var imidlertid Pram, der efter- 
haanden indførte ham hos sine Venner baade blandt For- 



• Et godt Udvalg af Rahbeks Skrifter er udgivet af Fr. Winkel Horn. 
** Det „Immanuel", han først i sin modne Alder føjede ind mellem 
sit For- og Efternavn, optog han efter den tyske Filosof Kant, af hvem 
han en Tid følte sig stærkt paavirket. 

fatterne og blandt de rige Adelsmænd. Da Baggesen i 
1 785 udgav sin første Bog, Komiske Fortællinger, var han 
allerede kendt i den danske Læseverden som en Digter, 
af hvem man kunde vente sig adskilligt; Fortællingerne 
gjorde megen Lykke og fortjente det ogsaa i Kraft af 
det spillende Lune, hvoraf de vare prægede, og deres 
mønsterværdige Sprog og Versbehandling; «Jeppe, et 
sjællandsk Eventyr*, er den værdifuldeste af dem med 
sin kraftigt satiriske Skildring af Forholdet mellem Herre- 
manden og den kuede Hovbonde; ^Poesiens Oprindelse* 
er et Førsøg paa spøgefuld Omdigtning af Eddafortællingen 
om Suttungs Mjød. Samtidig lod Baggesen i Tidsskrifter 
og Digtsamlinger trykke ikke blot en Del skæmtefulde 
Viser, Rimbreve og andre komiske Forsøg, men ogsaa 
adskilligt i alvorlig Stil, som det kendte cDa jeg var 
lille*. Hans Ry steg, og hans Bekendtskabskreds ud- 
videdes; især var han glad ved at færdes blandt de 
tysktalende fornemme (Reventlows, Schimmelmanns, Her- 
tugen af Augustenborg o. s. v.), til hvilke Pram skaffede 
ham Adgang, og i hvis Kredse hans Aand altid blev 
smidigere, hans Udtryksform mere sleben. Et Par Aar 
tilbragte han paa danske og holstenske Herregaarde, 
badende sig i Fornemhed og Aandrighed og behandlet 
som et forkælet Vidunderbarn, ideligt forelsket eller rettei?e 
levende i Fantasiforelskelser; disse gave ham Emner til 
erotisk sværmende Digte, der pristes højt, da de kom 
frem, og skaffede ham Navn af c Gratiernes Digter«, men 
hvis halvt bevidste Usandfærdighed det nu er let at 
gennemskue. 

Da Baggesen i 1788 kom tilbage til København fra 
sin Rundrejse, gav han sig i Færd med flere større Ar- 
bejder, af hvilke det ene, en fri Oversættelse af Holbergs 
Niels Klim (udkommen 1789) viser ham som en Mester 
i Prosaformen; det andet, den efter Wielands«Oberon» frit 
udarbejdede Operatekst Holger Danske (samme Aar), er 
et meget svagt og opstyltet Arbejde, der fremkaldte flere 
Satirer, blandt andet en vellykket Parodi (»Holger Tyske*) 

af P. A. Heiberg, ja endog en vidtløftig litterær Strid, den 
saakaldte « Holgerfejde*. Kort efter kom endnu en Opera- 
tekst, Erik Ejegod, der ikke er meget bedre, dog ikke 
saa ufrivilligt komisk som Holger Danske. Disse slette 
Arbejder skaffede deres Forfatter en Del Ubehageligheder, 
der virkede saa stærkt paa den alt i Forvejen svagelige 
Mand, at hans Venner troede det nødvendigt at skaffe 
ham ind i andre Forhold; de hjalp ham da til et Rejse- 
stipendium; paa det drog han i Foraaret 1789 Syd efter 
og blev borte til Efteraaret 1790. 

Først var han ved Badet i Pyrmont, dernæst i 
Schweitz, en kort Tid i Paris, hvor han begejstrede sig 
for Revolutionen, og derpaa atter i Schweitz; der blev 
han indført hos Naturforskeren og Digteren Albrecht von 
Haller, hvis Datterdatter Sophie Haller ban ægtede, efter 
at hans højtstillede og rige Venner havde lovet at sørge 
for hans Fremtid. Rejsen blev paa flere Maader af Be- 
tydning for ham. Han modtog Indtryk og Stemninger 
af den mest forskellige Art, lærte flere af Tysklands 
mest fremragende Forfattere at kende og levede sig saa- 
ledes ind i tysk Kultur og Udtryksmaade , at hans Na- 
tionalitet efterhaanden saa godt som aldeles udviskedes. 

Da Baggesen vendte tilbage til København, vedlige- 
holdt han Samlivet med sine Velyndere, der foruden Sti- 
pendiet og de private Tilskud havde skaffet ham en Pro- 
fessortitel; som Forfatter virkede han flittig og udgav i 
1791 sine Ungdomsarbejder, mest tidligere trykte Digte, 
hvilke han først nu samlede, som < Poesiens Oprindelse*, 
dels nye, som det langtrukne og farveløse *Emtna», det 
kostelige komiske Rimværk * Kallundborgs Krønike*, *Ja 
og nej eller den hurtige Frier* og det med saa stor Finhed 
og saa dybt Lune udførte ^Forfatterens Liv og Levned 
af hans Fætter*. I 1792—93 udkom Labyrinten, der 
maa regnes for Baggesens Hovedværk. Det er en Sam- 
ling Skildringer fra hans Udenlandsrejse, rig paa glim- 
rende Billeder af, hvad han har set og paa selvstændig 
Maade opfattet, sprudlende af Liv og Lune, ofte vel- 

gørende frisk i Tanker og Stemninger, paa andre Steder 
skæmmet af haartrukne og nægte Åandrigheder, næsten 
overalt i sproglig Henseende paa Højdepunktet af, hvad 
der kan ydes i dansk Tungemaal. 

I 1793 gik Baggesen nd paa sin anden Rejse, der 
førte ham til Schweitz, Italien og Frankrig, og paa 
hvilken han skrev adskillige tyske Digte; i Schweitz 
søgte han, fortæller han selv, «et lille Præstekald, men 
desværre kom det ham her paa tværs (det havde han 
glemt at tage i Betragtning), at han var Lutheraner**; 
paa denne Rejse studerede han, uden Tvivl meget over- 
fladisk, Filosofi. Da han i 1796 kom tilbage, overtog 
han et Embede som Viceprovst (Tilsynsmand) paa Regensen, 
men følte sig i høj Grad trykket af denne brydsomme 
Stilling, plaget, som han desuden var, af idelige Penge- 
sorger; hans fornemme Venner faldt efterhaanden fra 
ham. Allerede det følgende Aar gik han igen til Udlandet 
(Tyskland, Schweitz, Frankrig og Italien), hvor han 
mistede sin første Hustru og, efter i Mellemtiden at have 
haft mindst to Kærester, forlovede sig med en fransk- 
talende Genferinde. Da han iEfteraaret 1798 kom hjem 
efter at være bleven udnævnt til Teaterdirektør, følte 
han sig lidet tilfreds; 1799 hentede han sin anden Hustru, 
men drog alt Aaret efter igen til Udlandet, hvor han 
blev — især i Paris — til 1811; kun et Par Gange var 
han paa kortere Tid i København for at skaffe sig Fri- 
tagelse for sine Embeder og god Efterlønning samt vare- 
tage Udgivelsen af sine Skrifter. I den Tid, Baggesen 
saaledes paa ny var bosat uden for Hjemmet, udgav han 
tyske Digte som det store Epos Parfhenaas oder die Alpen- 
reise, 1804, og desuden flere af sine danske Hoved værker : 
Skæmtsomme Bimbreve (heri *Nureddin til Aladdin*), 



* Det behøver maaske ikke udtrykkeligt at siges, at Baggesen i 
Fortællingen om sine egne Forhold og Tilstande ikke i nogen synderlig 
høj Qrad kan staa til Troende. Hvad enten Historien er sand eller 
ikke, kaster dog det, at han fortæller den, Lys over Personligheden. 

Eventyr og homisJce Fortællinger, Nye blandede Digte og 
Gengangeren og han selv eller Baggesen over Baggesen, 
alle i 1807; i 1814 begyndte han i et Tidsskrift, han 
udgav, det aldrig fuldendte episke Digt Thora fra Havs- 
gaard. 

Under Baggesens store Udlændighedsperiode er det, 
at Oehlenschlæger — i sin med Aarstallet 1803 mærkede 
første Bog — bryder Vej for den nye danske Digtekunst ; 
det højst betydningsfulde Forhold mellem de to Digtere 
skal, under Omtalen af Oehlenschlæger, nærmere skildres. 
Her maa dog allerede nævnes, at Baggesen, der 1811 
forlod Frankrig for at overtage en Professorplads ved 
Universitetet i Kiel, hvorfra ban to Aar efter drog til 
København, ved Begyndelsen af Oehlenschlægers Forfatter- 
virksomhed havde stillet sig meget velvillig til denne; 
senere gik han, dels krænket i sin Selvfølelse ved at 
være stillet i Skygge af den yngre Digter, dels ogsaa 
i rigtig Opfattelse af adskillige af dennes Arbejders 
Slethed, løs paa Oehlenschlæger i en Række bidende 
Kritiker, der gave Stødet til en storartet Pennefejde. 
Baggesen fik den offentlige Mening stærkt imod sig, og 
træt og forpint af Kampen, under hvilken der paa flere 
Punkter blev gjort ham blodig Uret — som da hans i 1817 
opførte Opera Trylleharpen blev stemplet som Plagiat, — 
forlod han 1820 sit Fædreland for aldrig at se det mere. 
Sine sidste Aar tilbragte han mest i Paris, svagelig og 
ofte i Kamp med trange Kaar; han skrev et og andet, 
som det komiske Epos Adam und Eva oder die Geschichte 
des SiindenfaMs, 1 826, ogsaa nogle franske Digte ; da han 
mærkede, at Døden nærmede sig, følte han Længsel efter 
Fædrelandet og vilde hjem, men naaede ikke længere 
end til Hamburg, hvor han døde i Efteraaret 1826. 

Baggesen er paa een Gang en af de mærkeligste og 
rigest begavede, ulykkeligste og mest forfejlede Digter- 
naturer, vor Litteratur kender. Udrustet med en næsten 
enestaaende Evne til at give en hvilken som helst Følelse, 
en hvilken som helst Stemning et baade fint og kraftig 

Udtryk, herskende over alle Sprogets Tonearter som en 
Mester af højeste Bang mangler han for at blive en stor 
Digter intet — uden netop det, hvorpaa det for Digteren 
først og fremmest kommer an; Følelsens Ægthed, Per- 
sonlighedens Sandhed. Fra sin Barndom af en Fantast, 
udvikler han sig efterhaanden gennem stadig Leflen med 
Kærligheden, med Begejstringen, med Følelsen for Naturen, 
for Menneskene, for Gud til et Standpunkt, fra hvilket 
han mægter at digte sig ind i en hvilken som helst Stem- 
ning og give den et Udtryk, der kan gribe og til en vis 
Grad besnære, i alt Fald forkvakle, de ubefæstede Læsere, 
vække usunde Fornemmelser og sløve det Instinkt, hvor- 
med den ægte Poesi skal gribes. Til hvilken Grad hans 
Mangel paa Sanddruhed er bevidst, lader sig naturligvis 
ikke afgøre; i ethvert Tilfælde er den saa indgribende, 
at den virker i hans alvorligere Lyrik saa godt som 
overalt. Kun hvor han spøger eller satiriserer, er han 
fuldt ud ægte; han ser og dømmer det skæve sundt og 
klart og med glimrende Lune; hvad der staar helt uden 
for ham selv, kan han dømme og behandle. Men gælder 
det om det ligefremme Følelsesudtryk, vækker han kun 
ringe Tillid; man tror ikke ret paa Ægtheden af, paa den 
selvforglemmende Hengivelse i hans Kærlighed til Gud 
og til Naturen, til Hjemmet og til Kvinden. Hans Evne 
til at føle sandt og friskt har under hans ideligt selv- 
beskuende Fantaseren taget ubodelig Skade.* 

— I Oehlenschlægers cSanct Hansaften-Spil* fremsiger 
den kloge Papegøje en Ode til den «ædle Middelmaadig- 
hed»; Digtet er, hvad saa end Forfatteren selv har ment 
dermed, en Satire paa hele Aanden i den Tidsalder, hvis 
mest betegnende Skikkelser ere Mænd som Pram og 
Rahbek, og paa hvilke Oehlenschlæger saa mægtigt bidrager 
til at gøre en brat Ende. Det attende Hundredaars 
sidste Halvdel er i Danmark en Smaalighedens og Middel- 
maadighedens Periode. Kristendommen er næsten overalt 



* Baggesens danske Værker ere udgivne af A. Baggesen. 

fortrængt af et Fritænkeri, hvis «frie Tænkning* i de 
fleste Tilfælde viser sig saa overfladisk, at den i Virke- 
ligheden er aandelig Tomhed; Digtekunsten er tagen i 
en tør Moral- og Nyttelæres, en gold Snusfornuftigheds 
Tjeneste; hvad man i Tiden kalder Filosofi, er i Regelen 
lidet andet end den Slags Betragtninger, der nu til Dags 
findes i gode « danske Stile* af modnere Skoledisciple. 
Det er allerede omtalt, at Tiden saa godt som aldeles 
mangler Evne til at skelne mellem ægte og uægte, 
at den tager poetisk Messing som Sanders < Niels' Ebbe- 
sen* og Frankenaus * Kristian sborg Slots Ruiner* for 
lødigt Guld, medens dens største Digter, Ewald, er og 
bliver upopulær; sondre mellem Dansk og Udansk kan 
den heller ikke. Enkelte Mænds Virken for sand og 
ægte dansk Folkeligheds Fremme forstaas ikke af Mæng- 
den; man harmes over Tyskeriet under Bernstorff og 
Struensee og jubler over « Indfødsretten* væsentlig af 
praktiske Hensyn, men ved intet om, at dansk Nationalitet 
er noget i og for sig afsluttet og omgrænset, noget væ- 
sentligt andet end tysk — aner næppe, at den er noget 
for sig gyldigt, der ikke giver sig Udtryk hist og her, 
men i alle Folkets afgørende aandelige Rørelser. Den 
Stræben efter og Raaben paa Frihed, der gør sig gæl- 
dende, er i Hovedsagen en Frugt af Paavirkning fra 
Frankrig; hos Folket som Masse er der endnu liden 
Frihedstrang. Folket er mod Aarhundredets Slutning — 
trods alt, hvad der er gjort for Almenoplysning, for de 
« lavere* Stænders Ligestilling med de chøjere«, for Ind- 
førelse af friere Forhold i Pressen — i Færd med at falde 
i Søvn. Saa kommer Vækkelsen med det nye Hundredaar. 
Den anden April 1801 tvinger Englændernes Over- 
fald Befolkningen til at samle sig som Folk ; Aaret efter 
staar Oehlenschlæger som den nye Tids banebrydende 
Sanger. 

Den Oehlenschlæger-Grundtvigske Tidsalder. 

1800—1870. 



For anden Gang i vort Fædrelands Historie vækkes 
en Litteraturperiode, som vi give Navn ikke efter en 
enkelt indgribende Tildragelse eller efter det Karakter- 
mærke, Tidsalderens Aandsliv bærer. Som Holbergs Virken 
giver Litterataren i Danmark i første Halvdel af attende 
Hundredaar dens væsentlige Betydning, saaledes faar vor 
Litteratur fra Indgangen af dette til op imod vore Dage 
det afgørende Præg ved, hvad der udrettes af de to 
Mænd, efter hvem vi have nævnt Tidsald&en. 

Adam Gottlob Oehlenschlæger fødtes den 14de 
November 1779 paa Københavns Vesterbro: Forældrene 
vare af tysk Byrd; Faderen Organist, senere Slots- 
forvalter paa Frederiksberg. Der tilbragte Drengen sine 
tidligste Aar med Leg i Slottets Sale og i de vidtstrakte 
Haver, som omgive det, senere ogsaa med Morskabs- 
læsning; Robinson og Eventyrene i Tusind og een Nat, 
Holbergs Komedier og Ewalds Sørgespil faldt ham tidligt 
i Hænderne, og med dem og andre Bøger levede han et 
hyggeligt og fornøjeligt Barndomsliv, inden der endnu 
ret var tænkt paa at skaffe ham nogen regelbunden Under- 
visning; Faderen havde daarligt Raad til at holde ham 
i Skole. Saa hændte det— han var dengang tolv Aar 
gammel — , at han blev kendt med Digteren Edvard Storm, 
der var Inspektør ved Efterslægtselskabets Skole; Storm 
skaffede ham en Friplads i denne, og han modtog nu i 
fire Aar almindelig Realundervisning, samtidigt med at 
han vedblev ivrig at dyrke Morskabslæsningen. Vers 
skrev han alt fra sit niende Aar, men de vare ikke egnede 
til at vække store Forhaabninger; en af hans største 
Glæder var at spille Komedie med jævnaldrende Venner; 
Stykkerne lavede han for en Del selv. 

Da han seksten Aar gammel kom ud af Skolen, blev 



141 

det vedtaget, at han skulde sættes til Handelen, og der 
gjordes Aftale med en Købmand, som skulde tage ham 
paa sit Kontor; heraf blev der dog intet, og han be- 
gyndte at læse til Studentereksamen. Det gik imidlertid 
kun smaat hermed, og længe varede det ikke, før det 
blev ham helt uudholdeligt at slide sig igennem Horats's 
Oder og den latinske Oversættelse af Pauli Breve; Klas- 
sikerne bleve stadigt forsømte til Fordel for Lafontaines 
Bomaner, Komediebøgerne og Digtene; saa brød han 
endelig overtvært, lod de gamle Romere og Grækere helt 
fare og meldte sig ved Teateret for at blive Skuespiller. 
Forsøget lykkedes for saa vidt, som han virkelig kom 
til at optræde paa Scenen; det var imidlertid mest smaa 
Boller, han kom til at spille, og dem har han næppe 
skilt sig synderlig godt ved; snart gik det op baade for 
ham selv og andre, at han var kommen ind i et urigtigt 
Spor. Imidlertid havde han lært de to senere saa navn- 
kundige Brødre Hans Christian og Anders Sandøe Ørsted 
at kende. De tog sig af ham, og efter at han havde 
sagt Skuepladsen Farvel, hjalp de ham saa godt paa Gled 
med de genoptagne Studier, at det lykkedes ham at blive 
Student i Aaret 1800. 

Han læste nu en Tid til juridisk Embedseksamen, 
men snart drog Omstændighederne og hans egen Tilbøje- 
lighed ham i anden Retning. Universitetet bavde udsat 
en Prisopgave: «Var det gavnligt for Nordens skønne 
Litteratur, om den gamle nordiske Mytologi blev indført 
og almindeligt antagen i Steden for den græske ?» Denne 
Opgave besvarede Oehlenschlæger med en Afhandling, 
der til en vis Grad kan nævnes som Programmet for 
en væsentlig Del af hans senere Digtervirksomhed: Den 
nordiske Mytologi har for den nordiske Digter den Fordel, 
at den hidtil er ubearbejdet, at den altsaa lader sig op- 
fatte med al Personlighedens Friskhed; den aabner ham 
en helt ny Verden, rig paa storartede, evigt skiftende 
Billeder, en Fantasiverden, der har det Hovedfortrin, ♦ at 
den er nordisk*. Afhandlingen er, som det fremg&ax «1 

det her sagte, naiv i sin Form, men netop ved denne 
sin begejstrede Naivetet er den henrivende skøn og i høj 
Grad karakteristisk for Oehlenschlæger. Der er ingen 
Tvivl om, at dette Arbejde — for hvilket han vel ikke 
fik Prisen, men dog «hæderlig Omtale* — har gavnet 
Digterens Udvikling langt mere, end det i og for sig har 
virket til i Folket at lægge Grund til en sundere Op- 
fattelse af nordisk Gudelæres evige Værd og Mening; 
det tvang ham altid dybere ind paa et Emne, der senere 
skulde blive saa afgørende for hans Kunst, styrkede hans 
Kærlighed til og formede hans Fantasiopfattelse af de 
nordiske Gude- og Helteskikkelser. 

Digte havde Oehlenschlæger som alt sagt skrevet 
fra sin tidlige Barndom; fra 1799 begyndte han at lade 
dem trykke i Blade og Tidsskrifter; det tidligst offent- 
liggjorte er en Fortælling paa Vers, en mat Efterligning 
af Wessel. Slaget paa Reden den 2den April 1801 gav 
ham Stof fil forskellige Digtninger, deriblandt Anden 
April 1801, een dramatisk Situation » — et lille Syngespil 
i Thaarups Stil og i Hovedsagen hverken ringere eller 
bedre end dennes tilsvarende Arbejder, om der end i 
Versklangen hist og her (som i Sangen c Nu Hurra, I 
søvante Gutter*) er en kraftigere og mere oprindelig 
Tone end den, Tiden var vant til at høre. Dette Digt 
udkom 1802; i samme Aar falder hans Livs store Vende- 
punkt. 

Oehlenschlæger skriver sig vel endnu i 1802 «Stud. 
jur.», men har dog uden Tvivl alt den Gang bestemt 
sig til at leve for Digtekunsten. Han havde gjort Aftale 
med en Forlægger om Udgivelsen af et Bind Digte, 
havde en nordisk Fortælling, «Erik og Roller*,* under 
Pressen og et Sørgespil om Harald Haarfager under For- 
beredelse. Hvordan disse Arbejder have set ud, kan 
man nu ikke sige noget afgjort om; rimeligt er det vel, 
at de gennemgaaende have været i Stil med, hvad Tids- 



Denne blev senere omarbejdet til et Led af „Hroars Saga". 

alderen alt kendte: Samsøes nordiske Fortællinger og 
Tragedie, tildels maaske ogsaa med Baggesen, der, da 
han i 1800 forlod Danmark, havde efterladt den unge 
lovende Digter «sin danske Lyra». I alt Fald vrager 
Oehlenschlæger selv det allermeste af det, fra det Øje- 
blik, han ret er kommen til Forstaaelse af sin egen Digter- 
natur og af de Erav, han kande og burde stille til sig 
selv. At dette skete saa let og saa hurtigt, skylder vor 
nyere Litteratur Henrik Steffens. 

Denne mærkelige Mand var født i Stavanger 1773; 
som seks Aars Dreng kom han til Danmark og blev sytten 
Aar gammel Student ved Københavns Universitet, hvor 
han hurtigt udviklede sig til en dygtig Botaniker og Mi- 
neralog. I 1798 rejste han, efter i nogle Aar i Kiel at 
have holdt Forelæsninger over Naturvidenskaberne, med 
offentlig Understøttelse til Tyskland. I Jena blev han 
en af Schellings begejstrede Tilhørere; under denne frem- 
ragende Filosofs Vejledning fæstnede han sin Opfattelse 
af Forholdet mellem Natur og Aand, af Aanden i Na- 
turen, af Meningen med det skabte og Sammenhængen 
mellem Enkelthederne — den Sammenhæng, han hidtil kun 
drømmende i uklar Naturtilbedelse havde anet; der lærte 
han at kende den tyske romantiske Digtning, som just 
da var i Færd med at kæmpe sig frem med sin Hævden 
af Poesiens og Livets aandelige Enhed. Da han i 1802 
var vendt tilbage til København, boldt han offentlige filo- 
sofiske Forelæsninger, der i alle aandeligt bevægede Kredse 
vakte stærkt Røre, og »som fik saa meget at sige for 
netop de Mænds Udvikling, der snart skulde staa som 
den nye Tids Bærere. * Steffens's glødende og begejstrede 
Veltalenhed øvede en umaadelig Virkning paa det dvaske 
og aandsforladte Samfund, han brød ind i med sine nye 
Ideer, som han hævdede med en hidtil ukendt Hensyns- 
løshed. Man forbavsedes over den rige Fylde af Tanker, 
der vældede ud af ham, og man kom snart paa det rene 
med, at dersom den Aand, han forkyndte, gik af med 
Sejren, vilde ikke meget af det hidtil gældende Syn ^sa* 

Livet faa Lov at bestaa. Oplysningstidens golde Idealer 
sprang i Stykker for cLynildsmandens» dristige Slag, og 
der aabnede sig for Tilhørerne en helt ny Verden med 
andre Begreber og andre Idealer end dem, man saa 
længe i døsig Selvtilfredshed havde ladet sig nøje med. — 
Det var ude med den golde Rationalisme og flade Nytte- 
lære.* For Oplysningens Tidsalder havde Verdensordenen 
og Tilværelsen væsentlig set været meningsløs. Steffens 
var hos os den første, der gav en Antydning af, at alt 
er Enhed i Aand og Sandhed — at Naturen er uendelig 
Sammenhæng, som al Aandens Gerning stræber til samme 
Maal — , at der ikke gives nogen uopløselig Modsætning 
mellem Digtning og Sandhed. — Steffens ønskede fast 
Plads som Lærer ved Københavns Universitet, men kunde 
ikke opnaa en saadan; man havde jo Rahbek. I 1804 
gik han atter til Tyskland, hvor han var Professor ved 
forskellige Universiteter, først i Halle, sidst i Berlin; 
der døde han 1845. Mellem hans talrige Skrifter kunne 
her nævnes Indledning til fihsofisJce Forelæsninger 1803, 
der bragte Hovedtankerne fra Forelæsningerne ud i videre 
Kredse, samt det vigtige selvbiografiske Skrift Was ich 
erlebte, ti Bind, 1840 — 44 (oversat paa Dansk af Schalde- 
mose), med dets rige kultur- og litterærhistoriske Oplys- 
ninger, desuden flere interessante Romaner som «De 
fire Nordmænd* og ^Familien Walseth og Leith*. 

Alt før de omtalte Forelæsninger, blandt hvis Til- 
hørere vare Grundtvig, Mynster, Brødrene Ørsted, Schack 
v. Staffeldt og St. St. Blicher, feleve holdte, var Oehlen- 
schlæger traadt i nært Forhold til Steffens. Det afgø- 
rende Møde mellem dem fandt Sted i Sommeren 1802. 
Den unge Digter havde vel tidligere været kendt med 
den «tyske Doktors* Udtalelser, men havde nærmest følt 
sig foruroliget, til Dels endog forarget af disse; hvad 
Steffens havde læst af Oehlenschlæger, havde givet ham 
det Indtryk, at denne maatte være en aldrende Pedant. 
Nu lærte de hinanden bedre at kende. Oehlenschlæger 
gæstede Steffens og var i Samtale med ham fra den ene 

Dags Formiddag Kl. 11 til den næste Morgen Kl. 3. 
Heftigt bevæget gik Oehlensehlæger hjem; nu var han 
« omvendt*. Nu var Digtekunsten ham ikke længere 
Udøvelsen af en skøn Leg, men en Livssag, en Saligheds- 
sag, hvorpaa hele hans Personlighed skulde sættes ind. 

Saa skrev han — Dagen efter Samtalen med Stef- 
fens — sit første fuldt ud ægte Digt: Guldhornene, der 
til fjerne Tider vil staa i Herlighed og Glans som vor 
unge nationale Digtnings Morgenstjerne. Det er en dyb- 
sindig Allegori,* klart og mægtigt i sin ægte nordiske 
Stemning, stort i Billederne, det friskeste Udtryk for en 
oprindelig Digternaturs ærefrygtsfulde Kærlighed til Nor- 
dens Aand — en Kærlighed lig den, Guderne i Digtet 
lønne med de herligste Klenodier, som skænkes ede 
sjældne faa», der fatte Aanden i Historien og i Naturen, 
— Gaver, som atter forsvinde i Aandløshedens Dage. 
Oehlensehlæger læste « Guldhornene* for Steffens, og nu 
hilste denne ham med Digternavnet. 

Det er en Selvfølge, at den, som havde skrevet 
« Guldhornene c, ikke kunde vedkende sig Forfatterskabet 
til Poesier, fostrede af det attende Aarhundredes Aand: 
Oehlensehlæger tilintetgjorde, hvad der var trykt af tErik 
og Boller*, samt næsten alle de Digte, han havde fær- 
dige til Udgivelse, men bragte sin Forlægger i Steden 
derfor en ny Samling Poesier, der udkom (med Aarstallet 
1803) ved Udgangen af Aaret 1802. Sjældent har nogen 
Litteratur set et stærkere og mere pludseligt Gennem- 
brud af et fremragende Geni, end Tilfældet var i disse 
Digte. Hermed skal dog ikke være sagt, at alle Sam- 
lingens Bestanddele ere gode; enkelte af dem, som *Sig- 
vald og Thora* og t Anelsen*, tage sig endog helt parodiske 
ud med deres hjertebrækkende Udtryk for en overspændt 
Følelse. Men selv disse ere med alle deres Underlig- 



* De to store Guldhorn fandtes ved Møgeltønder i 1689 og 1784; 
1802 blere de stjaalne fra „Kunstkammeret" og smeltede. — Qode Efter- 
ligninger af dem findes nu paa det oldnordiske Museum. 

S. Muller: litteraturhistorie. ^ 

heder Vidnesbyrd om ægte Digteraand, om overstrøm- 
mende Evne til at male et Billede og vække en Stem- 
ning; om dem kan det med Rette være sagt, at «der 
er flere Kræfter i hans [Oehlenschlægers] Bærme end 
i de andres Førstedraaber*. Til flere af Romancerne 
havde Digteren laant Emner fra Middelalderens Folke- 
digtning, — * Løveridderen* , <EMehøjen», *Valravnen» og 
« Rosiner Havmand* — , men overalt har han bragt disse 
med fald kunstnerisk Frihed; de ere lagte til Grand for 
farveglødende romantiske Digte, helt nye i deres Form 
og gribende Stemning. Ved Siden af Guldhornene, der 
nu blev trykt for første Gang, maa som Perlen blandt 
de mindre Digte nævnes det mægtige Kvad « Hakon 
Jarls Død* ; her er for første Gang i den nyere Litteratur 
en nordisk Kæmpe malet, her klinger for første Gang 
den dybe, alvorsfulde Klage over, at « Oldtidens Luer* 
ere slukte. Sidst i Samlingen staar det lyrisk-dramatiske 
Sanct Hansaften-Spil. Denne Digtning er baaren af den 
fyldigste naturromantiske Stemning; vidunderligt smelter 
Billedet af de unge elskende sammen med den Baggrund, 
hvorpaa det er malet, den friske, duftende Bøgeskovs 
dæmrende Skygger; Kærlighedens Gud bliver eet med 
Aanden i al Skabningen. Grundtonen i Digtet er den 
milde Glæde over Naturen og al Livets Herlighed og 
Fylde, men ved Siden af den klinge andre Strenge med 
Udtryk for Visheden om Sejren over den gamle Tid med 
dens Poesiforladthed og Vansmag; som den sunde digte- 
riske Opfattelse af Natur og Menneskeliv forherliges i 
Versene til Perspektivkassens Billeder, i «De kørende » 
og i Slutningsstykkerne med Egetræet, St. Hansormen 
og Sangfuglene, saaledes satiriseres i « Poppes » Dekla- 
mationsscene, i Marionetkomedien og paa flere Steder 
over den fantasiløse Fornuftdigtning. Bogen blev af den 
gamle Skoles Mænd regnet for et Udslag af udskejende 
Vildskab og Overmod; i det hele modtoges den dog som 
Varsel om noget nyt og stort. Det var, som om det 
Folk, der havde hørt Kanonerne tordne i Kongedybet, 

nu følte Trang til en kraftigere aandelig Føde end den, 
som bødes af Tidens almindelige Poeter. 

I Aarene 1803 — 1804 lod Oehlenschlæger kun lidet 
offentliggøre, men arbejdede des mere; i 1803 lod han 
dog «Første Sang af Edda*, Spiren til Nordens Guder, 
trykke; 1804 indbød han til Subskription paa en Række 
« Samlinger af den nordiske Middelalders skønne Litte- 
ratur*, der skulde indeholde Oversættelser af islandske 
Sagaer samt et Udvalg af Folkeviserne. Rimeligvis har 
han været en Del optagen af Forberedelserne til dette 
Arbejde, hvoraf imidlertid intet blev udgivet. I 1805 
udkom to Bind Poetiske Skrifter, af hvilke det første 
foruden det lystige Syngestykke Frejas AUer indeholdt 
en Mængde mindre Digte i forskellig Toneart, det andet 
Vavlundurs Saga og Aladdin. Med Hensyn til Folkets 
Dom over dets store Digter bleve disse Arbejder af af- 
gørende Betydning; fra nu af var han fuldt godkendt 
som den, med hvem ingen i Tiden kunde lignes. Det 
vigtigste Indhold af de to Bind hører til Oehlenschlægers 
ypperste Frembringelser; det bærer Vidnesbyrd om en 
uhyre Udvikling i Henseende til Fantasiens Styrke som 
til Formens Klarhed. Svagest er « Frejas Alter* , et 
Arbejde, hvortil Digteren nærede en ulykkelig Kærlig- 
hed, og som han senere omarbejdede, uden at det dog 
lykkedes ham at faa Skik paa det; i enkelte Partier 
er det ganske pudsigt, ligesom det indeholder »et Par 
fortræffelige lyriske Digte, men gennemgaaende er dets 
Lystighed barnagtig, dets Form kejtet. Blandt Digtene 
i første Bind findes Mesterværker som det klangfulde 
• Uffe hin Spage*, det melodisk sværmende ^Eventyret i 
den fremmede Stad*, de vemodsfuldt skønne Mindedigte 
over Ewald, WiedeweUt og Wahl, dernæst de to større 
Digtkredse *Langelandsrejsen» og *Jesu Kristi gentagne 
Liv i den aarUge Natur*. I den første giver Mesteren 
en broget Række Billeder af, hvad han har set paa sin 
Rejse fra København til Rudkøbing, hvortil han drog for 
at gæste Familien Ørsted; mellem 3am\ta£«e& Ysftta&g£&fe 

Stykker kunne nævnes « Morgenvandring », det ædleste 
Udtryk for den reneste og sandeste Naturbegejstring, og 
*Thorsing» med dets Forherligelse af Danmarks store 
Søkriger. «Jesu Liv» er et Forsøg paa at opfatte Na- 
turens Liv som et Sindbillede paa Frelserens. Set i og 
for sig — fra et Synspunkt, der holder Spørgsmaalet om 
det rent kristelige ude som noget her uvedkommende — 
er det af stor Skønhed; mange af Digtene høre til det 
finest følte og mest melodisk klingende, Oehlenschlæger 
har skrevet. — Til « Vavlundurs Saga* er brugt et lidet, 
dunkelt Fragment i den poetiske Edda; herover har Dig- 
teren bygget et Arbejde, der i adskillige Partier staar den 
ægte Sagastil, som den fremtræder i sin skønneste Skik- 
kelse, meget nær, medens det i andre, hvor Digtningens 
udprægede Symbolik kommer stærkest frem, fjerner sig 
fra denne. Til € Aladdin eller den forunderlige Lampe* er 
Emnet taget fra et af Tusind og een Nats Eventyr; 
Skuespillet blev et af Digterens i mere end een Hen- 
seende rigeste Værker; ingen Steds i hans Poesi møde 
vi en saa overstrømmende og dog saa kunstnerisk be- 
hersket Fantasifylde, ingen Steds en mere henrivende 
Stemningsmagt. Billederne skifte i broget Vrimmel, snart 
prægede af det pragtfuldeste Lune, snart med et Skær 
af svulmende Ejærlighedslyrik, nu vækkende ved deres 
Storhed og Kraft, til andre Tider vuggende i mildt Vemod 
og uendelig Længsel. « Aladdin » er efter sin Grundtanke 
Lykkens Komedie. Lykken tilhører den af de gode 
Magter velsignede; den kommer ukaldet, men kun til 
den, hvis Aand er frisk nok til, at han kan gribe den i 
det rette Øjeblik, ren og stærk nok til, at han mægter 
at holde den fast. — At Digteren i Aladdin har givet et 
Billede af sin egen lykkelige Natur, er der ofte nok 
gjort opmærksom paa; selv er han mellem de første, der 
omtaler Forholdet: « Havde jeg ikke selv i den hos mig 
opdagede Digterevne fundet en forunderlig Lampe, der 
satte mig i Besiddelse af al Verdens Skatte? Og Fan- 

tasien var mig en Ringens Aand, som bragte mig, hvor- 
hen jeg vilde. » 

Kort efter, at de cPoetiske Skrifter* vare udkomne, 
drog Oehlenschlæger ud paa sin første Rejse. Først 
gæstede han sin Yen Steffens i Halle og tilbragte hos 
ham et halvt Aar, rigt paa Udvikling og digterisk 
Frembringelse; i Halle fuldførte han foruden adskillig 
Lyrik — som * Hjemve* med dets dybe Længselsudtryk 
— sin første og ypperste Tragedie, Hakon Jarl, dette 
herlige Billede af Kampen mellem Hedenskab og Kristen- 
dom i Nord. Det er aabenbart, at Digteren under Ud- 
arbejdelsen har været greben af den samme Følelse, der 
i Digtet « Hakon Jarls Død* havde fremkaldt Slutnings- 
strofen med dens resignerede Suk over, hvad Kristen- 
dommen maatte gøre Ende paa — : «i Steden for Lundens 
ærværdige Minder man idel Kirker og Klostre finder* — ; 
Jarl Hakons Skikkelse staar ogsaa i Tragedien som den. 
Læseren føler sig stærkest dragen til; mod hans er Olaf 
Trygvesøns kun svag. For øvrigt er «Hakon Jarl* i 
Henseende til stærk og klar Karaktertegning Oehlen- 
schlægers mest fremragende Skuespil; ogsaa i Henseende 
til hele sin Bygning, til Fynd og Skønhed i Replikerne 
staar det højere end alt, hvad han senere fik udført til 
Brug for Skuepladsen. Trykt blev det først i 1807, men 
da var det alt udbredt i Afskrifter og agtet som et 
Digterværk, der stærkere end noget tidligere fremkommet 
gav Genlyd fra det gamle Nordens Storhedsdage. 

Fra Halle drog Oehlenschlæger til Weimar, hvor han 
levede nogle Maaneder i daglig Omgang med Goethe, 
for hvem han oversatte Aladdin og andre af sine Digter- 
værker; derfra gik han til Dresden og fuldendte der 
Sørgespillet Baldur hin Gode. Dette storstilede, alvors- 
tunge Digterværk blev til under Indflydelse af de old- 
græske Tragikere, hvem Oehlenschlæger først nu lærte at 
kende; det er skrevet i deres Versemaal og efter antik 
Brug med indlagte Korsange. I Grundtræk som i Form 
hører *Baldur» til Digterens allerbetydeligste Erost- 

bringelser. Myten er opfattet med uendelig Dybde og 
gribende Simpelhed; hvad V ersbehandlingen vedrører, — 
og Digteren havde her at løse en af de vanskeligste Op- 
gaver, der kan stilles — , har Tragedien faa Sidestykker 
i Verdenslitteraturen. 

Rejsens næste Maal var Paris, hvor han opholdt sig 
fra Efteraaret 1806 til Sommeren 1808, omgikkes venligt 
med Baggesen og skrev Tragedierne Palnatoke og Aksel 
og Valborg. I det først nævnte er Stilen noget mindre 
frisk, mere deklamerende end i c Hakon Jarl*; dog ind- 
tager det ved sin farverige Skildring af den djærve 
Hedningekæmpe, der staar saa ren og stor over for de 
underfundige Kristne, ved sit hele ædle Tonefald og sine 
mange virkningsfulde Billeder af Sammenstødene mellem 
det gamle og det nye en fremtrædende Plads mellem Dig- 
terens Værker; « Aksel og Valborg* giver paa Grundlag 
af en af de skønneste nordiske Folkeviser en følelsesfuld 
romantisk Skildring af Liv ført og endt i trofast Kær- 
lighed. Fra Paris hjemsendte Oehlenschlæger sine Nor- 
diske Digte, der bleve trykte 1807; Samlingen indeholder 
foruden * Hakon Jarl »og «Baldur hin Gode* den myto- 
logiske Sangkreds Thors Hejse til Jotunhejrn. Alt fra 
den Tid, da han arbejdede paa sin Prisafhandling, havde 
han tænkt paa at bruge Eddasangene og Sagnene i 
« Snorres Edda* som Grundlag for en større, sammen- 
hængende Digtning, og i 1803 havde han, som alt med- 
delt, givet en Prøve paa, hvorledes han tænkte sig Ar- 
bejdet udført: nu blev altsaa et større Afsnit af det 
fuldendt for siden at føres videre i c Nordens Guder*, 
c Thors Rejse* kan ikke, som Heiberg anbefaler, og som 
det endnu jævnlig sker, bruges til at lære Mytologi af; 
dertil er der for mange af Digterens egne frie Opfin- 
delser i det, og dertil er dets hele Farve for lidet old- 
nordisk; ved dets Fremkomst var der endnu ingen Steds 
nogen ret Opfattelse af, hvad der i Sandhed maa forstaas 
ved gammel nordisk Aand og Tone. I og for sig er det 
imidlertid et højst betydeligt Værk, herligt formet og 

overalt mærkeligt ved sine Udslag af rig og selvstændigt 
skabende Fantasi. 

Fra Paris drog Oehlensehlæger til Schweitz, hvor 
han i nogen Tid var Gæst hos den navnkundige franske 
Forfatterinde Madame Stael og lærte mange fremragende 
Digtere og Videnskabsmænd, mest tyske, at kende; der- 
fra til Rom. Her digtede han Sørgespillet Gorreggio^ som 
blev skrevet paa Tysk. Allerede tidligere havde han 
prøvet paa ved Oversættelser at bane sig Vej ind i den 
tyske Litteratur, men uden synderligt Held; med Cor- 
reggio, der først efter hans Hjemkomst til Fædrelandet 
blev oversat paa Dansk, gik det ham ikke synderligt 
bedre. Det indeholder trods sin matte og lige saa usand- 
synlige som uhistoriske Slutning og trods sit hele noget 
sygelige Præg store Skønheder, men disse bleve for en 
Del udviskede under Kampen med det fremmede Sprog, 
hvilket Digteren med al sin Flid og Øvelse aldrig 
naaede at skrive med en indfødts Friskhed. Stykket 
vandt vel nogen Yndest i Tyskland, men blev dog kun 
kort Tid nogenlunde jævnligt opført. 

Mod Slutningen af Aaret 1809 kom Oehlensehlæger 
hjem og blev kort efter udnævnt til Professor i Æstetik 
ved Universitetet, en Post, for hvilken han, der mindst 
af alt var kritisk anlagt, lidet egnede sig; han blev ved 
den imidlertid sat i Stand til at føre et nogenlunde sorg- 
frit Liv og til at gifte sig; hans Hustru hed Christiane 
Heger og var en Søster til Kamma Rahbek. 

I de første Aar efter sin Hjemkomst stod Oehlen- 
sehlæger med fuldt Ry som Nordens største Digter. Hans 
Anseelse som saadan syntes grundmuret, hans Selvtillid 
og hans Tro paa sit Genis Ufejlbarhed i stadig Stigen. 
«Palnatoke» udkom 1809, * Aksel og Valborg* det følgende 
Aar; begge virkede de til at øge hans Hæder. I 1811 
udgav han foruden den danske «Correggio» første Del af 
sine Digtninger, der tillige med det aandfulde, men rig- 
tignok i et paafaldende mangelfuldt Sprog fortalte øster- 
landske Eventyr «Aly og Gulhyndy* indeholdt mindre 

Digte, deriblandt saa fortrinlige Ting som *De tvende 
Kirketaarne* , « Harald Hildetand* og « Ewalds Grrav»; anden 
Del kom 1813 med fem smaa Prosafortællinger, blandt 
hvilke tBeichmuth von Adocht» er den mest vellykkede. 
Men netop i disse og de nærmest følgende Aar var det, 
at Oehlensehlæger, der stærkere end nogen anden dansk 
Digter havde vist sig i Besiddelse af Aandens herligste 
Gaver, han, der i Kraft af sin dybe Begejstring og sin 
svulmende Fantasi havde vakt Folket til Sans for og 
Kærlighed til Nordens Aand og dens store Minder, til- 
lige paa en i Litterataren næsten enestaaende Maade 
lagde sin Mangel paa Selvkritik og paa Evne til at be- 
herske sit Talent for Dagen. I den Virksomhed, han ud- 
folder fra sit tredivte Aar til sin Død, skifter det ædleste 
og skønneste i broget Bække med det rent stymperagtige; 
herlig og stor, saa længe den rette Begejstring er over 
ham, er han, naar han rolig sætter sig til Skrivebordet 
for at arbejde som * Kunstner*, i Stand til at yde det 
mest forkastelige; et mere umiddelbart, af Indskydelser 
mere afhængigt Geni kender Historien næppe. I Aarene 
1811 — 1814 udkom saaledes foruden de nævnte Digter- 
værker først Syngestykket Fatruk, et meget maadeligt 
Arbejde, dernæst den som Helhed matte og usande Tra- 
gedie Stærkodder, saa et fuldkommen mislykket Forsøg i 
komisk Stil, det rimede Lystspil Kancmfughn samt den 
smagløse dramatiske Idyl Ærlighed varer længst. Tragedien 
Hugo von Ekeiriberg kunde til Nød gælde for en Parodi 
paa tyske Spektakelstykker; i Operateksterne Ludlams 
Hule (1813) og Røverborgen (1814) blev sund Sans traadt 
under Fødder med en næsten utrolig Hensynsløshed. En 
Tid saa det ud, som om Aladdin havde tabt Lampen af 
sin Haand; hans Forsøg paa at herske over Aanderne 
uden dens Hjælp drog Straffen ned over hans Hoved. Og 
Nureddin udeblev ikke. 

Med dette Navn havde Baggesen selv kaldt sig, da 
han efter Læsningen af den endnu utrykte « Hakon Jarl* 
i Efteraaret 1806 tilskrev Oehlensehlæger sit skønne 

Rimbrev, hvori han hilser ham som « Danmarks Melpo- 
menes største Digter*. I «Nureddin til Aladdin* ydede 
Baggesen den yngre Kunstfælle, til hvem han hidtil ikke 
havde staaet i noget helt godt Forhold, fald Hyldest som 
det straalende, umiddelbare Geni, der uden at søge havde 
fundet, hvad den ældre utrættelig havde arbejdet for at 
naa ; han bød ham Haanden til ærligt Broderskab og tro- 
fast Samarbejden. Oehlenschlæger svarede kort efter i 
et Bimbrev, hvori han vel tog imod Baggesens Venskab, 
men dog viste sig pirrelig krænket over, at denne havde 
villet give ham Raad; Baggesens med stor Eunst affat- 
tede Svar herpaa var atter imødekommende og hyldende. 
Et halvt Aarstid efter, at denne Brevveksling havde 
fundet Sted, traf de to Digtere sammen i Paris og levede 
der som gode Venner, men da Baggesen i 1813 atter tog 
Ophold i København, efter at Oehlenschlæger havde ud- 
givet adskilligt mislykket, naaede Spændingen mellem de 
hinanden saa modsatte Digternaturer en saadan Styrke, 
at <Jer ikke var Mulighed for nogen endelig Udsoning. 
Det er den navnkundige « Baggesen -Oehlenschlægerske 
Fejde*, der tager sin Begyndelse for at fortsættes i en 
Bække af Aar, stadigt under Folkets spændte Opmærk- 
somhed og ivrige Deltagelse og under en Ophidselse af 
Sindene, der førte til stor Hensynsløshed og Partiskhed 
fra begge Sider. Den vaktes af Baggesen. Vanskeligt 
eller vel snarere umuligt er det til fulde at gøre Bede 
for dens dybere Grund; de, der mene, at Baggesen faldt 
over Oehlenschlæger, dreven alene af Avind, have uden 
Tvivl lige saa lidt Bet som de, der tro, at han frem- 
kaldte Striden, ene tilskyndet af ren Kærlighed til Digte- 
kunstens hellige Sag. Baggesen er en underligt sammen- 
sat Natur; det er over for ham ikke muligt altid at af- 
gøre, hvor den ægte Begejstring holder op, og hvor den 
tilfantaserede begynder. Sandheden er vel den, at han, 
mere end halvvejs i Tro paa sin Doms Retfærdighed og 
paa sin uegennyttige Stræben for den gode Sag, gerne 
har grebet en ypperlig Lejlighed, der bødes ham^ til *fc> 

komme den til Livs, hvem han knn nødtvungen og med 
Bitterhed i Hjertet maatte kende for den overlegne — 
at han i Kampen har Eet i det enkelte, det udvortes, 
Uret i det personlige, det grundvæsentlige. 

I December 1813 lader Baggesen i Tidsskriftet «Dan- 
nora» indrykke en Kritik af « Hakon Jarl*, hvori han 
endnu ved Siden af alvorlige Indvendinger udtaler sin 
varme Beundring for dets Digter; ogsaa i den 1814 trykte 
Kritik af «Correggio» bliver Oehlenschlæger behandlet 
med fuld Agtelse. Men da «Hugo von Rheinberg» blev 
taget under Behandling, var det ude med Freden; kort 
efter kom i et Blad, Baggesen selv udgav, en hadefuld 
Satire (cPindsvinet») over «A sagalten* Oehlenschlæger 
og hans Venner, i Efteraaret 1814 den blodige Sønder- 
lemmelse af « Røverborgen* og endelig den anerkendende 
Kritik af « Aksel og Valborg, dette herlige, alle danske 
Hjerter fortryllende bedste Værk af vor des værre alt 
for tidligt, alt for blindt og alt for barnagtigt forgudede 
Digter* . Endnu tog ingen til Genmæle paa Oehlensehlæ- 
gers Vegne, og da denne i December udgav sin Helge, 
gik Angrebene paa ham for en Tid i Staa. I Helge have 
vi atter den gamle Oehlenschlæger, frisk og glimrende 
farverig i de klangfulde Romancer, stor og alvorsfuldt 
manende i den til Bækken af disse knyttede Tragedie 
« Yrsa*. 1 1815 lod Oehlenschlæger foruden en Del, mest 
værdiløse, Sange til Forherligelse af Kongehusets Med- 
lemmer og et Efterspil til Hakon Jarl sit Sergespil Hag- 
barth og Signe trykke; det herer ikke til hans ringeste 
Tragedier, men lider dog stærkt af en fremherskende 
sødligt sværmende Tone. Baggesen lod det passere, men 
i det følgende Aar trykte han i sit Tidsskrift cDanfana« 
sin Uge saa skarpsindige og vittige som arrig -kaade 
Gennemhegling af « Ludlams Hule*, der nylig var bleven 
opført* Denne Kritik samt den af Baggesen forfattede 
« Per Trevlers yderst grundige Kommentar over den uhyre 



Til Musik af Wejse; Kuhlaa tarde komponeret tal ^Rørefboigea*. 

Digter Oehlenschlægers sidste genialske Sang* (en vittig 
Satire over en daarlig Vise, skreven til Kongen) førte til, 
at Fejden brød ud med fuld Kraft. Selv tog Oehlenschlæger 
kun Del i den med et Par satiriske Udfald i det 1816 
trykte, som Helhed lidet værdifulde dramatiske Eventyr 
Fiskeren (efter Emne af 1001 Nat); men Vennerne slut- 
tede Kreds om deres mishandlede Digter og sloge saa 
haardt til mod hans Avindsmand, som de evnede. Først 
kom A. E. Boye (under Navnet Peter Wegener), senere 
den glubske Polemiker Peder Hjort med sit rige Forraad 
af Ukvemsord, for hvilke Baggesen fik Dom over ham, 
derpaa C. Molbeeh og flere; det ene Indlæg i Striden 
faldt efter det andet, fra begge Sider lige hidsige og en- 
sidige. At Oehlenschlæger efter at have faaet det om- 
arbejdede «Frejas Alter* forkastet af Teateret i 1816 
forlod Danmark paa et Aarstid, medførte ingen Stilstand 
i Fjendtlighederne; i denne Tid falder Beskyldningen 
mod Baggesen for Plagiat («Trylleharpen») og en dermed 
sammenhængende heftig Pennefejde. 

I 1817 udgav Oehlenschlæger Digtkransen Frederiks- 
berg, den skønne Prosafortælling Hrodrs Saga — en Fort- 
sættelse af c Helge* — det lidet betydelige Sørgespil 
Fostbrødrene samt første Del af En Rejse fortalt i Breve 
til mit Hjem. Dette sidste, ikke blot en Digter, men 
endogsaa en almindeligt begavet Mand uværdige Arbejde, 
der sluttedes med anden Del 1818, bragte paa ny Baggesen 
i Harnisk; i en Række « Breve til Oehlenschlæger fra 
Baggesen » søgte han at aabne Digterens Øjne for de 
Udskejelser, han havde gjort sig skyldig i; i Fortalen til 
anden Udgave af Brevene advarede han « Fædrelandets 
studerende Ynglinger » mod den ødelæggende Indflydelse, 
Oehlenschlæger efter hans Mening udøvede paa deres Smag 
og sunde Dømmekraft. Men de « studerende Ynglinger » 
lode sig ikke rokke i deres ganske vist blinde og kritik- 
løse, men lige saa vist skønne og ædle Begejstring for 
Nordens og Ungdommens Digter. Tolv af dem, deriblandt 
Mænd som Poul Møller og Hauch, sluttede sig sammen 

til en Livvagt om denne; « Tylvten* kaldte Baggesen 
dem haanligt. 

De tolvs Fællesoptræden var nærmest egnet til at 
vække Spot: de offentliggjorde en latinsk Udfordring til 
Baggesen og æskede denne til en Mundkamp, i hvilken 
han skulde — paa Latin — forsvare sine kritiske Grund- 
sætninger og godtgøre sin Bet til at optræde som Dommer 
over Poesien. Selv svarede Baggesen ikke paa denne 
Udfordring, men nu traadte andre i Marken for ham, 
deriblandt Grundtvig, som i et Par vægtige Smaaskrifter 
hævdede Gyldigheden af den mod Oehlenschlæger rettede 
Kritik. Paa disse fulgte atter heftige Indlæg fra c Tylvten*, 
saaledes Poul Møllers « Forsøg til et Himmelbrev i Grundt- 
vigs nye historiske Smag», og endelig, i 1818, * Professor 
Oehlenscblægers Erklæring til Publikum om hans Forhold 
til Justitsraad Baggesen*; dette maadeligt skrevne For- 
svar mod « nederdrægtigt Æreskænderi* fulgte kort efter 
Baggesens sidste «Brev til Oehlenschlæger*, i hvilket der 
med anerkendende Udtalelser over den nylig udkomne 
dramatiske Idyl Ben UUe Byrdedreng atter raktes Haand 
til Forsoning. Striden varede til ind i 1819, Aaret før 
Baggesen forlod Danmark for stedse. Efter hans Død i 
1826 hædrede Oehlenschlæger hans Minde med et smukt 
Digt. 

I 1819 udgav Oehlenschlæger Digtrækken Nordens 
Guder, i hvilken c Thors Rejse til Jotunhejm* fortsattes 
med til Dels særdeles betydelige Digtninger over Emner 
fra Eddaerne; næste Aar kom Tragedien Erik og Abel 
med sine dygtigt gennemførte Karakter skildringer, og i 
1824 — 25 Bomanen Øen i Sydhavet, der oprindeligt var 
skreven paa Tysk og senere oversat, et Arbejde, der 
ganske vist er noget bedre end sit Rygte og indeholder 
ikke faa vellykkede Partier, men dog i det hele er løst 
bygget og meget langtrukket. Det næste større Arbejde 
var Tragedien Væringerne i MiMagaard, 1827, der frem- 
kaldte J. L. Heibergs kritiske Undersøgelser over Oehlen- 
schlægers Digternatur og kunstneriske Udvikling. Heiberg, 

der var en langt kyndigere, mere rolig og uhildet Dommer 
end Baggesen, søgte i sin Kritik at bestemme Oehlenschlæ- 
ger som væsentligt lyrisk-episk Digter, «stor i den Digt- 
art, som staar paa Grænsen mellem det lyriske og det 
episke og betegner Overgangen af hint til dette*. Ro- 
mancen er denne Digtarts egentlige Form, c Grundvolden 
for Oehlenschlægers hele poetiske Geni ; det er den Spire, 
hvoraf alle hans Værker have udviklet sig, og hvilke og 
hvor mange end de Fag ere, hvori han har digtet, i dem 
alle er han trængt saa dybt ind, som Romancens Yinger 
kunde bære ham, men heller ikke længere ». Dramatiker 
i Ordets dybeste Forstand er Oehlenschlæger ikke; højest 
naar han i «det umiddelbare Drama » (Sanct Hansaften- 
Spil) ; som egentlig Tragiker lægger hans Evners Begræns- 
ning ham Hindringer i Vejen, saa at hans Frembringelser 
paa dette Omraade — hvor rige og herlige de end i sig 
selv kunne være — dog aldrig blive fuldt ud dramatiske 
Kunstværker. — Kritiken, der stod i Heibergs Ugeblad 
c Københavns flyvende Post», fremkaldte et Svar fra 
Oehlenschlæger, et nyt Vidnesbyrd om dennes Mangel 
paa Evne til grundig Drøftelse af videnskabelige Spørgs- 
maal, og derefter flere Indlæg fra Digterens Venner, der, 
især efter at Heiberg i flere Artikler havde fortsat For- 
søgene paa at vise den store Digters væsentlige Styrke 
og Svaghed, ofte med ikke ringe Heftighed angreb Gyl- 
digheden af hans Domme. 

Hemmet i sin Virksomhed blev Oehlenschlæger ingen- 
lunde af den Heibergske Kritik; efter « Væringerne* 
fulgte, foruden en Mængde mindre Digtninger (overvejende 
Lejlighedspoesier), først i 1828 det episke Digt RroJf 
Krake, smukt og kraftigt i adskillige Afsnit, i andre tungt 
og prosaisk, dernæst alvorlige Skuespil som Karl den 
Store og Langbarderne 1829 — samme Aar, som Digteren 
i Lunds Domkirke laurbærkronedes af Tegner som «den 
nordiske sångarekungen* — , Tordenskjold og Dronning 
Margarethe 1833, Sokrates 1835, Olaf den hellige 1838, 
Knud den store 1839, Dina 1842, Landet fundet og for- 

svundet 1845, AmUth 1847, og Kjartan og Grudrun 1848. 
Flere af disse Tragedier lide af ikke ringe Mangler, 
enkelte af dem vare endog meget svage Arbejder, hvilket 
i endnu højere Grad gælder om de ikke faa Lystspil, han 
skrev; i andre — som « Dronning Margarethe* og «Dina» 
— er der saa meget af den gamle Friskhed og poetiske 
Dybde, at de trods alle Skrøbeligheder maa siges at 
indtage en høj Plads i vor Skuespillitteratur. To interes- 
sante Prosaværker udgav Oehlenschlæger i sin frem- 
rykkede Alder, nemlig sit Levned 1831 (senere optaget 
i de 1850 — 51 udgivne Erindringer) og den trods al sin 
romantisk-unordiske Blødhed saa skønne Ørvarods Saga 
1841. Med Heltedigtet Regnar Lodbrok 1848 kan man 
regne hans Digtervirksomhed for afsluttet. 

De sidste tredive Aar af sit Liv tilbragte Oehlen- 
sehlæger i Fred og Lykke; med Undtagelse af et Par 
mindre Udflugter til Norge og Sverrig, hvor han overalt 
hyldedes som Nordens største Digter, og en Rejse til 
Tyskland, Frankrig og Nederlandene (1844 — 45) levede han 
rolig i Fædrelandet, altid en Genstand for Folkets Ære- 
frygt °S Kærlighed, der især gav sig et smukt Udtryk 
ved den til hans Ære den 14de November 1849 afholdte 
Fest, ved hvilken han hædredes af Landets bedste Mænd, 
ikke mindst af de mange Digtere, der vare kaldede til 
at fortsætte hans Gerning. Skøn, som hans Liv havde 
været, blev ogsaa hans Bortgang herfra; det var den 
20nde Januar 1850, at han døde mildt og roligt og med 
fuld Bevidsthed til det sidste Øjeblik. 

Som allerede sagt havde Steffens efter første Gang 
at have læst et Digt af Oehlenschlæger holdt denne for 
en gammel Mand; paa samme Maade vilde han have 
stillet sig til en hvilken som helst af vore c alvorlige 
Digtere* fra det attende Aarhundredes Slutning, naar 
han havde mødt hans Poesi forudsætningsløs. Hvad 
Perioden nærmest før Oehlenschlægers Optræden savner, 
er først og fremmest Ungdom og Friskhed; den visner 
i gammelmandsagtig Blodløshed. Oehlenschlægers Digte 

1803 ere vor Litteraturs Genfødelse; her er han ung, 
her vækkes den til et friskt og nyt Liv, hvorpaa en hel 
ny Udvikling kan grundes. Den unge Slægts Mænd, der 
stod om ham, da han ret begyndte at synge, greb hans 
Sang som en Udfrielse fra et kvælende Tryk; den fyldte 
dem som Toner fra det dybeste og ejendommeligste, der 
lever i Folket som dettes eget. Oehlenschlæger kalder 
Folkets store Minder til nyt Liv, vækker Kærligheden 
til dem og bringer derved Nationalitetsfølelsen frem paa 
en sundere og mere bevidst Maade end hidtil. I Samfund 
med den nordiske Oldtids friske og storslaaede Skikkelser 
løser han sig hurtigt ud af Forholdet til den tyske Boman- 
tik; derved frier han vor Litteratur fra som den at 
arbejde sig ind i uklare og sygelige Drømmerier, medens 
han bryder de nye Baner, i hvilke snart en Skare af 
Digtere følger ham efter. 

Som vi have set, er det en overordentlig rig og 
mangesidet Virksomhed, han har udfoldet. I hans bedste 
Arbejder er hans Følelse vidunderlig stærk og umiddelbar, 
hans Fantasi af en uforlignelig Frodighed og Bigdom, 
Sproget og Versformerne udviklede til den mest henrivende 
Velklang. Stærkest kommer dette frem i hans Romance- 
digtning («Nordens Guder*, cHelge* — mindre Ting som 
« Hakon Jarls Død», «De tvende Kirketaarne», « Morgen* 
vandring*, «Wahl» o. s. v.), i romantiserende dramatiske 
Arbejder (Sanet Hansaften-Spil, Aladdin) og i de bedste 
af Tragedierne, hvor den rige Stemningsfylde oftest lader 
Svaghederne saa vel i Henseende til Handlingens Sammen* 
hold og dramatiske Kraft som til en paa alle Punkter 
gennemført Karaktertegning synes mindre paafaldende. 
Flere af hans Prosafortællinger staa i det væsentlige med 
samme Fortrin som Bomancerne («Vavlundur*, cHroars 
Saga», cØrvarod*) og med en i fuldeste Maal farverig 
og malende Stil. Endnu kan nævnes, at han, der, som 
man ved, var alt andet end kritisk anlagt — hans Lære- 
digt « Digtekunsten » er saaledes et ualmindelig tomt Arbejde, 
hans Teateranmeldelser meget barnlige — , dog paa ikke 

faa Steder i sine Forelæsninger over Poesi (Ewald og 
Schiller) og endnu mere i de Fortaler, hvormed han led- 
sager adskillige af sine Skrifter, faar Lykke til paa 
virkelig genial Maade at gøre sin dybe og kærlighedsfulde 
Opfattelse af Digtningens Grundvæsen gældende.* 

Inden vi gaa over til at omtale Aarhundredets anden 
store Forfatter, N. F. S. Grundtvig, skal nævnes en 
Digter, der, tysk af Byrd og oprindeligt præget af det 
attende Hundredaars tyske Kultur, dog til en vis Grad 
kom under Indflydelse af den Aandslivets Strømning, 
Oehlenschlæger satte i Gang. Adolf Wilhelm Schack 
von Staffeldt var født paa Mgen 1769, men kom 
allerede som Dreng paa Landkadetakademiet i København, 
hvor Abrahamson blev hans Lærer og vakte hans Sans for 
og Kærlighed til det danske Sprog. Efter at være bleven 
Officer lod han af og til Digte trykke i forskellige Tids- 
skrifter og Nytaarsgaver; Militærstanden forlod han for 
fra 1791 i Gottingen at studere Retsvidenskab, Arkæologi 
og Kunsthistorie og derpaa i flere Aar at rejse i Syd- 
og Mellemeuropa. Da han i 1800 vendte tilbage til Dan- 
mark, blev han juridisk Embedsmand, var som saadan i 
flere overordnede Stillinger og døde 1826 som Amtmand 
i Gottorp Amt, en ensom, sygelig, sjælslidende Mand. 
Hans første Samling Digte er fra 1803; hverken den eller 
det Bind Nye Digte, han udgav 1808, vandt den Paa- 
skønnelse, de fortjente i Kraft af deres dybe Tanke- 
indhold og udprægede Stemning. Populære kunne hans 
danske Poesier aldrig blive, dertil ere de i Begelen for 
tyngede af hans Stræben efter i dem at give sine filo- 
sofiske Anskuelser af Livet og Naturen Udtryk; at de 
ere skrevne i et andet Sprog end hans Modersmaal, gør 
ogsaa ofte deres for øvrigt saa omhyggeligt udarbejdede 



* Liebenbergs Udgave af Oehlenschlægers poetiske Skrifter (82 
Bind) er, naar man ikke har Adgang til de oprindelige Tryk, den eneste 
brugelige ; de andre skæmmes af Digterens egne Rettelser, der saa godt 
som altid ere uheldige. 

Form mindre klar. Overalt ere de dog prægede af en 
saa kraftig og ejendommelig Følelse og Fragter af en 
saa dyb og alvorlig Digterpersonligheds ihærdige Kamp 
for at finde kunstnerisk Form, at de derved komme med 
i Rækken af den danske Lyriks interessanteste Frem- 
bringelser. Hvad han har skrevet, er ene Romancer 
og rent lyriske Digte; ejendommelige Prøver paa hans 
Kunst ere * Troubadouren* , € Trende Nætter* med sit 
mærkelige Slægtskabsforhold til Oehlenschlægers « Even- 
tyret i den fremmede Stad* , *Den ottende Søn*, * Roserne*, 
t Indvielsen*, samt flere fortrinligt byggede Sonetter. Som 
Oehlensehlæger er stærkt paavirket af den tyske Romantik, 
er Schack Staffeldt det ogsaa; men medens hin tidligt 
skiller sig ud fra denne Retning, vedbliver Staffeldt al 
sin Tid, ogsaa i sine senere tyske Digte, at høre den til.* 

— Medens Oehlensehlæger saa at sige med eet Slag 
naar frem til at indtage sin Plads som « Nordens Digter- 
konge * for saa at klæde Tronen i en lang Række af Aar, 
lidet foraroliget af, hvad der rører sig om ham, er hans 
store samtidige fra først til sidst en Kampens Mand, en 
vældigt bevæget Kæmpe, hvis Gerning gaar frem i stærke 
Brydninger og under Udøvelsen af en stadigt anfægtet 
som stadigt voksende Indflydelse paa alle det nationale 
Aandslivs Omraader. Medens Oehlenschlægers ligefremme 
Paavirkning kun har Betydning for vor Digtekunst, griber 
Grundtvigs ind saa vel paa Statslivets som paa Almen- 
oplysningens, saa vel paa det kirkelige Livs som paa 
Digtningens Felter. 

Nikolai Frederik Severin Grundtvig fødtes 
den 8nde September 1783 i Udby ved Vordingborg, hvor 
hans Fader, en nidkær og kristelig Mand, var Præst. 
Ni Aar gammel kom han bort fra Hjemmet og blev sat 
i Huset hos en Præst paa den jydske Hede, hvor han, 
som han selv fortæller, « morede sig med de jydske Bønder, 
Bierne, Hvidtfeldts Krønike, Holbergs Kirkehistorie, Ko- 

* Schack Staffeldts Digte ere udgivne baade samlede og i Udvalg 
af Liebenberg. 

S. Muller; Litteraturhistorie. "W 

medier og Niels Klim, Tusind og een Nat og en aarlig 
Rejse til Hjemmet* ; saa vel blev han for øvrigt undervist 
der, at han femten Aar gammel kunde blive optagen i 
cMesterleksen* (ældste Klasse) i Aarhus Latinskole, hvor- 
fra han i 1800 blev Student, skønt han havde brugt en 
ikke ringe Del af sin Tid til «at gøre Vers og at læse i 
Kejser Karls og Holger Danskes Krønike og i Suhms 
Bog om Odin*. Ved Universitetet stillede han sig meget 
ligegyldig til det teologiske Studium, for hvilket han efter 
sine Forældres Ønske havde bestemt sig; Forelæsninger 
hørte han saa godt som slet ikke, men fik dog i 1803 
sin Embedseksamen. Et mægtigt vækkende Indtryk havde 
han alt i sine Studenteraar modtaget, da han fra Told- 
boden var Vidne til Slaget den anden April; samme Aar, 
som han blev Kandidat, hørte han sin Fætter Steffens's 
Forelæsninger over Goethe, hvilke grebe ham stærkt og 
vakte mange nye Tanker i ham, skønt han i det hele 
ikke kunde føle sig i Overensstemmelse med den Op- 
fattelse af Livet og Kunsten, der i dem gjordes gældende. 
Omtrent samtidigt kastede han sig over Studiet af old- 
nordisk Sprog og Litteratur, hvilket han drev med langt 
større Iver end forhen det teologiske, men alt i 1805 
maatte han for at tjene sit Ophold tage mod en Huslærer- 
plads; han rejste til Langeland og tilbragte der tre Aar, 
som bleve af største Betydning for hans Udvikling; «her 
kastedes Lodden for hele hans Fremtid under Omgang i 
Aanden med Shakespeare, Goethe, Schiller og Oehlen- 
schlæger, Fichte, Steffens og Schelling*, og her vaktes 
han til et dybere og alvorligere Livssyn ved en ulykkelig 
Kærlighed. 

Frem for alle var det Oehlenschlæger, der ved sine 
«Poetiske Skrifter* af 1805 gjorde et mægtigt Indtryk 
paa ham; her saa han for første Gang — i «Vavlundurs 
Saga* — en Skikkelse fra den nordiske Oldtid som Gen- 
stand for kunstnerisk Behandling, og «med Begærlighed 
modtog han alle de nye Forestillinger, som især i Vav- 
Jundur og Aladdin traadte ham i Møde*. Paa Lange- 

land indledede han sin Forfattervirksomhed med sine i 
Rahbeks « Minerva* trykte Afhandlinger Lidt om Sangene 
i Edda og Om Asalæren; der fortsatte han i uforstyrret 
Ro sine Granskninger over Nordens Gudelære og Oldtids- 
digtning. Der var det ogsaa, at han vaktes i kristelig 
Henseende; han, der i sine Ynglingeaar havde været saa 
gold Rationalist som nogen, kunde alt i 1807 i sin Af- 
handling Om Religion og Liturgie* vise, at han stod paa 
Kristendommens Side med sin Opfattelse af Sakramenterne 
som en kristelig Gudsdyrkelses Hovedstykker. 

Da Grundtvig i 1808 var vendt tilbage til Køben- 
havn og havde tiltraadt en Fribolig paa Walkendorfs 
Kollegium, — for øvrigt levede han af at undervise i 
Historie, — studerede han med de rigere Hjælpemidler, 
der nu stod til hans Raadighed, de nordiske Oldskrifter; 
i 1808 udgav han sin « Nordens Mytologi elkr Udsigt over 
Eddalæren for dannede Mænd, som ej selv ere Mytologer* . 
Ligesom i sit større, først i 1832 udgivne Værk, Nordens 
Mytologie eller SindbiUedsprog, giver Forfatteren Gude- 
sagnene paa sin egen Maade og med sin egen digteriske 
Tolkning. Ingen har set med et mere aandfuldt Blik 
paa vor Oldtids Gudelære — «den herligste Form, hvor- 
under noget Menneske har. fremstillet det evige* — end 
han, men heller ingen mere vilkaarlig; hans Mytologier 
ere ikke videnskabelige Arbejder, men — især den større 
— væsentligt set Digterværker. Ingen Oldtidens Hedning 
vilde vel, om han stod op fra de døde, helt vedkende sig 
den Grundtvigske Gudeopfattelse; ingen Digter og ingen 
Religionsfilosof har dog givet et dybere grebet og mere 
aandfuldt sammenhængende Udtryk for sit Syn paa en 
Mytologis Opstaaen og aandelige Enhed. I 1809 kom 
hans Optrin af Kæmpelivets Undergang i Nord, der i halv- 
vejs dramatisk Form giver mægtige Billeder af Kæmpe- 
skikkelser fra Hedenskabets og Kristendommens Brydnings- 
tid (Gorm den Gamle, Palnatoke, Vagn Aagesøn), to Aar 



* Trykt i Fallesens „Teologisk Maanedsskrift". 

efter hans Optrin af Norners og Asers Kamp (Vølsunger 
og Niflunger), bygget over Eddakvad. Han havde digtet 
disse Samtaler «ikke for at lade Helteskyggerne gaa over 
Skuepladsen til ørkesløs Forlystelse, men for at ryste 
Døgnets kraftløse Slægt ved at vise den Fortidens Stor- 
hed*; sjældent eller aldrig er denne bleven skildret med 
større Begejstring og Vælde og i mere malmtunge og 
malmklingende Toner. I Sammenligning med Oehlen- 
schlægers nordiske Digtninger vare « Samtalerne* ganske 
vist formløse, ofte dunkle i deres Udtryk og Billeder ; dog 
blev det straks ved deres Fremkomst indrømmet, ogsaa 
af Oehlenschlæger selv, at de havde mere af Nordens 
Aand og Tonefald i sig, end hine. Oehlenschlæger havde 
givet sit Bidrag til at vække Grundtvig til nordisk Digter; 
snart skiltes dog deres Veje, og det ikke mindst derved, 
at Grundtvig, hvis Syn stadigt mere samledes om Kristen- 
dommen som det væsentlige i al sand folkelig Digtning, 
forargedes over de Oehlenschlægerske Poesiers Mangel 
paa, hvad han forstod ved kristelig Alvor. 

Grundtvigs Fader ønskede Sønnen til Kapellan, og 
skønt denne ikke følte noget Kald til præstelig Virk- 
somhed, besluttede han dog at føje sig efter den gamles 
Villie. I Foraaret 1810 holdt han da den Dimisprædiken, 
der Aaret efter udkom under Titelen «Hvi er Herrens 
Ord forsvundet af hans Hus?», og som nu vakte et saa- 
dant Børe og en saadan Forargelse blandt Hovedstadens 
Præster, at en Del af disse fandt sig tilskyndede til i 
en Klage til Kancelliet at betegne den som et « Skand- 
skrift », der stemplede samtlige « Religionslærere* som 
« Religionens Forrædere, nedrige Hyklere og forsætlige 
Folkebedragere ». Prædikenen var for øvrigt ingenlunde 
særlig heftig eller udfordrende; den er mere en sørgmodig 
Klage over de i Tiden virkelig raadende Forhold i den 
danske Menighed end et personligt Angreb paa dennes 
Præster. Ikke desto mindre lykkedes det dem af disse, 
som havde «følt sig trufne*, at faa Hævn over Forfatteren, 
der fik en Irettesættelse af Universitetets høje Baad. 

Herved havde de ment at knække ham, maaske endog 
at faa ham for stedse afskaaret fra præstelig Virksomhed, 
men Udfaldet blev et andet. Præsternes Angreb paa 
ham tvang ham ind paa altid dybere Grnblen over Kristen- 
dommens Grandvæsen og hans egen Stilling dertil; nu 
blev det ham klart, hvad han alt tidligere havde anet, 
at han var udset til at staa som en Guds Stridsmand, 
hvis hele Liv skulde ofres Herren. Haarde sjælelige 
Kampe fulgte med denne Udvikling og Lutring; da han 
kom hjem til sin Fader, blev han sindssyg. Længe varede 
dog ikke denne sørgelige Tilstand; alt i Foraaret 1811 
kunde han modtage Præstevielse. 

Aaret i Forvejen havde han udgivet sin Digtning 
Nyaarsnat etter Blik paa Kristendom og Historie med den 
mærkelige Fortale, hvori han nævner det som sit Livs 
kommende Gerning «at udspænde for Tidsalderen dens 
eget Billed og ved Siden stille to luende Blus: Herrens 
Ord og de forbigangne Tiders Vidnesbyrd*. I de to 
Aar, han tilbragte som Kapellan i Udby, virkede han 
som nidkær Prædikant og Sjælesørger, men tillige med 
stedse voksende Kraft som Forfatter; her skrev han for- 
uden « Optrin af Norners og Asers Kamp* blandt andet 
sit Kort Begreb af Verdens Krønike i Sammenhæng (1812) 
— Verdenshistorien og dens fremragende Skikkelser, sete 
i Forhold til Kristendommen som ene berettiget Livsmagt 
— , der vakte stor Opsigt ved sine Domme over Person- 
ligheder, man hidtil havde regnet for fredhellige ; H. O . Ørsted 
og flere af Tidens ansete Mænd skreve imod den, og 
Grundtvig tog skarpt til Genmæle. Da han efter sin Faders 
Død i 1813 vendte tilbage til København, vilde han gerne 
have virket som Prædikant, men c kunde i lang Tid, selv 
med Kongens Naade, ej naa noget gejstligt Embede; han 
førte i Hovedstaden et Slags Eremitliv mellem Bøgerne 
og nogle faa gode Venner*, studerede med rastløs Iver 
og virkede alt dengang som meget frugtbar Digter og 
historisk Skribent. Adskillige Digte lod han trykke i 
Blade og Tidsskrifter; i 1814 udkom hans Roskilde Bim 

(heri Digtene om Kong Svend og Bisp Vilhelm og om 
Mester Ole Vind) samt RosJcilde Saga, 1815 KvcedUnger 
og Smaakvad (heri •De hellige tre Konger* og « Villemoes*); 
Tidsskriftet Dannevirke skrev og udgav han 1816 — 19 
(heri *PaasJceliljen*); 1817 kom Udsigt over Verdenslcrønilcen, 
fornemmelig i det luthersJce Tidsrum. I 1818 begyndte han 
paa sine Fordanskninger af Saxo og Snorre, der sluttedes 
fire Aar efter. Grundtvig har taget meget frit paa 
Teksterne og snarere ydet Omfortællinger end Oversættelse ; 
især er der i hans Saxo intet tilbage af den oprindelige 
Stil. Den, Grundtvig sætter i Steden for Saxos fine Latin, 
er bred og djærv, fuld af Kraft og Liv; begge Arbejderne 
høre ved deres ægte nordiske og folkelige Tone til vor 
Litteraturs ypperste Folkebøger. Af det mærkelige angel- 
sachsiske Heltedigt Beowulf gav han i 1820 en fri Over- 
sættelse, Biotmdfs Drapa, med et paa Angelsaehsisk skrevet 
Iudledningskvad. I Tidens litterære Fejder tog han nogen 
Del; under « Tylvtestriden > stod han paa Baggesens Side; 
Ingemann forsvarede han mod Heiberg og gav derved 
Anledning til dennes vittige Satire cNy A. B. O. for 
den unge Grundtvig*, 1817. 

Grundtvig længtes midt i al denne frugtbare For- 
fattervirksomhed efter Lejlighed til paa ny at optage sin 
Præstegerning; 1821 fik han sit Ønske opfyldt, idet 
Kongen, der var ham gunstigt stemt, og som fra 1818 
havde understøttet ham, kaldte ham til et Embede i 
Præstø. Der blev han dog kun halvandet Aarstid; han 
kom igen til Hovedstaden for at indsættes som Kapellan 
ved Frelsers Kirke. Her udgav han i 1824 sit mærkelige 
Digt Nyaars-Morgen med dets kraftige Syn paa Jesus 
som den levende Frelser, der ^ndnu er til Stede i Menig- 
heden i sine Indstiftelser. Aaret derpaa var det, han 
slog sit Hovedslag mod Rationalismen, som denne Gang 
traadte ham i Møde i den teologiske Professor H. N. Clau- 
sens Person. Clausen havde i sin Bog c Katolicismens 
og Protestantismens Kirkeforfatning, Lære og Ritus » 
søgt at godtgøre Nødvendigheden af en streng kritisk, 

saa vel historisk som filosofisk Bibeltolkning; Skriftens 
Lære skulde bringes i « Samklang med Fornuftens Ud- 
sagn*. Et Par Uger efter udkom Kirizens Genmæle, 
Grundtvigs stærkeste Stridsskrift, i hvilket han med hele 
sin vældige Aands Kraft og med al den Begejstring, 
brændende Tro kan give, talte Troens Sag og drog den 
skarpe Grænse mellem Kristendom og Rationalisme, hæv- 
dende Sakramenterne og Trosbekendelsen som Kirkens 
faste og eneste Grundvold; — her have vi altsaa alle- 
rede den saakaldte Grundtvigianisme i kort Begreb. Til 
Clausen rettede han den Opfordring, at han enten skulde 
c gøre den kristelige Kirke højtidelig Afbigt for sin ukri- 
stelige og forargelige Lærdom eller nedlægge sit Embede 
og aflægge sit kristelige Navn», om han da ikke vilde 
kaldes en falsk Lærer. Clausen valgte et tredie: han 
stævnede Grundtvig for Betten og fik ham dømt til en 
Pengebøde og livsvarig Censur. Herved fandt Grundtvig 
sit Embede krænket og tog derfor sin Afsked fra det. 
Først i 1838 blev Censuren hævet. Indtil 1832 var 
Grundtvig udelukket fra Prædikestolen, men virkede i 
Mellemtiden des ivrigere som Skribent, ogsaa i kirkelig 
Betning; i 1825 — 28 udgav han sammen med den lærde 
Budelbach c Teologisk Maanedsskrift», hvori blandt andet 
de mærkelige Afhandlinger Om den sande Kristendom, 
Om Kristendom og Rationalisme, Om Kristendommens Sand- 
hed og SJcal den lutherslce Reformation virkelig- fortsættes? 
bleve trykte; 1827 — 1831 kom hans Kristelige Prædilcener 
eller Søndag slog, i sin Art det indholdsrigeste og aand- 
fuldeste Værk, den danske Litteratur ejer. Blandt hans 
Poesier fra dette Tidsafsnit ere de historiske Digte, der 
ere samlede i KrøniJcerim Hl Børnelærdom, 1829, hvoraf 
forøgede Udgaver tryktes 1842 og 1875, de mærkeligste. 
For Børn passer Bogen ikke; dertil forudsætter den hos 
Læseren for megen Kundskab om de historiske Tildra- 
gelser — Forfatteren har søgt at bøde herpaa ved den 
mesterligt skrevne, kortfattede historiske Oversigt i ubunden 
Stil og en Vejledning til Bogens Brug — , dertil er ogsaa 

dens Billedsprog for højt. Bortset herfra er den et af 
vor historiske Digtnings betydeligste Værker, i hvilket 
Hovedpunkterne i Menneskeslægtens Levnedsløb og de i 
dette mest fremtrædende Folkefærd og Enkeltskikkelser 
opfattes med profetisk Genialitet og skildres i store, slaaende 
Træk, som de vise sig for Digterens Syn i aandeligt 
sammenhængende Rækkefølge. Medens han arbejdede paa 
disse og flere Skrifter, der indbragte ham mindre Fordel 
end Ære, saa han i det hele sad i ringe Eaar -—giftet 
sig havde han allerede i 1818 — , studerede han stadig 
Historien og Sprogene; først fra denne Tid skriver hans 
Fortrolighed med de græske Oldtidsforfattere sig. I 
1829 — 31 gjorde han med kongelig Understøttelse tre 
Rejser til England, hvor han modtog mangen frugtbar 
Paavirkning af det friske videnskabelige og folkelige 
Liv der. 

Efter at Grundtvig en kort Tid havde prædiket uden 
at have nogen Kirke at mødes med sin Menighed i, 
lykkedes det ham endelig i 1832 at faa Regeringens 
Minde til at bruge Frederikskirken paa Kristianshavn til 
Eftermiddagsgudstjeneste — han maatte dog kun prædike, 
ikke varetage andre kirkelige Handlinger — , og her sam- 
lede han en stadigt voksende Ereds af Tilhørere. I 1839 
blev han Præst ved Vartov og var i dette Embede til 
sin Død. I de Aar, han prædikede i Frederikskirken, 
falde flere af hans mærkeligste Værker. I 1832 udkom 
saaledes hans udførlige Nordens Mytologie etter Sindbitted- 
sprog, historisJc-poetisk udviklet og oplyst, i det følgende 
Aar første Del af hans historiske Hovedværk, Haandbog 
i Verdenshistorien, der sluttedes med tredie Bind 1843. 
Hvor stor en Lærdom der end er nedlagt i dette Arbejde, 
faar det dog sin Værd først og fremmest ved sine helt 
igennem ejendommelige Synsmaader og Slutninger; alt er 
her set og dømt i Kraft af Forfatterens Syn paa den 
evige Sandhed og Retfærdighed, der i sin Renhed kun er 
ham aabenbaret i Kristendommen. De aandfulde Fore- 
læsninger, han i 1838 holdt over den nyere Historie 

(1788 — 1830), ere først efter hans Død trykte under 
Titelen Mands Minde. Den store Mængde af Salmer 
og andre religiøse eller bibelhistoriske Digte, han i 
Tidernes Løb havde skrevet og til Dels ladet trykke paa 
forskellige Steder, samlede han i sit Sangværk til den 
danske Kirke, tre Bind, 1837—1841.* En ikke ringe 
Del af Sangene ere Omarbejdelser af ældre Ting — la- 
tinske og græske, angelsaehsiske, tyske, engelske og gamle 
danske — , men ogsaa her er Udtryksmaaden, Billederne 
og Klangen i saa fuldt Maal hans egen, at Digtene nær- 
mest maa regnes for selvstændige; mangfoldige andre 
skyldes helt igennem ham selv. 

Med Undtagelse af en fjerde Rejse til England, 1843, 
levede Grundtvig efter at være bleven Præst ved Vartov 
saa godt som uafbrudt i København, altid under rastløst 
Arbejde. I 1845 udgav han Bragesnak om græske og nor- 
diske Myter og Oldsagn, 1846 en Græsk og nordisk My- 
tohgie for Ungdommen, i 1860 Kristenhedens Syvstjerne, 
et « kirkeligt Sagakvad » med store dunkle Syner. Fra 
1848 — 51 skrev han Ugebladet Danskeren, i hvilket han 
dels i Digt og dels i Prosa stræbte at styrke Folkeaanden ; 
ligeledes i Krigsaarene udsendte han en Del Flyveblade 
med vækkende Sange for Menigmand. En uhyre Mængde 
Smaaskrifter, saavel Digtninger som Afhandlinger over 
kirkelige og folkelige Spørgsmaal, tryktes lige til hans 
høje Alderdom dels særskilt, dels i Blade og Tidsskrifter ; 
Kirkespejl (trykt 1871) gengiver en Bække 1861 — 63 
holdte Foredrag over Kirkehistorien med vigtige Med- 
delelser om hans eget Liv, hans kirkelige Opfattelse 
og hans Gerning i Menigheden. I 1861 fik han Titel 
af Biskop. Han døde den 2den Septbr. 1872 efter at have 
virket med usvækket Aandskraft næsten til det sidste. 

Til Trods for den store Mangfoldighed i Grundtvigs 
næsten halvfjerdsindstyve Aars Virken er der faa danske 
Forfattere, hvis Gerning i den Grad udgør en aandelig 

* Grundtvigs kirkelige Digtning er samlet i „Salmer og aandelige 
Sange", fem Bind, 1868—80. 

Enhed som netop hans. Hele hans Liv er en Kamp for 
det folkelig-kristelige ; for dette stred han som Digter og 
som Videnskabsmand, som Folkets Lærer og som Ordets 
Forkynder. 

Alt i « Kirkens Genmæle » kommer som sagt den ejen- 
dommelige Opfattelse af Kristendommens Grundvæsen og 
Grundvold til Syne, der senere klarede og udviklede 
sig hos ham; alt her er ham « Herrens eget mundtlige 
Ord ved hans Indstiftelser i det hele — og hele den 
kristne Menigheds mundtlige Trosbekendelse ved Daaben 
i Særdeleshed det eneste baade almengyldige, udtrykke- 
lige og levende Vidnesbyrd, hvorigennem den kristne Tro 
og Kristi Aand kan forplantes*. Og herom udtaler 
han sig nærmere i «Kirkespejlet»: «Hvis Skriften var 
den kristne Menigheds Trosregel, da vilde Vantroen nu 
[i Grundtvigs unge Dage], da næsten alle skriftkloge hyl- 
dede den [Skriften], have et langt gyldigere og stærkere 
Vidnesbyrd end Troen, som kun nogle enkelte skriftkloge 
bevidnede; og min Slutning blev da, at saa vist som 
Jesus Kristus var Gud Faders enbaarne Son, saa vist 
maatte der ogsaa i Kirken findes et langt gyldigere og 
stærkere Vidnesbyrd om den ægte, oprindelige kristne 
Tro, end Bogstavskriften paa nogen Maade kunde være 
for Kvinder og Børn og alle de ulåerde. Da jeg nu i 
denne Retning uafladeligt grublede, læste og skrev under 
Bøn og Faakaldelse, se, da slog det mig i et velsignet 
Øjeblik, at det mageløse Vidnesbyrd, jeg saa møjsommeligt 
ledte om i hele Aandens Verden, det gennemled som en 
Himmelrøst hele Tiden og Kristenheden i den apostoliske 
Trosbekendelse ved Daaben*. Og «hvem der ikke vil 
lade dette gælde som et Ord til os af Herrens egen 
Mund, maa enten fornægte Herren som Daabens Indstifter 
eller fornægte Daaben som Livskilden og derved stille sig 
uden for den kristne Menighed ». Til denne Opfattelse af 
Trosordet som al Kristendoms Grundvold sluttede mange 
sig, Præster som Lægfolk; hos andre vakte den stærk 
Modstand. Bedre end om dette Punkt kunde de forskel- 

lige kirkelige Fartier slutte sig sammen om hans Hæv- 
delse af Sammenhængen mellem sand Kristendom og sand 
Folkelighed. 

Al sand Oplysning maa efter hans Opfattelse hvile 
paa et kristeligt Grundlag og fremmes i kristelig Aand; 
ud fra dette Synspunkt ere alle hans historiske og my- 
tologiske Værker som og hans øvrige Opdragelses- og 
Undervisningsskrifter fremgaaede. Historien er ham et 
Vidnesbyrd om Guds Førelse, Myterne en dunkel Anelse 
om den evige Sandhed, Meddelelsen af historisk Kund- 
skab og Forstaaelse derfor det vigtigste Middel til folke- 
lig Oplysning. Som Kristendommen kun kan gribes af 
den aandeligt sunde, saaledes afhænger igen Folkets som 
den enkeltes aandelige Velfærd og Fremvækst af, at 
det udvikler sig i naturlig Retning, efter de Spirer, der 
oprindeligt ere nedlagte i det. I Sammenhæng hermed 
staar Grundtvigs ihærdige Kamp for folkelig nordisk 
Udvikling, den, han fra først til sidst har søgt at fremme 
i Skrift og i Tale, og for hvilken han har faaet en Betyd- 
ning, som ingen anden. Som bekendt er det ham, fra 
hvem Folkehøjskolebevægelsen er udgaaet; alt i 1838 
foreslaar han i « Skolen for Livet og Akademiet i Soer» at 
omdanne Sorø Akademi til en Folkehøjskole; den første 
saadanne oprettedes i 1844 i Rødding; senere opstod en 
Mængde andre, af hvilke de fleste ledes med hans Op- 
lysningsideer for Øje. Fra 1848 talte han, der i sine 
yngre Dage var afgjort stemt for Enevælden, den folkelige 
Friheds Sag; i Rigsdagen — han var Medlem af den 
grundlovgivende Forsamling og sad derpaa i flere Aar i 
Folketinget — fik han en ikke ringe Indflydelse paa 
Drøftelsen af Spørgsmaal, der vedkom Kirke og Skole. 

I hele Grundtvigs Forfattervirksomhed gør hans 
Digterevne sig paa fremtrædende Maade gældende: over- 
alt staar han som den mægtig poetiske Aand, for hvis 
aandelige Blik alt bevæger sig i Syner og Billeder. 
Digtekunsten selv var ham « aldrig et Livsmaal, men et 
Middel for Livet*, og dog er han inden for dennes Om- 

raade naaet saa højt, at ban til alle Tider vil nævnes 
mellem vort Fædrelands ypperste Skjalde. Som Salme- 
digter har han ingen Overmand; der er i hans kirkelige 
Digtning en storartet Alvor og Dybde, en Trosinderlig- 
hedens Kraft og en Rigdom paa de højeste og mesf 
slaaende Billeder, der søger sin Lige; Sproget og Ryt- 
merne tone her med vækkende og betagende Magt og 
Skønhed. Meget af hans verdslige Poesi staar paa Højde 
med hans kirkelige — storstilede og gribende Digtninger 
til Forherligelse af Nordens Aand, begejstrede og begej- 
strende Folkesange, rene og stærke Udtryk for Kærlig- 
heden til Folk og Fædreland. Hans Prosastil er bred, 
farverig og malmfald; næppe har nogen brugt Moders- 
maalet til mere vækkende og indtrængende Tale, end han. 
Ofte og ensidigt er der bleven anket over hans Smag- 
løshed. Grundtvig har virkelig ingen Smag; han ænser 
ikke, at dette Begreb er til. At han kan forveksle det 
folkelige med det platte, er sikkert nok; det er ham kun 
om at gøre at faa Folket til at vaagne og til at lytte og 
at føre det med ind i den Stemning, under hvis Indflydelse 
han selv arbejder. Naar han dette, har han naaet, hvad 
han vil; om kunstnerisk Form bryder han sig ikke, om 
han end ofte i det hele og store, ikke sjældent ogsaa i 
det enkelte, drives til at gøre dens Krav Fyldest. 

Omfanget af Grundtvigs Indflydelse lader sig endnu 
ikke til fulde maale; dertil er den Bevægelse, han har 
vakt, endnu paa de forskellige Omraader i alt for stærk 
Fremgang. Saa meget kan dog alt nu slaas fast, at lige- 
som det var ham, der paa vort kirkelige Livs Omraade 
saa at sige paa ny — om end under Former, som ikke 
kunne fordres godkendte af alle — indførte Kristen- 
dommen, saaledes er det ogsaa Grundtvig, der i Danmark 
bringer Folkeaanden til sand Bevidsthed, til klar Erken- 
delse af sin Ret og sit Værd.* 



* Grundtvigs „Poetiske Skrifter" (med Undtagelse af de kirkelige) 
udkom 1880—1887 i otte tykke Bind. Af hans Prædikener ere foraden 

— En noget yngre samtidig af Oehlenschlæger og 
Grundtvig er Bernhard Severin Ingemann, der fødtes 
1789 i Thorkildstrup paa Falster, hvor hans Fader var 
Præst. Efter dennes Død kom den ti Aars Dreng i Sla- 
gelse Latinskole, hvorfra han blev Student 1806; Aaret 
efter kom Englændernes Overfald, under hvilket han 
gjorde Tjeneste som Medlem af Studenterkorpset. 11811 
fik han Fribolig paa Walkendorfs Kollegium og udgav 
samme Aar sin første Digtsamling; Yers og Skuespil 
havde han alt tidligere skrevet, men det meste af det 
var brændt under Bombardementet. Ingemanns første 
Samling Digte, der fortsattes med et andet Bind 1812 — 
samme Aar, som han vandt Universitetets Guldmedaille 
for en æstetisk Prisafhandling — , indeholdt foruden Even- 
tyret *Parisade>, hvortil Emnet var taget fra « Tusind 
og een Nat», nogle for største Delen i høj Grad over- 
spændt sværmerske Smaating, stærkt paavirkede af den 
tyske Romantik, hvis begejstrede Discipel Ingemann hele 
sit Liv vedblev at være, forholdsvis lidet berørt, som han 
var, af den Aand, Tidens banebrydende danske Digtere 
havde vakt; mellem Samlingens mest tiltalende Stykker 
kan *MarsJc Stigs Døtre* nævnes. I anden Del stod 
Eventyrdigtet « Gangergriffen* , Romancer og Elskovs- 
sange samt det dramatiske Digt *MitlmdaU. Digtene 
gjorde Lykke i vide Kredse, ligesom den i 1813 udgivne 
Samling Procne med dens Tragedie ^Turnus* ^ dens 
Romancer og den blodløst sentimentale Kærligheds- 
skildring < Vemmers poetiske Vandringer*. Det sygelige i 
disse Digtninger hænger paa det nøjeste sammen med 
Ingemanns hele sjælelige og legemlige Tilstand i den 
paagældende Periode. Han var til det yderste nervøs, 
brystskrøbelig, afmagret og elendig; han troede selv, at 
han ikke havde langt tilbage, og beredte sig til Evig- 
heden ved i sin hele Tankegang og Fantasiudvikling at 

tage det mindst mulige Hensyn til Livet her og den 
virkelige Verden. I 1814 udgav han sit store Eventyr- 
digt De sorte Riddere, en i sin sværmende og i Luften 
svævende Idealisme næsten nforstaaelig Allegori. 

Fra 1815 udfolder Ingemann en overordentlig rig 
Virksomhed som Lyriker og især som Dramatiker. I 
1815 udgav han Tragedierne Masaniello og Bianca samt 
det «bibelske Drama* Bøsten i Ørkenen, 1816 Eventyr- 
skuespillet Reinald Underbarnet samt Sørgespillene Hyr- 
den af Tolosa og Løveridderen. Skønt intet af disse Skue- 
spil viser særlig Evne for dramatisk Digtning, og hvorvel 
de alle lide mere eller mindre under den unge roman- 
tiserende Forfatters Hang til Sentimentalitet og lyrisk 
Deklamation og under hans Mangel paa Evne til fast 
Karakterskildring, ere de dog af meget forskelligt Værd. 
I c Masaniello » er der ofte en ikke ringe Finhed i Sam- 
talernes Form, i det bibelske Drama en ofte henrivende 
poetisk Skønhed i den religiøse Stemning; bedst er dog 
•Reinald Underbarnet* lykkedes; her, i Eventyr digtningen, 
føles Savnet af c Kød og Blod» i Figurerne mindst, og 
her har den ejendommelig bløde Ingemannske Lyrik faaet 
bedst Lejlighed til at udfolde sig. Flere af Skuespillene 
bleve modtagne med overordentlig Begejstring, især 
« Bianca«, vistnok et af de Stykker, ved hvis Opførelse 
der er bleven grædt mest i Teateret. Heiberg repræsen- 
terede ved denne Lejlighed som ved saa mange andre 
den gode Smag og den sunde Fornuft og lagde med Sa- 
tiren i sin c Julespøg og Nytaarsløjer» en højst fornøden 
Dæmper paa Begejstringen. Aaret 1817 bragte Inge- 
manns første større Prosadigtning, De underjordiske, et 
bornholmsk Eventyr. Atter her hjælper Eventyrformen 
ham uden om de Vanskeligheder, han har ved at skildre 
Mennesker naturligt; Fortællingen er godt sammenholdt 
og rig paa Smaabilleder af den fineste og elskværdigste 
Stemning. 

Med kongelig Understøttelse tiltraadte Ingemann 1818 
en halvandet Aars Bejse, der førte ham til Tyskland — 

hvor han sluttede sig nær til Tieck — , Frankrig, Schweitz 
og Italien; længst opholdt han sig i Rom. Rejsen gjorde 
ham godt baade legemligt og aandeligt. Da han kom 
hjem, var han ligesom bleven yngre, end fer han drog 
ud ; hans Livsmod havde faaet Trivsel ; han havde vundet 
et noget friskere Syn paa skøn Menneskelighed. Yel var 
der endnu saa vel i Sørgespillet Tassos Befrielse, hvilket 
han sendte hjem fra Bom, som i Rejselyren, den Digt- 
samling, han kort efter sin Hjemkomst, i 1820, udgav, 
meget tilbage af det gamle Sværmeri, men gennem dette 
klang dog ikke sjældent Toner, der vidnede om, at Digteren 
nu havde begyndt at opleve noget. Samme Aar som 'Rejse- 
lyren* (lidt før denne Bog, men skrevne senere) udkom 
et Bind Eventyr og Fortællinger. Flere af dem — « Moster 
Marie* og « Altertavlen i Sorø» — ere dygtigt og selv- 
stændigt opfundne og fortalte med meget Liv og Klarhed ; 
andre, især « Sfinksen*, ere ligefremme Studier efter den 
tyske Digter Hoffmann, hvis Hang til det grufuldt fan- 
tastiske har sit tilsvarende i Ingemanns Natur. Efter 
endnu at have skrevet et Par Skuespil, Magnetismen i 
Barberstuen, et mislykket Forsøg i ren Komediestil, og 
den matte nordiske Tragedie Kampen for Valhal — sagde 
Ingemann foreløbigt den dramatiske Digtning Farvel, udgav 
i alt Fald ikke noget Skuespil, før i 1838 Renegaten og 
i 1839 Salomons Bing. 'Renegaten* er hans bedste til 
Opførelse bestemte dramatiske Arbejde. Det er ret godt 
bygget, livligt og ikke uden Karakter i Dialogen; i 
mange Scener er der kommet ikke ringe Liv og Stemning 
ind. c Salomons Bing» er rigt paa skønne Tanker og 
Billeder, hvilket endnu mere gælder om «Forspillet> dertil, 
de skønt klingende *Sulamiths Sange* , meget frit ef ter- 
digtede paa Grundlag af Salomos Højsang. 

I 1822 blev Ingemann Lektor ved Sorø Akademi; 
samme Aar giftede han sig og levede fra nu af et lykke- 
ligt og fredeligt Liv i gode Kaar og i Omgivelser, som 
ganske svarede til hans milde, følelsesfulde Natur. Der 
tog hans Digtervirksomhed et overordentligt Opsving \ fra 

Sorø udgik de Værker, som sikre ham en Plads i den 
danske Litteraturs Historie: hans historisk-romantiske 
Arbejder, de bedste af hans Eventyr og Fortællinger og 
hans Salmer og aandelige Sange. 

Rækken af de historiske Digtninger aabnedes 1824 
af Valdemar den Store og hans Mænd, et romantisk Epos 
i rigt skiftende, overalt fortræffeligt behandlede Verae- 
maal. Det prægtige Emne er grebet med stor Kærlighed 
og Varme, hele Digtet fint og ædelt i sine Stemninger 
og farverige Billeder; her var Ingemann klarere og kraf- 
tigere end nogen Sinde forhen. Saa fulgte de i Prosa 
skrevne Romaner, Valdemar Sejr 1826, Erik Menveds 
Barndom 1828, Kong Erik og de fredløse 1833 og Prins 
Otto af Danmark og hans Samtid 1835. Disse Romaner 
ere Ingemanns Hovedværker; ved dem blev han en af 
Folkets kæreste og mest læste Digtere. Straks ved deres 
Fremkomst blev det med megen Styrke gjort gældende 
imod dem, at de hvilede paa alt for lidet grundige histo- 
riske Granskninger, og ganske vist er det Billede, de give 
af Middelalderens Kulturtilstande og Udtryksmaade, hver- 
ken i det hele og store eller i det enkelte paalide ligt; i 
den Henseende staa de langt tilbage for Walter Scotts 
Romaner, der nærmest have tjent til Forbilleder for dem. 
Deres Hovedfortrin have de i Kraft af den rene Fædre- 
landskærlighed, den Begejstring for de svundne Tiders 
Aand og store Skikkelser, hvoraf de ere udgaaede og 
gennemtrængte, dernæst ved den poetiske Stemning, der 
præger dem, og som ofte virker med betydelig Magt. 
Som alt, hvad Ingemann har skrevet, bære de Vidnesbyrd 
om Forfatterens rene og ædle Sind ikke mindre end om 
hans Opfindsomhed og ualmindelige Evne til at rive Læ- 
seren med under Skildringen af Tildragelserne og vække 
hans Medfølelse for de optrædende Personer. Meget have 
de virket i Folket, særligt blandt de unge, til Vækkelse 
af Følelse for Fædrelandet. — I 1836 udgav Ingemann 
det historiske Digt Dronning Margrethe, et Slags Side- 
stykke til c Valdemar den Store*, men mindre friskt og 

indholdsrigt end dette. Disse og de følgende Aar bragte 
end videre foruden den kønne Sangkreds Holger Danske, 
1837, en ikke ringe Mængde Eventyr og Fortællinger, 
saaledes 1831 det satirisk-symbolske Huldregaverne eller 
Ole Navnløses Levnedsløb; i 1833 udgav han Blade af 
Jerusalems Skomagers Lommebog. Samtidigt arbejdede han 
som Dramatiker og som Lyriker; hans første Morgen- 
salmer vare alt udgivne 1822, i 1825 begyndte hans Høj- 
messesalmer at udkomme, og i Tiden fra 1837 — 39 kom 
hans Morgen- og Aftensange, Blomsten af hans Digtning, 
milde og følelsesfulde Smaating, der snart fandt Indgang 
næsten overalt i Hjemmene og Skolerne, støttede af Weyses 
stemningsrige Melodier. Som religiøs Digter staar Inge- 
mann omtrent i samme Forhold til Grundtvig, som Bror- 
son til Kingo: mindre Kraft og mere Ynde, mindre malm- 
fulde, mere vemodigt smeltende Toner. Meget af deres 
Virkning skylde de Ingemannske Poesier, ikke mindst 
Salmerne og Sangene, den fine musikalske Sans, hvormed 
de syngende og vuggende Rytmer ere behandlede. 

Mellem Ingemanns Arbejder fra hans senere Tid kunne 
nævnes det skønne og tankerige allegoriske Eventyr De 
fire Rubiner 1849, den lystige Nutidsfortælling Christen 
Blochs Ungdomsstreger og Novellen Den stumme Frøken 
1850 samt den fantasifulde og i mange Partier ypperligt 
udarbejdede Roman Landsbybørnene 1852. I faa af hans 
Værker træde Digterens Ejendommeligheder os saa elsk- 
værdigt i Møde som i denne Hverdagshistorie; hans milde, 
kærlighedsfulde Syn paa Tilværelsen, hans fint udviklede 
Evne til at vække Sympati med Figurerne, hans Begavelse 
for snart vemodsfuld, snart skalkagtigt legende, altid liv- 
lig Fremstilling virke her sammen til et i høj Grad ind- 
tagende Hele. En alt for ængstelig Blødhed i Stemnin- 
gerne og Skildringerne og en for ringe Grad af Fasthed 
i Skikkelsernes Omrids lider dette Værk dog af, som 
næsten alt, hvad han for Resten har skrevet. Ingemanns 
sidste større Arbejde var Digtet Guldæblet 1856, i hvilket 
han atter vendte tilbage til sin Ungdoms Rbh&^h^ ^e^ 

S. Miiller: Litteraturhistorie. "^ 

legemløse Allegori. Et Tilbageblik paa mit Liv og min 
Forfattervirlcsomhed fra 1811 til 1837 efterlod han sig, da 
han døde 1862. 

Medens Ingemann ved sine historiske Romaner søgte 
at vække Folkets Kærlighed til Middelalderens Skikkel- 
ser, stod en anden evnerig Digter som den, der frem for 
nogen anden har mægtet at vise Fædrelandets Natur og 
ejendommelige Liv i Poesiens Lys. 

Steen Steensen Blicher er fedt 1782 i Vium 
Præstegaard paa Viborg Hede. Som Barn var han i høj 
Grad svagelig og syntes ringe begavet ; ikke desto mindre 
blev han, der havde faaet sin første Undervisning af Fa- 
deren, Student sytten Aar gammel og begyndte at studere 
Teologi i København. Et Par Aar efter viste det sig 
imidlertid, at en Brystsvaghed, han havde paadraget sig 
ved Uforsigtighed, havde grebet saa stærkt om sig, at 
der var Fare for hans Liv; Lægerne lod ikke til at kunne 
hjælpe ham, og han prøvede da paa at hjælpe sig selv 
ved at « hærde sig* paa de mest forskellige Maader ; han 
tog ud som Huslærer paa Landet, gik paa Jagt i al Slags 
Vejr, blæste paa Fløjte og levede, som om han intet 
havde fejlet; saa kom han sig. To Aar var han paa 
Landet; derpaa optog han igen Studierne ved Universitetet, 
nærede sig som Timelærer, lagde sig samtidigt efter frem- 
mede Sprog, især Engelsk, hørte Forelæsninger over Poesi 
— han var mellem Steffens's Tilhørere — og begyndte selv 
at dyrke denne Kunst. En Del Digte og en Tragedie 
brændte for ham under Bombardementet 1807; samme 
Aar udkom første Del af hans fortræffelige Oversættelse 
af Ossian*, udført i Prosa. Kort efter tog han hjem til 
sin Faders Præstegaard, men vendte i 1808 tilbage til 
Hovedstaden, fik Bolig paa Walkendorfs Kollegium og 
tog Aaret efter teologisk Embedseksamen. I 1810 blev 
han Adjunkt ved Randers Latinskole og giftede sig; sit 
Embede opgav han dog alt i 1811, da det var for slet 

lønnet til, at han kunde leve af det, tog saa til Randlev, 
hvor Faderen nu. var Præst, og levede der i ni Aar som 
Forpagter af Jorderne, stadigt søgende Præstekald. Fra 
den Tid skrive sig hans først udgivne Digte , 1814 og 
1817, heri (som andet Bind) * JyMandsrejse i seles Døgn*, 
samt en Komedie, « Generalprøven i Kragehuh ; intet af 
disse Arbejder vakte Opmærksomhed. I 1819 fik han 
endelig, efter at det var kommet saa vidt med hans Næ- 
ringssorger, at han havde villet søge Plads som Skytte 
paa en Herregaard, et lille Præstekald paa Heden, Thor- 
ning og Lysgaard i Aarhus Stift, og udgav derfra i 
1823 sine Bautastene, en Samling Hæders- og Mindedigt«, 
deriblandt Visen om Søren Eanne. I 1825 blev han 
flyttet til Spentrup. ved Randers og blev der til sin Død 
1848. Udvortes set var han en ulykkelig Mand; hans 
Ægteskab var sørgeligt, altid led han haard Nød for 
Udkommet; i de senere Aar drak han. For Præste- 
gerningen havde han kun lidet tilovers og forsømte den 
ogsaa jævnligt. Naar han ikke var bunden til Hjemmet, 
færdedes han helst med Bøssen ude i Heden, som han 
elskede saa højt. 

I Spentrup var det, han trods det haarde Tryk, 
hvorunder han levede, udviklede sig til en af sit Fædre- 
lands største og ejendommeligste Digtere. Blandt de 
første særligt trykte Arbejder, han derfra udgav, var en 
Tragedie, Johanne Gray 1825, der blev opført, men ingen 
Lykke gjorde, samt SneMoMcen, Nytaarsgave for 1826, 
med flere smukke Digte, deriblandt * Hedelærkens Vel- 
kommen hjem til Nattergalen », Blichers vemodsfulde Hil- 
sen til Ingemann efter dennes Tilbagekomst fra Syden. 
Alt i 1824 havde han begyndt sin Virksomhed som No- 
velleforfatter; da lod han i et jydsk Hefteskrift trykke 
»Brudstykker af en Landsbydegns Dagbog*, hvorpaa fulgte 
— til Dels i Tidsskriftet t Nordlyset*, som han selvanden 
udgav— flere af Novellerne, af hvilke den første samlede 
Udgave, i alt 5 Bind, udkom fra 1833. Hans skønne 
Digtrække Trækfuglene, en Naturkoncert, tryktes 1838 

med det gribende, tungsindige Indledningsdigt, hvori han 
vender Blikket mod sig selv og i rørende Toner klager 
over sit, den « stakkels gældbundne Fanges », sorg- 
tyngede Liv* 

Naar Blicher nævnes som en af Danmarks største 
Digtere, er det Novellerne, der først og sidst tænkes paa ; 
det var med disse, han først ret slog igennem, som 
det er i dem, han lægger saavel sin i højeste Grad ejen- 
dommelige Begavelse som sin overordentlige kunstneriske 
Udvikling for Dagen. Nogle af Novellerne ere ganske 
vist ubetydelige eller endog aldeles mislykkede; den •Ru- 
tine*, som kan frembringe noget ordentligt endog i lidet 
beaandede Øjeblikke og paa Grundlag af noget, der ikke 
er aandelig Selvoplevelse, savnede Blicher som saa mange 
ægte Digtere aldeles. I de bedste af dem viser han 
sig som en saa dyb og grundig Kender af alt, hvad der 
kan røre sig i en Menneskesjæl, at han i den Henseende 
er i vor Litteratur overgaaet af ingen, naaet af faa; 
Karaktererne skildrer han med storslaaet Simpelhed og 
med en saa malende, overtydende Kratt, at de præge 
sig som uudslettelige Billeder i Læserens Fantasi. Af 
Naturens Ejendommeligheder, dens Stemninger og dens 
Liv er han den danske Litteraturs ædleste Fortolker; 
hans Billede af den « stille og mørkladne » Hede og af 
Vesterhavet med dets Havblik og Storm vise ham som 
en Landskabskunstner af allerhøjeste Rang. Grundtonen 
i hans Digtning er dyb Vemod ; en Stemning heraf hviler 
over alle hans Mesterværker, ofte i Vekselvirkning med 
den dybeste Humor. Højest i hans Digtning staa de 
Noveller, hvor det er jydsk Natur og jydsk Befolkning — 
Bønder og Tatere, Nutids-Præster og Proprietærer og 
gamle Tiders Herremænd — , han skildrer. I dem er han 
paa sin egen Grund, kyndig og begejstret som ingen 
anden Steds; det største har han naaet i Digterværker 
som En Landsbydegns Dagbog, Juleferierne, Rimmelbjærget, 
Røverstuen, Marie, Hosekræmmeren, Keltringliv, Præsten 
i Vejlby og den uforlignelige, i jydske Mundarter skrevne 

Sammenslyngning af Historier og Viser E Binds touw. — 
Ogsaa paa anden Maade end ved sin Digtning har Blicher 
indlagt sig Fortjeneste af sit Fædrelands folkelige Udvik- 
ling. Han er en af dem, der tidligst og varmest har 
talt for Oprettelsen af Folkehøjskoler; ved at give Stødet 
til de store «Himmelbjærgsfester» bidrog han væsentligt 
til at styrke den nationale Samfandsaand. 

Ligesom Blicher hører Christian Hvid Bredahl 
til de danske Digtere, i hvis Arbejder der spores mindst 
af den ligefremme Paavirkning af Oehlenschlæger; den 
Forfatter, med hvis Aand han nærmest er i Slægt, og i 
hvis Spor han træder, er Shakespeare. Bredahl var født 
1784 i Nærheden af Sorø, hvor hans Fader havde en 
Forpagtning; i sit tolvte Aar kom han i Slagelse Latin- 
skole, hvor han blandt Disciplene var et Særsyn ved sin 
Arbejdsomhed ikke mindre end ved sin ualmindelige 
Legemsstyrke og ved sin udprægede Retfærdighedsfølelse, 
der altid drev ham til at gribe virksom ind, hvor en 
svagere led Overlast. Student blev han i 1801, men 
Teologien, hvortil han først havde tænkt at vie sig, kunde 
ikke fængsle ham i Længden; til de kirkelige Dogmer 
kunde han ikke slutte sig, og hans ubændige Frihedstrang 
gjorde ham det umuligt at indordne sig under noget Sy- 
stem. Derimod begyndte •Poesien alt tidligt at drage 
ham med uimodstaaelig Magt; han fordybede sig i Shake- 
speares Digterværker og skrev selv i sin tidlige Ungdom 
adskilligt, hvoraf dog intet blev trykt, ligesom han und- 
lod at vise det til nogen fortroligr Først da han var 35 
Aar gammel, udgav han Begyndelsen af sit Hovedværk, 
de « Dramatiske Scener*. I 1820 giftede han sig og tog 
derpaa ud paa Landet, hvor han tilbragte Hesten af sit 
Liv, fra 1824 paa en af Sorø Akademis Fæstegaarde, 
hvis smaa Jorder han selv dyrkede som Bonde, altid 
under pinlige Næringssorger og i sin ældre Alder desuden 
under haarde legemlige Lidelser; han omgikkes kun faa 
der paa Egnen — mest vistnok sin gamle Ven og Skole- 
kammerat Ingemann i Sorø, men strejfede helst saa 

længe, ban kunde, om i Mark og Skov, ene med sine 
Frihedsdrømme. Der skrev han de sidste Dele af sit 
store Værk og adskilligt andet mindre betydeligt — Skue- 
spil, hvoraf et enkelt, Knud Svendsen, naaede at blive 
spillet paa det kongelige Teater, satiriske Digtninger, 
rettede mod Samtidens yndede Forfattere o. s. v. — ; der 
døde han efter et ensomt og glædeløst Liv iAaret 1860. 
Bredahls Dramatiske Scener, der udkom i seks Dele 
1819 — 1833,* høre til den nyere danske Litteraturs meget 
værdifulde, men ingenlunde til dens meget læste Frem- 
bringelser. De ere Udtryk for en højst ejendommelig 
Digterpersonlighed, der bæres af en svulmende Begejst- 
ring for Sandhed og Ret, et brændende Had til Uretfærdig- 
hed og Falskhed. I sit Livssyn er Bredahl en fuldblods 
Idealist, der aldrig slaar af paa sine Krav til, hvad han 
regner for sand Humanitet, Sjælsrenhed og Ædelsind; 
de ideale Fordringer opstilles med ubønhørlig Skarphed, 
og hvad der strider imod dem, revses snart med Torden 
og Lynild, snart med den mest bidende Haan. For det 
bestaaende som saadant har han ingen Agtelse; han 
ænser hverken Hævd eller Tradition, intet uden det 
ædle, rene menneskelige. I Sammenhæng hermed er 
hans Samfundsopfattelse nærmest at betegne som socia- 
listisk; han agter af Rettighederne kun de selverhvervede; 
stærkest slaar han løs paa de svages Undertrykkere, paa 
de uretfærdige Stormænd, de graadige rige uden dog 
derfor paa noget Punkt at blive ubillig mod dem, der 
hæve sig over Mængden, eller at bære over med den 
vilde Hobs tøjlesløse Stræben efter uordnede Samfunds- 
forhold. Personlig Satire kender han i sit Hovedværk 
ikke til; det er vel til Dels for at undgaa endog blot 
Skinnet heraf, at han henlægger sine « Sceners* Handling 
til «Kyhlam, et Kejserdømme i Maanen>. I Formen ere 
de Bredahlske Scener i høj Grad uregelrette; de danne 
hverken sete under eet eller hver Del tagen for sig et 

kunstnerisk sammenarbejdet Hele, om de end alle sigte 
til et bestemt Maal og have en vis indbyrdes Sammen- 
hæng i ydre Handling, ligesom Personerne til Dels kunne 
følges fra det ene Afsnit over i det andet. Deres Stor- 
hed og ædle Skønhed ligger især i de enkelte Scener, af 
hvilke mangfoldige ere den største Digteraand værdige, 
snart i Kraft af deres ægte Patos, snart ved en Komik 
af henrivende Styrke og Fylde. 

Er Bredahl saaledes et stort Geni uden synderlig 
mere Kunstfærdighed end den medfødte, træffe vi i Jo- 
han Ludvig Heiberg en Digter, hvis kunstneriske Ud- 
vikling af et ikke i sig selv meget fremragende Talent 
netop er det, der giver ham en saa overordentlig Betyd- 
ning i vor Litteratur. 

Han var født i København 1791, en Søn af den 
tidligere omtalte Peter Andreas Heiberg og den senere 
som «Hverdagshistoriernes» Forfatterinde saa højt for- 
tjente Thomasine Christine H., født Buntzen (Fru Gyllem- 
bourg). Da Forældrenes Ægteskab var bleven hævet, 
blev han sat i Huset hos Rahbeks og havde der Lejlig- 
hed til at modtage tidlige Indtryk af udviklede Mænds 
Samtaler; et Aarstid derpaa kom han bort fra Bakke- 
huset og, atter to Aar senere, hjem til sin Moder og 
hendes anden Ægtefælle — paa ny til en Kreds, hvor 
aandfulde og dannede Mænd stadigt mødtes. Paa god 
Undervisning for den begavede Dreng sparedes der ikke ; 
i 1809 blev han Student og udviklede nu sine rige Evner 
i mange forskellige Retninger; han lagde sig efter nyere 
Sprog, Naturvidenskaberne og Filosofi, dyrkede Musiken 
og studerede med stor Iver saa vel den skønne Litteratur 
som de Forfattere, der havde gjort Poesi og anden Kunst 
til Genstand for videnskabelig Granskning; efter et kor- 
tere Ophold i Sverrig vendte han tilbage til Universi- 
tetet og studerede nu i et Par Aar Medicin. 

Alt i sine Drengeaar havde han moret sig med at 
skrive Komedier for sit Dukketeater; af denne halvt 
legende Forberedelse fremgik i 1814 hans første Baq^ 

« Marionetteater*, med Skuespillene Don Juan, en fri 
Omarbejdelse efter Moliére, og Pottemager Walter, et 
romantisk Drama. Allerede disse Digterværker vakte 
stor Opmærksomhed i Publikum. Hans næste Arbejde 
var Komedien Julespøg og Nytaarsløjer , 1817, med dens 
hvasse Satire over de af Publikum saa yndede Ingemannske 
Skuespil; herved kom han som tidligere sagt i Kamp med 
Grundtvig og fik Anledning til sin vittige Ny A. B. C- 
Bog i en Times Undervisning til Ære, Nytte og Fornøjelse 
for den unge Grundtvig, et pædagogisk Forsøg. Samme 
Aar kom foruden det ufuldendte mytologiske Skuespil 
Psyche atter et romantisk Drama, Dristig vovet halvt er 
vundet, en Frugt af hans grundige Studium af den spanske 
Skuespildigter Calderon, over hvis Poesi han — ogsaa i 
1817, — disputerede for Doktorgraden. I 1819 fremtog 
han paa ny et Skuespil, han havde skrevet som Dreng, 
og udgav det i omarbejdet Skikkelse under Titelen Tycho 
Brahes Spaadom; samme Aar drog han med kongelig 
Understøttelse til Paris, hvor han i tre Aar levede hos 
sin Fader, sysselsat snart med naturhistoriske, snart med 
æstetiske Studier; rig Lejlighed havde han til at udvikle 
sig i Omgang med fremragende Mænd, hos hvem Faderen 
indførte ham, og ved flittige Besøg i Verdensstadens 
Teatre. Meget fik han ikke skrevet i Paris, men hjem- 
sendte dog et nyt Drama, Nina eller den vanvittige af 
Kærlighed. 

I 1822 blev Heiberg kaldet fra Paris til et Pro- 
fessorat i dansk Sprog, Litteratur og Mytologi ved Uni- 
versitetet i Kiel og opholdt sig der til Sommeren 1825. 
I disse tre Aar fuldendte han forskellige videnskabelige 
Arbejder, deriblandt sin Nordische Mythologie (først trykt 
1827) samt den mærkelige Afhandling Om den mennesJce- 
lige Frihed, 1825, i hvilken sidste han viser sig som 
Lærling af den store tyske Filosof Hegel, hvis Op- 
fattelse af Livet og Kunsten fik indgribende Betydning 
for hans senere videnskabelig-kritiske og digteriske Virk- 
somhed* Skønt hans Moder boede hos ham i Kiel, og 

uagtet han var stærkt optagen af sine Studier, især de 
filosofiske, kunde han dog ikke i Længden holde ud at 
leve der. I 1825 tog han sin Afsked fra Universitetet; 
samme Aar var det, han i København fik sin første 
Vaudeville opført. 

Det var under Opholdet i Paris, at Heiberg havde 
faaet sin Opmærksomhed henledet paa denne Skuespilart, 
som han nu udviklede herhjemme paa national og ejen- 
dommelig Maade. En i Regelen kun spinkel, men ofte 
med ikke ringe Finhed opfunden Handling, en flygtig, 
men livfuldt udkastet Karaktertegning, en let og spillende 
Dialog og en smagfuld Brug af Sange, hvor Stem- 
ningen skal løftes højest, udmærke de Heibergske Vaude- 
viller; det ejendommelige ved dem er først og fremmest 
den sindrige, ofte helt geniale Maade, hvorpaa han har 
faaet Musik — kendte eller i alt Fald let fattelige Me- 
lodier — og Digtning til at virke sammen i uopløselig 
Enhed saa vel i de følelsesfuldt lyriske Partier som i 
dem, hvor det satiriserende Lune gør sig stærkest gæl- 
dende. Heibergs første, under et Ophold i København 
udarbejdede Vaudeville, Kong Salomon og Jørgen Hatte- 
mager, blev modtagen med overordentligt Bifald af Publi- 
kum, hvorimod Kritiken forholdt sig alt andet end gunstig 
til den og dens nærmeste Efterfølgere og betegnede disse 
Digtninger som Farcer, uværdige Holbergs Scene. I sin 
Afhandling Om Vaudevillen som dramatisk Digtart og om 
dens Betydning paa den danske Skueplads tog Heiberg 
stærkt og dygtigt til Genmæle mod de rejste Indvendinger, 
og efterhaanden forstummede disse over for Publikums 
kraftige Tilslutning. Snart fulgte nye Vaudeviller som 
Aprilsnarrene, Recensenten og Dyret, Et Eventyr i Rosenborg 
Have (Musik af Weyse), De uadskillelige (alle 1826 og 
1827) og flere, der bleve modtagne med Jubel af Befolk- 
ningen, som her for første Gang i lange Tider saa sine 
egne Forhold og Skikkelser, som den kunde kendes ved 
selv i deres stærkt overdrevne Former, fremstillede paa 
Teateret. Kort efter at «Kong Salomon og Jørgen Hatte- 

mager* var fremkommen, tog Heiberg sin Afsked som 
Professor i Kiel og havde fra nu af fast Bolig i Køben- 
havn. Der udgav han fra 1827 og — med et Par Af- 
brydelser — til 1837 et Ugeblad, som i de første Aar 
hed Københavns flyvende Post, senere Interirnsblade; det 
bragte Fortællinger og Digte, men dets Hovedbestanddel 
var dog den Heibergske Kritik, der altid fik mere Ind- 
flydelse paa den almindelige Dom, indtil den til sidst helt 
ledede denne overalt, hvor Smagsspørgsmaal vare fremme. 
I «Den flyvende Post» stod blandt andet Heibergs navn- 
kundige Kritik af « Væringerne*, hvilken som allerede 
omtalt gav Anledning til en vidtløftig Polemik, især med 
Hauch, Chr. Wilster og Peder Hjort. — I 1828 opførtes 
det historisk-romantiske Sangspil Elverhøj, der, støttet af 
Kuhlaus til Dels over Folkevisemelodier udarbejdede 
Musik, vandt stort Bifald, fortræffeligt opfundet og bygget 
med stor Sans for stemningsvækkende dramatisk Virkning, 
som det er; langt mindre Lykke gjorde (i 1829) det ro- 
mantiske Drama Prinsesse Isabella, atter en Efterligning 
af Calderon. Heiberg blev i 1829 udnævnt til kongelig 
Teaterdigter og Oversætter og udfoldede som saadan en 
rig Virksomhed; to Aar efter ægtede han den fortræffe- 
lige Skuespillerinde Johanne Louise Pætges. Nye Vaude- 
viller opførtes i 1831 — Køge Huslcors — og i 1833 — 
De danslee i Paris \ i 1835 kom hans fint poetiske E ven tyr- 
komedie Alferne (udarbejdet efter Tiecks Eventyr), 1836 
den morsomme Vaudeville Nej, 1838 og 1839 to Eventyr- 
dramer, Fata Morgana og Syvsoverdag, det sidste et af 
Digterens betydeligste Arbejder med den sindrigt sammen- 
slyngede dobbelte Handling og den fyldige romantiske 
Duft. I 1341 udkom Nye Digte, en Samling, hvis Hoved- 
bestanddele ere Romancekransen De nygifte, Protestantismen 
i Naturen og En Sjæl efter Døden. Mellem alle Heibergs 
Digterværker findes næppe noget, der indtil vore Dage 
har bevaret sin Friskhed saa fuldstændigt som denne i 
en Slags dramatisk Form, i glimrende Vers og med saa 
dyb og fin Vittighed forfattede Satire paa flad og aandløs 

Livsanskuelse og det væsentligt set tomme Spidsborger- 
liv. — Fra 1842 — 1844 udgav han det indholdsrige æste- 
tiske Tidsskrift InteUigensblade , i 1847 opførtes Lyst- 
spillet Vdlgerda; sine Gadeviser, hvortil han selv havde 
skrevet Melodierne, udgav han 1849. Samtidigt med, at 
han udfoldede sin rige poetiske Virksomhed, arbejdede 
Heiberg flittig som Videnskabsmand, især som Æstetiker, 
dog ogsaa paa andre Omraader som Filosof; sine astro- 
nomiske Studier gjorde han blandt andet tilgængelige i 
Tidsskriftet Urania. Fra 1849—1856 var han Teater- 
direktør; han døde 1860. 

Den store Indflydelse, J. L. Heiberg har udøvet, 
skyldes selvfølgelig for en stor Del hans Poesi, særligt 
hans Vaudevilledigtning, i Kraft af hvilken han fortjener 
Navn af Banebryder for det danske Hverdagsskuespil 
indtil nær op ved de sidste Dage, om end hans herben 
hørende Arbejder langtfra kunne gøre den Virkning nu, 
som da de fremkom; dertil have de for stærkt Præg af 
deres egen Tids Naturopfattelse, for lidt af det almindeligt 
menneskelige i deres Karaktertegning og Sprog. Som 
Digter er han mere tankerig end varm, mere sleben og 
klogt udregnende end begejstret; saa højt er han imid- 
lertid naaet i sin kunstneriske Udvikling, at han meget 
ofte gør en særdeles stor Virkning ene ved sin Fortro- 
lighed med og sit Herredømme over Midlerne, de sprog- 
lige som de rytmiske. Mest har han virket som Kritiker. 
Han er den første danske Forfatter, der med nogen 
Grundighed og Aand påaviser Love for Kunsten og dens 
Former; hans Hovedevne er Smagen, og mægtigt har han 
bidraget til hos os at gøre det klart for Samtid og Efter- 
tid, at Kunsten er et Resultat ikke af planløse, mere 
eller mindre « geniale« Indfald, men af en Aandens Virk- 
sombed, der styres efter evige Love. At han i det 
enkelte, i Udviklingen af sin Kunstopfattelse, undertiden 
kan have været smaalig og ufri, bliver en Sag for sig. 

Heibergs nærmeste Aandsfrænde og den danske 
Digter, der er stærkest paavirket af hans KwuAtaet^ <et 

Henrik Hertz. Han var født 1798 i en dannet og vel- 
staaende jødisk Købmandsfamilie; allerede som Barn 
mistede han sine Forældre, men vedblev at leve i Kredse, 
hvor der var Kendskab til og Agtelse for Poesi og 
Kunst. Tidligt lærte han vore bedste Digteres Værker 
at kende og udvikledes ved Omgang med fremragende 
Personligheder, især Baggesen; selv skrev han Digte, 
længe før han, i 1817, blev Student og tog fat paa Bets- 
videnskaben, i hvilket Fag han 1824 vandt Universitetets 
Guldmedaille og 1825 blev Kandidat; Medaillen fik han 
atter det følgende Aar, men denne Gang for en æstetisk 
Prisopgave. I 1827 opførtes hans første Lystspil, Hr. 
BurJchardt og hans Familie, et vellykket Forsøg paa at 
skrive en national Nutidskomedie i Holbergsk Aand, samt 
Vaudevillen Kærlighed og Politi, Aaret efter Komedien 
Flyttedagen og atter et Aar senere det fint udarbejdede 
rimede Lystspil Amors Genistreger. Intet af disse Skue- 
spil fremkom under Digterens Navn ; først i 1832, samme 
Aar, som han lod sig døbe, brød han sin Anonymitet, 
der havde givet Anledning til mangfoldige Gisninger, 
især ved Fremkomsten af de 1830 trykte Gengangerbreve 
eller poetisJce Epistler fra Paradis. Denne Bog udgav han 
under Navnet «Knud Sjællandsfar*, et af de Mærker, 
hvorunder Baggesen havde skrevet; « Epistlerne », af 
hvilke de tre første ere rettede til Heiberg, andre til 
Hauch, ere affattede fuldstændigt i Baggesens Stil og i 
Vers, der til det yderste efterligne dennes Behandlings- 
maade. De ere Indlæg i Tidens store litterære Fejde, i 
hvilken Hertz stiller sig som Heibergs Kampfælle med 
sin aand ful de Hævden af Kravene til Ideens og Formens 
harmoniske Enhed i Kunstværket og til Formens kunst- 
neriske Gennemførelse. De Fordringer, Hertz opstillede, 
gjorde han selv i fuldeste Maal Fyldest, og det var da 
ikke mindst netop ved den med saa fin Kunstsans og saa 
overordentlig Elegance udarbejdede Form, at c Genganger- 
brevene* vakte en Opsigt, som næppe før eller siden 
noget dansk Digterværk. — I 1832 kom Hertz's tidligste 

Lystspil for første Gang i Trykken tillige med et nyt, 
Emma eller den hemmelige Forlovelse, og samme Aar en 
Anonym Nytaarsgave med de Fire poetiske Epistler fra 
Knud Sjællandsfar og første Sang af det æstetiske Lære- 
digt Naturen og Kunsten, tilsammen en videre Udvikling 
af Ideen i «Gengangerbrevene* ; 1833 udgav han Foraarets 
Nytaarsgave, der blandt andet indeholdt anden Sang af 
«Naturen og Kunsten* og Digtrækken Erindringer fra 
Sirschholm. Han fik kort derpaa offentlig Understøttelse 
til en Udenlandsrejse, som i fem Fjerdingaar førte ham 
til Tyskland og Italien, Frankrig og Schweitz-, efter Hjem- 
komsten var hans første større Arbejde det rimede Lyst- 
spil Den eneste Fejl og Vaudevillen Debatten i Politivennen 9 
1835. I 1836 kom det værdifulde Lystspil Sparekassen, 
i Henseende til frodig Komik og levende Kaiaktertegning 
hans betydeligste Arbejde, og 1837 det nationalt-romantiske 
Drama Svend Dyrings Hus. I dette sidste højst mærke- 
lige Kunstværk har Hertz sammensmeltet Emner fra vor 
Middelalders Folkeviser (« Moderen under Mulde*, « Ridder 
Stig Hvide* o. fl.)> ligesom han paa Grundlag af disses 
Rytmer har bygget et ejendommeligt Versemaal, ved hvis 
Klang der bidrages mægtigt til at fremkalde den efor- 
tryllende Duft fra den danske Middelalder og de gamle 
Folkeviser*, der hviler over Stykket og gør det til en 
i sin Art enestaaende Prydelse for vor Litteratur. Det 
blev modtaget med umaadeligt Bifald; mindre Lykke 
havde han med sine næste Arbejder, Vaudevillen Flugten 
til Sprogø og det i Folkeviserytmer skrevne Drama 
Valdemar Atterdag, medens Novellen Stemninger og Til- 
stande, 1839, vakte en Del Opsigt ved sine Udfald mod 
Tidens politiske Fremskridtsparti. I de følgende Aar 
(1840 og 44) udkom to Bind Lyriske og dramatiske Digte; 
for øvrigt vedblev Hertz med størst Forkærlighed at 
arbejde for Teateret, dels som Lystspil- og Vaudeville- 
digter, dels som Forfatter af romantiske Skuespil. Blandt 
de sidste kunne nævnes Svanehammen 1841, Kong Renés 
Datter 1845 med dets stemningsfulde Billeder fra Frankrig 

Troubadourtid og dets glimrende versificerede Dialoger og 
lyriske Partier samt Ninon 1848, blandt Lystspillene Ind- 
kvarteringen 1841, De deporterede 1853, Den yngste 1854* 
Besøget i København 1860 og En Kurmethode 1865. Fra 
1858 — 59 udgav han sine Ugentlige Blade, hvori den under- 
holdendeNutidsfortællinge7bAawwese7bAw5ew. — Han døde 1870. 

Under hele sin Digtervirksomhed bliver Hertz det 
Program tro, han opstillede i sine «Gengangerbreve»; 
overalt er hans Udtryksmaade paa det nøjeste i Harmoni 
med Digtningens Grundtanke og Indhold; han staar som 
en af vor Litteraturs ypperste Mestere i Formbehandlingen, 
ikke blot som en Versificator af første Rang, men ogsaa 
som en Kunstner, der med den fineste Takt forstaar at 
udvikle sin Ide klart og smagfuldt og netop i de Former, 
der kunne faa Stemningen frem. I sine romantiske Skue- 
spil lægger han en næsten ufejlbar Skønhedssans for 
Dagen; Perlen er paa dette Omraade ved Siden af »Svend 
Dyrings Hus* Dramaet «Kong Renés Datter* med dets 
henrivende Billeder og Toner, der virke som farverige 
Drømmesyner, vakte af skøn Musik. I Lystspillene er 
han friskere og mere naturlig end Heiberg; han er aaben- 
bart mere modtagelig for Indtryk af det naturlig menne- 
skelige, end denne sin Lærer, hvem han dog ganske vist 
ikke mægter at naa i sindrig Opfindelse af det enkelte 
slaaende Træk, der skal lægges til Grund for Kompo- 
sitionen, eller — i Vaudevillen — i kyndig Sammen- 
aibejden af det rent musikalske og det dramatiske. Som 
Komiker er han mere umiddelbar lystig, mindre satiri- 
serende end Heiberg, som Lyriker dybere og varmere i 
Følelsen, mindre dyb i Tanken. Hans Smag er mindre 
en Frugt af Studium end Heibergs; som ban ser friskere 
paa Naturen, end denne, overgaar han ham i Regelen 
ogsaa i Kraft, hvor det gælder at vække en Stemning. 

Af den Heibergske Skole udgaar en af Aarhundredets 
betydeligste Novellister, «Forf. til en Hverdagshistorie*, 
Heibergs Moder Thomasine Christine Gyllembourg- 
Ehrensv&rd, født Buntzen 1773. Sytten Aar gammel 



191 

blev hun gift med Satirikeren P. A. Heiberg; da denne 
var gaaet i Landflygtighed, fik hun Ægteskabet med ham 
hævet og giftede sig kort efter med den landsforviste 
svenske Baron Ehrensvfird, der havde været med i Sam- 
mensværgelsen mod Gustaf den Tredie. Han var en 
dannet Mand, og mange udmærkede Danske og Svenske 
søgte hans Hus; flere af dem vedbleve efter hans Død 
1815 at omgaas hans Enke, saaledesPoul Møller og især 
Baggesen, der trods den store Forskel i Alder snart 
knyttede sig nær til hendes højt begavede Søn Johan 
Ludvig. Da denne var kommen hjem fra Paris og havde 
faaet Professoratet i Kiel, levede hun der hos ham, og 
da han efter at have taget Bolig i København havde 
giftet sig, boede hun i hans Hus til sin Død 1856. 

Det var først i 1827, at hun — i Sønnens »Flyvende 
Post* — lod trykke nogle Smaastykker, der senere sam- 
ledes under Titelen Familien Polonius\ næste Aar fulgte 
den Fortælling, hvorefter hun tog det Forfatternavn, hun 
skrev under til det sidste — hendes Anonymitet hævedes 
først ved hendes Død — : En Hverdagshistorie. Senere 
kom en ikke ringe Mængde 'Hverdagshistorier* som Drøm 
og VirJcelighed, To Tidsaldere, Ekstremerne^ Een i alle og 
De lyse Nætter; de ble ve udgivne samlede af J. L. Hei- 
berg 1849 — 1851. Historierne bleve straks ved deres 
Fremkomst modtagne med almindelig Opmærksomhed og 
hævde endnu deres By som Frugter af betydelig Digter* 
begavelse og endnu betydeligere Kundskab og Dannelse, 
Fru Gyllembourg er i sin Tid ved Siden af Blicher den 
eneste danske Forfatter, der kan behandle et af d$t 
daglige Liv taget Emne sanddru og poetisk. Personerne 
og Situationerne griber hun i Modsætning til sin store 
samtidige i Regelen ud af de « dannedes* Kreds; det er 
forfinede Forhold og forfinede Væsener, hun skildrer med 
størst Mesterskab, ofte med stor Virkelighedssans, ikke 
sjældent dog ogsaa med en vis raffineret Slebenhed, der 
kan røve Billedet noget af dets umiddelbart slaaende 
Virkning. Hun er «fornem» i sin Fremstilling og Stil; 

overalt møder man hos hende den gennemkultiverede 
Kunstnerinde. Ikke des mindre mangler det hende dog 
hverken paa Kraft eller paa Ynde, heller ej paa Lune 
i Skildringerne; hun opfinder med Lethed og Sikkerhed 
og gaar sjældent over Grænsen af det sandsynlige, hverken 
i Handling eller i Karaktertegning, hvilken sidste hun 
gennemfører med ulastelig Sammenhæng og oftest med 
slaaende Klarhed og Bestemthed. Hendes Livssyn er 
human Epikureisme — med andre Ord: hun prædiker i 
sin Digtning Agtelse for det sande menneskelige, men 
har dog kun ret Sympati for dette, hvor det fremtræder 
i skønhedsmættede Former. 

Discipel af Fru Gyllembourg er hendes Søstersøn, 
den kloge og slebne Novellist Andreas Nicolai de 
Saint-Aubain, født 1798, død 1865, der under Navnet 
Carl Bernhard fra 1835 udgav en Mængde større og 
mindre Fortællinger samt et Par historiske Romaner: 
Krøniker fra Kristian den Andens Tid og Krøniker fra Erik 
af Pommerns Tid. Udviklet i den Heibergske Kreds til- 
egnede han sig dennes fine Smag og Tone, dens Formsans 
og skarpe Blik for menneskelig Ejendommelighed; i Hei- 
bergs * Flyvende Post* tryktes hans første Novelle, Nummer 
syv, efter hvilken fulgte Et Aar i København; senere 
kom adskillige Bind Noveller med Kommissionæren, Lyk- 
kens Yndling, Børneballet o. s. v. samt en Roman, Gamle 
Minder, der skildrer Hoflivet under Struensee. De fleste 
af hans Fortællinger ere « Hverdagshistorier*; han er en 
Mester i Opfindelsen af interessante Sammenstød mellem 
Karaktererne, hvilke han skildrer med megen Sans for det 
iøjnefaldende og virkningsfulde, ligesom ban har poetisk 
Evne nok til at rive Læseren med i de forskellige, dels 
lunefuldt antydede, dels vemodige Stemninger. Nogen 
særdeles dybt gaaende Sjælelivsmaler er han ikke; sine 
Hovedfortrin har han paa Formens Omraade og opnaar 
ofte megen Virkning ved den Skarphed, hvormed han 
kan faa sine Figurer til at tegne sig i de Situationer, 
han opfinder for dem. 

En langt dybere Digternatur er den dels af Oehlen- 
schlæger, dels af Heiberg paavirkede Poul Martin 
Møller. Han var en Søn af den lærde Præst, senere 
Bisp Rasmus Møller og født 1794; 1812 blev han Student 
og fire Aar derpaa teologisk Kandidat, skønt han havde 
brugt megen Tid til at dyrke Poesien og de klassiske 
Sprog og kort før sin Eksamen var bleven ramt af en 
tung Hjertesorg, idet hans Forlovede, hvem han elskede 
højt, brød med ham. Efter at have afsluttet sine 
Universitetsstudier levede han nogen Tid i sit Hjem 
sammen med Christian Winther, der ved Faderens andet 
Ægteskab var bleven hans Stifbroder; senere tog han 
ud som Huslærer og forfattede, medens han var i denne 
Stilling, flere udmærkede Digte som *De vilde Jægere* 
og *St. Laurentius*, en af de mest storstilede og form- 
fuldendte Romancer, der ere skrevne paa Dansk i Folke- 
visestil. Efter at han i 1818 var kommen tilbage 
til København, kastede han sig som tro Tilhænger 
af Oehlenschlæger ind i Fejden mellem denne og Baggesen 
og skrev sit besk-vittige Digt «Om Jenses Lidenhed* 

(Parodi paa Baggesens «Der var en Tid *) samt 

mod Grundtvig sit Himmelbrev i Grundtvigs nye historiske 
Smag; i det hele var han en af « Tylvtens* ivrigste og 
mest fremragende Medlemmer. De teologiske Studier 
havde han ikke Lyst til at fortsætte; des stærkere følte 
han sig dragen til den græske Oldtidslitteratur, og for 
ret at faa Ro til at dyrke denne tog han i 1819 som 
Præst med et Skib, der skulde til Kina. Med det for 
han i to Aar; i en Række livligt skrevne Optegnelser 
paa Rejsen til Kina har han vist, hvor sundt og aandfuldt 
han opfattede, hvad han saa i de fremmede Egne, men 
for øvrigt skrev han paa Rejsen næppe meget mere end 
det berømte Digt « Glæde over Danmark*, maaske dog 
ogsaa flere Digte og den sprudlende vittige Statistisk 
Skildring af Lægdsgaarden i ØlsébyMagle, en Satire over 
det videnskabelige Pindehuggeri og dets Dyrkere. Efter 
at være kommen hjem vedblev han at studere Filolog 

S. Mimer: Litteraturhistorie. ^ 

og lagde sig ogsaa grundigt efter Filosofien: sit Livs- 
ophold tjente han som Lærer, fra 1822 ved Metropolitan- 
skolen. En Tid boede han hos Rahbeks paa Bakke- 
huset og skrev der blandt andre Digte de ypperlige 
Studenterviser *Helt sjælden rørtes Pen og Bog* og *Hvad 
er imod Studentens Kaar — ». Samtidigt begyndte han 
paa sit — desværre aldrig fuldendte — Hovedværk, En 
dansk Students Eventyr, der oprindeligt havde været anlagt 
som en Roman med Emne fra Reforroationstiden, men 
som under Omarbejdelsen formede sig til en Nutidsnovelle 
med Karakterskildringer af højeste Værd, frem for alt 
dog med et Liv og en straalende Humor i Opfindelsen 
og i Udførelsen, hvortil der næppe findes noget tilsvarende 
i vor Prosalitteratur. I 1825 udgav han sin mesterlige 
Oversættelse af Odysseens seks første Sange ; fra 1827 — 1831 
var han Professor i Filosofi i Kristiania, hvorfra han 
vendte tilbage for at overtage en lignende Stilling ved 
Københavns Universitet. I Norge skrev han foruden et 
ubetydeligt Lystspil, De opdigtede Historier, kun enkelte 
Smaadigte; efter at være kommen til København igen 
forfattede han en Del Digte samt værdifulde filosofiske 
og kritiske Afhandlinger. Han døde 1838. Meget er 
det ikke ikke, han har efterladt sig*, men hvad der 
haves af ham, er gennemgaaende af særdeles betydelig 
Værd. I sin alvorlige Lyrik er han kraftig og sund, i 
sin Komik i sjælden Grad frisk og ejendommelig, rig paa 
Billeder af glimrende Farve og svulmende Kraft; overalt 
former han med en Omhu og en Sans for Valget af Ud- 
tryk, der gør, at hans Arbejder altid naa den tilsigtede 
Virkning. Formfuldendtheden er ingen Sinde opnaaet paa 
Friskhedens og Umiddelbarhedens Bekostning; hvad der 
giver hans Poesi dens ejendommelige Magt over Sjælene, 
er netop det, at den bestandig synes som ved et Under 
opvokset af en kernesund Naturgrund. 

Poul Møllers Stifbroder og nære Ven, den udmærkede 



* „Efterladte Skrifter", seks smaa Bind, udgivne efter hans Død. 

Lyriker Rasmus Villads Christian Ferdinand 
Winther, var født 1796 i Fensmark i Næstvedkanten, 
hvor Faderen var Præst. Der levede han sine Barn- 
domsaar i en dejlig, ægte sjællandsk Egn; sin første 
Undervisning fik han i Hjemmet, men kom elleve Aar 
gammel i Nykøbing Skole, hvorfra han. blev Student 1815. 
Da han i 1824 blev teologisk Kandidat, var han allerede 
kendt som Lyriker — hans tidligst trykte Sang: *Her 
under Nathimlens rolige Skygge* er fra 1818 — , men 
først i 1828 udgav han sin ældste Samling Digte, der 
straks stillede ham paa en fremragende Plads i Litteraturen 
og vakte almindelig Opsigt, især ved de kendte Træsnit 
med deres yndefulde, om end stærkt idealiserende Folke- 
livsbilleder, deres milde Erotik og friske Naturstemninger. 
Fra 1830 — 31 var han udenlands, mest i Italien, og efter 
sin Hjemkomst lod han hengaa længere Tid, inden han 
atter vendte sig til Læseverdenen; først i 1835 kom 
Nogle Digte, men heri da ogsaa flere af hans allermodneste 
og skønneste Frembringelser, som « Sjælland*, den be- 
gejstrede Hymne til den hjemlige Natur, « Vaabendragerens 
Ed», € Annette*, og € Ringens Indskrift*. I 1839 kom Tø 
Fortællinger («Et Rejseeventyr* og « Hesteprangeren*), 
samt Sang og Sagn, 1840 Haandtegninger. I 1841 drog 
han til Tyskland som Lærer for Kronprins Frederiks til- 
kommende Hustru; efter sin Hjemkomst udgav han 1842 
sine Digtninger, heri en Række af hans skønneste Kærlig- 
hedsdigte, <Til een*, samt de ypperlige Fortællinger paa 
Vers «Fjældvandring ved Badet* og *I et romersk Osteri*; 
Aaret efter kom hans Fire Noveller, blandt hvilke *En 
Aftenscene* kan nævnes som en af hans fortællende Digt- 
nings Perler. Flere Digtsamlinger — LyrisJce Digte 1849, 
Nye Digte 1850 og Nye Digtninger 1852 — fulgte der- 
efter; i 1855 udgav han sit Hovedværk, den romantiske 
Digtning Hjortens Flugt Dette Arbejde af en næsten 
tresindstyveaarig Mand er et Vidunder af Friskhed og 
Farvepragt, baaret af en svulmende Ungdomskraft og 
Glød og bygget med et Herredømme over de starte 



196 

Former, som næppe nogen havde troet at kunne vente af 
en Digter, der hidtil stedse havde bevæget sig inden for 
langt snævrere Grænser. Hvad han senere udgav — 
Brogede Blade 1865 o. s. v. — var i Sammenligning med 
dette og med hans Ungdomsværker ubetydeligt. — I sin 
ældre Alder tilbragte han en Del af sin Tid i Udlandet; 
han døde i Paris 1876. 

Som Kærlighedens og Naturens begejstrede Sanger 
har Christian Winther sin væsentlige Betydning i Kraft 
af sin rent lyriske Poesi og sin Romancedigtning. Ingen 
dansk Digter har i saa henrivende Toner skildret El- 
skovens Længsel og Haab, dens Fryd og dens Kval, som 
han; for ham er Kærligheden lige saa langt fra den 
aandløse Sanselighed som fra det tomme Sværmeri. For 
hans Blik rører Aanden sig overalt i det skabte; han 
elsker Jordens Dejlighed, hvor den end møder ham, saa 
vel i den besjælede Menneskeskikkelse som i Naturen i 
alle dens Fremtrædelsesformer. Liflige Udtryk faar hans 
Kærlighed til og dybe Forstaaelse af Naturen, især den, 
hvori han er opfostret; den priser han i jublende Lov- 
sange, og den skildrer han med et Mesterskab, der stiller 
ham i første Bække blandt alle Slægters og alle Tiders 
Landskabskunstnere. Som Digter er han lige saa sanddru 
som varmt følende; aldrig giver han Udtryk til laante 
eller tilkunstlede Stemninger; alt, hvad han synger om, 
er i dybeste Forstand selvoplevet. Og som han i hele 
sit Natursyn og sin Følelfce er ægte dansk, saaledes er 
han det ogsaa i sin Udtryksmaade. Modersmaalet har 
sjældent lydt i renere og klangfuldere Toner end i hans 
Digtning, hvor han staar som en af vore friskeste, paa 
een Gang mest musikalsk betagende og tilsyneladende 
kunstløseste Versbyggere. 

Ved Siden af Chr. Winther maaCarl Ludvig Emil 
Aarestrup nævnes som en af Aarhundredets betyde- 
ligste erotiske Digtere. Han var født 1800, udgav 1838 
en Samling Digte, der ved deres Fremkomst saa godt 
som ikke ænsedes af nogen, og døde 1856 som Læge i 

Odense. I 1863 offentliggjordes hans Efterladte Digte*. — 
Mellem hans Arbejder findes enkelte fortræffelige Romancer 
som «FjældspringeU og en Del Situationsmalerier af stor- 
artet Kraft og farveglødende Skønhed som * Tidlig Slcils- 
misse* og «2?n polsk Moder* ; rigest er han dog i sin 
Kærlighedsdigtning, der i sin ubændige Styrke ofte staar 
som Udslag af flammende Sanselighed. I Sprogbehand- 
lingen er han en lige saa fint udviklet som ejendommelig 
Mester, hvis Evne til at male en Situation og til ved 
selve Ordenes Klang og Rytme at vække en Stemning 
er næsten enestaaende. Nærmest maa han, i Lighed 
med Chr. Winther, regnes til de af Oehlenschlæger vakte 
Digtere; dog bærer han tillige i sin Poesi, især hvor 
denne, som ofte er Tilfældet, præges af Lidelse og Tung- 
sind, Mærker af en ikke ringe Paavirkning udenlands 
fra, mest af den tyske Lyriker Heine. 

Mildere, men ogsaa svagere er den elskværdige 
Lyriker Ludvig Adolf Bødtcher, født 1793. Fra 
1824 til 1835 opholdt han, der var Student, men aldrig 
tænkte paa at tage nogen Embedseksamen eller søge 
offentlig Ansættelse, sig i Rom, hvor han levede med 
udmærkede danske og fremmede, især Thorvaldsen, paa 
hvis Beslutning om at skænke sine Arbejder til Fædre- 
landet han havde ikke ringe Indflydelse. Hverken i 
Rom eller efter sin Hjemkomst til København, hvor han 
døde 1874, skrev han meget; alt, hvad der er udgivet af 
ham, er et lille Bind Digte, trykt 1856, hvoraf der senere kom 
noget forøgede Oplag, og Sidste Digte 1875. Digtene, hvoraf 
adskillige ere erotiske, andre Romancer, atter andre Udtryk 
for hans Kærlighed til Naturen, især den sydlandske, 
— *Netni>, *Aften ved Ariccia*, ^Fredensborg* o. fl. — , 
eller Skildringer af oplevede eller drømte Situationer — 
som det skønhedsmættede og fuldt tonende Mødet med 
Bacchus — ere saa godt som alle prægede af en sjælden 
Adel og Finhed i Følelsen og udarbejdede med yderste 



* Liebenberg har udgivet hans „Samlede Digte". 



198 

Omhu; hans Øre er lige saa fint, som hans Syn paa Til- 
værelsen er kærligt og mildt, hans dæmpede Livsglæde elsk- 
værdig, hans Lane humant, og hans Skønhedssans udviklet. 

Christian Frederik Emil Wilster, der fødtes 1797 og døde 
som Lektor ved Sorø Akademi 1840, var en ivrig Deltager i sin Tids 
litterære Fejder; blandt hans Digtninger (1827, 31 og 40) findes et 
og andet virkningsfuldt, som „Den undvegne"; størst Fortjeneste har 
han dog indlagt sig ved sine gode Oversættelser af HomerB Iliade og 
Odysse og af en Del af Euripides's Tragedier. — Carl Christian 
Bagger, 1807 — 1846, var en begavet Digternatur, der, hvis han ikke 
paa Grund af ulykkelige, til Dels ved hans egen Skyld fremkaldte 
Livsforhold var bleven hemmet i sin Udvikling og forstyrret i sin 
Virksomhed, rimeligvis kunde have naaet en ikke ringe Plads mellem 
vore Forfattere; hans Roman Min Broders Levned, 1836, er et dygtigt 
og selvstændigt Arbejde, der i meget vidner om ualmindelig Iagttagelses- 
evne; fiere af hans Digte, hvilke han udgav i Samlinger 1835 og senere, 
ere ægte i Følelsen og smukke i Formen, andre skæmmede af hul 
Patos. — Casper Johannes Boye, født i Norge 1791, død som 
Præst i København 1853, skrev tarvelige Dramaer som Svend Chrathe 

— heri Sangen „Der er et Land tt — og William Shakespeare 

samt en Del verdslige Digte — f. Eks. „Kirkeklokken i Farum* 4 — - 
og Salmer, af hvilke flere ere meget smukke. 

En af Tidsalderens ædleste og ejendommeligste Skik- 
kelser træffe vi i Johannes Carsten Hauch, som var 
født i Frederiksbald — Faderen var dansk, Moderen 
norsk — Aar 1790; sin Barndom indtil det trettende 
Aar tilbragte han i Norge, af hvis storslaaede, alvors- 
fulde Fjældnatur han modtog dybt bestemmende Indtryk, 
kom derpaa med sin Fader, der var en højtstaaende 
Embedsmand, til København, og blev — efter i 1807 at 
have kæmpet mod Englænderne som frivilligt Medlem af 
Livjægerkorpset — Student 1808. Det juridiske Studium, 
Faderen vilde have ham ind paa, opgav han snart enhver 
Tanke om ; derimod lagde han sig ivrig efter Naturviden- 
skaberne og Naturfilosofien og studerede samtidigt de store 
Digteres Værker, begejstret, som han især var, for Shake^ 
speare, Goethe, de tyske Romantikere og Oehlenschlæger. 
Hans første særligt trykte Poesier, tre dramatiske Digt- 
ninger, 1816 — 17, vare ikke heldige, og selv følte Hauch 
efter Udgivelsen af dem deres Mangler saa stærkt, at 

han besluttede helt at opgive Digtekunsten, og lagde sig 
nu — kun afbrudt ved sin Deltagelse i c Tylvtestriden > 
og andre litterære Tvistigheder — saa godt som udeluk- 
kende efter Zoologien, i hvilket Pag han 1820 tog 
Magisterkonferens og Aaret derpaa Doktorgraden. I 
1822 rejste han udenlands for at uddanne sig yderligere 
i sin Videnskab; efter i et Aarstid at have studeret i 
Paris gik han til Italien. Der ramte ham det Slag, som 
blev en Kilde for ham til grufulde legemlige og sjælelige 
Pinsler, men som tillige vakte ham paa ny til Digter: 
han fik en Sygdom i sin ene Fod, og denne maatte sættes 
af. Saa stærkt rystedes han af denne Ulykke, at alt 
Haab og Livsmod svigtede ham, og han endog lededes 
til et Forsøg paa at tage sig selv af Dage. Men netop 
det, at Forsøget imod al Sandsynlighed glippede, kom til 
at betegne Omslaget i hans Livsførelse, blev, siger han 
selv, « ved en sælsom Styrelse det Vendepunkt, hvori han 
igen fattede Tillid til Livet og fik Mod til at gaa Frem- 
tiden i Møde.» Nu havde han « vundet en fast Tro paa 
en levende Gud* og « fandt heri en Beroligelse, en Trøst, 
en Fred selv i Savnets og Smertens Dage, mere værdi- 
fuld end alt, hvad Videnskaben kunde skænke ». Og 
ci den smertefulde Sygdom vendte Poesien som en trø- 
stende Engel tilbage » til ham« Efter i syv Aar intet at 
have digtet førtes han nu atter til Kunsten; endnu under 
sit Ophold i Syden skrev han det romantiske Eventyr- 
skuespil Hamadryaden samt Tragedierne Bajazet og Tiberius 
og Dramaet Gregorius den Syvende. cTiberius* er Hauehs 
dramatiske Hovedværk, — i Kraft af det dybe Livssyn, 
hvoraf det er baaret, og den lige saa storstilede som 
gribende sande Karakterudvikling en af de allerbetyde- 
ligste danske Tragedier. Ogsaa i *Bajazet» og «Grego- 
rius» er der mægtige Tanker og kraftfulde Skildringer 
af Tidsforhold og Personer. 

Efter sin Hjemkomst i 1827 blev Hauch udnævnt 
til Lektor i Naturvidenskaberne ved Sorø Akademi og 
virkede der i nitten Aar. I 1828 — 30 udgav han sine 

Dramatiske Værker — de tidligere nævnte samt Don Juan, 
et af hans svageste Skuespil — , men fik foreløbigt kun 
liden Opmuntring derfor. Publikum, der paa den Tid 
var stærkt optaget af den Heibergske Vaudeville, fandt 
Hauchs Digtninger for alvorstunge og for lidet elegante 
i Formen, og Kritiken, som ogsaa var stærkt paavirket 
af Heiberg, medtog dem haardt. Til den Heibergske 
Retning kom Hauch i det hele i et spændt Forhold, især 
efter at de æstetiske Undersøgelser i * Flyvende Post* 
havde kaldt ham til Vaaben som den af ham saa højt 
elskede og selv i sine Svagheder saa beundrede Oehlen- 
schlægers Forkæmper; Polemiken med Heiberg og Hertz 
— under hvilken han blandt andet skrev sin «aristofa- 
niske Komedie* Den babyloniske Taarnbygning i Minia- 
ture — faldt kun for saa vidt ud til hans Fordel, som 
han i den lærte at vie den formelle Udarbejdelse større 
Opmærksomhed, en Kendsgerning, hvorom hans følgende 
Skuespil, Carl den Femtes Død og Maastrichts Belejring, 
bære Vidnesbyrd. I 1834 begyndte han Rækken af sine 
værdifulde Prosadigtninger med den historisk-romantiske 
Fortælling fra Kristiern den Andens Dage, Vilhelm Zabern, 
der udkom anonymt og hurtigt vandt Yndest som et lige 
saa ejendommeligt som skønt og ædelt Tids- og Karakter- 
billede; den fulgtes i 1836 af Guldmageren; i 1839 kom 
En polsk Familie, der gribende skildrer Polens Kamp 
mod sine Undertrykkere, 1845 Slottet ved Rinen med dens 
værdifulde Billeder af Samtidens Aandsliv, 1853 Bobert 
Fulton, 1855 Charles de la Bussiére, hvis Handling er 
henlagt til den franske Revolutions Rædselstid. Rækken 
af Romanerne afbrydes af det med stor Dygtighed ud- 
arbejdede Drama Svend Grathe 1841 og de Lyrislce Digte 
1842. Fra 1846—1848 var Hauch Professor i nordisk 
Sprog og Litteratur i Kiel, fra 1851 Professor i Æstetik 
ved Københavns Universitet. To skønne nordiske Digt- 
ninger, Saga om Thorvald Vidførk og Fortælling om 
Haldor, udgav han 1849 og 1864; mellem hans senere 
Skuespil kunne nævnes det dramatiske Eventyr Søstrene 



201 

paa KinnaJcuUen 1849, Tragedien Marsh Stig 1850, Æren 
tabt og vunden 1851, Thycho Brahes Ungdom 1852 og 
Kongens Yndling 1853. I 1861 udkom Lyriske Digte og 
Bomancer med den skønne Digtning Valdemar Atterdag, 
Aaret efter hans Romancecyklus Valdemar Sejr og 1869 
Nye Digtninger. Et smukt Stykke Selvbiografi er hans 
Minder fra min Barndom og Ungdom, 1867, hvortil slutter 
sig Minder fra min første Udenlandsrejse, 1871 ; som Kunst- 
teoretiker udgav han, der et Aarstid var Direktør og 
fra 1860 Censor ved Teateret, tre Bind til Dels meget 
værdifulde æstetiske Afhandlinger. Han døde i Rom 1872. 

Hauchs Digtning er fra først til sidst præget af den 
dybeste sædelige Alvor, af en Sindets Renhed og Adel, 
af en Retfærdighedsfølelse, der aldrig svigter, altid virker 
imponerende; faa Digtere have i et langt Liv holdt deres 
oprindelige Idealer saa fast som han, faa virket med 
mere urokkelig Ærlighed, lidet søgende Mængdens Ros, 
aldrig nedladende sig til, hvad der blot tilsigter og 
fremmer en øjeblikkeligt slaaende eller blændende Virkning. 
Hans Stræben efter Grundighed gør ham undertiden tung 
og bred i Formen, medens paa den anden Side hans 
Tilslutning til Romantiken kan volde nogen Uklarhed; 
især er dette jævnlig Tilfældet i hans tidligste Digte. 
Han er næsten al sin Tid i kraftig Fremgang mod fuldt 
afklaret Form og er i det hele et af Litteraturhistoriens 
mest talende Vidnesbyrd om, hvor vidt en ihærdig Kamp 
for at naa den højeste kunstneriske Udvikling kan føre 
en ædel og varmtfølende Digternatur, selv om denne 
ikke oprindeligt er udstyret med de stærkeste eller mest 
harmonisk anlagte Evner. I sin Skuespildigtning og i 
sine Fortællinger staar han som en af vore betydeligste 
Karakterskildrere; meget af hans Lyrik hører til Litte- 
raturens finest følte og kraftigste Frembringelser. 

— I Aaret 1831 udsatte de skønne Videnskabers 
Selskab en Pris for fire Romancer over fædrelandshisto- 
riske Emner. Mellem de unge Digtere, som deltoge i 
den derved fremkaldte Væddestrid, var Frederik Pa.- 

ludan-Miiller, hvis Fire Romancer (*Lejre», *Frodes 
Død», *Kong Kristian* og *Refsnæs Shov>) vel kun løn- 
nedes af Selskabet med hæderlig Omtale, men som dog, 
da de tryktes det følgende Aar, gjorde det klart, at 
man ikke længere kunde regne deres Forfatter mellem 
de «smaa Profeter*.* Han var født 1809 i Kerteminde^ 
hvor Faderen, den senere Bisp Jens P.-M., dengang 
var Præst. Efter at være bleven Student lagde han sig 
efter Retsvidenskaben, men allerede flere Aar før han, i 
1835, tog sin juridiske Eksamen, havde han vundet 
Digternavn. Samme Aar, som Romancerne tryktes, ud- 
gav han det af Shakespeares og den italienske Dramatiker 
Gozzis Kunst stærkt paavirkede romantiske Skuespil 
Kærlighed ved Hoffet, et mere elegant og fint formet end 
karakterfuldt Arbejde, der gjorde Lykke, om end langt- 
fra i den Grad, som det i 1833 udgivne fortællende Digt 
Danserinden. Her var Digteren til Trods for en kende- 
lig Paavirkning af Byron, der ogsaa har haft Indflydelse 
paa Formen i flere af hans senere Arbejder, ikke mindst 
hans allervigtigste, selvstændigere og kraftigere end 
nogen Sinde tidligere; »Danserinden* er ikke blot et 
med stor Skønhedssans og versifikatorisk Kunst udført 
Digterværk, men tillige et gribende Udtryk for en over- 
legen Aands Verdensbetragtning og dybt sædelige Livs- 
syn, paa een Gang et slaaende Hverdagsbillede og en 
knusende Satire. Kort efter fulgte Amor og Psyche, en 
lyrisk-dramatisk Behandling af den herlige Myte, som 
Digteren opfatter og tildanner fra den modernt sym- 
boliserende Romantikers Synspunkt; her har Paludan- 
Muller naaet det højeste i Retning af kunstnerisk Form- 
behandling og givet en Række Billeder og Stemninger 
af vidunderlig Skønhed. I de følgende Aar (1835—38) 

* Mellem Studenterne fra 1828 var der seksten, der regnedes for 
Digteremner, og hvem man i Spøg kaldte „de fire store og de tolv 
smaa Profeter". De „store" vare H. C. Andersen, F. J. Hansen, 
A. L. Arnesen og Hollard Nielsen (Forfatter af maadelige lyriske og 
dramatiske Digte og Fortællinger.) 

udkom en Fortælling paa Vers, Zuleimas Flugt, samt de 
to Bind Poesier, indeholdende det satiriserende Skuespil 
Eventyr i Slcoven, den romantisk-dramatiske Digtning Alf 
og Bose, Skuespillet Fyrste og Page, en Del Lyrik samt 
de poetiske Portællinger Beatrice, Vestalinden og Slaven, 
alle tre smukke Studier efter Byron; første Bind af 
t Poesier* fremkaldte en skarp Kritik, hvorpaa Digteren 
svarede med sine Trochæer og Jamber, en poetisk Polemik, 
1837. I 1838—40 rejste han i Tyskland, Frankrig, 
Schweitz og Italien; længst opholdt han sig i Rom. 
Efter Hjemkomsten udgav han i 1841 det dramatiske 
Digt Venus samt første Del af sit Hovedværk, Adam 
Homo, der først i 1848 fulgtes af anden og tredie Del. 
At Paludan-Muller ved sin « Adam Homo* har udført 
en af de største Bedrifter, Verdenslitteraturen har at op- 
vise, staar vel nu for den almindelige Bevidsthed som 
en uomstødelig Kendsgerning. Alt i « Danserinden«, der 
i mangt og meget kan betragtes som et Forarbejde til 
«Adam Homo>, se vi den store Digter rykkende ud til 
Kamp mod det slappe og selviske, det aandløse og tomme 
i den Tid og den Slægt, hvori han er fostret; i sit 
mægtigste Værk staar han som den fuldt rustede Strids- 
mand, der med olympisk Overlegenhed ser ned paa og 
med gudbegejstret Vælde knuser under sig, hvad der vil 
stryge Guddomspræget af sig og nøjes med, hvad det 
endelige kan byde. Ordene c Adam » og «Homo» betyde 
begge t Menneske* — Bogen er en Skildring af det 
Menneskeliv, der, oprindeligt anlagt til Udvikling mod 
det høje, svigter Idealerne, gaar paa Akkord, gjør nød- 
vendige* Indrømmelser til Tidens og Verdens Krav, til 
•denne Verdens Fyrste*, * tager sit Parti* , sælger sig 
først i det smaa, efterhaanden i det større, til sidst i 
alt — med andre Ord: et Billede af det Menneske, der 
har Valget mellem at føre sit Liv i Aand og Sandhed, 
til Personligheden er udviklet efter den guddommelige 
Mening med den, og at blive « Baron, Geheimeraad, Rid- 
der af det hvide Baand», og som vælger det sidste. 

Adam Homo er intet slet Menneske; han gør kun For- 
træd, naar han er haardt fristet, er i det hele c som 
Folk er flest*, som de, der enten alt ere komne til Rette 
med denne Verden eller ville komme til Rette med den, 
naar blot Prisen, der bydes, er tilstrækkelig hej ; Digtet er 
en Satire over den fra Gud og den evige Sandhed sig 
løsrivende Menneskehed, set under eet. For at en saadan 
Satire skal gøre sin Virkning, maa den være troværdigt 
udført, og det er ogsaa lykkedes Forfatteren at give 
den hele en fuld Paalideligheds Præg. Hovedpersonens 
Karakter er skildret med overbevisende Kraft og uover- 
træffelig Sanddruhed; intet i Bogen staar uden for, hvad 
Virkeligheden kan byde ; alt — Karakterudvikling, Hand- 
lingens Enkeltheder og Sammenknytning, Stemningsudtryk- 
kene — har et Liv og en Anskuelighed, der sjældent er 
naaet i den nyere Litteraturs Mesterværker. Den fineste 
lyriske Stemning — man mindes saaledes de Situationer, 
i hvilke Adams Moder og Alma træde i Forgrunden, 
samt de indlagte « Almas Sonetter* — saa vel som den 
bredeste Komik har under Udarbejdelsen staaet til Dig- 
terens Raadighed; hans Sprogbehandling og Versifikation 
svarer i »Adam Homo* til Digtets enorme indre Betyd- 
ning. 

Mellem første og anden Del af *Adam Homo* udgav 
Paludan-Muller de mytologiske Digtninger Tifhon og 
Dryadens Bryllup (1844). Hans Tre Digte, 1854, inde- 
holde foruden »Mysteriet* Akasverus, den evige Jøde det 
skønne Digt Abels Død og den storstilede Tragedie Ka- 
ianus, næst «Adam Homo* uden Tvivl Digterens dybeste 
og ejendommeligste Arbejde, som alvorsfuldt fortæller 
om den skønne og ædle Menneskenatur, der griber fejl 
ad Idealet, forvekslende det skønne menneskelige med 
det guddommelige, og som, efter at have faaet Øje for sit 
Fejlsyn, maa søge den evige Sandhed bag Dødens Port. — 
De Nye Digte 1861 indeholde Paradiset, Kain eller Vredens 
Barn og Benedict fra Nurcia og hans Amme, af hvilke 
især de to sidste ere betydelige Arbejder. I Prosa skrev 

han i sine senere Aar den fine lille Eventyrfortælling 
UngdomsMlden og den meget brede, men paa værdifulde 
Enkeltskildringer rige Nutidsroman Ivar Lykkes Historie ; 
Skuespillet Tiderne slcifte, 1874, hører til hans svagere 
Arbejder, hvorimod han i sit sidste Digt, Adonis, atter 
naar højt i Retning af aandfuld Symbolik og mesterlig 
Formgivning. — Paludan-Muller døde, efter al sin Tid 
at have ført et stille Kunstnerliv, i 1876. 

Medens de fleste af Aarhundredets betydeligste danske 
Digtere maa nøjes med den Forstaaelse, der kan blive 
dem til Del inden for deres Fædrelands snævre Grænser, 
lykkedes det dog en enkelt af dem, Hans Christian 
Andersen, at bane Vej for sit Ry, saa det breder sig 
saa at sige til Alverdens Folkefærd. Han var en Sko- 
magersøn fra Odense, født 1805. I det fattige Hjem 
lærte han kun lidet, og den af hans Evner, der fik stær- 
kest Næring, var Fantasien; et Dukketeater var den 
sky, ufriske Drengs kæreste Legetøj, og under hans 
Syslen med det voksede Driften til selv engang at blive 
Skuespiller. Fjorten Aar gammel rejste han til Køben- 
havn og var kort efter sit Komme dertil saa heldig at 
vække Interesse hos indflydelsesrige Mænd, der sporede 
Talentet i hans famlende Digterforsøg, og som, efter at 
han uden Held havde prøvet at komme frem ved Teateret, 
skaffede ham kongelig Understøttelse til i Slagelse Latin- 
skole at faa sine højst mangelfulde Kundskaber nogen- 
lunde udfyldte. I Slagelse havde han det i mange Maader 
haardt under Rektor Meisling, men fulgte dog med denne, 
da han blev flyttet til Helsingør, levede i hans Hus der 
og skrev under sin Skolegang nogle Digte, af hvilke 
Det døende Barn nød den Ære at blive trykt i Heibergs 
•Flyvende Post* og vakte ikke ringe Opmærksomhed. 
Fra Helsingør tog han igen til København, hvor Histo- 
rikeren L. Chr. Muller i 1828 dimitterede ham til Uni- 
versitetet. Aaret efter udgav han sin livlige, men ikke 
meget originale Fodrejse fra Holmens Kanal til Østpynten 
af Amager og fik kort efter sin parodierende theroiske 

Vaudeville* Kærlighed paa Nicolai Taarn opført; i 1830 
kom hans første Samling Digte, der ligesom Fantasier 
og Skitser indeholdt friske og gode Smaating og vandt 
ham en Del Venner. Den Spot, Hertz i sine « Genganger- 
breve » udgød over ham, gik ham haardt til Hjerte, og 
det var ham derfor en stor Lettelse, da han 1831 kunde 
foretage en Rejse til Nordtysklands smukkeste Bjærg- 
egne; i 1832 og 33 var han atter ude, denne Gang i 
Tyskland, Frankrig, Schweitz og Italien. En ny Sam- 
ling Digte udgav han 1833, i 1834 det dramatiske Digt 
Agnete og Havmanden-, den bedste Frugt af hans Rejse 
blev dog Romanen Improvisatoren, 1835, med dens farve- 
rige og fantasifulde Billeder af Sydens Liv. Samme Aar 
kom hans første Hefte Eventyr, og i de følgende Ro- 
manerne O. T. og Kun en Spillemand samt, i 1840, hans 
Billedbog uden Billeder. Meget havde Andersen i disse 
og de følgende Aar at kæmpe med; Kritiken var ham 
haard, og ofte sad han i stor Fattigdom. Ikke des 
mindre udfoldede han en altid frodigere Virksomhed som 
Romanforfatter, Lyriker, Dramatiker og Eventyrdigter 
og arbejdede sig efterhaanden op til en fast Stilling i 
Pnblikums Gunst. Mellem hans Romaner kunne her for- 
uden de tidligere omtalte nævnes De to Baronesser 1849, 
blandt Skuespillene Mulatten og Maurerpigen 1840, Opera- 
teksten Liden Kirsten 1846, Eventyrkomedierne Mer end 
Perler og Guld, Ole Lukøje og Hyldemor 1849 — 50, samt 
Lystspillet Den nye Barselstue, uden Sammenligning hans 
bedste dramatiske Arbejde, 1850. En stor Del af sin 
Tid tilbragte han paa Rejser, og flere af disse har han 
med stort Liv skildret i Værker som En Digters Basar 
1842 og I Sverige 1851. En interessant Biografi — 
tillige det bedste Karakterbillede, der kan gives af Dig- 
teren — foreligger i Mit Livs Eventyr ; han døde i Køben- 
havn 1875. 

Hvor meget værdifuldt der end kan findes i Andersens 
Lyrik saa vel som i hans Roman- og Skuespildigtning, 
er det dog først og fremmest som Eventyrdigter, han 

kan hævde sit Ry ; i denne Egenskab staar han i Verdens- 
litteraturen afgjort paa den første Plads. God og ægte 
Eventyrdigtning findes i Regelen ikke uden for Folke- 
poesien; « Kunst digterne* ere gerne i det udviklede 
Kulturliv komne saa langt bort fra den Naivetet, der 
skal bære og gennemtrænge Eventyret, at deres Forsøg 
paa at frembringe et saadant maa falde ud til blodløs 
Allegoriseren og Filosoferen, der mere virker paa Læserens 
Hjerne end paa hans Hjerte. Hvad der gør H. O. An- 
dersen til en af Litteraturens mærkelige Skikkelser, er 
netop det, at han i sin umiddelbare Genialitet er ganske 
upaavirket ef den moderne Reflektion ; den er helt gleden 
ham forbi. Han har bevaret sin Naivetet til det sidste; 
deraf saa vel hans Indbildningskrafts som hans Frem- 
stillingsmaades overordentlige Friskhed ; for Læseren staar 
han i sin£ Eventyr som den, der fuldt ud tror paa, hvad 
han-*s£Jr^fortæller, og som derfor drager os med uimod- 
staaelig Magt ind i sin brogede Fantasiverden. Som Barnet 
giver han alt, hvad Øjet kan skue, og Indbildningskraften 
rumme, personligt Liv og tumler med det i de dristigt 
opfundne Situationer, ofte med glimrende Lune, ofte i de 
mest rørende Stemninger. Naar der, som mangen Gang 
er Tilfældet, er en « dybere Mening* i hans bedste 
Eventyr, blive disse dog ikke derfor, hvad man kalder 
tendentiøse; han fortæller ikke et Eventyr for at prædike 
Moral, men føler overalt i Naturens og Eventyrets Ver- 
den den evige Sandhed og Retfærdighed levende. Aand 
og Natur ere for ham en uopløselig Enhed; derfor nyde 
Børnene ham uden at føle sig trykkede af det dybsindige; 
de udviklede Læsere tilegne sig dette uden at forstyrres 
af det fantastisk eventyrlige, der saa nøje og uadskilleligt 
hænger Sammen med hint. — Nær til Eventyrene, af 
hvilke en Del ere helt igennem selvopfundne, medens 
andre ere formede paa Grundlag af ældre danske eller 
fremmede Folke- eller Kunstdigtninger, slutte sig de saa- 
kaldte 'Historier*, ofte friske og livfuldt malede Hver- 
dagsbilleder, undertiden dog, ligesom en Del af de senere 

Eventyr, trykkede af en noget for stærk og haandgribelig 
Tendens. 

Den nationale Frihedsbevægelse, der rørte sig i Folket 
hen imod Slutningen af Aarhundredets første Halvdel, fik 
sin Sanger i Parmo Carl Ploug, den begejstrede For- 
kæmper for Sønderjyllands Danskhed og Nordens Enhed. 
Han er født 1813; fra 1841—1881 var han Bladet « Fædre- 
landets* Redaktør. Da han i 1847 udgav sin første Digt- 
samling, Poul Bytters Viser og Vers, havde han alt vundet 
sig et Navn som Visedigter og Forfatter af de i Studenter- 
foreningen opførte kaade og lystige dramatiserede Tids- 
billeder, cAtellanerne*; 1861 kom hans Samlede Digte, 
der senere forøget og gentagne Gange oplagt har skaffet 
hans Poesi Indgang overalt i Folket. Adskillige af 
hans kraftige Sange ere blevne til Folkeviser, ikke faa 
af hans Kærlighedsdigte og Romancer udmærke sig 
ved Adel og Skønhed i Følelsen. — Højest staar han 
i de lyriske Digte, der ere fremkaldte af ydre Til- 
dragelser, politiske, sociale eller rent private; mellem de 
danske Digtere har ingen som han hævet « Lejligheds- 
digtningen » til Rang af ægte Kunst. 

Som Ploug arbejdede ogsaa Jens O hristian Hostrup, 
født 1818, Præst fra 1855, død 1892, først som Studenter- 
foreningens Sanger; en Del af hans fortræffelige Viser 
bleve skrevne for denne, ligesom det ogsaa var der, han 
vandt sine første Laurbær som dramatisk Forfatter, til 
Dels netop ved Skuespil, der senere skaffede ham en 
Hædersplads mellem den danske Scenes Digtere. Ældst 
blandt hans mere kendte Lystspil ere Den tredie og Den 
gamle Elsker-, højest staa hans Studenterkomedier: Gen- 
boerne 1844, En Spurv i Tranedans 1846 og Eventyr paa 
Fodrejsen 1848; blandt hans andre Arbejder kunne 
nævnes Skuespillet Tordenvejr, Intrigerne, Soldaterløjer, 
det romantiske Eventyrspil Mester og Lærling 1852 samt 
fra de senere Aar Nutidsskuespillene Eva, Karens Garde 
og Under Snefog. Et friskt og elskværdigt Lune er hans 
mest fremtrædende Egenskab ; han skildrer livfuldt og til 

det yderste sanddru og raader ogsaa i sin alvorlige 
Digtning — saa vel i Skuespillet som i Lyriken — 
Sange og Digte 1872 — over en rig Stemningsfylde. 

Hans Vilhelm Kaalund, 1818—1885, vakte først 
Opmærksomhed ved et Digt, hvormed han, der den Gang 
var i Færd med at uddannes til Billedhugger, hilste 
Thorvaldsen ved dennes Hjemkomst 1838. Senere fulgte 
flere dels lyriske, dels episke Digtninger, i 1845 hans 
fortræffelige Fabler for Børn (Tegningerne af J. Th. 
Lundbye) og i 1858 Digtsamlingen Et Foraar. I 1875 
udgav han Dramaet Fulvia, 1877 en ny Digtsamling, En 
Eftervaar. Han var en sund og indholdsrig Lyriker, hvis 
Udgangspunkt var vemodsfuld Kærlighed til Naturen; 
Dyrelivets ejendommelige Poesi tolker han med sjælden 
Forstaaelse og Varme. 

En fint følende og formdygtig Lyriker — som saadan 
nærmest i Slægt med Ploug og Hostrup — var Christian 
Ernst Richardt, født 1831, død som Præst 1892. 
Hans første Smaadigte udkom 1861, senere flere Samlinger 
Lyrik, den bibelske Digtning Judith samt det lyriske 
Drama Drot og Marsk (o: Erik Glipping og Marsk Stig), 
1878. Richardt var en frisk og elskværdig Natur, hvis 
Digterpersonlighed som hans Livs- og Kunstopfattelse er 
karakteriseret i hans lille Vers : « Glæden ved Guds grønne 
Jord, Glæden ved Guds Naadeord de vil ikke kriges; 
Lærkesang og Klokkeklang de kan godt forliges ». Glæden 
over den skønne Verden er altid levende i ham, men 
han glemmer ikke Skaberen over Skabningen; for ham er 
Verden altid Guds Hænders Gerning; kan han end ofte 
med jublende Livsglæde hengive sig i Kærligheden til 
Naturen, og viser han end i mangt et Digt — som i 
adskillige af de fortræffelige Billedtekster — et højst 
fornøjeligt Lune, saa klinger der dog igennem Hoved- 
stammen af hans Lyrik en alvorlig religiøs Grundtone. — 

I Digte og Sange af Edvard Lembcke, født 1816, flades smukke og 
ægte Digte som den kendte Sang „Vort Modersmaal er dejligt — >; 

S. Muller: Litteraturhistorie. 14 

Lembcke er iøvrigt bedst kendt som dygtig Oversætter af Shakespeare 
og af en Del af Byrons Digte. 

Som Skuespildigter vakte i 1847 Peter Vilhelm Jacobsen 
født 1799, død 1848, Opmærksomhed ved sit interessante Arbejde 
Trolddom, der giver et fortræffeligt Billede af Kulturtilstande paa Re- 
formationsti den. — Thomas Overskou, 1798 — 1878, skrev en Mængde 
Vaudeviller og Folkekomedier som Østergade og Vestergade, Pak o. s. v. 
samt Capriciosa, hvilket sidste han udarbejdede sammen med Anton 
Ludvig Arnesen (1808 — 1860); han er en mere rutineret end fin Efter- 
ligner af Hertz; mere Værd end hans Skuespil har hans udførlige 
Værk Den danske Skueplads i dens Historie. — Poul Chiewitz, 
1817 — 1854, skrev, til Dels sammen med Viseforfatteren Adolph Recke, 
Lystspil, men var heldigst som satirisk Novellist: Ira Gaden 1847, 
Jafet, der søger sig en Kone, 1852. — Frantz Johannes Hansen, 
1810 — 1851, udgav en Del lyriske Digte og Romancer, under Navnet 
Torkel Trane Romanen Let Sind og Letsind; Just Mathias Thiele, 
1795 — 1874, gjorde sig alt i en tidlig Alder kendt som Lyriker og 
Dramatiker, men har sin væsentlige Fortjeneste som Udgiver af Danmarks 
Folkesagn og som Forfatter af en udførlig Levnedsskildring af Thor- 
valdsen. — Christian Knud Frederik Molbech, Søn af den be- 
kendte Litteraturhistoriker, 1821 — 1888, fra 1858 Professor i Kiel, fra 
1864 — 1881 Teaterets Censor, har foruden Skuespil som Dante 1852 og 
Ambrosius 1877 udgivet forskellige Samlinger til Dels meget smukt 
formede Lyriske Digte og Romancer samt en værdifuld Oversættelse 
af Dantes guddommelige Komedie. — Hans Peter Holst, 1811 — 
1893, virkede især som Lyriker, og flere af hans lyriske Digte, Ro- 
mancer og Digtcykler — Den lille Hornblozser, 1849, Fra min Ung- 
dom, 1877 — have vundet megen Udbredelse. — Peter Ludvig 
Møller, 1814 — 1865, skrev lyriske Digte og interessante æstetiske Af- 
handlinger, af hvilke sidste en Del ere samlede i Kritiske Skitser 1847. 

En ved sine psykologiske Skildringer mærkelig Nutidsroman er 
Fantasterne af Hans Egede Schack, 1820—1859. — Johan Carl 
Christian Brosbøll, født 1816, der skriver under Navnet Carit 
Etlar, har udgivet en Mængde Romaner og Fortællinger, som mest 
omhandle danske Emner fra det 17de Hundredaar — Herregaards- 
historier, Gøngehøvdingen og Dronningens Vagtmester; Ditmarsker- 
historien Viben Feter o. s. v. — ; han opfinder snildt og for- 
tæller livligt. — . Herman Frederik Evald, født 1821, har som 
Romanforfatter først behandlet Nutidsemner — Valdemar Krones 
XJngdomshistorie, Johannes Falk, — men senere har han vendt sig til 
Motiver fra Danmarks ældre Historie — Svenskerne paa Kronborg, 
Den skotske Kvinde paa Tjele, Knud Gyldenstjerne, Niels Brahe, 
Anna Hardenberg o. s. v.; han er en klar og ædruelig Skildrer af 
svundne Tiders Kulturforhold. 

En ejendommelig Stilling i Litteraturen indtager Meir 
Aaron Goldschmidt, 1819 — 1887, Søn af en jødisk 
Købmand og født i Vordingborg. I 1836 blev han Stu- 
dent og begyndte allerede Aaret efter at udgive et Uge- 
blad, der Redigeredes i København, men udkom i Næstved; 
1840 stiftede han det fortræffelige satiriske Ugeblad 
Corsaren, der især gav sig af med Politiken og redi- 
geredes i langt mere frisindet Aand, end Myndighederne 
syntes om; Bladet fik den ene Presseproces efter den 
anden, og Goldschmidt sad endog i 1843 paa Vand og 
Brød som Følge af en saadan. I 1845 udgav han En 
Jøde, Novelle af Adolph Meyer, interessante Kultur- og 
Karakterbilleder fra den moderne jødiske Verden; næste 
Aar udkom et Bind Fortællinger, hvori blandt andet den 
fortræffelige Skildring af dansk Smaastadsliv ^Erindringer 
fra min Onkels Hus». Redaktionen af « Corsaren » opgav 
han 1846 og rejste saa et Aarstid i Frankrig, Tyskland 
og Italien. Efter sin Hjemkomst udgav han i en 
Række af Aar Tidsskriftet Nord og Syd, der foruden 
politiske og kritiske Afhandlinger indeholdt Digte og For- 
tællinger af ham selv og andre; i dette fremkom hans 
store Roman Hjemløs (sluttet 1857), i Hovedsagen en 
med stor Skarphed gennemført Karakterudvikling. Blandt 
hans senere Værker kunne nævnes Romanerne Ravnen, 
1867, til hvilken den fine lille jødiske Fortælling Maser 
slutter sig, og Arvingen samt hans aandrigt opfundne og 
formfuldendte Kærlighedshistorier fra mange Lande, 1867, 
Fortællingen Avromche Nattergal og det store, halvt bio- 
grafiske, halvt filosofiske Arbejde Livserindringer og Re- 
sultater, 1877. I alle disse Værker viser Goldschmidt 
sig først og fremmest som en højst betydelig Skildrer 
af sjæleligt Liv; med en til det yderste udviklet psykolo- 
gisk Sans trænger han ind i Personlighedens Væsen og 
forfølger den i Sammenhængen af alle de Enkeltheder, 
hvoraf den er dannet; Frugterne af sine Iagttagelser 
fremlægger han med overordentlig Klarhed og Smag. I 
sine Skildringer raader han over en gribende Stemnings- 

fylde; stærkest og oprindeligst kommer denne frem, naar 
han rører sig paa det Omraade, hvor han hos os er den 
eneherskende: paa det jødiske Livs; men ogsaa i sine 
Behandlinger af andre Emner — som i t Kærligheds- 
historier* — byder han over en betydelig lyrisk Kraft. 
Som Stilist er han uovertræffelig; faa danske Forfattere 
have i vore Dage magtet Prosaformen med saa fuldendt Ele- 
gance eller været saa sikre i Valget og Brugen af Sprog- 
stoffet som han. 

Blandt Forfatterne af den ældre Slægt bør endnu 
nævnes Præsten Johannes Fibiger, født 1821, mellem 
hvis bibelske Dramaer Johannes den Døber, 1859, staar 
som et af vor Litteraturs paa dybe Tanker og mægtige 
Syner rigeste Digterværker, uklart i sin Komposition og 
i adskillige Partier tungt i sin Form, som det er; under 
Navnet Diodoros udgav han 1879 Den evige Strid, tre 
Digtninger, af hvilke især den ene, « Sisyfos«, hører 
til Aarhundredets dybsindigste og mest storstilede Poesier; 
i 1880 kom hans indholdsrige, men i Formen lidet vel- 
lykkede Nutidsroman Mine Søstre. — Blandt yngre Dra- 
matikere kunne nævnes Ernst von der Recke, født 
1848, — det romantiske Drama Bertran de Bom, Trage- 
dien Kong Liuvigild og hans Sønner, den formfuldendte 
Digtning Archilochos samt det historiske Skuespil Knud 
og Magnus, — Rudolf Schmidt, født 1836, der foruden 
forskellige Noveller har skrevet Eventyrdramaet Den for- 
vandlede Konge og Nutidsdramaet En Opvæhlcelse, Holger 
Drachmann (Se S. 225), af hvis Skuespil Strandby 
Folk, Der var en Gang og Tusind og een Nat ere de mest 
kendte, samt Karl Gjellerup, født 1857; af den sidst- 
nævntes Skuespil udmærke især BrynTuld, Tamyris og Hag- 
bard og Signe sig ved ædel Skønhed og stor Stil. — Som 
Forfatter af Lystspil af lettere Art indtager Erik Bøgh, 
født 1822, en ejendommelig Plads, især ved Dialogens 
Liv og ved den ualmindelige Dygtighed, hvormed han 
indfletter Sangene i sine Stykker — Fastélavnsgildet er 
et smukt Eksempel herpaa — ; han er en fornøjelig Vise- 

digter og har i sine Forelæsninger og Bladfeuilletoner — 
Dit og Dat — omhandlet de mest forskellige Emner med 
et ofte i høj Grad smittende Lune og med megen Smidig- 
hed i Formen. Blandt hans humoristiske Fortællinger 
er Jonas Tværmoses Ærgrelser, 1875, den mest vellykkede. 
Vilhelm Bergsøe, født 1835, gjorde sig først be- 
mærket som talentfald Naturforsker; i 1867 indledede han 
sin Digtervirksomhed med den spændende, snildt byggede 
Roman Fra Fiazza del Popolo, hvorefter fulgte Romanerne 
Fra den gamle Fabrik. Bruden fra Rørvig o. fl. samt et 
Par Bind mindre Fortællinger og flere Samlinger af lyriske 
Digte; i den senere Tid har han atter vendt sig til Zoo- 
logien og udgivet de livlige Billeder af det lavere Dyreliv, 
Fra Mark og Skov. En levende Fantasi — stor Opfind- 
somhed og Evne til virkningsfuld Skildring — er hans 
mest fremtrædende Digterevne. — Thomas Lange, 
1829—1887, udgav 1868 sin første større Fortælling, 
Eventyrets Land; Romanen Aaen og Havet kom 1870, den 
romantiske Fortælling De lyse Nætter 1875, hans smuk- 
keste Cyklus af Smaastykker, Et Symposion 1877 og 
Nutidsf or tællingen Nyt Liv 1879. Med større eller 
ringere Kraft viser sig i disse som i adskillige mindre 
Arbejder — De faldende Blade — hans ejendommelige 
Evne til digterisk at tolke den halvvejs forklarlige, halv- 
vejs mystiske Sammenhæng mellem Menneskesjælen og 
de Naturomgivelser, hvori den er fostret; for alvorsfuld 
storslaaet Natur og dens Poesi har han et Blik saa 
fint og saa omfattende, som faa andre danske Digtere. — 
Noveller, der behandle Landalmuens Liv, ere i stort Tal 
forfattede af Anton Nielsen, født 1827, Christen 
Andersen Thyregod, født 1822 og adskillige andre, der 
selv ere udgaaede fra de Kredse, hvis Forhold de skildre, 
og hvori de for største Delen virke som Lærere ; i Formen 
vise de sig nærmest som Efterlignere af Blicher, og flere 
af dem fortælle og skildre ofte med en Vederhæftighed, 
der fortjener Paaskønnelse (« Skolelærerlitteraturen*). 

Ligesom i Digtekunsten hersker der ogsaa paa 

Videnskabens Oinraade et frugtbart Liv i den danske 
Litteratur i den her omhandlede Periode. 

Blandt de religiøse Forfattere stod Jakob Peter 
Mynster i hele sin lange Virksomhedstid i overordentlig 
Anseelse. Han var født i København 1775, blev Student 
femten, teologisk Kandidat knap nitten Aar gammel og 
tog derpaa ud som Huslærer. I denne Stilling blev han 
til 1801, da han udnævntes til Præst i Spjellerup paa 
Sjælland. Han var den Gang endnu langtfra kommen 
til Hvile i Kristendommen og levede mere i religiøse 
Stemninger, aandeligt paavirket, som han i høj Grad var, 
af den tyske Romantik, end i fast Vedhængen ved den 
aabenbarede Tro; først to Aar efter, at han var bleven 
Præst, foregik i ham det »Gennembrud*, der blev af- 
gørende for hele hans følgende Liv og Virksomhed. 
Fra nu af stod han til sin sidste Dag som Rationalis- 
mens Modstander, som Troens nidkære Forsvarer mod 
Vantro og Lunkenhed. Alt fra Spjellerup førte han i 
sin Indsigelse mod et fra rationalistisk Side fremsat For- 
slag til en Ændring i Gudsdyrkelsens Former et kraftigt 
Slag imod halvt skjulte Angreb paa Kristendommen, og 
derfra udgav han ogsaa, i 1810, samme Aar som Grundt- 
vig holdt sin Dimisprædiken, sit første Bind Prædikener 
samt sin Afhandling Om den Kunst at prædike. I det 
følgende Aar blev han kaldet til Kapellan ved Frue Kirke 
i København og til Lærer ved Pastoralseminariet, og fra 
nu af fik han, dels ved sit mundtlige Ord og dels ved 
sine Prædikener, en overordentlig Betydning som Kristen- 
domsforkynder, ligesom han ogsaa ved den Indflydelse, 
han udøvede paa de vordende Præster, der sluttede sig 
til ham, i høj Grad bidrog til, at Ordet fik Indgang trindt 
om i Landet. Foruden hans forskellige Prædikensamlinger 
maa blandt hans vigtigste Arbejder nævnes Betragtninger 
over de Imstélige Troslærdomme, 1833, et lige saa skarp- 
sindigt som alvorligt og indtrængende Skrift, et Vidnes- 

byrd om inderlig Tro ikke mindre end om betydelig og 
mangesidet Aandsudvikling; fra 1846 skrive sig hans 
indholdsrige Meddelelser om mit Levned; en Mængde Af- 
handlinger, ogsaa om æstetiske Spørgsmaal, findes samlede 
under Titelen Blandede Skrifter. I 1834 blev han Sjæl- 
lands Biskop og var i dette Embede til sin Død 1854. 
— Mynster var en rigt begavet Mand, en fint .følende, 
poetisk Natur fuld af Varme for Kristendommen og dens For- 
kyndelse; nogen «stor» Aand var han vel ikke — Tidens 
største religiøse Bevægelser, vakte af Grundtvig og Kirke- 
gaard, forstod han ikke — , men hans stærke Tro, hans 
ualmindelige Evne til at skaffe sig Dannelse og Kund- 
skaber og gøre disse frugtbringende for andre stiller 
ham dog paa en fremtrædende Plads i vor kirkelige Ud- 
viklings Historie. 

I Henrik Nikolai Clausen, født 1793, fra 1821 
indtil sin Død i 1877 teologisk Professor, fik den ratio- 
nalistiske Teologi sin sidste fremragende Repræsentant. 
Hvorledes han i 1825 ved sit Skrift om Katolicismens og 
Protestantismens Kirkeforfatning, Lære og Ritus kom i 
Strid med Grundtvig, er alt omtalt; i senere, dels dog- 
matiske — Kristelig Troslære, 1853, Bet evangeliske Kirke- 
livs Nutid og Fremtid, 1859, — dels bibelkritiske Værker 
nærmer han sig mere til den almindelige Kirkelære. For 
Udviklingen af vor folkelige Frihed virkede han i en 
Kække af Aar med stor Udholdenhed, saaledes ved det 
i 1848 af ham og J. F. Schouw udgivne Ved Tronskiftet, 
ligesom Danskhedens Ret i Sønderjylland i ham havde 
en ivrig og skarpsindig Forkæmper. — Aarhundredets 
lærdeste og aandfuldeste t ortodokse » Teolog er Hans Las- 
sen Martensen, 1808 — 1884, Mynsters Eftermand paa 
Sjællands Bispestol fra 1854. Hans Hovedværker ere 
Den kristelige Bogmatik, 1849, og Ben kristelige Etik, 
1871 — 78, der begge have baaret Forfatterens Navn vidt 
ud over Fædrelandets Grænser; især det sidste indholds- 
rige Arbejde viser hans sjældne Evne til at give Resul- 



216 

taterne af omfattende Lærdom og skarpsindig Granskning 
i en saa vidt muligt populær Form. I Af mit Levned 
giver han værdifulde Bidrag til Forstaaelse af A ånds- 
livets Udvikling i dette Aarhundrede. 

En ny Bibeloversættelse udgav i 1837 — 1853 den lærde 
Orientalist Præsten Jacob Christian Lindberg, f. 
1797, d. 1857; den er i Tiden efter Kristian den Tredies 
Bibel det første vellykkede Forsøg paa at gengive hele 
den hellige Skrift. paa Dansk i almen læselig Form. — 
I 1855 afløstes den « evangelisk-kristelige Salmebog* af 
den ved Roskilde Præstekonvent udgivne, der indeholder 
meget fortræffeligt Stof, men hvori ikke blot de ældre, 
men ogsaa til Dels de yngre Digteres Salmer (især 
Grundtvigs) ere omarbejdede paa en ofte meget hensyns- 
løs Maade. Senere kom to « Tillæg*, hvori adskillige af 
Salmerne ere trykte i en Form, der bedre svarer til den 
oprindelige. 

— Danmarks store Religionsfilosof Søren Aaby 
Kierkegaard var født i København 1813; sytten Aar 
gammel blev han Student, ti Aar derpaa teologisk Kan- 
didat; efter i 1841 at have taget Magistergraden og gjort 
et Par Rejser til Tyskland for sine filosofiske Studiers 
Skyld levede han i København, til han, der altid havde 
haft et skrøbeligt Legeme, i 1855 bukkede under for de 
uhyre aandelige Anstrengelser, Lidelser og Anfægtelser, 
han fra sin tidlige Ungdom havde været underkastet. 

Hans første betydeligere Arbejde er den filosofiske 
Disputats Om Begrebet Ironi, 1841; derpaa udkom i 
1843 Hovedværket Enten-EUer, et Livsfragment, udgivet 
af Victor Eremita med dets mægtige Skildringer af mod- 
satte Livsanskuelser, den æstetiske (skønhedsdyrkende, 
nydende) og den etiske (Moralens, Pligtopfyldelsens). 
Derefter fulgte Slag i Slag en Mængde større og mindre 
Skrifter som Stadier paa Livets Vej, 1845, Afsluttende 
uvidenskabelig Efterskrift, 1846, Kærlighedens Gerninger, 
1847, Indøvelse i Kristendom, 1850, og Til Selvprøvelse, 
1851. I 1855, samme Aar som han døde, udgav han 

Øjeblikket, en Række Flyveblade; senere offentliggjordes 
hans Synspunktet for min Forfattervirksomhed samt flere 
større Bind Af Søren Kierkegaards efterladte Papirer. 

Medens Grundtvig fra først til sidst og af yderste 
Kraft hævder Betydningen af det kristelige Menighedsliv, 
er for Kierkegaard Kristendommen ene et Forhold mellem 
Gud og «den enkelte*. Troen gribes og fastholdes kun 
af den, som, ubekymret om, hvad der ligger uden for 
det personlige Gudsforhold, kaster alt andet over Bord, 
— af den, der klart skuer Kristendommen som det for- 
nuftmæssigt talt meningsløse for saa at fordybe sig i Gud 
med personlig lidenskabelig Hengivelse. Men af den, 
der saaledes, som Kristendommen kræver, vil gaa op i 
Gudsforholdet, fordres ubegrænset og ubetinget Forsagelse 
af Verden — en Forsagelse af anden Art end den, der 
prædikes i Kirkerne om Søndagen og gennemføres af de 
navnkristne om Hverdagen. Fordringen sigter paa det 
ubegrænsede og fyldestgøres ikke i Verden ; Menighederne 
godkende den end ikke som berettiget, Præsterne søge 
at læmpe og nedstemme den, til den bliver til, hvad der 
i Magelighed og Lunkenhed kan efterkommes. Her staar 
Kierkegaard med det skarpe Vaaben vendt mod den 
•officielle Kristendom*, den, han altid haardere gaar til 
Livs, indtil han i »Øjeblikket* ender med sit Fortvivlel- 
sens Skrig, sit forfærdelige Veraab over den. Kierke- 
gaard er den danske Litteraturs genialeste Tænker, som 
han er en af dens mest glimrende Stilister. Sin uhyre 
Betydning for Samtid og Eftertid har han som den, der 
har opstillet Kristendommens ideale Krav i deres fulde 
Renhed og gjort Nødvendigheden af, at »den enkelte* 
klarer sig Kristendommens Grundvæsen, indlysende for 
hver, som vil lade sig vække af hans Ord. 

Frederik Christian Sibbern, født 1785, Professor 
i Filosofi fra 1813 til 1868, død 1872, udgav foruden en 
Del mindre betydelige, strengt filosofiske Arbejder og en 
Slags populær Æstetik, Om Poesi og Kunst, 1834 — 68, 
den filosoferende Digtning Efterladte Breve af Galrielis, 

1826, og Udaf Gabrielis's efterladte Breve til og fra 
Hjemmeø 1850. Nogen i Ordets dybeste Forstand original 
eller banebrydende Filosof kan han næppe kaldes, der- 
imod vel en ejendommeligt elskværdig og poetisk anlagt 
Tænkernatur. — Rasmus Nielsen, 1809 — 1884, Pro- 
fessor i Filosofi fra 1841 — 1882, har ved sine aand- 
fulde Forelæsninger, saa vel strengt videnskabelige som 
især populære, udøvet en stærkt vækkende Indflydelse 
paa den yngre Slægt. Som Religionsfilosof har han først 
og fremmest søgt at godtgøre den absolute Modsætning 
mellem Tro og Viden og dermed rettet et heftigt Angreb 
paa Teologien som Videnskab; blandt hans Hovedværker, 
i hvilke han ofte paa aandfuld Maade hævder Nødvendig- 
hedsforholdet mellem. Filosofien og de enkelte Fagviden- 
skaber, kan nævnes Grundideernes Logik 1864 — 66, blandt 
hans populære Foredrag, Vidnesbyrd om den mest glim- 
rende Veltalenhed, Personlig Sandhed og sand Person- 
lighed, 1854. — Hans Brøchner, født 1820, død som 
Professor i Filosofi 1875, var en grundig og skarpsindig 
Tænker, der i al sin trofaste Granskning vedblev at staa 
som Kristendommens Modstander, men tillige som en 
ædelsindet Sandhedssøger : blandt hans Skrifter ere Bidrag 
til Opfattelsen af Filosofiens historiske Udvikling, 1869, og 
Filosofiens Historie i Grundrids, 1873 — 74, særlig betyde- 
lige. — Sofus Heegaard, 1835—1884, Professor i Filo- 
sofi, har foruden forskellige større og mindre Under- 
søgelser over sin Videnskab og dens Historie udgivet et 
meget værdifuldt Værk Om Opdragelse; som en yngre 
Forfatter af 'Betydning maa nævbes Harald Høffding, 
født 1843, der med megen Klarhed har belyst nyere 
filosofiske Retninger — Filosofien i Tyskland efter Hegel 
og Den engelske Filosofi i vor Tid; hans Hovedværk er 
Den humane Etik. 

Rangen som Danmarks ypperste retslærde hævder 

Anders Sandøe Ørsted, der var født i Rudkøbing 

1778 og døde 1860 efter at have beklædt de højeste 

Juridiske Embeder og taget virksom Del i Lovgivnings- 

arbejdet og Statsstyreisen, flere Gange som Første- 
minister; hans Hovedværk er Haandbog over den danske 
og norske Lovkyndighed, 1838. 

Som Elektromagnetismens Opdager vandt den geniale 
Fysiker Hans Christian Ørsted et udødeligt Navn. 
Han var født 1777 i Rudkøbing, blev sammen med sin 
Broder A. S. 0. Student 1794, holdt fra 1800 Forelæs- 
ninger over Kemi ved Universitetet og blev, efter et 
Par Aars Studier i Udlandet, Professor 1806. Sin bane- 
brydende Opdagelse gjorde han 1820; han døde 1851. 
Mellem hans Hovedværker kunne nævnes Videnskaben 
om Naturens almindelige Love, 1809, og det populært 
naturfilosofiske Aanden i Naturen, 1849 — 50. — Joachim 
Frederik Schouw, født 1789, # død som Professor i 
Botanik 1852, var især en dygtig Plantegeograf; som 
ivrig og dygtig Politiker kæmpede han for den folkelige 
Friheds Sag. — Johan Georg Forchhammer, født 
1794, død som Professor 1864, blev Skaberen af Dan- 
marks Geologi. — Universitetsprofessorerne Johannes 
Japetus Smith Steenstrup, født 1818, og Jørgen 
Christian Schjødte, 1815—1884, ere fremragende 
Zoologer, den første kendt især ved sine Studier over 
de lavere Leddyr og Bløddyrene, den sidste som insekt- 
kyndig. En udmærket Botaniker er Johan Martin 
Christian Lange, født 1818. 

Oldtidsvidenskaben har i dette Aarhundrede ikke faa 
dygtige Forskere at opvise, saaledes Biskop Peter 
Erasmus Muller, 1776 — 1834, Udgiver af Sagabiblio- 
thek, Finn Magnussen, 1781—1847, der udgav det 
store mytologiske Værk Eddalæren og dens Oprindelse 
samt en Oversættelse af ældre Edda med Oplysninger, 
Carl Christian Rafn, 1795 — 1864, samt fremfor alle 
C. J. Thomsen og J. J. A. Worsaae. Christen 
Jurgensen Thomsen, 1788 — 1865, forestod fra 1816 
til sin Død det af R. Nyerup oprettede c Oldnordiske 
Museum », der under hans Ledelse blev til Verdens rigeste 
og bedst ordnede Samling i sin Slags; hans litterære 

Virksomhed er vel kun af ringe Omfang, men af des 
større Betydning; ham skyldes Sondringen mellem de tre 
Oldtidsperioder, «Sten-, Bronze- og Jærnalder*, første 
Gang fremsat i den lille Ledetraad til nordisk Oldkyn- 
dighed, 1836. Jens Jakob Asmussen Worsaae, 1821 
— 1885, har med sine grundige og aandfulde Granskninger, 
hvis Frugter ere nedlagte i en Mængde mindre Afhand- 
linger samt i større Værker som Nordens Forhistorie 
1881, bidraget mægtigt til at fremme Kundskaben om 
Nordens Oldtid; af Runeforskningen har Ludvig 
Wimmer, født 1839, uomstødelig Fortjeneste. 

Mellem Periodens ældre Litteratur- og Sprogforskere 
er Rasmus Nyerup, 1759 — 1829, en af de dygtigste; 
i Forening med Rahbek udgav han Bidrag til den danske 
Digtekunsts Historie] hans Almindelig Morskabslæsning i 
Danmark og Norge gennem Aarhundreder er af ikke 
ringe Vigtighed for Litteraturstudiet. — Christian 
Molbech, 1783 — 1857, udfoldede som Litteraturhistoriker, 
Kritiker og Sprogforsker en meget omfattende Virk- 
somhed; hans vigtigste Arbejder ere, foruden en Del 
Udgaver af ældre danske Skrifter, en Dansk Ordbog, et 
Dansk Dialektlelcsikon og en Ordbog over forældede danske 
Ord. — Af langt større Betydning end disse Forfattere 
er Rasmus Kristian Rask, en af Verdens mest frem- 
ragende Sprogmænd. Han fødtes i Brændekilde ved 
Odense 1787; Faderen var Husmand og sad i smaa 
Kaar, men fik dog 1801 den begavede Dreng ind i 
Odense Latinskole, hvor han inden lang Tid havde naaet 
en saadan Udvikling, at han paa egen Haand kunde vove 
sig dybt ind i Sprogstudierne; han lærte sig Islandsk 
og udarbejdede til egen Brug en Ordbog og en Gram- 
matik i dette Tungemaal, studerede ogsaa grundig Angel- 
sachsisk og de nyere nordiske Sprog og lagde sig efter 
Grønlandsk og Kreolsk. Student blev han 1807; i det 
følgende Aar fik han en ulønnet Post ved Universitets- 
biblioteket, ved hvilket han senere blev lønnet Med- 
hjælper og, i 1814, Underbibliotekar. Sin første Rejse 

foretog han i 1812 med kongelig Understøttelse; den 
førte ham til Norge og Sverrig; næste Aar gik han til 
Island, hvor de indfødte toge ham for Landsmand; mere 
end to Aar blev han deroppe og vendte saa hjem over 
Skotland. Kort efter sin Tilbagekomst vandt han Viden- 
skabernes Selskabs Guldmedaille for en Afhandling om 
det nordiske Oldsprogs Oprindelse og Karakter; 1816 
gik han atter til Stockholm, hvor han blev til 1818; samme 
Aar gav man ham Professortitelen og satte ham i Stand 
til at faa opfyldt sit inderlige Ønske om at kunne fore- 
tage en Rejse, der kunde give ham Beviser i Hænde for 
den Opfattelse, han alt tidligt havde tilegnet sig, af 
Sprogenes Udspring og indbyrdes Forhold. Fra Stock- 
holm drog han over Finland til Petersborg, hvor han 
studerede i fem Fjerdingaar, mest de forskellige slaviske 
Mundarter; saa gik han Syd paa gennem Rusland over 
Astrakan til Tiflis og lagde sig her efter østerlandske 
Sprog. I Persien færdedes han et halvt Aarstid; til 
Bombay kom han i Efteraaret 1820 og rejste nu i Indien 
til Slutningen af 1822, stadigt optagen af sine Studier af 
de mangfoldige ældre og nyere indiske Sprog og af at 
samle Haandskrifter, affattede i disse; ved sin Hjemkomst 
til København i Foraaret 1823 medbragte han en uvur- 
derlig Skat af saadanne, hvilke afleveredes til de offent- 
lige Biblioteker. I Hjemmet hvor man gav ham 400 
Daler aarlig at leve af — i 1825, efter at han havde 
afslaaet at modtage en fordelagtig Post i Edinburgh, 
gjorde man ham til Universitetsprofessor uden at skaffe 
ham nogen Lønning, — vedblev han med sine rastløse 
Studier og sin omfattende Skribentvirksomhed; 1829 blev 
han Universitet sbibliotekar, 1831 fast og lønnet Professor. 
Næppe et Aar efter — Nov. 1832 — døde han af Bryst- 
syge, der uden Tvivl var fremskyndet ved de slette Kaar, 
hvorunder han maatte leve. Nu staar Rasks Navn mellem 
Folkets ypperste, ikke blot i Kraft af hans uhyre Lær- 
dom — han arbejdede i 55 Sprog — , men først og 
fremmest ved den enestaaende Genialitet og Skarpsin- 

dighed, hvormed han grundlagde og udviklede den 
sammenlignende Sprogvidenskab. <Han gjorde gældende, 
at Sproget er en Naturgenstand, hvis Bygning maa frem- 
stilles i Overensstemmelse med dets Natur og historiske 
Udvikling, og han var den første, der paaviste den rette 
Vej i Sprogsammenligningen, idet han hævdede, at det 
ikke er nok, naar man vil dømme om Sprogenes Slægt- 
skabsforhold, blot at holde sig til det leksikalske, men 
at man fornemmelig maa se paa den grammatiske Overens- 
stemmelse. Ved at behandle Sprogene sammenlignende 
var han den første, der bragte Sprogvidenskaben i System.* 
Hans videnskabelige Liv er en uafbrudt Bække af glim- 
rende Slutninger og Opdagelser. Med størst Kærlighed 
omfattede han sit eget Modersmaal, for hvis Ret og for 
hvis Renhed han kæmpede med enestaaende Kraft og 
Dygtighed. Blandt hans talrige Skrifter maa nævnes 
hans Redegørelser for de mest forskellige Tungemaals 
Sproglære; i sin Dansk Retskrivningslære, 1826, har han 
givet et paa videnskabelig Forskning grundet Udgangs- 
punkt for en dansk Retskrivning, der er i Overens- 
stemmelse med Sprogets Lyd- og Formlære. Hans Af- 
handlinger ere samlede i tre Bind 1834 — 38. 

Rasks Ungdomsven og Diseipel var den fynske 
Husmandssøn Niels Mathias Petersen, født 1791, 
Professor i nordisk Sprog og Litteratur fra 1845, død 
1862. Ogsaa han har stor Fortjeneste af Studiet af 
Modersmaalet — Det danske, norslce og svenske Sprogs 
Historie^ 1829 — 30, Kortfattet Retskrivningslære 1837 
o. s. v. — ; som Historiker og grundig Mytolog har 
han virket ved sin Danmarks Historie i Hedenold 1834 — 38 
og sin Nordisk Mytologi, trykt 1849; hans HistorisJce 
Fortællinger om Islændernes Færd, 1839 — 44, indeholde 
Oversættelser af islandske Sagaer (Se S. 12). Af frem- 
ragende Betydning er han dog især som Litteratur- 
historiker: Bidrag til den danske IAtteratv/rs Historie, 
fem Bind, 1853 — 61, og Bidrag til den oldnordiske Litte- 
raturs Historie, 1866. 

Som klassisk Filolog har Johan Nikolai Madvig, 
1804—1886, Professor fra 1829, vundet europæisk Ry; 
hans Hovedværker ere kritiske Udgaver af romerske 
Forfattere som Cieero og Livius samt Den romerske Stats 
Farfatning og Forvaltning, 1881 — 82. 

Blandt Aarhundredets mange udmærkede danske Hi- 
storikere indtager Carl Ferdinand Allen, født 1811, 
død som Professor ved Universitetet 1871, den højeste 
Rang; som lærd og genial historisk Forsker og som en 
Mester i Fremstillingskunsten viser ban sig især i sit 
store, desværre ufuldendte Værk De tre nordiske Rigers 
Historie under Hans, Er. II, Fr. I, Gustav Vasa og 
Grevefejden, 1864—72. — Caspar Peter Paludan- 
Muller, f. 1805, d. 1882, Professor fra 1872, har indlagt 
sig Fortjeneste især ved Grevens Fejde, 1853—64, og De 
første Konger af den oldenborgske Slægt, 1874, samt ved 
adskillige mindre Arbejder, Vidnesbyrd om Forfatterens 
fremragende kritiske Sans. — Frederik Eginhard 
Amadeus Schiern, f. 1816, d. 1882, Professor fra 1851, 
har udgivet første Del af en skarpsindig Undersøgelse over 
Europas Folkestammer 1851 og flere Rækker værdifulde 
Historiske Studier 1856 — 79. — Som en ypperlig og i 
bedste Forstand folkelig Fortæller maa nævnes Præsten 
Ludvig Christian Maller, født 1806, død 1851; hans 
Hovedværk er den ufuldendte Danmarks Historie, 1835— 
1842. — Danmarks og Norges udenrigske Historie fra 
1791 — 1808 samt Danmarks og Norges indre Historie fra 
1600—1720 behandledes med stor Dygtigbed af Eduard 
Holm, t 1833. Mellem de yngre Historikere fortjener 
at nævnes Johannes Steenstrup, l. 1844, hvis Hoved- 
værk er Normannerne^ Kristian Erslev, t 1852 — 
Konge og Lensmand i det syttende Aarhundrede; Dronning 
Margrethe, — Julius Fredericia, £ 1849 — Kristian 
den Fjerdes Historie, Danmarks ydre politiske Historie 1629 
— MM* — Troels Lund, t 1840 — Danmarks og Norges 
Historie i Slukningen af det Ude Aarfomdrede« og A. D* 
Jørgensen, t \H4to, fra ltø3 Gebejmearkivar, der bL a~ 

har skrevet om Den nordiske Kirkes Grundlæggelse og 
første Udvikling. Betydelige Kirkehistorikere ere endvidere 
Ludvig Helveg, 1818 — 1883, — Den danske Kirkes 
Historie — og Holger Rørdam, f. 1830. — Et meget 
værdifuldt Værk er Carl Rosenbergs, 1829—1886, 
« Nordboernes Aandsliv*. — Kunsthistorien fik en frem- 
ragende Dyrker i Niels Laurits Høyen, født 1798, 
død som Professor ved Universitetet 1872; for en national 
Udvikling af Danmarks Kunst virkede han ved sit aand- 
fulde mundtlige Foredrag endnu langt mere end ved sine 
talrige Smaaskrifter.* — En fin og skarpsindig Kunst- 
forsker er Julius Lange, født 1838; en Del af hans 
værdifuldeste Afhandlinger ere samlede under Titelen 
Nutidskunst, 1873, andre i Billedkunst, 1883; af megen 
Betydning er ogsaa hans Værk om Thorvaldsen og SergeU, 
1886. 



I den danske Litteratur har, kendeligst paa Digte- 
kunstens Omraade, i de senere Aaringer en ny Bevæ- 
gelse gjort sig gældende: i Lighed med, hvad der er 
Tilfældet anden Steds, og til Dels under Paavirkning af 
den nyere franske Litteratur, vende Forfatterne sig mere 
og mere bort fra den idealiserende Betragtning af Til- 
værelsen og af Kunsten og søge at komme Virkeligheden 
saa nær paa Livet som muligt. I Spidsen for denne 
realistiske Bevægelse gaar den rigt begavede Æstetiker 
Georg Brandes, født 1842, Med lige saa meget Talent 
som Hensynsløshed og støttet af en overordentlig Evne 
til at skaffe sig Kundskaber saa vel som af blændende 
stilistisk Færdighed kæmper han for eden frie Tankes » 
Suverænitet og imod Kristendommen og alt, hvad der 
bæres af dennes Aand; i sin Kritik hævder han til det 
yderste og med en i vor nyere Litteratur enestaaende 



* Udgivne af J. L. Usaing 1871—76. 

Klarhed og Dygtighed Realismens Grundsætninger. Hans 
betydeligste Værk er Hovedstrømninger i det nittende Aar- 
hundredes Litteratur, 1872—83; meget værdifulde Afhand- 
linger findes i hans Æstetiske Studier, 1868, samt i Kritiker 
og Portræter, 1870, Danske Digtere, 1877, Mennesker og 
Værker, 1883, Det moderne Gennembruds Mænd, 1883 og 
de to Bind Essays, 1889. 

Blandt de i højere eller ringere Grad af «den nye 
Retning* bestemte Forfattere staar Holger Herholdt 
Drachmann som den ypperste Lyriker. Han er født 
1846, kastede sig efter at være bleven Student over 
Sømaleriet og stod som en lovende Kunstner, da han i 
1872 udgav sin første Samling Digte, hvortil i hurtig 
Rækkefølge sluttede sig adskillige Digtsamlinger og større 
Fortællinger, hvilke sidste, som En overkomplet, 1876, 
Tannhauser, 1878, Med den brede Pensel, 1887, og For- 
skrevet, 1891 — mere udmærkede sig ved kraftig malede 
Enkeltheder end ved fast kunst aerisk Sammenhold, medens 
hans Lyrik — Dæmpede Melodier 1875, Sange ved Havet 
1877, Ranker og Boser 1879, den 1882 under Forfatter- 
navnet »Svend Trøst* udgivne Digtsamling Gamle Guder 
og nye, Dybe Strenge, 1884, og Sangenes Bog, 1889, — 
ofte er af gribende Skønhed, Kraft og Friskhed; højst 
ejendommelige ere de Sange, hvortil Havets Storhed og 
Vælde har begejstret ham, saa vel som de smaa Prosa- 
stykker — f. Eks. Paa Sømands Tro og Love, 1878, — 
hvori han med dyb Forstaaelse og inderlig Kærlighed 
skildrer den danske Sømands Væsen og Færd. Enkelte 
rent romantiske Værker af ham, som Eventyrdigtningen 
Prinsessen og det halve Kongerige, 1878, høre til vor 
nyeste Poesis Perler; med Held rørte han i Der ovre 
fra Grænsen, 1879, de nationale Strenge, hvilket mindre 
vel lykkedes ham i Digtkransen Peder Tordenskjold, 1 880 ; 
i sit Værk fra 1883, Skyggebilleder, bryder han 
med den nyere « europæiske* (unationale) Retning i vor 
Litteratur. — En betydelig Prosaforfatter var Jens Peter 
Jacobsen, 1849 — 1885, hvis kulturhistoriske Roman 

S. Muller : Litteraturhistorie. ^ 

Fru Marie Grubbe, 1876, er en af vor Litteraturs grun- 
digste og farvestærkeste Tids- og Karakterskildringer; 
Nytidsromanen Niels Lyhne, 1880, samt flere mindre No- 
veller vise ligeledes Forfatteren som en fremragende 
Skildrer af Sjælsudvikling. — Vilhelm Christian 
Sigurd Topsøe, 1840—1881, udgav i 1875 Nutids- 
romanen Jason med det gyldne Skind, 1878 NutidsbiUeder, 
1879 Fra Studiébogen; i alle disse Arbejder viser han 
sig som en fin og ejendommelig Iagttager af Samtidens 
Skikkelser og Forhold, som han skildrer med ualmindelig 
Klarhed og ofte i rig Stemningsfylde. — Sophus Schan- 
dorph, født 1837, er den realistiske Retnings eneste 
Humorist. Blandt hans lyriske Digte findes kun enkelte 
af nogen Betydning; i sine Prosafortællinger staar han 
som en grovkornet Komiker, hvis Lystighed er frisk, 
bred og smittende, og som en ypperlig Iagttager, især af 
Smaakøbstadborgeres Væsen og Færd. Blandt hans Vær- 
ker skulle her nævnes Fra Provinsen, 1876, Uden Midtpunkt, 
1878, Fem Fortællinger, 1879 (heri en af hans ypperste 
Frembringelser, «Et Levnedsløb fortalt paa Kirkegaarden»), 
Smaafolk, 1880, og Thomas Friis, 1882; Skovfogedbørnene, 
1884, Det gamle Apotek 1885, Birgittes Skæbne, 1888, 
Stillelivsfolk, 1889, og Poet og Junlcer, 1892; endelig hans 
fint versificerede Fortælling Unge Dage, 1879. — Karl 
Gjellerup f. 1857 (s. S. 212), er som Novellist og Roman- 
forfatter ikke mindre betydelig end i Egenskab af Drama- 
tiker ; fremragende Værker af ham ere Germanernes Lær- 
ling, 1882, Romulus, 1883, og Minna, 1889. — Fortællinger 
af Værdi skyldes endelig den sanddru og alvorlige Henrik 
Pontoppidan (f. 1857), saaledes Sandinge Menighed, 1885, 
Fra Hytterne, 1887, Folkelivsslcildringer, 1888, Skyer, 
1890 og Muld, 1891. 

